
PRÉFACE. 



La Belgique, et la Hollande, sœurs jumelles, eurent 
pendant une grande partie du xvi® siècle une des- 
tinée commune. C'est dans le passé la période la 
plus glorieuse ou du moins la plus accidentée et la 
plus émouvante de leur histoire. 

Aussi de toutes parts se reporte-t-on avec ardeur 
à l'étude de cette mémorable époque. C'est qu'une 
grande lutte s'y produisit, fertile en événements, 
féconde en conséquences pour l'ordre politique euro- 
péen et pour la conscience humaine, lutte de l'éman- 
cipation des peuples et de Pafifranchissemtnt de 
l'âme. Voilà sa portée. Ajoutez-y le spectacle de 
l'héroïsme, les péripéties diverses et les émotions de 
trente années de combat, et vous comprendrez pour- 
' quoi non-seulement Belges et Hollandais , — chose 
naturelle, t- mais Anglais, Allemands et Français, 
et même jusqu'à ces enfants d'un autre continent, 
les Américains, fouillent avec amour les archives de 

notre passé et en retracent avec admiration les annales 
glorieuses. 

Deux grands hommes dominent l'histoire de ces 
temps; plus que tout autre, Guillaume le Taciturne, 
prince d'Orange, et Philippe de Marnix de sainte 
Aldegonde, y jouèrent un rôle éclatant et prolongé : 
nobles cœurs de patriotes, génies profonds, leur vie 
et leurs écrits renferment pour ainsi dire l'histoire 
des Pays-Bas à cette époque. 

Les écrits qu'ils ont laissé:^ révèlent leurs senti- 
ments, leurs pensées en même temps qu*ils éclairent 
d'un jour plus complet ces années tumultueuses ou 
l'homme d'État se doublait du guerrier. 

Les ouvrages politiques de MeimiXy pamphlets^ 
rapports, mémoires y justifications ^ lettres , etc. y 
pièces rares et précieuses , offriront une riche mine 
aux savants, tout autant qu'un vaste monument litté- 
raire aux amis de l'art (i). 

Guillaume d'Orange a aussi laissé deux pièces 
capitaFes,en dehors de sa correspondance si étendue. 
Nous les donnons ici au public, d'après les éditions 
originales. La Justification de 1567 et la célèbre 
Apologie de 4S81 sont presque introuvables aujour- 



(1) Les Œuvres poHti^nes de Marnix vont piuraitre en deoi volumes 
et feront coonaitre le diplomate habile , le grand pFolltiqae, le publiciste 
éloquent, Thistorieh sévère de nos luttes. Elles renferment ses oeuvres 
manuscrites en même tempe que «es discours et ses pamphlets célèbres... 

d'huK Noos y avons joint tous les documents de 
l'époque qui se rapportent aux éyénem^nts auxquels 
elles OQt trait et qui les complètent. 

La lecture de ces pièces est par elle-même un récit 
hi&torique plein d'^intérêt. 

La Justification et Y Apologie enferment entre 
elles toute la période actÎTe de la vie du Taciturne 
(1567-1581). 

Suivons l'ordre des dates. 

La Jmtificaii(m est de 1567; eDe est une réponse 
pérempbûre aux calomnies et aux accusations que le 
roi d'Espagne et ses ministres répandaient ccmtre le 
prince d'Qrange, proscrit. €ette réponse fut provo- 
quée par une citation décrétée contre le prince 
^Orange par Philippe II lui-même et un mandat de 
comparution devant un juge illégal ^ afin d^avoir à se 
justifier de prétendus griefs que les Espagnols repro- 
chaient au Taciturne. Celui-et, connaissant la justice 
sommaire du duc d'Âlbe^fit bien de ne pas accéder à 
l'ordre qui lui était donné. Il eût couru le sort d'Eg- 
mant et de Horn. Mais il prit à cœur de démontrer 
les calomnies de ses adversaires, des adversaires; de 
la nationalité. H le fit dans trois pièces que nous 
reproduisons : sa réponse à la citation du fiscal; sa 
lettre au duc d'Âlbe, et enfin sa Jtfstifieatiùn même, 
où il rappelle tout son passé, décrit l'état de nos 
provinces depuis Gharles^uint, montre les usur- 

palions et les persécutions commises par TEspaghe. 
D'autres pièces importantes se groupent autour de 
cette justification; elles figurent dans le volume; nous 
allons les énumérer d'après Tordre chronologique : 
1° Le texte du Placcard de 1S40, rappelant et con- 
firmant celui de 1^31 ; 
2<^ Le texte du Placcard de 1550, complétant et 

reproduisant les décrets de 1544 et 1546; 
3^ Le texte du Placcard général et perpétuel de 

1550, confirmé en 1556, 1560, 1564. 

C'est là le point de^ départ de la grande lutte du 
XVI® siècle. Philippe veut faire exécuter rigoureuse- 
ment ces décrets contre. la liberté de conscience. 
L'émotion gagne le pays entier. 

Le premier acte posé par la noblesse fut une 
réclamation auprès de la gouvernante. Cette récla- 
mation, donnée ici, porte le titre de : 
¥ La Requête des Nobles des Pays-Bas; elle est 

suivie de : 
5® La Réponse et apostille de la Régente; 
6^ La Détermination du roi sur les réclamations; 
7^ Le Commandement de la Duchesse , adressé 

en suite des ordres royaux, aux chancelier et gens 

du conseil du roi ; 
8^ La Lettre du Prince d'Orange à la Régente , 

lettre par laquelle il déclare avoir l'intention de 

se désister de ses hautes charges ; 

9® La Respomive de la Régente à cette lettre; 
10^ La Missive de Philippe II au Taciturne ^ docu- 
ment où le roi adresse les éloges les plus vifs au 
prince et semble disposé à tenir compte de ses 
conseils, tandis que sous main il préparait déjà 
les voies au duc d'Âlbe et à sa politique kflexible. 
Cette double conduite de Philippe est mise au jour 
par d'autres pièces que nous donnons;. Politique 
hypocrite : d'un côté les confédérés belges recevaient 
des protestations d'amitié et d'égard de la part du 
roi et de la gouvernante; d'un autre côté, les lettres 
intimes des ministres espagnols , dévoilant les vrais 
desseins du monarque, dénonçaient les seigneurs 
mécontents, conseillaient de les ménager en appa- 
rence pour les endormir et les mieux frapper ensuite. 

Nous avons en eflfet d'une part ; 
W^V Accord entre la Régente et les Confédérés; 
12? Les Lettres d^assurance aux Confédérés; 
13^ et 14^ Leurs Lettres reversâtes et les Lettres 
closes de la Régente aux conseils des Pays-Bas; 
Et d'autre part : 
16^ et 17® Deux Lettres étendues et importantes de 
^ambassadeur de Madrid en France, à Margue- 
rite de Parme. 
- Guillaume seul n'était pas dupe de ces me- 
nées; l'événement donna raison à ses méfiances; 
il dut quitter le pays, se retirer en Allemagne, atten- 

dant des jours meilleurs. C^est là qu'il fut poursuivi 

par l'implaeable Philippe, et dénoncé comme traftee. 

A ces évéïiemeDtS; qui marquent rorigine de la révo- 

lutio», se rattachent : 

18^ La Citation contre le prince et Orange; 

ld° La Copie de U expiait ^d'hui$$iér et exéeisHen; 

20^ La Responsive du prinee à ia citatiori du 

Fiscal; 
21^ La Responsive de Cruillaume ati due d'Atte; 
22° La Jdstipicatîoh (1S67). 

La lutte est entamée dès ce moment; ia défeiise 
du pays s'oi^nise; les atteintes successives portées 
aux privilèges et aux droits de la nation poussent 
cdle-ci à la révolution même ; la Hollande se; consti- 
tue indépendante ; la Belgique , malgré les naUes 
efforts de Marnix, échoue dans ses tentatives d'éman- 
cipation. LeTaeiturne a joué un grand rôle dans touis 
ces événements ; Philippe II Ta proscrit, il metmain- 
tenant sa tête à prix, €* rend public le marché 
infâme qu'il propose à des assassins : vingt-cinq 
mille écus, l'anoblissement, la remise de tout crime 
quelconque, à celui qui tuera le chef de la famille 
des Nassau, dénoncé comme<cp«stejcmWigrtte-»Tel est : 
23^ Ce fameux Ban et édit de proscription de 1S81 . 

A sa suite apparaissent : 
24^ Les Lettres du prince de Parme aux gouver^ 

neurSf commandant la publication de ce ban ; 

2S^ La Remontrance de Gnillawne ^Orwnge aux 

États-Généraux des Pays-BaSj les prenant à 

témoin et poor juges de son innocence, et leur 

annonçant l'envoi de son Apologie; 

26^ La Répanse des Êtats-Généra'Ux, confirmaDt la 

justice de la cause du prince ; 
27^ Une nouvelle lettre du Taciturne aux Etats; 
28^ La Lettre du prince aux rois et potentats de la 
Chrétienté contre les accasations de l'Espagnol ; 
Et enfin 29^ la célèbre apologie (1581), monn- 
nument littéraire et historique à la fois, plein de 
dignité-, de fierté et d'audace; où l'accusé se fait 
Taceusateur du tyran espagnol, l'écrase par sa 
réponse victorieuse à d'odieuses calomnies, et, 
par le sim{^e récit de sa propre vie, nous donne 
une leçon de patriotique dévouement, de désin- 
téressement, de loyauté. 

Le retentissement de cette œuvre fut immense , 
l'effet en fut profond. Voici comment, en quelques 
mots, M. Nestor Considérant l'apprécie : 

<c Cet écrit immortel , en retraçant tous les for- 
faits du tyran espagnol, renversa l'absurde système 
d'accusation, à l'aide duquel Philippe avait voulu 
justifier sa conduite. Il suffit, pour connaître les 
deux hommes et les deux causes, de comparer le 
style véhément et chaleureux de l'apologie aux allé- 
gations mensongères , aux basseâ perfidies aecumu- 

lèes par le monarque dans son édit de proscription. 
C'est au nom des sentiments les plus élevés que le 
prince d'Orange exhorte les États à persévérer dans 
leur résistance. » 

Pour juger de la valeur littéraire de Tœuvre et 
donner une idée de Taccent de dignité, d'honnêteté 
qui y règne , il nous suffira d'en reproduire la fin : 

i Plut à Dïeu^ messieurs, ou que mon exil perpétuel, ou 
même ma mort vous pût apporter une vraie délivrance de 
tant de maux et de calamités que les Espagnols vous apprê- 
tent. que ce bannissement me serait doux, que cette mort 
me serait agréable ! Car, pourquoi ai-je exposé tous mes 
biens? Est-ce pour m'enrichir? Pourquoi ai-perdu mes pro- 
pres frères que j'aimais plus que la vie? Pourquoi ai-je laissé * 
mon fils si longtemps prisonnier, mon fils, dis-je, que je dois 
tant désirer, si je suis père? M'en pouvez-vous donner un 
autre ou me le pouvez-vous restituer? Pourquoi ai-je mis ma 
vie si souvent en danger? Quel prix, quel loyer puis-je atten- 
dre de mes long travaux qui sont parvenus pour votre ser- 
vice jusqu'à la vieillesse et la ruiné de tous mes biens, sinon 
de vous acquérir et acheter, s'il en est besoin, au prix de 
mon sang une liberté? Si donc vous jugez, messieurs, ou 
que mon absence, ou que ma mort même vous peut servir, 
me voilà prêt à obéir : commandez, envoyez-moi jusques 
aux fins de la terre, j'obéirai. Voilà ma tête sur laquelle nul ' 
prince ni monarque n'a puissance que vous : disposez-en 
pour votre bien, salut et conservation de votre République... 
Si vous jugez que ma vie vous peut encore servir, que j'aie 
quelque suffisance pour conseiller... allons ensemble de 
même cœur et volonté, embrassons ensemble la défense de 

ce bon peuple... et ce qui sera^par vous résolu, pour le bien 
et consenration de yous , yos femmes et entants , — toutes 
choses saintes et sacrées, je le maintiendrai. > 

« Je le maintiendrai, » mot héroïque, immortelle 
devise du Taciturne ! 

Il nous reste une dernière question à traiter. 
VApohgie de Guillaume fulrelle écrite par lui- 
même? Les opinions sont partagées à cet égard. 
« Suivant /quelques bibliographes , dit M. Charles 
Rahlenbeck (1), le prince d'Orange serait lui-même 
l'auteur de son Apologie. Dans ce cas, il eût manié 
la plume aussi bien que l'épée, car c'est un morceau 
plein d'éloquence et peut-être un des meilleurs qu'ait 
* produits le xvi® siècle. Grotius l'attribue à Pierre 
Loyseleur, dit de Villiers, et Duplessis-Mornay 
confirme cette opinion. » L'incertitude subsiste 
encore aujourd'hui, et nous croyons pouvoir conclure, 
avec un éminent historien américain , auteur de la 
plus complète et la plus remarquable Histoire de la 
Révolution des Pays-Bas au xvi® siècle (2), M. John 
Lothrop Motley, que Guillaume a, en tous cas, pris 
une part importante à la rédaction et la publication 
de son Apologie. Lui seul a pu en fournir les nom- 
Ci) Dans son livre si intéressant : L'Inquisition et la Béfarme, 1897. 
(3) Cet important ouvrage, publié en Amérique, réimprimé en Angle- 
terre, traduit en hollandais, en allemand, a eu une foule d'éditions déjà. 
Une traduction française va en paraître en Belgique et populariser ainsi 
davantage encore le nom de l'auteur et le récit émouvant de ce vaste drame. 

breQx documents , ea inspirer la pensée , resprit 
général; il a dû la revoir, lui donner Ttinîté, en un 
mot, il en a fait son œifvre. — Mais ce n'est là 
qu'une quiestîoB accessoire qui n'enlève rien à la 
haute valeur historique et littéraire de l'écrit que 
nous remettons.au jour pour les amis de la science, 
les explorateurs du passé des nationalités , pour tous 
ceux enfin qui gardent le culte pieux des grands 
hommes et portent en eux l'amour de la liberté et 
de la patrie. < — Et ils sont encore nombreux, ceux-là. 
Dieu merci! 

Albert Lacroix. 

IS mai 1858. - < 

DEFENSE DE TRESailSTRE PBIKCE GULUIHE, 

PAR LA GRACE DE DIEU PRINCE D*ORANCE : 

Conte de Nassau, de Gatzenellenbogen , Dietz, Vianden, etc. Burch- 
grave d'Anvers, et Yisconte de Bezançon; Baron de Breda, Diest, 
Grimbërge, d'Ârlai, Nozeroi, etc. Seignear de Chastel-Bellin, etc. Lien*- 
tenant gênerai es pais bas, el Gouverneur de Brabant, Hollande, Zelande, 
Utrecht, et Frise : et Admirai, etc. 



LE BâN et EDIGT publié PAR LE ROI D'ESPAIGNE, 

par lequel il proscript ledict Seigneur Prince^ dont apperra 
des calumnies et faulses accusations contenues en ladicte 
proscription. 



A MESSIEURS LES ESTATS GENEKAULS DES PAIS BAS. 



ENSEMBLE LEDICT BAN OU PROSCRIPTION. 



M. D. LXXXI. 



BAN ET EDICT 

zn nmt m fmuumm, 

FAIT PAR LA MAJESTÉ DU ROY NOSTRE SIRE, 
ALENCONTRE DE 

GUILLAUME de Nassau, Prince (tOranges, comme 

chef et perturbateur de l' estât de la Chrestienté; et 

speciallement de ces Pays bas : Par lequel ^chacun est 

authorisé de l'offenser et oster du monde^ comme 

' peste publicque, auecpris à qui le fera et y assistera. 

Philippes, par la grâce de Dieu, Roy deCastille, de 
Léon, d'Arragon, de Nauarre, de Naples, de Sicille, de 
Mallorcque, de Sardaine, des Isles, Indes ^t terre ferme, 
de la mer Occeane, Archiduc d'Austrice, Duc de Bour- 
golngne, de Lolhier, de Brabant, de Lembourg, de 
Luxembourg, de Gheldres et de Milan : Conte de Habs- 
bourg, de Flandres, d'Arthois, de Bourgoingne, Palatin 
etdeHayûault,de Hollande, deZelande, de Namur et de 

Zutphen, Prince de Zvvaue, Marquiz du sainct Empire, 
Seigneur de Frize, de Salins, de Malines, des cité, 
villes, et pays dTtrecht, d'Oueryssel et Groninge, 
et Dominateur en Asie et en Afrique. A tous eeux qui 
ces présentes verront salut. 

Il est notoire à tout le monde comme feu 'de très- 
haulte mémoire TEmpereur Charles le Quint Monsei- 
gneur et Père, que Dieu absolue, a traitté fauorablement 
Guillaume de Nassau pour la succession de feu René 
de Challon Prince d'Oranges son cousin. Et comme de 
là en auant dés sa première ieunesse (encoires qu'il fut 
estranger) luy a faict auancement, ce que nous auons 
tousiours successiuement continué et augmenté de plus 
en plus, rayant faict de nostre ordre, enapres nostre 
Lieutenant gênerai au gouuernement de Hollande, Ze- 
lande, Vtrechtet defourgoigne : ioinctement de nostre 
conseil d'Ëstat, luy faisant plusieurs biens et honneurs. 
Par ou et à raison des sermens de fidélité et hom- 
mages qu'il nous a aussi fait, à cause des fiefz, terres et 
Seigneuries tenuz de nous en diuers noz pays et prouin- 
ces, il estoit grandement submis et obligé à nous obeyr, 
seruir et tenir sa foy, et procurer le bien et vtilité de 
noz affaires : consequamment maintenir tout repoz et 
tranquillité en noz estatz et pays. Toutesfois chacun 
scait que n'auons eu si tost le pied tourné de noz pays 
bas, que ledict Guillaume de Nassau fait par le moyen 
que d essus Prince d'Oranges, n'ait par ses sinistres 
practiques, trames et astuces tenté,premierement de gai- 
gner les volontez de ceux qu'il cognoissoit malcontens. 



chargez de debtes, hayneux de la Justice , studieux de 
Douueaultez, et sur tout, ceulx qui estoyent suspeetz 
de la Religion, les caressant, sollicitant, et tirant à soy 
par belles parolles, promesses et vaines persuasions, 
iusques à là qu'il a esté le principal auteur, promoteur 
et instructeur de la première requeste présentée par 
quelques troupes de ieusnes gentilzhommes frequentans 
iournellement sa maison et table; mesmes le complot en 
fut faict en sadicte maison, à Tassistence du Conte Loys 
de Nassau son frère, grand hérétique. Et iaçoit qu'il 
fut directeur de toutes ces menées, si frequeiftoit il en 
ce temps là iournellemept le conseil d'Ëstat,estant présent 
à toutesdeliberations et resolutions que s'y prenoyent : de 
manière que chacun peult remarquer sa bonne foy , et l'ob- 
seruance de sessermens.Ëtainsi passant de ladicte requeste 
oultre,lùy et ses adherens introduyrent les presches hé- 
rétiques^ et assemblées publiques en plusieurs lieux de 
nosdictz pays, pendant que la Ducesse de Parme, lors 
Régente et Gouuernante generalle de noz Pays bas nos- 
tre treschere et tresaimée sœur auoit enuoyé vers nous 
pour donner ordre sur ladicte requeste. Et pareille- 
ment par l'aduis, du sceu et participation dudict d'O- 
ranges commencèrent les hérétiques (guidez par ces 
présentateurs de ladicte requeste, fauorisez de luy) a 
tumultuairement rompre images, autelz et Eglises, pro- 
phaner toutes choses sainctes et sacrées^voire les Sacre- 
mens ordonnez de Dieu : neantmoins par la grâce diuine 
et la prouidence de ladicte Dame, les choses furent ainsi 
gouuernées et remédiées^ qu'il fut contrainct se retirer 

de nosdicfs pays et quicler sesdicts gouuernemens : 
toutesfois non sans estre plain de courroux et menaces 
de s en vouloir venger. Ce qu'il pensa Tannée ensuyuante 
exécuter par armes, mais en vain, car il fut sy viuement 
poursuyui de nostre armée allant continuellement à sa 
suyle,qu'il fut dechasséde tous nosdicts pays,sans y pou- 
uoir demeurer quelque part. Mais comme aucun temps 
après se leua en plusieurs lieux quelque mescontentement 
de nosdictz subiectz contre le gouuernement du Duc d'A- 
lue, succédé à ladicte Dame audict gouuernement, entre 
aultres, es prouinces de Hollande et Zelande, il practi- 
qua d'y pouuoîr retourner. A quoy toutesfois il ne fut 
receu que premièrement ne iura sainclement aux estatz 
desdits pays, et aux villes, qu'il maintiendroit lesdicts 
pays et villes pour nous et en nostre obéissance, et qu'il 
ne changeroit riens que fut en l'ancienne Religion Catho- 
lique et Romaine, feulement comme gouuerneur les 
assisteroit et deflFenderoit contre ledict Duc d'Alue, s'il 
les vouloit forcer et violenter à ce qu'il pretendoit : 
assauoir aux dixième et vingtième deniers d'imposition 
qu'il vouloit mettre sus; chose que ne luy auions com- 
mandé, ny entendions estre faite, sinon du bon gré et 
volonté de nosdicts subiectz; encoires au lieu d'aultres 
aydes et impositions, dont on les entendoit descharger. 
Toutesfois si tost que ledict de Nassau fut entré et receu 
dedans ledict gouuernement, commencea par ses minis- 
ires et suppostz introduire les presches hérétiques^ ou il 
pouoit, persécutant tous les bonS pasteurs, prédicateurs, 
religieux et gens de bien, dont il dechassa vn bien grand 

lombre ; et entre iceux-, il en fit massacrer plusieurs^ ou 
dissimula au massacre qui en fut fait par aucuns ses 
adherens, jusques à ce que lesdictz Estatz grandement 
offensez de ceste cruaulté en voulurent auoir raison : 
lors faignit la chose luy desplaire. Et neantmoins du 
depuis retourna à son premier but, mal traittant ceulx 
qu^il recognoissoit Catholiques, et contraires à ses des- 
seingz, s'assistant du conseil des ministres hereticques 
tant estrangers que dudict pays, changeant semblable- 
ment les Magistratz qu'il scauoit ne fauoriser ses entre- 
prinses et desseings : et depuis est venu à introduire 
liberté de conscience, ou (à vray dire) confusion de Reli- 
gion, dont tost après est aduenu que les Catholiques ont 
esté ouuertement persécutez, deiectez et deschassez, les 
Eglises et Monastères tant d'hommes que femmes^ 
rompuz, ruynez et iectez par terre : les Religieux et 
Religieuses mal traittez, banniz et exterminez, s1lz ne 
vouloient apostater et mesmes se marier, car des aultres 
il ne se confioit. Comme aussi luy depuis homme marié 
qu'il estoit, viuant encoires sa seconde femme, auroit 
prins vue Religieuse et Abbesse beniste solemnellement 
de main Episcopalle, qu il tient encoires auprès de luy : 
chose la plus deshontée et infâme que puisse estre, non 
seulement selon la Religion Chrestienne, mais aussi par 
les loix Romaines , et contre toute honnesteté : et fina- 
blement a tant procédé qu'il n'a donné plus lieu à la Re- 
ligion Catholique, souffrant tous les erreurs et impietez 
dé toutes aultres sectes et hérésies, pour exterminer et 
desraciner (s'il pouuoit) la nostre Catholique et saincte, 

obseruée de tout temps par rvniuers estât des Chres- 
tiens. Ce pendant il a ainsi fait opiniatrer noz paoures 
subieetz de Hollande, et Zelande, et reduiet en telz ter- 
mes, que presque toutes les villes Tvne deuant, l'autre 
après, ont esté assiégées et prinses, aucunes d'assault, 
aultres par composition et reddition; tellement que plus 
dVne fois il a esté sur le poinct d'estre bouté hors par 
noz armes, iusques que estant mort le grand Comman- 
deur de Castille, lequel auions commis aussi successeur 
eniceluy gouuernement après ledictDucd'Alue(par nous 
rappelle pour plus donner de contentement à noz sub- 
ieetz) les choses seroient venues en vn desordre et déso- 
béissance des gens de guerre, ayans prins la ville de Zi- 
riczee, lequel desordre commencea à donner quelque fa- 
veur audict de Nassau; et tôt après lesËstatzgeneraulxde 
noz pays de pardeça desirans vue fois sortir de ces cala- 
mitez de guerre, persuadez dudict d'Oranges, disant et 
simulant ne desirctr que le bien, repos et tranquillité des 
pays, les faire quictes des gens dé guerre estrangers, et 
retenir le pays soubs nostre obéissance , ensemble con- 
seruer en iceux l'ancienne Religion Catholique, telle 
qu'elle y auoit toujours esté exercée, et garder les preui- 
leges et liberté dudit pays, feirent auec lui le traicté de 
Gand , estably expressément sur ces deux fondemens 
speciaulx, de maintenir icelle religion et nostre obéis- 
sance. Entretant enuoyasmes nostre bon frère feu le Sei- 
gneur Don loan d'Austrice (de bonne mémoire) auec 
commandement et intention de accommoder,reconcilier et 
accorder tous les troubles de nosdicts pays par la plus 

doulce et gratieuse voie que faire se pourroit : ce qu'il 
fait, indulgeant à noz subiectz tout ce qu'aucunement leur 
pouuoit estre concédé : ratiffiant aussi lediçt traitté de 
Gand^ qu'il fit publier par tout en la manière accoustu- 
mée. A quoy contredit de toutes ses forces ledict d'O- 
ranges ; mais ne le pouant empescher, ne voulut oncques 
par après le faire publier es lieux de ses gouuernemens, 
indigné qu'il ne l'auoit peu empescher (comme dit est : ) 
nonobstant que nous mesmes eussions depuis approuué, 
emologué et ratiffié l'vn et l'autre accord et traicté, et 
que nostredit bon frère, ensemble les députez des autres 
Estats eussent enuoyé diuers grands et bons personnages 
vers ledict d'Oranges pour le persuader à cela, affin d'ef- 
fectuer de sa part ce à quoy il estoit tenu et obligé par les 
capitulations dudict traitté de Gand ; et pource qu'il eau- 
soit et alleguoit tousiours de debuoir recouurer son gou- 
uemement entier, cousequamment que les villes qui ne 
Tauoyent voulu recognoistre pour gouuerneur, ou bien 
celles que depuis auions reprins par force d'armes, et re- 
duict autrement en nostre obeyssance , fussent mises 
soubz sondict gouuernement, il y fut satisfait par la bonté 
et facilité de nosditz Estatz , qui n'auoyent encoires lors 
assez cogneu ses impostures et periures, moyennant tou- 
tesfois qu'il iura qu'il ne changeroit riens de la forme de 
ladicte ancienne Religion Catholique et Romaine, et que 
pource donna les seuretez et satisfactions que les magis- 
tratz, bourgeois et inhabitans de chacune ville pouuoient 
iustement demander. Sur quoy ayant esté disputé long 
temps sur les seuretez que chacune ville demandoit, affin 

que leur fut gardé ce que ledict d'Oranges leur promet- 
toit, se seroient remises soubz son gouuernement , après 
qu'il eust iuré les pointz susdit2 et dultres contenuz es 
instruments d'icelles satisfactions : mais tant s'en fault 
qu'il ait tenu et obserué sesdicCes promesses iurées, que 
au contraire il a incontinent introduit en icelles ses mi- 
nistres et prédicateurs Galuinistes^ il a fait retourner les 
hérétiques banniz , il a illecq practiqué liberté de con- 
science , et faict faire quelques scandales en quelques 
églises, s'attachant premièrement aux mendiantz, après 
aux magistratz, qu'il a petit à petit persécuté, et mys en 
fuyte les bons pasteurs; finablement expulsé et banny 
toute la Religion Catholique, et interdit l'exercice d'icelle. 
Quoy faisant vsoit de ses hypocrisies et simulations ac- 
coustumées, disant luy desplaire, et qu'il n'y pouuoit re- 
médier : neantmoins instigeoit soubz main, tant par luy 
que ses administres , tous les séditieux et hérétiques à 
vser de ces malices : et pour ce faire par l'assistence des 
siens, mettoit fil à fil garnison dedens les villes contre ses 
pactions et promesses iurées , ce pendant ne cessoit ac- 
cuser nostredict frère Don loan, qu'il machinoit contre 
tes Estatz, ce que toutesfois nostredict frère nous a tou- 
siours asseuré n'estre vray : trop bien, que voyant l'obsti- 
nation et malices dudict d'Oranges, pouuoit auoir com- 
muniqué auec aultres, comme on le pourroit amener à la 
raison, et empescher qu'il ne troublast derechef tout le 
repos publicq desdicts pays , comme il a fait par après. 
Ce nonobstant ledit d'Oranges n'a désisté iusques que 
panr ses practicques et trames (à luy bien propres) a mis 

voe telle diffidence entre nostredict frère et les Estatz de 
nosdictz pays, que ne se voyoit que vng tresgrand eteui- 
dent massacre apparant : de sorte que pour euiter ce 
desordreyOu du moins l'emprisonnement de sa personne, 
iceluy Don loan'se mist à seureté en noz ville et chasteau 
de Namur. A quoy fut meu de tant plus qu^il n estoit en 
riens armé, au contraire qu'il estoit clair et certain que 
ledict d'Oranges par tous ses émissaires et ministres ap- 
postez, ne cessoit d'inciter les factieux à faire le sembla*» 
ble sur sa personne , comme la mesme année auoit fait 
faire sur ceux de nostre conseil d'estat commis au gou- 
uemement gênerai de nosdictz pays : que lors ledict d'O- 
ranges estimant auoir le toutgaigné,commencea à desco- 
cher toutes ses flesches,ruses et armes,pour attirer nostre 
peuple en guerre ouuerte contre nostredict frère Lieute- 
nant general.Toutesfois par interuention de bons person- 
nages estans prez sa personne et d'aultres gens de bien du 
costé des Estatz, les choses estoyent sy auant venues, 
que le tout s'estoit accommodé, et que d'vne part et d'aul- 
tre, pour euiter toute occasion de diffidence, auoit ac- 
cordé se retirer du gouuernement et passer en Italie, 
comme aussi en estoit nostre vouloir : et estoyent les 
Députez des Estatz vers luy, pour accepter et signer ré- 
ciproquement les offres et contre-offres. Mais de malheur 
cest eunemy commun perturbateur du repos publicq, le- 
quel (cognoissant que du lieu de Hollande ou il estoit, ne 
pouuoitauectous ses artifices plus empeschercestepaixet 
reconciliation) se hasta venir sur ce point à Bruxelles, et 
simulant vouloir la paix, procuroit la guerre, mettant en 

auant nouaelles conditions non encoires pourparlées ny 
ouuertes, tellement qu'il paruint à son but, rompant tout 
raccord (comme il est à chacun notoire.) En après es- 
tant venue la chose à rupture de guerre ouuerte et très- 
cruelle, se feit par force et tumulte populaire contre la 
volonté des Estalz declairer Revvart ou protecteur de 
nostre pays de Brabant, et après second Lieutenant de 
tous noz pays bas : comme aussi en fin s'est fait choisir 
par les tumultes de Gand, et de quelques aultres lieux, 
Gouuerneur de Flandres : ayant au$si fait venir ses frère 
et beaufrere estrangers pour auoir aultres gouuernemens 
de noz prouinces : et ce pendant trauaillent luy et les 
siens nostre peuple de toutes sortes d'impositions,d'exac- 
tions, demandes, leuées, et quottisations, les plus dures, 
barbares, et tyranniques, qu'oncques ne sont estez ouyes 
pareilles, qu'il a exécuté à main forte et armes sans ac- 
cord de nostre peuple,etsans rendre compte : et si quel- 
ques vngs en parlent, iecte la main sur eulx, ou les faict 
piller, mal traitter, emprisonner, ou tuer. D'aultre part 
est manifeste, ce que nous auons continuellement fait, 
pour accommoder et pacifier le mal entendu, suruenu 
(comme dit est) entre nostredict Lieutenant gênerai et 
les Estatz : mais tout ce qui a esté fait de bien par nous, 
ou nostredict frère, a esté supprimé et caché : Au con- 
traire dequoy, ledict d'Oranges et les siens, ontinuenté 
mille calomnies pour abuser dauantagenosdictz subiectz, 
mesmes comme en la conjuncture de la victoire de Gem- 
bloux auions enuoyé le Baron de Selles auec conditions 
tresraisonnables , pour recepuoir en grâce nosdictz sub- 

ieclz, et reconcilier le tout, riens ne s'ensuyuit par Tem- 
peschement qu'il y a sceu mettre : combien que par tout 
ce temps nosdictz subiectz escripuans tant à nous que à 
nostre bon frère et nepueu l'Empereur et aultres Poten- 
tatz pour iustifier les differens qu'ilz auoyent contre ice- 
luy nostre Lieutenant gênerai, p^otestoient ouuertement 
de ne vouloir aucune chose changer en la Religion an- 
cienne Catholique Romaine, telle quelle auoit esté de 
tout tenips gardée en nosdictz pays: et ioinctement soubz 
icelle nous rendre Tobeissance que de droit diuin et hu- 
main nous estoit deuë; quiestoyent les seulz deux pointz 
qu'auions tousiours demandé et demandions lors d'eulx, 
et en quoy estions d'accord. Toutesfois iceluy d'Oranges 
craignant la reconciliation de nosdictz subiectz auec nous, 
seroit venu à traîner derechef nouuelles inuentions, pour 
non seulement empescher cecy, mais aussi rendre (s'il 
pouuoit) pour iamais la chose désespérée et irrémédia- 
ble, par le moyen de corrompre le tout par hérésie : à 
quoy est paruenu en plusieurs lieux, tant par ruses, fi- 
nesses, malices et pariures bien cognuz à luy et à tous 
hereticques, que aussi par pure force, vsant du mesme 
qu'il auoit fait parauant pour gaster et perdre les prouin- 
ces de Hollande et Zelande : mettant tout en vne combus- 
tion de tumulte populaire,etde saccagement d'églises, pro- 
phanations de Sacremens, massacre ou emprisonnement 
d'Euesques, Pasteurs, lesuites, Religieux, Religieuses, 
et de plusieurs personnes de bien et d'honneur séculières, 
renouuellant tous les magistratz, priuant contre tout or- 
dre de droit, priuileges , vsances et obseruances ancien* 

nés, les Presidens, Conseilliers, Gouuerneurs des places, 
Baillyfz, Preuostz , Drossatz, Escoutelles, Escheuins et 
aultres ofGciers catholiqaes affectionnez à nous, bien et 
repos du pays : remettant en lieudlceux etextraordinaire- 
ment et par son authorité , et souuent par tumulte popu- 
laire par luy excité (autre lequel il règne et triumphe) 
tous sectaires, séditieux et personnes turbulentes viuans 
de proye et sacq,et aultres semblables à luy ; de manière 
qu'il a mis le tout en vne confusion la plus tyrannicquei, 
barbare et sanguinaire qu'oncques fut ouye. Dont estant 
desplaisantes aucunes prouinces catholicques , mesmes 
de veoir les consciences des bons ainsi oppressées et vio- 
lentées , les Eglises, Cloistres, Abbayes , Chasteaux et 
maisons des gentilz hommes et bons personnages mises 
par terre , et leurs biens donnez en proye à tous mes- 
chans à discrétion de cestuy estranger, et tout Testât 
du pays subverti par luy, voires iusques à y vouloir 
forcer Provinces entières contre leur serment et vo- 
lonté, se sont voulu reconcilier auec nous : ce qu'il a 
tasché de toutes partz contredire et empescher : mais 
elles ont esté plus fortes et constantes que luy. Qui 
pis est, combien que ledict Seigneur Empereur à l'in- 
stante requeste desdictz Eslatz (qui luy auoient sup- 
plié d'estre intercesseur et médiateur d'vne pacification 
entre nous et êulx) eust esté content de prendre le tout 
en main pour le vuider : à quoy pour le désir qu'auions 
de veoir nostre peuple deliuré de ces calamitez, serions 
volontairement condescenduz : et de fait sa Maiesté Im- 
perialle auroit enuoyé à cest effect ses Commissaires en 



— 17 — 

Couiongne, tant Princes, Electeurs, qu'autres des plus 
principaux du sainct Empire, pour entendre les pointz 
differentiaulx, encoires cecy ne 1-a en riens diuerty, ny 
retenu de ses mauuaises et peruerses intentions : et de 
fait iceulx Commissaires, ayans le tout ouy et debatu 
par bonne espace de temps sur les demandes desdictz 
£statz et noz offres, ont résolu et décerné les poinctz et 
articles qu'ilz ont fait publier et imprimer pour estre ac- 
ceptez dvnepart etd'aultre. Neantmoins le tout a esté 
sans aucun effect, non obstant que lesdictz articles fus- 
sent si gratieux, iustes et raisonnables qu'il n'y ayt per- 
sonne de bon iugement qui ne confesse qu'ilz sont 
plus que souiBssans, et qu'avons offert plus de ce, 
que par raison nous debuoient requérir nosdictz su- 
bi ectz. Entretant et pendant ceste communication le dict 
d'Oranges, pour contreminer à l'Empereur, et à nous, 
afBn de* désespérer le tout, faict faire vue assemblée 
en Vtrecht des Députez de quelques villes et pays 
qu'il tient en son pouuoir, pour practiquer illec vue 
nouuelle ligue ou conspiration manifeste et notoire con- 
tre iadicte Religion et nous,auec parolles et sermens exé- 
crables et détestables, ne s'abstenans d'iniurier les Com- 
missaires dudict Seigneur Empereur : pour quoy faire, 
se faict assister par sesdictz frère et beaufrere et aultres 
apostez : ce que par grandes sollicitations, practiques, 
calomnies et importunes promesses, et presque par force 
a extorqué de plusieurs quartiers : et nonobstant tous 
debuoirs faits par lesdicts Commissaires de faire enten- 
dre aux prouinces leurdicte bonne et saincte résolution 

si salutaire à noz subiectz, il a fait par ses adherens et 
personnes supposées (dont il se sert pour instruments) 
que lesdictz articles ont esté long temps supprimez, et 
comme ne se pouuoient plus celer, n'a seulement empes- 
ché qu'ilz ne fussent acceptez, mais a procuré que fus- 
sent escriptz liures pernicieux au contraire farciz de 
tous mensonges et calomnies : et de plus en fin les Dé- 
putez qu'il a en Anuers auprès de luy de la mesme farine 
ont demandé articles plus griefz, impertinens, exorbi- 
tans, scandaleux et pleins d'impiété contre Dieu et nous 
leur souverain Seigneur et Prince naturel, telz que ne se 
peult dire plus : mesmement comme il a veu que encores 
auec tous ses arts, persuasions, et trauaulx, il ne les 
peult du tout gaigner, il s'est délibéré en fin sortir d'An- 
uers, dont il n'auoit bougé par plus de deux ans, et est 
allé en nostredite ville d'Vtrecht, aflSn de paracheuer 
l'exécution de iadicte damnable ligue, et pour à iamais 
rendre toutes choses irrémédiables : et generallement 
s'est ainsi comporté en toute sorte de tyrannie, qu'il a 
deschassé et exterminé tous gens d'église, mesmes a ainsi 
traitté les S", et toute la principalle noblesse de noz 
pays, qu'ilz ont esté contrainctz se retirer et abandonner 
leur pays, affin que luy y règne et domine plus absolu- 
tement entre les furies et tumultes populaires, estans les 
bons dçschassez :'et pource que toute ceste confusion 
et malheur, que souffrent noz pays, se recognoist procé- 
der du conseil, enhort, instigation, et du faict de ce mal- 
heureux hypocrite, par son esprit irrequiet, et qui mect 
toute sa félicité au trouble de noz subiectz; consequam- 

ment qu'il est notoire tant qu'il soit en noz pays, iamais 
n'y peult y auoir paix, repos , ny aucune quiétude, 
fondant tout sur une diiBdenee perpétuelle, qu'il a ton- 
siours en bouche, (chose ordinaire à meschantz qui ont 
la conscience exulcerée auec Gaym, ludas et leurs sem- 
blables) aussi que non obstant les réquisitions et offres 
que luy sont esté faites, mesmes par les Commissaires 
Impériaux, luy présentant tresgrands auantages, affin 
qu'il voulsist se retirer au lieu de sa naissance, (ou na- 
turellement chacun doibt désirer viure le plus) n'y a 
voulu entendre, et luy estranger ayme mieulx perdre 
noz pays, qu'acquiescer, à ce qu'il conuient pour le bien 
de noz subiectz naturelz d'iceux. 

Pour' ces causes, qui sont si iustes, raisonnables^ et 
iuridicques ; nous vsans en ce regard de l'autorité qu'a- 
uons sur luy, tant en vertu des sermens de fidélité et 
obéissance qu^il nous a souuent fait, que comme estant 
Prince absolut et souuerain desditz pays bas : pour tous 
ses faitz peruers et malheureux, et pour estre luy seul 
Chef, autheur et promoteur de ces troubles, et principal 
perturbateur de tout nostre estât, en somme, la peste 
publicque de la republicque Chrestienne, le declairons 
pour trahistre et meschant, ennemy de nous et du pays. 
Et comme tel l'auons proscript et proscripuons perpé- 
tuellement hors de nosdictz pays, et tous autres noz 
Estatz, Royaumes et S^^^^. interdisans et defendans à tous 
noz subiectz de quelque estât, condition ou qualité qu'ilz 
soyent, de hanter, viure, conuerser, parler, ny commu- 
niquer auec luy, en appert, ou couuert, ny le receuoir, 

ou loger en leurs maisons, ny luy administrer viures « 
boire, feuz, ny autres nécessitez en aucune manière, sur 
paine d'encourir nostre indignation, comme cy après sera 
dit. Ains permettons a tous, soyent noz subiectz ou aul- 
tres, pour Texecution de nostredicte Déclaration, de 
Tarrester, empescher, et s'asseurer de sa personne, mes- 
mes de Toffenser tant en ses biens qu'en sa personne et 
yie, exposant à tous ledit Guillaume de Nassau, comme 
ennemy du genre humain, donnant à chacun tous ses 
biens, meubles et immeubles, ou quilz soyent situez et 
assiz, qui les pourra prendre et occuper, ou conquérir : 
exceptez les biens qui sont présentement soubz nostre 
main et possession. Et affin mesmes que la chose puisse 
estre effectuée tant plus promptement, et pourtant plus 
tost deliurer nostredict peuple de cesle' tyrannie et op- 
pression, vueillant appremîer la vertu et chastier le 
crime, promettons en parolle de Roy, et comme ministre 
de Dieu, que s'il se trouue quelcun soit de noz subiectz 
ou estrangers, si généreux de cœur, et désireux de nos- 
tre seruice et bien publicq, qui sache moyen d'exécuter 
nostredicte ordonnance, et de se faire quicte de ceste 
dicte peste, le nous deliurant vif ou mort, ou bien luy 
ostant la vie : nous luy ferons donner et furnir pour luy 
te ses hoirs en fondz de terres ou deniers comptans à son 
chois, incontinent après la chose effectuée, la somme de 
vingtcincq mil escuz d'or : et s'il a commis quelque de- 
lictou fourfaict, (quelque grief qu'il soit) nous luy pro- 
mettons pardonner, et des-maintenant luy pardonnons, 
mesmes s'il ne fut noble, l'anoblissons pour sa valeur : 

et si le principal facteur prend pour assistence en son en- 
treprinse, ou exécution de son faict, aultres personnes, 
leurs ferons bien et mercede, et donnerons à chacun 
d'iceux selon leur degré et seruice qu'ilz nous auront 
rendu en ce poinct,leur pardonnant aussi ce quepourroyent 
auoir niesfaict, et les anoblissant semblablement. Et 
pour autant que les receplateurs, fauteurs et adherens 
de telz tyrans sont ceulx qui sont cause de les faire con- 
tinuer, nourrir, et entretenir en leur malice, sans les- 
quelz ne peuuent les ineschans dominer longuement : 
Nous déclarons tous ceux qui dedans un mois après la 
publication de la présente ne se retireront de tenir de 
son costé, ains continueront luy faire faueur et assis- 
tence, ou aultrement le hanteront, fréquenteront, suy- 
vront, assisteront, conseilleront, ou fauoriseront directe- 
ment ou indirectement, ou bailleront argent d'icy enauant, 
semblablement pour rebelles de nous et ennemys du 
repos publicq, et comme telz les priuons de tous biens, 
noblesse, honneurs et grâces présentes et aduenir, don- 
nans leurs biens et personnes, où qu'ilz se puissent 
irouuer, soit en noz Royaumes et pays, ou hors d'iceux, 
à ceux qui les occuperont, soyent marchandises, argent, 
debtes et actions,ter^es,S*^'*^ et aultres, si auant qu'iceulx 
biens ne soyent encoires saisiz en nostre main (comme 
dit est : ) El pour paruenir à l'arrest de leurdicte per- 
sonne ou biens, souffira pour preuue, de monstrer qu'on 
les auroit veu après le terme mis en ceste,communiquer, 
parler, traitter, hanter, fréquenter en publicq ou secret 
auec ledict d'Oranges, ou luy auoir donné particulière fa- 

2 

ueur, assistence ou ayde directement ou indirectement. 
Pardonnant toutesfois à tous, tout ce que iusques audict 
temps auroyentfaitau contraire,se venans reduyre et re- 
mettre soubz la deue etlegittimeobeissance^qu'ilz nous doi- 
buent,en acceptantledict traicté d'Arras arresté à Mons, 
ou les articles des Députez de TEmpereur à Coulongne.Si 
donnons en mandement à noztreschers etfeaulxles Chefs, 
Presidens, et gens de noz Priué et Grand Gonsaulx, 
Chancelier et gens de nostre conseil en Brabant, Gou- 
verneur, Président et gens de nostre conseil à Luxem- 
bourg, Gouuerneur, Chancelier et gens de nostre conseil 
en Gheldres, Gouuerneur de Lembourg, Faulquemont, 
Daelhem et d'autres noz pays d'oultremeuze, Gouuer- 
neur, Presidens et gens de noz consaulz en Flandres et 
Arlhois, Grantbailly de Haynau, et gens de nostre con- 
seil à Mons, Gouuerneur Président et gens de nostre 
conseil en Hollande, Gouuerneur, Président et gens de 
nostre conseil à Namur, Gouuerneur, Président et gens 
de nostre conseil en Frize, Gouuerneur, Chancelier et 
gens de nostre conseil en Oueryssel, Lieutenant de Gro- 
ningen, Gouuerneur, Président et gens de nostre conseil 
à Vtrecht,Gouuerneur de Lille Douayet Orchies Preuost, 
le Conte à Vallenchiennes, Bailly de Tournay et du 
Tournesiz, Rentmaistres de Bevvest et Beoisterschelt en 
Zelande, Escoutette de Maliues, et tous aultres noz iusti- 
ciers et officiers et ceulx de noz vassaulx qui ce regar- 
dera, leurs Lieutenans et chacun d'eulx endroit soy et 
si comme à luy appartiendra, que cesle nostre présente 

déclaration, edict et ordonnance ilz facent publier cha- 

I 

cun en son endroit es lieux et limites de leur iurisdiction, 
où on est accoustumé faire cryz et publications» affin 
que nul n'en puissepretendre cause d'ignorance : et au sur- 
plus gardent^ obseruent et entretiennent, et facent gar- 
der, obseruer et entretenir inuiolablement tous les pointz 
et articles y contenuz selon leur forme et teneur, procé- 
dant et faisant procéder respectiùement à la recompense, 
appremiation, paine et punition dessus mentionnées 
sans aucune faueur, port ou dissimulation. De ce faire 
et que en dépend leur donnons et à chacun d'eux plain 
pouuoir, auctorité et mandement especial, mandons et 
commandons à tous, que à eulx le faisant ilz obéissent 
et entendent diligemment. Et neantmoins comme presen* 
tement lesdictes publications ne se pourront faire es 
villes, pays et chastelenies occupées par la rébellion 
dudit d'Oranges. Nous voulons que les publications que 
se feront aux plus prochaines villes estans en nostre 
obeyssance soyent de toute telle valeur et effect, comme 
si faites estoient par tout es lieux eUplaces accoustumées, 
et pour telles les auons auctorisées et auctorisons par 
cesdites présentes, mesmes voulons et commandons que 
incontinent elles soyent imprimées par imprimeurs iurez 
de noz vniuersitez de Louuain ou Douay, en deux 
diuerses langues, aifin qu'il vienne plus facillement à la 
cognoissance de tous : et telle est nostre grâce, décret et 
bon plaisir. En tesmoing de ce nous auons fait mettre 
nostre grand seeï à ces présentes que furent faites en no- 
stre ville de Maestricht le xv"»*'- jour du mois de Mars, 
l'An de grâce mil cinq cens qualrevingtz, de noz règnes, 

asscauoir des Espaignes, Sicille etc. le xxv"^- Et de 
Naples le xxvij"*- 

Par ordonnance expresse de sa Maiesté^ 

^ VEaREYGKEN. 

Et sont lesdictes lettres seellées du grand seel de sa 
Maiesté en cyre vermeille et double queue pendant. 



LETTRES DE MONSEIGNEVR 



Plaisance etc. Aux Gouuemeurs et Consaulx prouin- 
ciaux de pardeça^ commandant la publication de ce 
ban. 

Alexandre Prince de Parme et de Plaisance etc. 
Lieutenant Gouuemeur et Capitaine General, 

Mon Cousin, treschers et bien aymez. Gomme le Roy 
Monseigneur par deux réitérées lettres siennes, nous ayt 
mandé bien expressément de faire incontinent publier es 
pays de pardeça la proscription et ban icy ioinct ailén- 
contre de Guillaume de Nassau Prince d'Oranges pour 
les causes contenues en iceluy ban, nous ne pouuons 
laisser pour obeyr au commandement de sa Maiesté, de 
70US Tenuoyer, vous requérant et neantmoins au nom 
et de la part de sa Maiesté ordonnant, qu'incontinent 
ceste veue ayez à le publyer et faire publyer par toutes 
les villes et places de vostre Ressort et lurisdiction, en 

la manière accoastumée, à fin qae personne n'en paisse 
prétendre cause d'ignorance, et n'y faites faulte. 
A tant mon Cousin , treschers et bien aimez nostre Sei- 
gneur vous ait en garde. De Mons le quinzième iour de 
luing. 1580. Ainsi soubzscript Alexandre, et contresi- 
gné Verrèyken. 

Aux gouuerneurs et Comaulx prouinciaux 
de pardeça. 



COPIE DE LA LETTRE 

escripte par le Roi de sa main propre, 
AU PRINCE D'ORANGES, 

TRADDIGTE DE l'eSPÂIGNOL EN FRANÇOIS (1). 



J'aîreceuavecgrandeaffectionvostrelettredu27deMay, 
et depuis celle que m'avez escripl le 14de Juing,el parce 
que j'ai escrip t à ma seur avez peu entendre le peu d'occasion 
que avez de penser ce que m'escrivezen celle du 27 de May, 
mais bien le contraire ; aussi est certain, que vous vous 
tromperiez beaucoup de penser, que je n'auroie de vous 
toute confidence , et quant ores quelque un eust voulu 
faire contraire ofiSce vers moi, y restoit, que je ne suis si 

(!) Cette traduction française a été publiée par le prince d'Orange à la 
suite de sa Justification de 1568. Quant aux lettres des 27 mai et 14 juin 1566 
du prince d'Orange, auxquelles il est fait allusion par le roi Philippe, 
M. Gachard (corresp. de Guill. le tacit. t. ii. p. clx) dit que nous ne les 
possédons pas; leur substance était que Tinquisition et les placards ne pou- 
vant, selon lui, être exécutés sans de grands inconvénients, il désirait obte- 
nir la démission de ses charges, d'autant plus qu'il avait des raisons de 
croire qu'il ne jouissait pas de la confiance du Roi. 

léger, que j'y eusse adjousté foi, aiant si grande expérience 
de Yoslre loiaullé et services, pourtant vous povez de ce 
desabuser, et vous reposer aus lettres que par le passé 
vous ai escript en cest endroict, et à vos œuvres, mais 
nullement à ce que aulcuns (peult estre ennemis de mon 
service et de voslre bien) vous doibvent avoir faict en- 
tendre. Touchant le congé que requérez, pour laisser vos 
charges, il me deplaist que vos affaires particulières sont 
aus termes que dictes, et estant les affaires d'iceus païs 
en la façon que se trouvent, je ne puis laisser vous dé- 
clarer que ce n'est raison que telles personnes, comme 
la vostre, auquel je me confie et repose, les abandon- 
nent, signamment. Moi estant si éloigné d'icçus, mes- 
mes seroit raison, que cens qui fussent à leurs maisons, 
accourrussent à ceste nécessité, et s'emploiassent à ce 
que sont obligez, comme vous avez faict présentement, 
en allant en Anvers, dont j'ai receu grand contentement, 
et' suis bienasseuré que vous ferez illecq tout ce que con. 
viendra le plus pour mon service et pour le repos et 
tranquillité d'icelle ville et du païs. Et pour éviter les 
desordres, que y aura, comme je me confie de vous et 
le vous encharge bien expressément, et sçai que vous ne 
vous monstrerez a utre de ce que vous avez monstre toute 
vostre vie. Et affîn que |voiez comme je traicte libre- 
ment avecq vous, je ne laisserai de vous dire, que Ton a 
par deçà parlé beaucoup sur ce que vostre frère s'est 
trouvé en ces choses que passent par de la. Et pource 
que ne puis délaisser, de m'en resentir beaucoup, je vous 
encharge que regardez comment l'on y pourroit remédier 

que ne passe plus avant : et le effectuez. Et s'il vous 
semble convenir, Tesloigner pour quelquesjoursdevous, 
que le faisiez. 

Du bois de Segovia, le premier d'Aougst MDLXVI. 

Soubsigné : 
PHILIPPE. 

Et sur le dos escript : 

Au prince d'Orange. 

Et seellé du seau du Roi. 



REMONSTMNCE 

DE MONSEIGNEUR 

LE PRINCE 

A HESSEIGNEURS LES ESTATS GENERAUS DES PAIS BAS. 

MESSIEURS, 

Vous avez veu par ci devant une certaine sentence 
en forme de proscription, qui a esté envoiée par le Roi 
d'Espaigne, et depuis publiée par ordonnance du Prince 
de Parme. Et comme par icelle, mes ennemis contre tout 
droict et raison se sont essaiez de toucher grandement 
à mon honneur, et faire trouver mes actions passées 
mauvaises : j'ai bien voulu prendre Tadvis de plusieurs 
personages notables, et de qualité, mesmes de princi- 
pauls Consauls de ces païs. Mais pour raison de la qua- 
lité d'icelle proscription, les énormes et atroces crimes, 
desquels je suis chargé, ores que ce soit à tort : toutesfois 
j'ai esté conseillé ne pouvoir satisfaire aullrement à mon 
honneur, sinon en monstrant par escriptpublieq,combien 

injustement j'estoi accusé et chargé de plusieurs crimes, 
comme aussi j'estoi publicquement injurié et calumnié. 
Suivant lequel advis, Messieurs, attendu que je vous re- 
cognoi seuls en ce monde pour mes supérieurs, je vous 
présente ceste mienne défense escritte contre les crimina- 
tions de mes adversaires, par laquelle j'espère non seule- 
ment avoir descouvert leurs impostures et calumnies, 
mais aussi légitimement justifié toutes mes actions pas- 
sées. Et d'aultant que leur principal but et intention est 
de cercher tous les moiens de m'oster la vie, ou bien me 
faire bannir de ces païs, et pour le moins diminuer Tau- 
thorité qu'il vous a pieu me donner, comme si obtenant 
telle chose, le tout leur viendroit à souhait : et d'aultre 
part, d'aultant qu'ils me calumnient, que par moiens illi- 
cites je retien mon authorité : je vous supplie Messieurs, 
de croire, ores que je suis content de vivre tant qu'il 
plaira à Dieu entre vous, et vous continuer mon fldele 
service, toutesfois que ma vie que j'ai dédiée à vostre ser- 
vice et ma présence au milieu de vous, ne me sont point 
si chères, que tresvoluntiers je n'abandonne ma vie, ou 
que je ne me retire du païs, quand Vous cognoistrez que 
l'un ou l'autre vous peult aucunement servir pour vous 
acquérir une certaine liberté. Et quant à l'authorité qu'il 
vous a pieu me donner, vous sçavez, Messieurs, combien 
de fois je vous ai supplié de vous contenter de mon ser- 
vice et me descharger, si vous trouvez qu'il convienne 
pour le bien de vos affaires : comme encores je vous en 
requier, offrant toutesfois, comme j'ai tousjours faict en 
tout ce qu'il vous a pieu me commander, de continuer à 

m'eroploier au service de la patrie, au pris de laquelle je 
n'estime rien de ce qui est en ce monde : comme je le 
vous remonstre plus amplement en ceste mienne défense, 
laquelle si vous jugez convenir, je vous supplie trou- 
ver bon qu'elle soit mise en lumière, affin que non seule- 
ment vous Messieurs, mais aussi tout le monde puisse 
juger de Fequité de ma cause, et de Finjustice de mes 
adversaires. 

Présentée par Monseigneur le Prince d'Orange à 
Messeigneurs les députez des Estats generauls et des 
Provinces unies assemblez en la ville de Delft, le 
xni Décembre MDLXXX. 

Soubs estoit escript, 

Moi PRESENT, 

I. HOUFFLIN. 



LARESPONSE 

m nummt tu sn&n smmm$. 



Les Estats generaus aiants depuis quelques jours veu 
et leu une proscription publiée par les ennemis contre la 
personne de vostre Excellence, par laquelle ils imposent 
à icelle de crimes énormes, essaiants la rendre odieuse, 
comme si par moiens illégitimes et voies sinistres elle 
auroit usurpé le lieu et degré auquel elle est constituée ; 
et d'exposer sa personne en proie et lui oster son hon- 
neur : aiants veu pareillement la défense proposée par 
vostre Exe. contre ladicte proscription, trouvent par la 
vérité de ce qui est passé en ces païs, et qu'à chascun 
d'eus en son endroict est cogneu et manifeste , lesdicts 
crimes et blasmes avoir esté à tort imposez à icelle : Et 
quant aus charges tant de Lieutenant gênerai que des 
gouvernements particuliers, après avoir esté légitimement 
choisi et esleu, ne les avoir acceptez sinon à nos instantes 
requestes, esquelles auroit aussi coiitinué à nos prières, 
et avec entier contentement et satisfaction du païs : et la 
supplient encores lesdicts Estats y vouloir continuer^ lui 

promettant toute aide et assistence,sans espargner aulcuns 
de leurs moiens, et de lui rendre prompte obéissance. 
Et d'aultant qu'ils cognoissent les services fidels rendus 
par vpslreExc. à cespaïs et ceus qu'ils espèrent encores 
à Tadvenir, ils lui offrent pour Tasseurance de sa per- 
sonne d'entretenir une compagnie de gens à cheval pour 
sa garde, la suppliant Taccepler de la part de ceus qui 
se sentent obligez à la conservation d'icelle.Et entant que 
touche lesdicts Estais qui se treuvent aussi chargez par 
ladicle proscription, entendent de brief aussi se justifier, 
ainsi qu'ils trouveront convenir. Ainsi arresté en l'as- 
semblée de Messeigneurs les Estats Generaus en la ville 
de Delft, le dixseptiesme jour de Décembre xv c. qua- 
trevingts. 

Par ordonnance expresse desdicts Estats, 
Signé I. HOUFFLIN. 



A MESSIEURS LES ESTATS GENERAULS. 

Vous avez cogneu Messieurs par ma vie passée et mes 
deportements que je n'ai voulu oneques respondre aux 
libelles diffamatoires qu'aulcuns calumniateurs avoient 
divulguez contre moi, tellement que n'eust esté la qua- 
lité de rinjure qui m'a esté faicte par la proscription, que 
le Roi d'Espaigne a faict publier, je m'en fusse encores 
passé, et n'eust esté aussi que mon honneur me com- 
mandoit le contraire, comme je Tai plus amplement 
deduicten ma defenselaquelle je vous ai présentée. De- 
puis est tombée entre mes mains une lettre faulse et con- 
trefaicte par mes ennemis qu'ils disent avoir esté par eus 
interceptée et par moi envoiee à Monseigneur le Duc 
d'Anjou, ou comme ils disent au Duc d'AUançon, de la- 
quelle aulcuns personnages d'entre eus et de la plus 
grande qualité ont envoie des copies tant en aulcunes 
villes de pardeça,qu'à aulcuns Princes estrangers. Geste 
lettre Messieurs est escripte si ineptement soit qu'on re- 
garde le style, ou qu'on veulle prendre esgard au sub- 
ject qui y est contenu, lequel par sa simple lecture des- 
couvre assez qu'il n'y a aulcune apparence de vérité : 

que telle inveDtion impudente ne mérite point de res- 
ponse, comme aussi Dieu merci ne s'est trouvé homme 
de pardeça qui s'en soit aulcunement esmeu. Au con- 
traire a esté cogneu à un chascun, leur but n'avoir esté 
Hultre que d'obscurcir par telles fumées» la clarté par 
laquelle leur misérable et pernicieuse intention contre ce 
païs, a esté descouyerte es lettres du Cardinal de Gran- 
velle , et aultres que vous avez commandé estre impri- 
mées après avoir recogneu leurs mains, leurs signes et 
leurs seauls : et pour se donner subject et matière dedes- 
gorger à la mode de femmes effrontées des mesdisances 
pleines de mensonges. Mais tant s'en fault qu'ils aient eu 
par ce moien Teffect pour mon regard qu ils preiendoient 
qu aucontraire ils m'ont faict plaisir en divulgant telles 
inepties, par ce que par icellesils verifîentd'advantagema 
défense, prouvant suffisament qu'ils sont menteurs 
effrontez,calumniateurstresimpudents,et faulsaires tres- 
ineptes, qui sert de plus en plus à justifier mon inno- 
cence , et donner approbation à mes actions. Car puis- 
qu'il est notoire à un chascun, que la meilleure nouvelle 
qu'ils pourroient recepvoir ce seroit que je leur quittasse 
le païs, je leur offre Messieurs, et vous promets sus mon 
honneur de l'accomplir. Si ils peuvent vérifier en vos 
présences que j'aie oncques escrit ni commandé estre es- 
crite, ou envolée une telle lettre, qu'incontinent je sorti- 
rai le païs, et me retirerai sans jamais m'opposer à eus : 
et leur promets sur la simple demande leur envoier tels 
passeports et saufconduicts, et en telle forme qu'ils les 
pourront ou vouldront demander. Mais ce sera à telle 

condition, s'ils ne veullent accepter ceste oflFre tant rai- 
sonnable, que touts ceuls qui ont esté autheurs d'un tel 
cscrit, ou qui Tout publié ^ et qui Font envoie es villes 
de pardeça, ou aus Princes et païs estrangers soient 
tenus pour menteurs, calumniateurs et mesdisants , 
comme de faict ils sont tels. Fait à Delft le xxv janvier, 
MDLXXXl. 



LA LETTBE 

DE MONSEIGNEUR 



ENVOIEE AUS ROIS, ET AULTRES POTENTATS DE LA 
CHRESTIENTÉ. 

SIRE, 

Je ne double point que Vostre Majesté n'aist esté ad- 
vertie d'une proscription que le Roi d*Espaigne a faict 
publier contre moi, d'aultant qu'il Ta faict divulguer en 
toutes langues, et Ta envoiée en plusieurs endroicts de 
laChrestienté.Il m'a semblé, et à tous mes meilleurs amis, 
que je ne pourroi satisfaire à mon honneur (lequel pour 
rien je ne suis conseillé démettre en dangier) sinon en op- 
posant une juste défense à ceste proscription. Suivant quoi 
j'ai présenté à Messieurs lesEstats de ces pais ma res- 
pense, laquelle aussi pour maintenir mon honneur, et ma 
réputation envers les Princes et Potentats de TËurope, 
lesquels pour raison de leurs preemîrenceset dignité? sont 

ie secours des paoures Princes et Seigneurs affligez, j'ai 
pris la hardiesse de leur envoier, et à vous Sire particu- 
lièrement, suppliant treshumblement Voslre Majesté, 
Taiant veue en faire pareil jugement qu'il a pieu faire à 
Messieurs les Eslats, qui ont esté tresfideles tesmoings 
de toutes mes actions, en juger comme il plaira à Vostro 
Majesté le cognoistre par leur advis, qui est aussi joincl 
à madicle défense. 

Et d'aultant Sire que Vostre Majesté pourroit trouver 
estrange, le Roi d'Espaigne m'aiant par ci devant ravi 
tous mes biens, après que j'en rerais mes gouvernements 
es mains de la Duchesse de Parme lors Gouvernante de 
cest estât, je m'estoi retiré au païs d'Allemaigne lieu de 
ma nativité, où je me tenoi paisiblement, avec mes frères, 
parents et amis, ce que j'avoi délibéré de continuer : au 
mesme temps, aiant enlevé des escoles mon fils le Conte 
de Bueren, et contre les privilèges du païs et son ser- 
ment faict mener prisonnier en Espaigne, où il est enco- 
res détenu cruellement : et d'abondant m'aiant fàict con- 
demner à la mort par son ministre le Duc d'Alve : pour 
toutes ces raisons, qui estoient toutesfois grandes, que je 
n'ai publié aulcune défense qui s'adressast audit Roi : 
ce que neantmoins je fais à présent, et monstre par icelle 
que les crimes dont le Roi d'Espaigne me veult charger 
lui appartiennent : Je supplie treshumblement Voslre 
Majesté Sire devant quejuger de ce mien escript, vouloir 
considérer la qualité des crimes et blasmes dont je suis 
chargé par ceste proscription, et celle de ma personne. 
Car si le Roi d'Espaigne se fust contenté de me retenir 

raon Fils et mes biens, qu'il a en sa possession, et encores 
de présenter, comme il fait, vintcincq milescus pour nin 
teste, promettre d'anoblir les homicides, leur pardonner 
tels crimes qu'ils pourroient avoir commis : j'eusse essaie 
par tout aultre moien, comme j'ai faicl par ci devant, de me 
conserver moi et les miens, et de pouvoir rentrer en ce 
qui est mien, et eusse suivi la mcsmc façon de vivre que 
j'ai faict. Mais le Roi d'Espaigne aiant publié par tout le 
monde que je suis peste publicque, ennemi du monde, 
ingrat; infidèle, trahistre et meschant : ce sont injures 
Sire que nul gentilhomme, voire des moindres qui soit 
des subjects naturels du Roi d^Espaigne, peut et doit 
endurer : tellement Sire quand je seroi l'un de ses sim- 
ples et absoluts vassauls : si est ce que par telle sentence, 
et si inique en toutes ses parties, et aiant esté par lui des- 
pouilléde mes terres et Seigneuries, à raison desquelles je 
lai auroi eu serment par ci devant, je me tiendroi absouls 
de toutes mes obligations envers lui, et essaieroi, comme 
nature l'enseigne à un chascun, par touts moiens à main- 
tenir mon honnettr,qui me doibt estre et à touts hommes 
nobles plus cher que la vie et les biens. Toutesfois puis 
qu'il a pieu à Dieu me faire la grâce, d'estre nai Seigneur 
libre, ne tenant d'aultre que de l'Empire, comme font 
les Princes et aultres Seigneurs libres d'Âllemaigne et 
d'Italie, et en oultre que je porte tiltre de Prince abso- 
lut, ores que mon Principaulté ne soit bien grand; quoi 
qu'il en soit, ne lui estant subject naturel, ni aiant rien 
tenu de lui sinon à raison de mes Seigneuries, desquelles 
il m'a entièrement dépossédé : il m'a semblé ne pouvoir 



— 44 — 

satisfaire à mon honneur, et donner contentement à mes 
parents proches, à plusieurs Princes ausquels j'ai cest 
honneur d'appartenir, et à toute ma postérité : sinon en 
respondant par escrit publicq à ceste accusation propo- 
sée en la face de toute la Chrestienté. Et combien que je 
ne lai peu faire sans toucher à son honneur, j'espère 
neantmoins Sire que Vostre Majesté l'imputera plustost 
à la contraincte que m'a apporté la qualité de ceste pros- 
cription que non pas à ma nature ou à ma volonté. Car 
quantàcequ'aulcuns pourroient trouver estrange que je 
me défende en ceste sorte, veu que j'ai aultre fois tenu 
plusieurs terres et Seigneuries de lui : je supplierai très* 
humblement Vostre Majesté de considérer l'atrocité de 
l'injure qui m'est faicte^ que jamais vrai gentilhomme 
n'endura, que je ne lui suis sufoject naturel, et quant à 
mes fiefs qu'il m'en avoit despouillé. Mais quand j'en 
eusse tousjours jouï, si est ce que le mesme droict dont 
il use ne me peult estre refusé. Il tient du Roi de 
France (1), à foi et hommage et comme vassal de son 
Seigneur, le Conté de CharoUois, pour cela il n'a laissé 
de faire la guerre à la couronne de France, et ne cesse 
touts les jours de machiner contre icelle. Il prend 
pour fondement, qu'estant d'allieurs Souverain il lui est 
licite se vanger du tort qu'il pretendoit lui avoir esté 
faiet par le feu Roi Henri de treshaulte mémoire. Quand 
il lit la guerre au Pape Caraffe, d' aultant qu'il tenoit de 
lui comme vassal les Roiaulmes de Sicile et de Naples, il 

(1 ; Es lettres au roi de Franee est cscripl : 11 tient de vostre Majesté. 

publia sa défense, par laquelle il se maintient estre ab*- 
souls de son serment, à cause que le Pape ne s'estoit 
tenu es termes, que le Seigneur doibt vers son vassal, 
suivant les droicts feodauls qui sont mutuels. Or il n'est 
rien si naturel Sire, sinon qu'un chascun reçoive en son 
endroit lamesme règle, qu'il veiilt estre reçeue par aultrui. 
Pourtant il ne doit trouver estrange, si estant oultragé 
en tant de sortes de lui, et ne lui estant subject, je m'aide 
des moiens que Dieu me donne, et desquels il s'est voulu 
aider contre ses Seigneurs, qui ne l'avoient offensé en 
chose quelconque approchante des torts que j'ai soufferts 
de lui, et de ceste marcque ignomineuse, dont il essaie 
de me flaistrir et ma race. Et d'aultant que Messieurs 
les Estats qui ont de plus près cogneu la vérité de ce 
qui est contenu en ceste mienne défense, l'ont approuvée, 
m'aiants rendu assez suffisant tesmoignage de ma vie 
passée : je«supplie aussi Vostre Majesté Sire treshum- 
blenient en approuvant icelle mienne response, croire 
que je ne suis ni trahistre, ni meschant, mais que je suis 
Dieu merci Gentilhomme de bonne et tresancienne mai- 
son, et homme de bien, véritable en tout ce que je pro- 
mets, non ingrat, ni inûdele, n'aiant commis chose dont 
un Seigneur et Chevalier de ma qualité puisse recepvoir 
aulcune reproche. Vous suppliant treshumblemept me 
tenir au nombre de vos treshumbles serviteurs. Et 
après avoir treshumblement baisé les mains de Y. M. je 
prierai Dieu, 

Sire, 



— 46 — 

lui donner en parfaicte santé tresheureuse et très- 
longue vie. 

A Delfl en Hollande le un jour de febvrier, mdlxxxi. 

DE VOSTRE MAJESTÉ, 

Treshumble et tresobeissant serviteur, 
GUILLAUME DE NASSAU. 

APOLOGIE OU DEFENSE 

D£ MONSEIGNEUR 

LE PRINCE D'ORANGE, 

Conte de Nassau, de Catzenellenbogen, Dietz, Vianden,etc. 
Burchgrave di' Anvers, et Visconte de Bezançm; Baron de 
Breda, Diest, Grimberge, d'Arlai, Nozeroi, etc. Seigneur 
de Chastel-Bellin , etc. Lieutenant gênerai es pals bas, 
et Gouverneur de Brabant, Hollande, Zelande, Utrecht, 
et Frise : et Admirai; 

CONTRE LE BAN ET EDICT PUBLIÉ 

LE ROI D'ESPAIGNE, 

PAR LEQUEL IL PROSCRIPT LEDICT SEIGNEUR, 

Dont apperra des calumnies et faulses accusiUions 
CQtUenues en ladicte Proscription. 

Ce que j'ai tousjours demandé à Dieu, Messieurs, et désiré 
de tout mon cœur, me vouloir accorder des le temps que j'ai 
voué ma personne et ce que favoi de moiens en ce monde, 

pour le recouvrement de vostre liberté, l'asseurance de vos 
personnes, biens et consciences , si dis-je j'auroi oneques 
préposé ce qui me touche en particulier à vostre salut en gê- 
nerai, en ce cas que je portasse une peine et ignominie éter- 
nelle laquelle j'auroi attirée sur moi par ma propre volante : 
Mais au contraire si ce que j'ai faict parcidevant eust esté 
seulement entrepris par moi pour la conservation de vostre 
estât, et que j'eusse soustenu une grande partie du faix de 
ceste présente guerre seulement pour le salut commun de la 
patrie; que la haine conceuë par les mesehants contre le pais 
et contre toutes gens de bien et d'honneur, aiant esté pour 
quelque temps dissimulée et couverte en leurs cœurs, vint à 
se desgorger tout à la fois plustost sur moi seul que sur tant 
de gens de bien, et mesmes sur le gênerai de la Repiiblicque : 
que si ma volunté avoît esté telle envers vous, Messieurs, vos 
enfans, vos villes, et communaultés, j'en peusse rapporter 
quelque jour un tesmoignage solennel tant pour le repos de 
ma conscience que pour mon honneur envers tous peuples 
de la terre, et envers toute la postérité : Maintenant je me 
rcsjouï grandement et rends grâces immortelles à nostre bon 
Dieu et ai grande occasion de contentement et satisfaction 
puisqu'il permet m'en estre rendue une si rare, si noble et si 
excellente marcque par ceste proscription cruelle, barbare, et 
dont jamais n'a esté ouîë la semblable en ces païs,recomman- 
dez envers tous peuples et nations pour leur singulière et in- 
croiablc humanité. Car combien que rien ne soit plus désirable 
a l'homme qu'un cours de sa vie entiere,heureux, prospère, et 
cgal sans aucun heurt ou mauvaise rencontre : toutesfois si 
toutes choses me fussent venues à souhait et sans avoir ren- 
contré la haine de la nation EspaignoUe et de ses adhcrens, 
j'auroi perdu l'avantage de ce tesmoignage qui m'est rendu 



— 51 -- 

par mes ennemis, lequel j'estime estre le plus excellent fleu- 
ron de gloire dont j'eusse peu désirer devant ma mort estre 
couronné. Qu'est-ce qu'il y a plus àggreable en ce monde et 
principalement à celui qui a entrepris un si grand et excel- 
lent ouvrage, comme est la liberté d'un si bon peuple,opprimé 
par si meschantes gens, que d'estre haï mortellement par 
SL>s ennemis, et ennemis ensemble de la patrie; et par leur 
propre bouche et confession recevoir un dous tesmoîgnage 
de sa fidélité envers les siens, constance contre les tyrans et 
perturbateurs du repos publicq ? Tellement que de tant de 
plaisirs que les Espaignolz et leurs adherens m'ont faicts pen- 
sants me faire desplaisir, comme par ceste infâme proscription 
ils ont pluspensé me nuire,aussî ils m'ont d'advantageresjouî 
et m'ont donné plus de contentement. Car non seulement j'en 
ai receu ce fruict, mais aussi ils m'ont ouvert un champ 
pour me défendre plus ample que je n'eusse osé désirer, et 
pour faire cognoistre à tout le monde l'équité et justice de 
mes entreprises, en laisser à ma postérité un exemple de 
vertu imitable à tous ceux qui ne vouldront deshonnorer la 
noblesse des ancestres dont nous sommes descendus, et des-' 
quels un seul n'a jamais favorisé la tyrannie, ains tous ont 
aimé la liberté des peuples , entre lesquels ils ont eu charge 
et authorité. Je n'ai point occasion de me plaindre que je 
n'aie eu par ci-devant assez ample subject pour parler de 
moimesmes et taxer les faultes lourdes et énormes de mes 
ennemis, mais ni la pudeur me permettoit de chanter moi- 
mesmes mes louanges, ce qui est trop difficile de ne faire, 
quelque modestie qu'on se propose en tel subject, ni Fhon- 
nesteté publique vouloit que je m'eslargisse à reciter les 
crimes de mes ennemis, aimant trop mieus ensevelir une par- 
tie de leurs énormes entreprises sous silence, qu'en les di- 



— 52 — 

vulgant (ores qu'en vérité,) me metlre en danger d'encourrir 
le soupçon d'estre mesdisant. Puis doncq, Messieurs, qu'en 
ceste proscription il n'est point seulement question de taxer 
ma personne et l'exposer barbarement en proie, mais aussi 
il est cogneu à un chasciin que par mes plaies on veult na- 
vrer la Republicque et Testât de tous ces païs : comme ce 
n'est plus par petits libelles diffamatoires composez par gens 
de néant, et desquels les injures ne m'esmouvoient non plus 
que la langue de quelque petit serpent, qu'il fault plustost 
.escacher du pied que -s'amuser à le combattre par les armes : 
Mais que gens de si grande qualité rabaissoient tellement et 
si vilementleur grandeur que de s'amuser à mesdire faulse- 
ment et à calumnier ; il m'a semblé estre du tout nécessaire 
de parler, affin que la patrie commune, pour laquelle je suis 
prest d'exposer la vie, comme j'ai faict les biens, ne se sen- 
tist intéressée par mon silence, et que d'autre part ces tiltres 
illustres de tant de païs et de Roiaulmes et s'estendants jus- 
ques sur l'Africque et l'Asie, n'esblouïssent les yeus de plu- 
sieurs qui jugent plustost les affaires de ce monde par les 
umbres et apparences, ^Ue non pas par la fermeté et solidité 
de la raison. Jecognoi toutesfois que cens qui me proscrivent 
en plusieurs choses ont advantage sur moi, et principalement 
en deux points, l'un est qu'ils font monstre et parade de 
leurs grandes qualités qui surpassent infiniment ma condi- 
tion, l'autre comme il est naturel à tous hommes d'ouvrir 
voluntier les oreilles aux mesdisances et calumnies (car j'ai 
souvent oui le plus élégant de tous les Poètes avoir bien 
dict qu'il n'y a en un bancquet saulse si douice au palais 
quelamesdisance est à l'oreille) et d'aultre part rien n'est tant 
ouï à contrecœur que la parolle de celui qui se loue soi- 
mesme« De ces deux ce qui apporte du plaisir est donné à 

mon ennemi, etj*aî en partage ce qui est dur et déplaisant 
quasi à tout le monde. Mais j'espere moiennant vostre faveur 
et bonne volunté ordinaire que Tun et Faultre ne m'apporte- 
ront aulcun dommage, comme ainsi soit que depuis longtemps 
vous avez esprouvé que ces grandes et illustres qualitez si 
elles sont tachées de tyrannie ne peuvent beaucoup gaigner 
sur des cœurs francqs et genereus. Et d'aultrepart cognois- 
sant le train ordinaire de ma vie qui n'aime non plus taxer 
aultrui que me louer moi-mesmes , s'il faut que je face l'un 
ou l'autre comme il est difBcile.de m'en passer (combien que 
ce sera en la plus grande modestie que je pourrai) et s'il y a 
quelque chose qui semble moins séant, sera à vous, Mes- 
sieurs, de l'attribuer plustost à la nécessité de ce faire qui 
m'a esté créée par mes ennemis que non pas à ma nature, 
et parainsi me descharger et rejetter entièrement la coulpe 
sur leur impudence et împortunité. Et vous prierai, Mes- 
sieurs, de vous souvenir que je suis faulsement accusé d'es- 
tre ingrat y infidèle, hereticqiie, hypocrite, semblable à Ju- 
das et à Cain, perturbateur du pats, rebelle, estranger, en- 
nemi du genre humain, peste publicque de la republicque 
Chrestienne, trahistre etmeschant, que je suis exposé pour 
estre occis comme une beste, uvecq salaire à tous assusi- 
neurs et à tous empoisonneurs, qui le vouldront entrepren- 
dre, vous laissant à juger, Messieurs, s'ilest possible que je 
me purge de telles calumnies, sans passer en quelque chose 
l'ordinaire train de ma vie et de ma coustume de parler de 
moi et d'aultrui. Cependant je suis tellement asseuré de 
la justice de ma cause, de mon intégrité et fidélité envers 
vous, et d'autre part de vostre équité et rondeur, et de 
la cognoissance que vous avez comment toutes aflaires sont 
passées, que je ne vous demande autre chose sinon que vous 

i 

jugiez et cognoissiez de ce faict, et en ordonniez, pour vostre 
bien, salut, et conservation, ce que les lois, franchises, li- 
bertés, et privilèges du païs vous commandent, suivant l'es- 
pérance que tout le peuple a de vostre sagesse et intégrité, ce 
que je vous prie de faire, voire obteste par toutes choses sain- 
tes et sacrées, et mesmes par vostre serment et obligation que 
vous avez au païs : m'asseurant certainement comme en plu- 
sieurs aultres choses je suis moindre que mes ennemis,aussi 
que je serai en ce poinct d'aultant leur supérieur, que par 
tous moiens et artifices ils ont voulu violer, 4*ompre et op- 
primer vos lois, vos privileges,et libertez : mais au contraire' 
que je me suis de bon cœur et avecq toute fidélité emploie 
pour les maintenir et conserver. 

Et combien. Messieurs, que je ne suis pas tellement en- 
nemi de ma bonne renommée que je ne prinse à gré (comme 
j'espère mes actions le mériter) d'estre en bonne estime en- 
vers tous les Princes, Potentats, et Republicques de ce monde, 
fors envers les Espaignolz, et leurs adherens, desquels per- 
sévérants en la poursuite de leur tyrannie, je ne désire ni 
grâce, ni faveur, ni amitié quelconque : toutesfois puis que 
vous estes seuls en ce monde à qui j'ai serment, auxquels 
seuls je me tiens obligé, qui seuls avez puissance d'approuver 
mes actions, ou de les improuver, je me tiendrai pour bien 
satisfaict quand j'aurai receu tesmoignage de vostre part con- 
forme à mes intentions, qui ont esté tousjours conjointes à 
vostre bien, utilité et service : et endurerai patiemment les aul- 
tres peuples et nations en juger selon leurs passions et affec- 
tions, ou bien ce que plus je désire selon l'équité, droiture 
et justice, aians premieremens despouillé tout préjugé et dé- 
livré leurs entendemens des nuages de ces grandeurs qui les 
pourroient avoir esblouïs par ci devant. 

Or si mes ennemis, Messieurs, fussent venus droict au 
point de la proscription, mettans en avant les raisons sur 
lesquelles ceste sentence barbare, et qui monstre par trop 
leur cœur bas et forlignant de la vertu de leurs ancestres, est 
fondée, je n'eusse aus^i usé d'aucuns circuits, et d'entrée 
j'eusse déclaré qu'elle est mon innocence, et combien leurs 
fondemens sont débiles et ruineus. Mais puis que pour me 
rendre odieus, ils ont mieus aimé jetter des l'entrée au devant 
des yeus de tout le monde un amas d'injures, et les entre- 
lasser sans propos au cours de leur oraison parlants de moi 
si impudemment : je pense qu'il est nécessaire et mesmes 
très juste que je responde à telles calumnies, afEn qu'aulcun 
estant esmeu ou persuadé par tels propos ne reçoive ceste 
mienne défense d'un cœur plus aliéné de moi que le droict 
receu entre tous peuples, et la justice ne le requiert. 

Quant à cest amas doncq d'injures par lesquelles je suis 
impudemment deschiré, et lesquelles estant retirées de ceste 
proscription rien n'y restera qu'une fumée, voiez. Messieurs, 
combien la défense de laquelle j'use est simple et sans fard. 
Si vous me cognoissez estre tel que mes ennemis me publient, 
si je porte ou en corps ou en ame telles couleurs dont le 
forgeron de cest escrit dict qu'il m'a dépeint (car. Messieurs, 
vous m'avez cogneu des ma jeunesse, et n'ai passé mon eage 
ailleurs qu'avecq vous) fermez incontinent vos oreilles, et 
refusez d'entendre une seule paroUe sortant de ma bouche. 
Mais si au contraire en toute ma vie j'ai esté plus homme de 
bien, plus entier, plus continent, moins avare que les 
autheurs de cest infâme escrit, et que celui qui l'a publié, à 
sçavoir le Prince de Parme et ses prédécesseurs, desquels les 
faicis sont trop cogneus par les histoires, si dis-je vous me 
cognoissez et mes ancestres plus gens de bien que cens ci 

(car je ne parle point eneores du Roi) et leurs aneestres, 
croiez comme ils calumnient faulsement des l'entrée, qa'ils 
ne seront aussi non plus croiables en tout le reste de leurs 
impudentes accusations. Car je vous prie, à quoi sert tout 
ce récit de tant d'injures, sinon pour monstrer à tout le 
monde, que mes ennemis sçavent bien mesdire et detracter, 
et celui qu'ils n'ont peu par la grâce de Dieu meurdrir ni 
par poison, ni par glaive, ni tromper par promesses et amu- 
ser par vaines espérances, pour le moins, ils essaient le na- 
vrer du venin de leur langue accoustumee des leur jeunesse 
à un si infâme mestier? 

On faict un récit des l'entrée de plusieurs bienfaicts^ que 
fai receus de l'Empereur pour le regard^ de la succession 
de feu Monsieur le Prince d'Orange mon cousin, que le Boi 
m'auroit faict de son ordre, Lieutenant gênerai au gouver- 
nement de Hollande, Zelande, Utrecht, et Bourgoigne, et du 
Conseil d' Estât. A quelle fin ces choses? pour monstrer que 
je suis grandement obligé à la maison d'Espaigne, et que je 
ne puis éviter d'estre condamné d'ingratitude : et d'advan- 
tage à raison des serments par moi faicts, et des terres et 
Seigneuries que je tenoi à hommage dudict Seigneur j'estoi 
tenu de procurer le bien et advancement de ses affaires, 
pensants me rendre pareillement coulpable d'infidélité. 

Voirement je confesse et suis d'accord avecq leRoi et aveeq 
toute la maison d'Espaigne, que rien n'est tant à condamner 
en ce monde, que l'homme souillé de ces deux taches, à sça- 
voir d'ingratitude et infidélité, et qui a dict ces deux injures 
à un homme, il lui en a dict autant que s'il avoit faict amas 
de tout le reste des conviées que gens sages et fols, discrets et 
indiscrets pourroient rassenibler : et principalement d'aultant 
qu'un Seigneur est de maison plus noble et illustre, d'aultant 

plos sera il deshonnoré s'il peut estre convaincu de telles faul- 
les : et ne refuse point d'estre haï de tout le monde, exter- 
miné de la terre, que ma mémoire soit flestrie à jamais si 
je suis trouvé tel. Mais ce sera à ceste condition si je monstre 
qu'il n'y a Prince en ce monde plus ingrat envers un paoure 
Seigneur, que celui qui m'accuse et me veult condamner, est 
envers moi et les miens ; que l'infidélité dont il a usé en mon 
endroit (car je ne veuil encores parler de la foi violée public- 
quement envers le païs) est incroiable, qu'il soit aussi assub- 
jeeti à pareille condition, et qu'il soit tenu pour tel qu'il est, 
envers tous les vivants et toute la postérité : et j'estimerai ceste 
punition plus grande en son endroit qu'il ne faict au mien en 
ee qu'il monstre cercher par ceste tragique proscription, qui 
ne m'estonne par la grâce de Dieu non plus qu'ui^ fantosme. 
Premièrement, Messieurs, je proteste que la mémoire de l'Em- 
pereur Charles me sera tousjours honorable,tant pour raison 
de ses gestes, que pource que lui a pieu me faire tant d'hon- 
neur de m'avoir nourri en sa chambre l'espace de neuf ans, au- 
quel aussi j'ai faict service tresfidele et tresvoluntiers. Mais si 
celui qui par raison entre tous les humains est le plus obligé 
à maintenir sa renommée vient m'accuser d'ingratitude pour 
n'avoir recogneu les biens qu'il dict que j'ai receu de l'Empe- 
reur, je vous supplie m'escuser si estant contrainct je déclare 
pour mon innocence quant aux biens, que je n'en ai receus 
aulcuns de lui, ains qu'en lui faisant service j'ai receu de très- 
grandes pertes, comme vous entendrez clairement s'il vous 
plaist m'escouter patiemment. 

Or doncques il dict que pour la succession de feu Monsieur 
le Prince René mon cousin, l'Empereur m'a traicté favorable- 
ment. Mais en quoi? premièrement il ne s'est jamais trouvé 
Seigneur si mal advisé qui ait voulu quereller contre moi la 

succession, tellement que si elle ne m'a esté empeschée par 
TEmpereur, qu'a ilfaict pour moi que le plus ennemi juge que 
j'eusse peu avoir n'eust faict pareillement? ne se trouvant par- 
tie aulcune si téméraire qui aist osé se présenter pour la dé- 
battre? Et quand j'eusse eu des parties, si mon droit estoit si 
clair et si bien fondé que rien n'eust jamais peu estre allégué 
au contraire qui l'eust sceu obscurcir ni esbransler, et que la 
dessus rEmpereurjeust donné arrest à mon prouffit,qu'eustil 
faict pour moi sinon qu'il m'eust administré justice, et ne 
m'eust voulu oster ce que les lois, la raison, et la nature mes- 
mes me donnoient? Mais s'il vous plaist, Messieurs, de consi- 
dérer la nature de la succession, vous trouverez mon droit 
avoir esté tel, que l'Empereur i\'eust peu m'en priver sans un 
tort extrême et injure trop évidente. 

Il y avoit en la succession deux membres principaus, à 
sçavoir ce qui venoit de nostre. maison de Nassau, dont Mes- 
sieurs mes prédécesseurs ayeul et bisayeuls, oncles pater- 
nels et cousin germain paternel ont jouï : à sçavoir les biens 
qui m'appartiennent aujourd'hui en Brabant, Flandres, Hol- 
lande et Lucembourg : l'aultre estoit la succession de la mai- 
son de Chaallon. Quant à la succession de Nassau qu'on 
appelle communément de Breda, pour estre le lieu principal 
de mes Seigneuries, et ou moi et mes prédécesseurs avons 
tenu nos chambres de comptes, conseil, et principauls en- 
seignemens, qui est ce qui me pouvoit troubler en icelle, 
sinon Monsieur mon père qui estoit oncle, et moi cousin 
germain de Monsieur le Prince René fils unique de Monsieur 
le Conte Henri de Nassau mon oncle et frère de Monsieur 
mon père? Mais tant s'en fault que je fusse empesché en la 
succession par mon dict Seigneur et père, que luy mesmes 
prit la peine de venir soliciter que j'en fusse mis en posses- 

sion, et ne se trouva jamais homme si impudent qui s'y vou- 
lust opposer, sinon le Président Schoore, lequel en conseil 
dict que Filius hœretici non débet succedere. D'aultaht que 
Monsieur mon père ensuivant les exemples des bons Rois 
comme David, Josias, et.aultres, avoit reformé les églises de 
ses terres qu'il tenoit en Allemaigne et les avoit repurgees 
des abus selon la parolle de Dieu, et mesmes par la permis- 
sion de l'Empereur. Et toutesfois pour cela ne laissa le Con- 
seil de donner advis selon raison et equitë , comme aussi 
il ne pouvoit aultrement, mesmes aiant esté maintenu Mon* 
sieur le Conte de Kungstain mon oncle eïi la succession du 
Conte de Rochefort, combien que lui mesme fust protestant. 
Puis doncque que c'estoit un différent (si différent se doibt ap- 
peller qui estoit en^nostre maison, soit que la succession 
susdicte fust adjugée au père ou au fils, toutesfois suivant les 
lois) aultres que nous n'y pouvoient prétendre aulcun droit. 
Quant à la maison de Chaallon, Premièrement il ne se 
peult dire pour les Baronnies que je tien et possède paisible- 
ment au duché de Bourgoigne et au Daulphiné de Viennois 
que j'en soi obligé à l'Empereur, car il n'y avoit non plus de 
puissance que moi, le tout estant en la puissance du Roi de 
France qui saisissoit egallement le Conté de Charollois ap- 
partenant à l'Empereur, et mes baronnies, quand la guerre 
se mouvoit entre eus deux, tellement que je ne lui en puis 
estre aulcunement obligé, sinon de ce que je fu compris au 
traicté de paix de Soissons, qui est le moindre debvoir qu'il 
eust peu rendre à la mémoire de Monsieur mon Cousin qui 
estoit peu de temps auparavant mort en la mesme expédi- 
tion et à ses pieds au siège de saint Disier, après tant de 
faicts d'armes pour son service. Et moins m'a il peu favori- 
ser en mon principaulté d'Orange, ou il nVoit rien à veoir 

ni lui ni Prince quelconque, le tenant en souveraineté nue et 
absolue, ce que peu d'autres Seigneurs pourront dire. Et n*y 
a Prince pour le regard de mon dict Principaulté duquel 
j'aie besoin de l'amitié et bonne grâce sinon du Roi de 
France, lequel j'espère ne vouldra toucher à ce qui appar- 
tient à un paoure Prince qui lui est treshumble serviteur, 
pource que la raison ne le permet, laquelle il ne vouldra 
oultrepasser, et aussi en considération des loiaus services 
que mes prédécesseurs ont faict à la Couronne de France et 
Duché de Bretaigne(dont il est descendu et est héritier) avecq 
grands dangers de leurs vies, grandes despenses, et infinis 
travaus. 

Il reste doncq ce qui m'appartient au Conté de Bourgoigne 
et dequoi si iniustement et tyrannicqueînent j'ai esté si long 
temps spolié et dépossédé, qui me revient jusques à présent 
à prest de deux millions de perte. Mais je vouldroi en pre- 
"mier lieu qu'on se souvint pdùrquoi le Conté de Bourgoigne 
est appelle Franc, à scavoir entre aultres raisons par ce que 
la franchise et liberté des Seigneurs et tenans biens audict 
païs, est, qu'ils ont puissance de tester et disposer de leurs 
biens comment et à qui bon leur semble, sans pouvoir estre 
ni pour femmes ni pour enfans ou héritiers quelconques for- 
cez à disposition aultre de leurs biens sinon comment il 
plaist à leur volunté. Puis donc que Monsieur le Prince René 
meu de sa propre volunté sans aultre esgard qu'il eust à 
moi, qui estoi encores lors jeusne enfant vivant en AUe- 
maigne soubs la puissance et discipline de mes maistres et 
gouverneurs, et n'aiant aultre respect sinon que j'estoi son 
cousin germain, m'a institué son héritier universel, ce qu'il 
a faict suivant la puissance qu'il en avoit selon les lois et 
coustumes du païs, si dis-je j'en doi rqndre grâces à quel- 

qu'un, c'est à la mémoire dudict Seigneur Prince, lequel 
estant Taisné de nostre maison a voulu comme je lui debvoi 
succéder à ce rang d'aisneesse, que je vinsse aussi à lui suc- 
céder en ses biens. Je ne veoi point doncques jusques à pr^ 
sent que je soi obligé de rien pour ceste succession à la mai- 
son d'Eépaigne, et n'y a homme du monde qui lepeult dire 
avecq vérité. 

Mais TEmpereur donna ottroi audict Seigneur Prince de 
lester à qui bon luy sembleroit, et en vertu de l'ottroi le 
Prince m'a choisi pour héritier. Cela, Messieurs, est à mon 
tresgrand advantage, et ne peult servir à mon ennemi. Car 
quand l'Empereur a accordé l'ottroi, il ne sçavoit pas qui 
debvoit estre nommé héritier par le Prince, et n'a esté sceu 
de personne jusques au jour de l'ouverture du testament qui 
fust faicte.en la présence de la Roine Marie, depuis la 
mort dudict seigneur Prince, tellement que l'Empereur ac- 
cordant l'ottroi, puis que son intention n'estoit de nf advan- 
cer, je ne me sens aussi lui estre obligé, ceste faveur qui 
fust faicte au Prince (laquelle neantmoins la moindre per- 
sonne qui soit, peult facilement obtenir par lettres ordi- 
naires de la chancellerie) n'estant faicte en ma contemplation. 
Car de juger de l'ottroi par ce qui en est par après ensuivi, 
seroit juger contre les règles que j'ai si souvent ouï repeter 
à l'Empereur, qui disoit les conseils debvoir estre examinez, 
approuvez, ou reprouvez par les causes et non par les 
effects. Or posons qu'il n'y eust point eu d'ottroi. Toutesfois 
rien n'a esté ordonné par le testament de Monsieur le Prince 
René que selon les lois ainsi qu'il a esté dict. 

Mais que respondront ils quand oultre toutes ces raisons 
je leur dirai, que le testament de Monsieur mon cousin est 
un testament militaire, ce qu'ils ne peuvent débattre ni obs- 

curcir, voire faict avec telle solennité et maturité. Faict dis- 
je et fondé par parolles expresses sur ce que ledict Seigneur 
Prince, qui avoit ja au paravant senti que c'estoit des dan- 
gers de la guerre en tant d'expéditions pour le service de 
l'Empereur, estoit ja en chemin pour aller à une guerre si 
dangereuse et auecq un si grand Prince que le Roi François : 
et combien que je ne sois pas un grand docteur en lois, si est 
ce qu'il me souvient tresbien avoir ouï plusieurs sçavants per- 
sonnages disputans de ceste matière en présence de Monsieur 
mon père, qui disoient non seulement les testaments militai- 
res mais aussi les codicilles estre de telle valeur suivant les 
lois Impériales, que si l'homme de guerre avant sa mort avoit 
faict la moindre marcque de sa volunté, le plus petit signe 
qu'on peut imaginer, comme aiant tracé de son sang sur sa 
targe le nom de celui qu'il veult instituer, ou de la pointe 
de sa hallebarde ou espee escript en terre : que ceste ordon- 
nance de dernière volunté est inviolable, et est préférée à 
toute aultre institution, suivant les anciens privilèges de ceus 
qui sont honorez du bauldrier militaire. Combien plus ce 
privilège estoit il deu à un si vaillant Prince et si gentil che- 
valier? Car ici il n'est point question d'une simple marque : il 
y a un testament bien faict et meurement, non point à la 
haste ou par un simple soldat blessé, tendant à la mort; 
mais par un Prince de vertu et digne d'honneur immor- 
tel, assisté de son conseil et acheminé à l'expédition : non 
point à un estrangier, mais à son cousin germain : non 
point à un importun flatteur, maisàunenfantestantbienloing 
de l'armée Impériale qui alloit assiéger Saint-Disier et deli- 
beroit de donner jusques à Paris. Ordonnance dis-je faicte 
non point au desceu de l'Empereur, mais avec son ottroi, or- 
donnance suivant les lois et coustumes des lieus. Estant 

doncq si ferme, il n'a esté en la puissance d'aulcun de la dé- 
battre et moins de m'en frustrer, sinon par une voie qui eust 
esté par trop tyrannique, et qui peult estre eust plus apporté 
de dommage à la renommée de l'Empereur que d'advantage, 
s'il eust voulu me faire aultre chose que la raison. Et comme 
il y a eu entre mes prédécesseurs aulcuns qui ont bien trouvé 
moien de se faire faire raison à des Princes injustes et ingrats 
qui leur detenoient leur bien, aussi j'espère que Dieu me 
fera encores la grâce d'avoir heureuse issue contre celui qui 
m'a injustement despouillé de mes biens et me veult barba- 
rement oster la vie. Mais puis que je suis contraint de parler 
encores de ceste succession, ie vouldroi qu'on me dict si l'Em- 
pereur me laissant jouir de la succession, m'a donné de son 
bien ou non, car si je n'ai rien receu sinon ce qui avoit ap- 
partenu à Monsieur le Prince René : je ne veoi point que le 
Roi puisse en façon quelconque me reprocher, que lui, ou 
que l'Empereur son père m'aient donné quelque chose, si ce 
n'est libéralité faire largesse du bien d'aultrui. 

Mais au contraire ores que pour le présent je taise les torts 
qui me sont faicts audict Conté, auquel j'ai tels droicts et 
prééminences, et dont on m'a despouillé, et desquels je ne 
parle pour le présent, les remettans à débattre quand les ar- 
mes m'auront faict plus de raison, que l'injustice de celui qui 
me détient le tout : je n'eu pas si tost appréhendé la succes- 
sion, qu'aussi tost je fu despouillé de la Seigneurie de Chas- 
tel-belin, laquelle est de si peu de valeur qu'à présent me 
sont deus trois cents cincquante mille livres d'arrierage à cause 
d'icelle. Et voici le comble d'injustice. L'Empereur fust re- 
quis par Monsieur mon père, que pour le moins selon les 
droicts je fusse premièrement réintégré en la possession en 
laquelle avoit esté mon prédécesseur, il ne le voulust per- 

mettre, seulement me permit (estant toutesfois despouîllé} 
de poursuivre mon droit par Justice, en quoi il me laissoit 
au moins quelque ouverture, d'aultant qu'il ne m'empeschoit 
pas de débattre mon droit contre lui, estant la cause evocquee 
au Parlement de Malines. Mais le fils qui neantmoins ose me 
reprocher ses bienfaicts, voiant la cause preste à juger, le 
jour mesmes que le procès, se debvoit vuider, les advis des 
Président et Conseilliers estoient ja enregistrez, et avoi eu 
advertissement de cercher argent pour les espices,, (voiez. 
Messieurs, que la Justice estoit bien rendue par celui qui me 
Tavoit jurée et aux Barons de ces pais) Il interdict à sa cour 
de passer oultre, et laisse le procès pendu au crocq, ou il est 
encores à présent. Voila les grands advantages que j'ai receu 
de la maison d'Espaigne, voila le fondement et la base des 
reproches, et surquoi est appuiée ceste infâme structure de 
Proscription. 

Mais si au contraire je vien à déduire combien la maison 
d'Espaigne est obligée à mes prédécesseurs (car de moi je 
n'en dirai encores rien,) j'ai peur d'entrer en une mer que je 
ne puisse passer en plusieurs mois. Je toucherai doncques 
seulement les principaus points laissant à vous. Messieurs, et 
aux lecteurs la recerche particulière desdictes obligations 
aux histoires et anciens registres de ce païs. 

Celui qui est premièrement venu de la maison d'Austriche 
au païs bas et long temps après que mes prédécesseurs y te- 
noient Contez et Baronnies, est l'Empereur Maximilian, lors 
Archiducq d'Austriche, qui est ce qui ne cognoist que le 
Conte Engelbert mon grand oncle, est celui qui a maintenu 
ledict Empereur, emploiant ses biens, sa vie, et son enten- 
dement pour le conserver? N'est ce point le Conte Engelbert 
avecq Monsieur de Romont, lequel gaigna la journée de Gui- 

negaste, aiant par son asseurance retenu les gens de pied en- 
semble estans les gens de cheval mis en toutte, au moien de- 
quoi furent arrestees les grandes conquestes du Roi Louis 
unziesme, ce qui asseura depuis Testât de Maximilian? N'est 
ce pas lui qui au retour de sa prison de France trouva Maxi- 
milian embrouillé en Flandre contre Monsieur de Raves- 
tain et ceus de Bruges, et qui fist tant par armes et par con- 
seil que l'appointement se fist : qui fusi cause de maintenir 
derechef ledit Archiduc, et qui fist pareillement entretenir 
l'accord aus habitants de Bruges, dont encores en demeurent 
aujourd'hui les marcques illustres et de sa fidélité, et de la 
gratitude des Brugeois? C'est ce mesme Engelbert qui a 
dompté ceus qui se rebelloient vers les confins du Rhin, et a 
rendu ledict Empereur paisible des païs d'Oultremeuze. Sans 
parler des voiages dangereus entrepris pour ledict Empe- 
reur, comme de Bretaigne pour le traicté du mariage entre 
ledict Sieur Archiduc et de Madame Anne héritière du duché, 
et depuis Roine de France deux fois : et avoit si bien négo- 
cié que tout estoit accordé et fust passé oultre, sans que 
Monsieur Jehan Prince d'Orenge père de Monsieur Phili- 
bert rompist ce coup, et procura le mariage de ladicte dame 
sa cousine germaine avecq Charles Roi de France. Et furent 
les mérites et valeurs dudit Sieur Conte si grands en ces païs 
qu'il fust Lieutenant gênerai par tout le païs bas. 

Le successeur et héritier es biens de ces païs dudict Sieur 
Conte Engelbert, fust Monsieur le Conte Jehan de Nassau son 
frère et mon ayeul : et après sa mort succéda Monsieur le 
Conte Henri mon oncle fils aisné dudict Seigneur Conte Jehan 
aux biens de pardeça, en Brabant, Luxem)[)ourg, Hollande, 
et Flandres : Monsieur le Conte Guillaume mon père aux 
biens d'AUemaigrife, Personne ne peult nier que de son temps 

il n'y a eu Seigneur en ces païs .qui plus ait travaillé pour 
le service de l'Empereur Charles que lui : et affin que je ne 
m'estende à reciter ce qui est tant cogneu, seulement je vous 
dirai en un mot que c'est lui qui a mis la couronne Impériale 
sur la teste de l'Empereur, aiant poursuivi tellement cest 
affaire lors que l'Empereur pour son jeune eage, et pour son 
absence (car il estoit en Espaigne) n'estoit capable de le pour- 
suivre, qu'il persuada auix Electeurs de préférer l'Empereur 
au Roi de France qui contendoit aussi pour le faict de la- 
dicte élection. Et comme il est notoire à un chacun que ceste 
couronne Impériale a esté le pont, qui parapres a faict pas- 
sage à l'Empereur pour tant de conquestes, on ne peult de- 
nier que la recognoissance n'en doibve estre faicte audit 
Seigneur Conte. Mais me pourra on à présent monstrer une 
seule marque de recompense, un seul bienfaict que nostre 
maison aie receu de celle d'Espaigne? On veoit en plusieurs 
places de ces païs les pièces d'artillerie aux armes [de Hon- 
grie, que le Roi de Hongrie a donné à mes prédécesseurs, 
pour lesmoignage et mémoire de leur vertu qu'ils avoient 
emploiée à leur service contre les Turcqs, desquelles pièces 
aulcunes m'ont esté violentement emportées par le Duc 
d'Alve hors de ma maison de Rreda lors qu'il tyrannisoit en 
ce païs, et aulcunes y sont encores demeurées, ce que je mets 
en avant pour dire que tant que ces pièces dureront, tant 
aussi dureront les marques de la vertu de mes ancestres, et 
un illustre tesmoignage qui leur a esté rendu par le Roi de 
Hongrie. Mais comme, mes prédécesseurs ont esté si nobles, 
et par la grâce de Dieu et leur bon mesnag^ n'estoient point' 
paoures, ils n'ont rien demandé des Princes de ces païs, ni 
aussi n'ont rien receu de gratuit. Et toutesfois pour le moins 
la couronne Impériale nieritoit bien quelque recompense. Je 

confesse que la succession de Ghaallon et du Principaulté 
d'Orange, a esté un grand accroissement à nostre maison. 
Mais si nous en sommes obligez à quelqu'un, vraiement cest 
au grand Roi François, qui donna en mariage à Monsieur 
mon oncle la seur de Monsieur le Prince Philibert, fille de 
31onsieur le Prince Jehan, laquelle avoit esté nourrie avecq 
la Roine Anne, belle-mere dudict Seigneur Roi, et de laquelle 
estoît cousine ladicte Princesse. Et voiez ici, Messieurs, l'hon- 
nesteté de ce monarque. L'Empereur a receu sa couronne par 
les peines et travàuls de mon oncle, le Roi François qui sça- 
voit ce que ledict Seigneur avoit faict pour son compétiteur 
ne laisse lui donner ceste Princesse en mariage, héritière 
presumptive de son frère Monsieur le Prince Philibert, reco- 
gnoissant ledict Roi ne debvoir sçavoir mauvais gré à celui 
qui avoit constamment suivi le parti qu'il avoit pris. Telle- 
ment que je puis dire comme disent les historiographes de 
son temps, que c'a esté un gentil cœur de Prince et libéral. 
Et quand l'Empereur auroit concédé quelque chose à la mé- 
moire de Monsieur le Prince René, et que suivant la disposi- 
tion dernière, il auroit accordé à sa volunté quelque privilège 
et bénéfice extraordinaire : je vous prie estant un si valeureux 
Prince qui lui avoit tant faict de services, aiant par la force 
des armes non seulement reparé le dommage d'une bataille 
perdue pour l'Empereur, mais aussi lui aiant reconquis le 
duché de Gueldre, et par après venir icelui mesme mourir 
aux pieds de l'Empereur et pour son service, seroit ce toutes- 
fois recompense condigne rendue à si loiaus et si signalez 
services? 

Que dirai-je du Prince Philibert, lequel seul luy a acquis 
la Lombardie, le Roiaulme de Naples, et avec Monsieur de 
Bourbon lui a asseuré Testât de Rome, et lui a pris le Pape, 

en somme Ta rendu comblé de toute p*andeur et félicité : et 
maintenant le filz viendra reprocher à la mémoire de tels 
Princes que l'Empereur a faict justice à leur successeur et 
Cousin? Que si cens de Nassau n'avoient vescu par [cy de- 
vant, si cens d'Orange n'avoient tant faicts d'armes devant 
que le Roi fust nai : il n'auroit pas mis tant de tiltres sur le 
front de ceste proscription, par laquelle faulsement et ca- 
lumnieusement il me prononce trahistre et meschant, ce qui 
ne tumba jamais et espère ne tumbera en aulcun de ma race. 
Mais qu'on me responde par le commandement de qui le 
Cardinal de Granvelle a empoisonné l'Empereur Maximilian 
dernier estant encores Roi des Romains? Je sçai ce qu'il 
m'en a dict, et que depuis il a eu telle crainte du Roi et des 
Espaignols, qu'il en a esté plus craintif à faire profession de 
la Religion laquelle il cognoissoit toutesfois estre la meil- 
leure. 

Il poursuit et dict, qu^il m'a successivement continué et 
augmenté de plus en plus, m'aiant faict de son ordre, en 
après Lieutenant gênerai au gouvernement de Hollande, 
Zelande, Utrecht, et Bourgoigne, de son conseil d' Estât, et 
m'a faict plusieurslîens et honneurs. Quant aux biens je ne 
puis aulcunement le recognoistre, si on ne veult appeller 
bienfaicts les grandes despenses que j'ai faictes tant pour le 
service de l'Empereur que du Roi. Car cens qui ont vescu de 
ce temps, et principalement du Roi, peuvent avoir souve- 
nance comme la cour a tousjours esté grandement accompai- 
gnee de noblesse de plusieurs et diverses nations, et pour la 
pluspart de noblesse Allemande. Or chascun sçait que ma 
maison a tousjours esté ouverte, et que j'avoi ordinairement 
la descharge et le defrai, soustenant les despenses de la cour 
pour le peu d'ordre qu'il y avoit de la part du Roi. Un chas. 

cun sçait aussi la grande et excessive despense qu'il me con- 
vint soustenir au voiage, auquel contre ma volunté et plu- 
sieurs protestations faictes à l'Empereur et à la Roine de 
Hongrie, je fu contrainct de porter la couronne de l'Empire à 
l'Empereur Ferdinand, d'aultant qu'il nemesembloit raison- 
nable que j'emportasse la couronne de dessus la teste de mon 
maistre, qui y avoit esté mise par mes prédécesseurs. Depuis 
je fis le voiage de France, auquel je fu envolé pour l'un des 
hostages pour l'exécution de la paix de Ghasteau en Cambre- 
sis, qui m'apporta aussi une extrême dispense, tellement 
que je puis bien asseurer en ces trois articles, jotnct aussi aux 
frais que j'ai faicts aux dernières armées et principalement 
celles de Philippeville et de Charlemont ou j'estoi gênerai, 
avoir faict despense de plus de quinze cents mille florins, et 
toutesfois la chambre des comptes peult encores faire foi que 
je n'ai jamais eu recompense d'une maille pour ces services, 
mesmement estant Lieutenant gênerai d'armée que je n'ai 
receu pour tous gages que iij*'. florins par mois, qui n'estoit 
pas pour paier les serviteurs qui tendoient mes tentes. Tout 
au contraire, si la Roine de Hongrie vivoit encores, elle au- 
roit bien souvenance de ce qu'elle me dict, quand l'Empereur 
se trouvant en la plus grande extrémité qu'il fust jamais, 
par les armes du Duc Maurice et du Landtgrave Guillaume 
d'une pétrt, et de l'autre par celles du Roi de France, iist la 
paix de Passau, à si grand interest de nostre maison, la- 
quelle lui servit (avccq nostre grand perte et despens) de lui 
conserver l'empire qu'elle lui avoit acquis au paravant. Car 
comme en plaine assemblée de l'empire par advis des Elec- 
teurs l'Empereur élevé en son throsne et siège impérial nous 
eust adjugé et par arrest, le Conté de Catzcmellenbogen avecq 
plus de deux millions de florins d'arrierage, il fit toutesfois 
sa paix à nos despens, remettant par l'accord de Passau nos 

parties en possession, sans anleune recompense : ce que je 
ne propose pour faire resuscîter le procès, duquel nostre 
maison depuis a appointé avecq la tresillustre maison des 
Landtgraves de Hessen, desquels nous sommes bons parents 
et serviteurs : mais c'est pour faire entendre à tout le monde 
les grands biens cpie nous avons receu de la maison d'£s- 
paigne, et que chascan entende qui c'est, qui peult à bon 
droicftestretaxéd'ingratitude. Ce n'est pas. Messieurs, le pre- 
mier semblable traict qu'on nous a faict : car Monsieur le 
Prince René aisné pour lors de nostre maison poursuivant 
si valeureusement la guerre de Cleves, l'Empereur lui pro- 
mist de n'appointer jamais avecq le Duc de Cleves, sinon à 
condition de nous laisser paisibles du tiers du Duché de 
Juilliers, qui nous appartient par la succession de Monsieur 
le Conte Jehan de Nassau mon bisaïeul, et Marguerite Con- 
tesse de Juilliers et de la Maf ck : toutesfois se voiant victo- 
riens appointa comme il lui pleust, oubliant que ceste 
victoire lui estoit acquise par la sueur et vaillantise de mon- 
dict sieur et cousin. 

Quant aux honneurs, je ne dénierai jamais comme j'ai dict 
ci dessus, que l'Empereur ne m'ait grandement honore, 
m'aiant nourri et faict de sa chambre l'espace de neuf ans, 
et depuis en mes deus premières guerres m'aiant donné 
charge sur toutes les ordonnances de ces païs. Et combien 
que je n'eusse attaint encores l'eage de vingt et un ans, estant 
mesmes absent de la cour asçavoir à Bueren, neantmoins le 
Duc de Savoie faisant un voiage, l'Eiftpereur me choisit pour 
gênerai de l'armée, combien que les Seigneurs du Conseil, et 
la Roine mesme en présentassent plusieurs aultre», desquels 
la capacité estoit tresgrande, asçavoir Messieurs les Contes 
de Boussu, de falaing, Martin van Rossem vieuls chevalliers, 
et les Contes d'Arenbergh, de Meghen, et d'Egmond qui 

estoit eagé de douze ans plus que moi : ce neantmoins ores 
que je ne fusse nommé d'aulcun (comme depuis ils respon- 
dirent à l'Empereur) à raison de ma jeunesse, si est ce qu'il 
pleut à l'Empereur me choisir pour les raisons que lors il 
déclara, et lesquelles la Roine de Hongrie me contraignant 
de prendre la charge, me fit entendre par après, lesquelles 
aussi pour le présent j'aime mieus taire que les exposer, 
pour ne sembler vouloir moimesmes par trop me hautlouer 
et priser. Je di encores plus, qu'il pleust à l'Empereur me 
faire venir du camp, lors. Messieurs, qu'il vous déclara la 
volunté qu'il avoit de remettre ses Roiaulraes entre les mains 
du Roi, et lui pleut encores tant m'honorer, qu'il ne voulut 
faire cest acte solennel en mon absence, et mesmes voulut se 
présenter en vostre assemblée estant appuie sur moi à cause 
de son infirmité, ce que plusieurs estimèrent pour lors 
m'avoit esté â tresgrand honneur. Mais quand ainsi seroit 
que depuis le Roi m'eust faici quelques honneurs, toutesfois 
je ne vol point qu'il s'en puisse en sojrte quelconque préva- 
loir, puis que contre tout droit et raison, et contre son propre 
serment, il me les a voulu oster. 

Car cpiant à l'ordre si l'Empereur et le collège des cheval- 
liers m'ont donné leur vois, je n'ai non plus d'obligation à 
lui qu'à un des aultres chevalliers, veu qu'il lui estoit néces- 
saire de trouver bon ce que le collège approuvoit, comme il 
sçait que contre son advis et sa volunté nous eleumes au 
dernier chapitre de l'ordre tenu en ces païs à pluralité de 
sufirages, plusieurs chevalliers, et les fismes recevoir. Mais 
quand ainsi seroit que je lui en seroi redevable, toutesfois 
tant s'en fault qu'il me le puisse reprocher, qu'au contraire 
il en est lui mesme decheu. Il a juré et est contenu aus cha- 
pitres d'icelui, que les chevalliers de l'ordre doivent estre 
jugez par leurs frères. De faict il ne fut jamais en la puis- 

sance (lu Duc Philippe surnommé le Bon de contraindre 
Messipe Jehan de Luxenbourg à quitter le serment qu'il 
avoit au Roi d'Angleterre remettant ledict Seigneur de Luxem- 
bourg la décision de leur différent au collège des chevalliers. 
3fais les frores que le Roi a donnez à Messieurs les Contes 
d'Egmond et de Hornes, Marquis de Bergues, et de Montî- 
gny, ont esté des facquins, des chicquanears et gens de 
néant, par lesquels aussi il m*a faict condamner contre toute 
voie de droit, ainsi que j*ai par ci devant protesté et ai aile- 
gué' les nullités devant toute l'Europe. Tellement qu'aiant lui 
mesme contrevenu à son serment contre les chapitres du 
collège il n'est aulcunement à ouïr en telles reproches, 
esquelles se trouvent gravées les marques de son serment 
rompu et violé. Et au reste si je doi rendre grâces à aulcun, 
de Tordre, des gouvernemens et aultres dignitez : c'est à 
l'Empereur lequel l'a ainsi voulu et l'a ordonné devant que 
partir du pais, aiant au paravant cognu mes debvoirs et ma 
fidélité, nommément pour raison de mes services en la con- 
duite de son armée, en laquelle j'avoî en teste Monsieur de 
Nevers, et feu Monsieur de Chastillon Admirai de France, 
qui a bien faict depuis cognoistre qu'il estoit une rude par- 
tie, ce neantmoins Dieu merci n'emportèrent rien sur nftoi, 
âins j'édifiai à leur barbe Philippe-ville et Charlemont, ores 
que la peste affligea estrangement nostre armée. 

Quant au gouvernement de Bourgoigne, je puis bien as- 
seurer n'en avoir jamais receu aulcune chose, joint que mes 
prédécesseurs ont de tout temps maintenu qu'il leur appar- 
tenoit héréditairement : et de faict Madame Philiberte de 
Luxembourg, estant Monsieur le Prince Philibert son fils en 
Italie, fist assembler les estats de Bourgongne en ma ville de 
Nozeroi : et sur ce qu'aulcuns le trouvèrent mauvais, pour 
cstre tnadictc ville sur Tune des frontières du Conté de 

Bourgongne, elle respondit qu'elle vouloit entretenir la pos- 
session des Seigneurs de la maison de Ghaallon qui estoient 
gouverneurs héréditaires du Conté de Bourgongnc. Mais 
quoi qu'il euf soit, les deportemens du Roi en mon endroit 
monstrent assez qu'il ne peut m'objecter ces honneurs les- 
quels contre toutes règles d'honneur il m'a voulu oster avecq 
la Vie et les biens, m'aiant contre tout droict divin et hu- 
main, ravi mon propre enfant mesmes contre les privilèges 
du païs qu'il a jurez à la joieuse entrée. 

Car quant à la charge de conseillier d'Estat, j'ai assez suffi- 
samment monstre en ma défense faicte par ci devant en l'an 
soixante sept, que le Cardinal et aultres avoient practiqué 
que j'y fus appelle pensants se couvrir seulement de mon 
authorité envers le peuple, et pourtant je ne me doi sentir 
leur obligé, puis que ce faisant ils ne cerchoient pas tant 
mon advantage que leur proufit. Que si ils sont decheus de 
leur espérance, il fault qu'ils l'attribuent ou à leur incapacité 
de n'avoir peu assez sagement conduire leur entreprise, ou 
ce qui est le plus véritable (car ils n'avoient pas faulte de 
sens) leur meschanceté a esté si grande, si visible et si pal- 
pable que persone ne les a peu souffrir, ains ont esté jettez 
hors du païs comme un venin , poison , et une peste pu- 
blicque. « 

Or d'aultant qu'on ne s'est pas seulement addressé à ma per- 
sone pour m'accuser d'ingratitude et d'infidélité, mais aussi 
comme la rage et fureur mord egallement tout le monde, 
aussi bien l'innocent comme celui qu'on juge estre coulpa- 
ble, ainsi leur pétulance a esté si grande que de vouloir tou- 
cher à l'honneur de ma compaigne par le blasme qu'ils cui- 
dent mettre sus à mon dernier mariage. Je ne sçai si je les 
trouve plus à condamner en impudence ou en bestise, n'aiant 
sceu ces sçavants hommes qui se vantent d'estre si bons peiji- 

tres practicquer la leçon chantée et rechantee par les plus 
petits escoUiers, Celui qui s^appareille pour mesdire d'aul- 
trui doibt estre exempt de tout crime. Car c'est une impu- 
dence et témérité si ils cognoissent leurs faultes si notables, 
et neantmoins passent pardessus leurs espines et chardons 
comme si c'estoient roses : ou si ils ne les cognoissent, quelle 
bestise est ce, quelle stupidité, de ne point veoir ce qui se 
présente à toutes heures à leurs yeus? Ils voient touts les 
jours un roi incestueus qui est à un seul demi degré près un 
Juppiter mari de Junon sa propre seur : et ils m'osent repro- 
cher un mariage saint, honeste, légitime, faict selon Dieu, 
célébré selon les ordonnances de l'église de Dieu! Et dere- 
chef je suis ici contraint de vous prier, Messieurs, ne penser 
ce que vous n'avez jamais veu en moi que je soi esmeu par 
mesdisance à descouvrir ces abominables ulcères, et mettre 
devant les yeus de tout le monde le cautère de telles con- 
sciences : mais qu'il vous plaise l'imputer à ceste rage et 
fureur désespérée des ennemis de Dieu, de toute la Chres- 
tienté, et les vostres en particulier, qui ne sont enflambez 
contre moi pour aultre raison que pour ce qu'ils cognoissent 
quel a esté mon soing, ma diligence, et fidélité à vostre con- 
servation. Celui doncq qui a espousé sa nièce, ose me repro- 
cher mon mariage! un mariage di-je légitime et selon Dieu! 
Celui lequel pour parvenir à un tel mariage a cruellement 
meurdri sa femme, fille et seur des Rois de France! comme 
j'enten qu'on en a en France les informations : Sa femme 
légitime! mère de deus filles vraies héritières d'Espaigne! 
comme je ne doubte que la couronne de France, J^quelle par 
ci devant a donné la couronne de Castille à un bastard du- 
duquel Philippe est descendu, dépossédant un tyran, toutes- 
fois légitime, n'aura moins de puissance de la maintenir aux 
vraies héritières, si Dieu qui est juste juge et qui ne laisse 



— 75 — 

jamais telles mesehancetez impunies n'en faict la vengeance 
durant sa vie le privant de son estât, comme il Ta tresbien 
mérité, quand il n'auroit faict aultre faulte qu'en cest inceste 
accompagné d'un meurdre si abominable. Mais il a eu dis- 
pense. De qui? du Pape de Rome qui est un Dieu en terre. 
Certes c'est ce que je croi : car le Dieu du ciel ne l'auroit 
jamais accordé. Or quel a esté le fondement de ceste terres- 
tre-divine dispense? c'est qu'il ne falloit pas laisser un si 
beau Roiaulme sans héritier : et voila pourquoi a esté 
adiousté à ces horribles faultes précédentes un cruel parri- 
cide, le père meurdrissant inhumainement son enfant et son 
héritier, affin que par ce moien le Pape eut ouverture de dis- 
pense d'un si exécrable inceste, abominable à Dieu et aus 
hommes. Si doncq nous disons que nous rejettons le gouver- 
nement d'un tel Roi incestueus, parricide et meurdrier de sa 
femme, qui nous pourroit accuser justement? combien y 
a il eu de Rois bannis de leurs Roiaulmes et chassez, qui 
n'a voient pas commis des crimes si horribles? Car quant à 
Don Charles, n'estoit il pas nostre Seigneur futur et maistre 
presumtif? Et si le père pouvoit alléguer contre son fils 
cause idoine de mort, estoit ce point à nous qui y avions 
tant d'interest, plustost à le juger, qu'à trois ou quatre 
moines ou Inquisiteurs d'Ëspaigne? Mais peult estre qu'il 
faisoit conscience de laisser pour héritier celui qu'il sç£\voit 
estre nai en mariage illégitime, d'aultant que du temps qu'il 
faignist espouser l'infante de Portugal mère de Don Charles, 
il sçavoit estre marié à Donna Isabella Osorio, de laquelle 
aussi il a eu deus pu trois enfans, dont le premier se nomme 
Don Pedro, et le second Don Rernardino, duquel mariage 
pourroit donner bon tesmoignage Rigomes Prince d'Yvoli 
s'il estoit vivant, car il en fust le négociateur, dont lui est 
venu ce grand criedit, et tant de biens en Ëspaigne, lesquels 

à présent ingratement on ressuce de sa vefve comme d'une 
esponge. Que si il s'est si bien porté en ce présumé mariage, 
celui qu'il a contracté avecq la fille de France n'a pas gueres 
esté plus heureus : car oultre le meurdre de la Roine sa 
femme, il a aussi esté ennobli d'un adultère qualifié entre 
tous aultres. C'est qu'il a tenu mesnage ordinaire avec Donna 
Eufrasia, laquelle estant enceinte de son faict, il contrai- 
gnit le Prince d'Ascoli l'espouser, et au bout de quelque 
temps (comme les serviteurs de la tyrannie disent) le paovre 
Prince mourut de déplaisir, pour ne pouvoir remédier 
(aiant trop forte partie) à ce qu'un bastard du faiet d'aultrui 
ne fust son héritier. Mais ceuls qui en parlent plus certaine- 
ment, afferment qu'il receut un morceau plus aisé à avaller 
que non pas à digA*er. Et maintenant celui qui est orné 
d'une couronne de trois tels mariages, estant dis-je un tel 
mari trois fois, ose me reprocher mon mariage ! 

Mais ores qu'il ne fust tellement souillé et qu'on peult le 
tenir pour innocent, si est ce que je ne crain point qu'il me 
puisse reprocher aucune faulte : et Dieu merci je n'ai rien 
faiet que bien meurement et avecq le conseil de plusieurs 
personages d'honneur, sages, et discrets. Et n'est besoing 
qu'il se donne beaucoup de peine de chose en laquelle il n'a 
que veoir, et de laquelle aussi je ne suis tenu de lui rendre 
aulcun compte. Car quant à ma defuncte femme elle appar- 
tenoit à Princes de très-grand lieu. Princes sages et d'hon- 
neur, lesquels je ne doubte qu'ils n'aient toute satisfaction. 
Et quand je vouldroi entrer plus avant en ce discours, je lui 
pourroi bien faire cognoistre que les plus sçavants de ses doc- 
teurs le condamnent. Quant & ce qui touche le mariage an- 
quel je suis allié à présent, quoi qu'ils facent bouclier du 
zèle qu'ils veullent faire paroistre avoir aus traditiotas de 
l'église Romaine : si est ce qu'ils ne feront jamais croire à 

persone de ce monde qu'ils soient plus grands zélateurs 
d'ieelle Eglise que Monsieur de Montpensier Monsieur mon 
beaupere, lequel ne faict pas profession de sa religion comme 
faict le Cardinal de Granvelle et ses semblables, mais comme 
il pense sa conscience lui commander, et toutesfois aiant 
bien poisé ce qui est passé, et aiant ouï Tadvis de plusieurs 
des principauls de la cour de Parlement de Paris assemblée 
à Poictiers pour les grands jours, aiant aussi ouï Tadvis des 
Evesques et Docteurs, a trouvé comme telle est la vérité que 
non seulement ores qu'il y eut eu promesse de la part de ma 
compaigne, elle estoit nulle de droict, pour avoir esté faicte 
en bas eage, Contre les canons, ordonances de France, et 
arrests des courts souveraines, mesmes contre les canons du 
concile de Trente auquel mon ennemi défère tant: mais que 
jamais n'y eust aucune promesse faicte, ains plusieurs pro- 
testations au contraire, dont est apparu par bonnes infor- 
mations faictes mesmes en absence de ma compaigne. Et 
quand tout cela ne seroit point, si est ce que je ne suis pas 
si peu versé en la bonne doctrine, que je ne sache tous ces 
Uens de conscience retors par les hommes ne pouvoir estre 
à aulcune obligation devant Dieu. Et ne me peulf^empescher 
ce qu'on dict, que si telle chose estoit permise à Seigneur de 
ma qualité, pour le moins que le Pape en debvoit donner 
dispense. Car il y a long temps Dieu merci que je sçai bien 
que peult valloir ceste traiBcque de dispenses de Rome : et 
tant s'en fault que je veuille avoir recours à celui qui m'a 
jusques à présent procuré tout le mal qu'il a peu, que j'es- 
père bien comme ce bon pasteur me faict et à toutes gens de 
bien du pis qu'il peult, aussi que Dieu me fera la grâce 
cl'advancer la ruine de ce règne mysticque qu'il a dressé en 
sa speluncque de Rome, au moien du quel il a dominé par 
ci devant sur toute la terre faisant baiser sa pantoufflè aux 

Princes et Rois, voire foullant aux pieds un Empereur. 
On m'obje^ïte aussi que je suis estranger. Comme si le 
Prince de Parme estoit un grand patriot qui n*est point nai 
en ce païs, n'y a un patard de bien ni tiltre aulcun, et le- 
quel neantmoins commande à baguette à quelques maladvi- 
sez et qui se rendent ses obéissants comme des paovres 
esclaves. Mais qu'est ce qu'ils appellent estranger? A sçavoir 
celui qui est nai hors du païs. Il ser^ doncq aussi estranger 
comme moi : car il est nai en Espaigne païs naturelement 
ennemi des païs bas, et je suis nai en Allemaigne païs natu- 
relement ami et conioint à ce païs. On respondra qu'il est 
Roi : et je di au contraire que ce nom de Roi m'est incognn. 
Qu'il le soit en Gastille, en Arragon, à Naples, aux Indes, et 
par tout ou il commande à plaisir : qu'il le soit s'il veult en 
Jérusalem, paisible Dominateur en Asie et Africque, tant y 
a que je ne cognoi en ce païs qu'un Duc et un Conte, duquel 
la puissance est limitée selon nos privilèges lesquels il a 
jurez à la joieuse entrée. Quant à ce qui me touche, il est 
notoire que moi et mes prédécesseurs desquels je suis 
descendu en droitte ligne masculine, avons commencé de 
plus de deus cents ans de posséder Contez et Baronies es païs 
de Luxembourg, Brabant, Flandres, Hollande. Car environ 
l'an mil trois cents quarante. Monsieur le Conte Otthon, du- 
quel je suis descendant en septiesme degré et duquel je suis 
héritier aisné, espousa la Contesse de Vianden, et depuis le 
Conté dudict Vianden n'est parti de nostre maison, ains en 
avons tousiours iouï paisiblement, jusques à ce que le Roi 
m'en a injustement dépossédé. Depuis Monsieur le Conte 
Enghelbert premier, fils du fils dudict Conte Otthon, espousa 
la Dame de Leck et de Breda, duquel aussi je suis descendu 
en ligne directe masculine, et en cinquiesme degré. Puis-je 
doncestre à bon droict appelle estranger? Sans que je touche 

pour le {)resent à mes biens de Bourgoigne, ou j'ai Dieu 
merci assez bonne part. Et je vous laisse à juger, Messieurs, 
qui cognoissez mîeus nos lois que gens du monde, comment 
nos ancestres en ont usé de temps immémorial, et si les 
Sieurs de Ravestain, de Luxembourg, et de Saint-Paul, de 
Nevers, d'Estampes, et aultres Seigneurs tenants Contez et 
Baronnies en ce païs, ont esté tenus pour estrangers, et si 
encores aujourdhui vous ne tenez pas pour naturels touts 
cens qui possèdent telles Seigneuries, moiennant qu'ils veul- 
lent suivre le parti de ces païs, et mesmes n'en en avons nous 
pas loi expresse entre nous tant en Brabant qu'ailleurs? Car 
quant au tiltre de Duc de Brabant, Conte de Flandres et 
aultres qu'il porte, encores que je confesse ces dignitez estre 
grandes : toutesfois si lui et les Espaignols ne le sçavent, il 
fault qu'ils apprennent que les Barons de Brabant, avecq les 
bonnes villes du païs, quand les Ducs de Brabant se sont 
tant oubliez que de sortir des termes de raison, leur ont bien 
enseigné quelle estoit la puissance des Barons et générale- 
ment des estats du païs de Brabant. Or il est notoire que je 
suis descendant de Seigneurs lesquels par aulcuns siècles 
ont possédé des principales Baronnies et Seigneuries de Bra- 
bant, Flandre, Hollande et Luxembourg. Mais j'espère que 
Messieurs les estats ont si bien commancé à lui monstrer 
combien il a failli en son debvoir, et que lesdicts sieurs lui 
en feront encore une si boue leçon, que les paovres Siciliens, 
Calabrois, Lombards, les Arragonnois et Castillans appren- 
dront par nostre exemple ce tyran ne debvoir estre souffert 
en la terre : et les paovres Grenadins mesmes, sçauront 
comment il fault traicter ce tyran, lequel du temps de la 
guerre des Morisques fit emprisonner environ cent mar- 
chants habitants de Grenade et touts Chrestiens, dont le 
moindre avoit vaillant cinquante mil ducats, et puis par un 

tumulte populaire les fist massacrer, mettant en 'ses coffres 
tout le bien de ces paovres gens. Et en somme Messieurs les 
estats Dieu aidant lui enseigneront comment il fault traîcter 
cens qui faulsent leurs serments faicts et donnez à un si bon 
peuple à leur joieuse entrée. 

Mais, Messieurs, si je vien à passer plus oultre, et que je 
vienne à vous déduire le long temps passé auquel mes pré- 
décesseurs ne sont pas seulement originaires mais Seigneurs 
et tenants grands biens, tiltres et dignitez en ces païs : je 
vous dirai du temps que ses prédécesseurs estoient Contes de 
Aabsbourg et demeurants en Suisse, que les miens estoient 
long temps auparavant Seigneurs du païs de Gueldre, dont 
encores à présent sont demeurées les armes de nostre maison 
de Nassau, pour les armes des Ducqs de Gueldre : et n'avons 
pas tenu comme en passant ledict païs, mais depuis que 
Monsieur le Conte Otthon eust espousé la fille et héritière du 
Voght ou régent de Gueldre (car ainsi nommoit on les Sei- 
gneurs de Gueldre en ce temps là) ce qui advint Fan mil 
trenteneuf jusques en l'an 1350 mes prédécesseurs ont esté 
Seigneurs Contes et Ducs du païs de Gueldre, comme encores 
on peult en veoir les monuments : et je m'asseure, tant s'en 
fault que celui qui m'appelle estranger puisse monstrer telles 
marques qu'il est originaire de ces païs, qu'au contraire au- 
dict temps sa race estoit incogneue du tout en ce païs. 

Et d'aultant qu'il s'emploie à faire un narré faus, sot et 
ridicule, contenant ainsi qu'il dict le progrès de mes entre- 
prises, par ce que plusieurs d'entre vous ou lors que ces 
affaires ont esté commancees n'estoient en page competant 
pour les entendre, ou bien pour ne s'estre lors encores en- 
tremis es affaires publicques ne pouvoient veoir comment 
toutes choses se conduisoient par l'astuce des Cardinalistes, 
et par le Conseil venant d'Ëspaigne lequel a tousjours voulu 

commander à ce païs comme il faict aux aultres, estant selon 
leur opinion le Chef des Seigneuries et nous leurs subjects 
et esclaves : je vous reciterai comment toutes choses ont 
esté conduites par ces bons cerveaus qui pensent le reste du 
monde estre des bestes auprès d'eus, jusques à nous avoir 
ammenez à deus doicts près de nostre ruine et d'une servi- 
tude misérable si Dieu par sa providence n'avoit veillé sur 
noas, et ne nous avoit délivrez de leurs cruels conseils et 
mains sanglantes. £t vous supplie, Messieurs, comme j*ai ici 
Lesoing encores de vostre patience, de continuer à me don- 
ner aussi bonne audience comme vous avez faict : et je ne 
double comme plusieurs d'entre vous ont veu le tout ou 
partie de mes gestes et deportemens, ou Font entendu de 
leurs pères et aultres gens de bien qui en ont esté tesmoings, 
que m'aiant ouï vous ne jugiez faeillement mes parolles 
estre aultant véritables que celles de mon ennemi sont 
faulses et impudentes. Je ne vous toucherai rien. Messieurs, 
de ce que j'ai veu du temps de l'Empereur, non pas que je 
ne me soi apperceu de plusieurs choses mises en avant et 
practicquees par les Ëspaignols que je ne trouvoi point 
bonnes, et que je n'entendisse assez que la maladie aveicq le 
tenips pourroitiellement accroistre qu'il seroit en fin néces- 
saire d'user d'une forte et puissante medicine, et purger le 
païs de ces pernicieuses humeurs EspaignoUes. Mais pour ne 
point cognoistre lors à raison de mon eage et peu d'expé- 
rience la profonde malice des Ëspaignols et de leurs adhe- 
rens, je ne m'eusse peu persuader que nous eussions esté 
contraints d'apporter le cautère à ce chancre d'Espaigne ou 
bien en venir jusques au rasoir. Mais depuis qu'avecq l'eage 
j'ai aussi esté d'un jugement plus confirmé, j'ai bien eu con- 
traire opinion à plusieurs qui n'eussent sçeu penser la rage 
et cruauté des Ëspaignols pouvoir venir si avant, car rien 

n'est advenu à quoi pour avoir eu cognoissance bien {lartî- 
culiere de leur naturel cruel, avare, orgueilleus, je ne m'y 
soi bien et certainement attendu long temps auparavant, le 
passerai doncq ce temps la, lequel aussi ne vient auloune- 
ment à estre comparé en sorte de débordement et tyraïuàie à 
celui qui a passé d^uis au temps du Roi son fils, non que 
les Ëspaignols fussent lors meilleurs qu'ils ne sont à présent, 
car ils faisoient trop évidente preuve aus Indes et auitres 
lieus ou ils[commandoîent absolutement, de leur naturel 
pervers, et tyrannîcque volon^ : mais leur ambition et or- 
gueil estoient aulcunement retenus par la bonne affection 
que l'Empereur portoit aus paovres subjects de ce pfa&» et 
d'aultant que ces provinces estoient plaines de braves Sei- 
gneurs, hommes sages et vaillants ressentants leur ancienne 
noblesse (et pleust à Dieu qu'ils eussent des enfants sembla- 
bles à eus) qui servoient de bride à leur insolence et de coaa- 
trebatterie à leur orgueil et témérité. Je viendrai doncq au 
temps qui a suivi, pour ce aussi que celui qui a esté héritier 
des biens et non des vertus de l'Empereur est oelui^ qui me 
vient assaillir d'une façon plus-que barbare et tyramiicque. 
L'Empereur de treshaulte mémoire et la Boine Marie 
voiants leiirs affaires tellement empirees par l'issue îtout 
aultre que le Pape et les Ëspaignols ne s'estoient promis de 
la guerre d'AUemaigne s'estant joint le Roi de France avec 
aulcuns des principauls Princes d'AUemaigne, sa Majesté 
fust contrainte appointer avecq son ennemi estants ses affai- 
res en tel estât, que désespérant de pouvoir garder ses païs 
délibéra de se retirer en Ëspaig^e pour y démener une vie 
privée, après s'estre demis de tous ses Roiaulmes, terrds et 
Seigneuries sur la personne de son fils. Et combien que le 
Roi pour raison de la condition de son estât et de ses Sei- 
gneuries nommément des païs bas eust besoing (comme 

aussi il en avoit tresexpres commandement) d'entretenir 
subjects en bonne volonté et affection envers lui, veu que *«? 
leurs moiens et valeur dependoit entièrement le salut du païs 
et le maintiennement de son honneur : toutesfois soit ou 
pour la nourriture qu'il avoit prise en Espaigne ou par le 
Conseil de cens qui Tavoient et Font depuis possédé, il a 
tousjours retenu en son cœur la volunté de vous assubjettir 
à une servitude simple et absolue, qu'ils ont appellée entière 
obéissance^ vous privants entièrement de vos anciens privi- 
lèges et libertez, pour disposer de vous, vos femmes et vos 
enfants, comme font ses ministres des paovres Indiens, ou 
pour le moins comme des Calabrois, Siciliens, Neapolitains, 
et Milanois, ne se souvenants pas que ces païs n'estoient païs 
de conqueste, ains patrimoniaus pour la pluspart, ou qui vo- 
lontairement s'estoient donnez à ses prédécesseurs soubs 
bonnes conditions. Et d'avantage qui avoient servi tant à 
l'Empereur son père qu'au Roi son aieul de fondement pour 
eslever l'édifice des Roiaulmes et Seigneuries ausquels on 
voit la maison d'Autriche estre parvenue, estant aujourd'hui 
sans contredict la plus grande et plus puissante de toute la 
Chrestienté. Ceste affection ne s'est que trop manifestée incon- 
tinent après le département de l'Empereur, comme si les 
Seigneurs qui vivoient lors nous restoient encores, vous en 
pourroient rendre suffisant tesmoignage. Car aussi tost qu'il 
fust contraint de rentrer en guerre avecq le Roi de France, 
veu la puissance de son ennemi, joints aussi les sages adver- 
tissemens de l'Empereur, s'il eust eu une seule estincelle de 
bonne et sincère affection envers ces païs, il devoit au moins 
entretenir ses subjects en bonne dévotion. Mais au milieu de 
ses grandes affaires (tant estoit le désir de tyranniser des- 
bordé) il fist trop claire et trop certaine démonstration de sa 
mauvaise volunté. L'empereur, Messieurs, qui cognoissoit 

mieus que Prince ni homme du monde, la superbe et or- 
gueilleuse nature des Ëspaignols, et'peult estre rinclinatioo 
du Roi son fils, d'autre part Testât de ce païs, ce qui le pou- 
voit perdre ou conserver, advertit sérieusement le Roi, si il 
ne retenoit cest orgueil d'Ëspaigne, qu'il prevoioit "bien qu'il 
seroit cause de la ruine entière de cest estât, lequel à la 
longue ne.pourroit souffrir ceste insolente domination, que 
les Ëspaignols exercent par tout ou ils peuvent. Et lui fis! 
ceste remonstrance en la présence de feu Monsieur le Conte 
de Boussu père, du dernier decedé, moi et plusieurs autres 
Seigneurs de la chambre dont il y en a encores de vivants. 
Mais ni Tauthorité et commandement paternel, ni le bien de 
ses aff^ures, ni la justice, ni (ee qui retient ies plus barbares 
nations) son serment, n'ont peu en rien modérer ce naturel 
et volonté de nous tyranniser : ains au contraire comme s'il 
eust esté par dessus toutes lois, privilèges et libériez du 
païs, sur l'équité mesme et justice, a rompu touts liens 
pour se desborder en toute sorte de haine irréconciliable et 
de cruaulté. 

En ce temps la. Messieurs, vous lui accordastes l'aide qui 
fust appellée Novenale, par laquelle aide et par la vaillantise 
et sage conduite des Seigneurs et nobles de pardeea, et de 
plusieurs braves Seigneurs et soldats Alemands, ses affaires 
furent si bien et si heureusement conduites, qu'après le 
gaing de deux batailles, prises de villes et prisonniers de 
grande part et en grand nombre, contra ingnit son ennemi de 
recevoir une paix aussi desadvantageuse au roi de France, 
qu'elle estoit honorable et prouffitablepour leRoi d'Espaigne, 
et s'il m'est licite de dire quelque chose de moi, s'il lui res- 
loit une goutte de gratitude, il ne pourroit denier que je 
n'aie esté l'un des principauls instruroens et moieiiB pour le 
faire parvenir à une telle paix et si advantageuse, l'aiant 



— 85 — 

Iraictee en^privé avec Messieurs le Gonnestable de Montmo- 
ranci et Mareschal de St. André, à Tinstanee du Roi, qui 
m'asseura que le plus grand service que je lui pourroi faire 
en ce monde c*estoit de faire la paix, et qu'il la vouloit avoir 
à quelque pris que ce fust pour ce qu'il vouloit passer en 
Espaigne. Or tant s'en fault que ni lui ni son conseil com- 
posé d^Ëspaignols et d'aulcuns de ce païs qui ont tousjours 
continué en inimitié contre vous, tostre liberté, et tout le 
païs, vous sceussent aulcun gré ni d'un si beau secours, ni 
de rheureiise exécution qui en ensuivit, qu'au contraire ils 
jugèrent ces te subvention avoir esté un crime de leze Ma- 
jesté, et pour lequel vous aviez encourru(et par dessus touts, 
feu Monsieur de Lalaing) à bon droict sentence de punition. 
Et pourquoi? d'aultant, Messieurs, que vous ne voulustes rien 
accorder sans la convocation des Estats generauls,et que vous 
voulustes coupper les ongles à ses harpyes de Barlemonts et 
leurs semblables, quand vous ordonnastes les deniers estre 
distribuez par vos commis aux conditions proposées. Voila 
à la vérité deux grands crimes, le premier, à sçavoir requé- 
rir l'assemblée des Estats : car d'aultant qu'elle sert de bride 
et de barre à la tyrannie , c'est un crime aultant haï des ty- 
rans, mangeurs de peuple, ennemis de leurs subjects et de 
leur propre couronne, que ceste noble assemblée est aimée, 
honorée, et révérée par les vrais Rois, vrais Princes et les 
bons pères du peuple, vrai fondement d'un estât, l'asseu- 
rance de la Republicque, et le seul repos des Princes. L'aul- 
tre crime ne se pardonne jamais, car ces rongeurs de peuple, 
vivants du sang des paovres gens, ont de si long temps faict 
estât de leurs larrecins et 'concussions, qu'ils reputent leur 
peculat estre un revenu aussi bon et aussi asseuré, mais 
beaucoup plus fructueus que de leurs i;hamps et jardins, et 

dissimulants la vraie cause du mal qu'ils cachent à leurs 
Princes, cerchent des prétextes en les flattant et en mentans 
pour embraser leurs c^urs contre leurs subjects. J'ai veu, 
Messieurs, leurs gestes, J'ai ouï leurs propos, j'ai esté tes- 
moing de leurs advis, par lesquels ils vous adjugeoient tous 
à la mort,ne faisants non plus d'estat de vous que de bestes, 
s'ils eussent eu la puissance de vous massacrer comme ils 
font es Indes, où ils ont faict mourir misérablement plus de 
vingt millions de personnes , et ont exterminé trente fois 
plus de païs que n'est grand le païs bas, avecq des excès si 
hor^ibles que toutes les barbaries, cruaultez et tyrannies qui 
furent jamais faictes, ne sont que jeu au pris de ce qui est 
advenu aus paovres Indois : comme par leurs propres Eves- 
ques et docteurs a esté laissé par escrit, et pour rendre le 
Roi inexcusable devant Dieu et devant les hommes, lui en a 
esté dédiée l'histoire par un de ses subjects auquel il restoit 
quelque peu de justice. De ce temps là donçq,Messieurs,moi 
et les aultres Seigneurs et plusieurs des plus gens de bien et 
entendus de la noblesse et du peuple trouvions bon de faire 
sortir du païs les £spaignols,estimants bien ores qu'il y eust 
encores quelque sang corrumpu entre nous , comme on en 
veoit rester plus qu'il ne seroit de besoing (qui est issu de 
ceste race infectée de la contagion des pères) qui servoient 
lors à l'ambition des Ëspaignols et trafiicques du Cardinal : 
eeneantmoins que le meilleur nombre et touts les Seigneurs de 
la plus grande qualité, seroient ennemis de ceste tyrannie 
Ëspaignolle : mais partie pour aultres occupations, partie 
pour mon voiage et de quelques autres Seigneurs en France 
où nous fusmes envoiez en hostage, aussi pour assister au 
mariage de la fille de France, l'affaire fust interrompue et 
l'exécution empeschee. Maintenant tant s'en fault, Messieurs, 

que j€ veulle denier une grande partie de ce qui est proposé 
contre moi, que je le lien au contraire à grand louange, et 
vous en dirai peult estre d'advantage que ne sçavent mes en- 
nemis : etd'aultant plus qu'ils s'escrieront contre moi, et 
donneront tesmoignage de leur fureur el cœur ennemi con- 
tre ce païSjd'aultant plus je me resjouirai de ce, qu'il a pieu 
à Dieu me faire la grâce d'aider à coupper le cours de ceste 
desraesuree tyrannie, et par ce moien aussi avoit aidé à l'ou- 
verture de la vraie Religion. 

Ils disent des que le Moi eust tourné le pied de ces païs 
bas que fai par sinistres practicques^ trames, et astuces 
tenté de guigner les voluntez des Malcontents chargez . de 
dd)t€s, hayneusde la justice^studieus de nouveaultez^et sur 
tout ceus qui estoient suspects de la Religion. Quant à ceus 
qui avoient la cognoissance de la Religion, je confesse que 
je ne les ai jamais haïs. Car puis que des le berceau j'y avoie 
esté nourri, Monsieur mon père y avoit vescu, y estoit mort, 
aiant chassé de ses Seigneuries les abus de l'église, qui est ce 
qui trouvera estrange si ceste doctrine estoit tellement engra- 
vee en mon cœur, et y avoit jecté telles racines qu'en son 
temps elle est venue à apporter ses fruicts? Car combien 
pour avoir esté si longues années nourri en la chambre de 
l'Empereur, et estant en eage de porter les armes, que je me 
trouvai aussi tost enveloppé de grandes charges es armées, 
pour ces raisons, dis-je, et veu le peu de bonne nourriture 
quant à la Religion que nous avions, j'avoi lors plus à la 
teste les armes, la chasse et aultres exercices de jeunes Sei- 
gneurs que non pas ce qui estoit de mon salut : toutesfoisj'ai 
grande occasion de remercier Dieu, qui n'a point permis 
ceste sainte semence s'estouffer, qu'il avoit semée lui mesme 
en moi, et di d'advantage que jamais ne m'ont pieu ces 

cruelles exécutions de feux, de glaive, de submersions, qui 
estoient pour lors trop ordinaires à l'endroit de ceus de la 
Religion, ainsi que Fescrivain ou le peintre comme il se dict 
de ceste infâme proscription les appelle : en quoi ores qu'il 
flatte, qu^il mente, qu'il calumnie par tout ailleurs, neant- 
moins a tresbien parlé en cest endroit, disant ceus lesquels 
il condamne estre de la Religion, comme véritablement icelle 
seule mérite ce nom par excellence, et ce que la vérité mesme 
lui a arraché de la bouche, tant est grande la force et Tertu 
d'icelle vérité. Mais quand estant en France j'en entendu de 
la propre bouche du Roi Henri que le Duc d'Alve traictoit 
des moiens pour exterminer touts les suspects de la religion 
en France, en ce païs et par toute la Chrestienté, et que le- 
dict S'. Roi (qui pensoit, comme j'avoi esté l'un des commis 
pour le traicté de la paix, avoi eu communication de si gran- 
des affaires, que je fusse aussi de ceste partie) m'eust dé- 
claré le fond du conseil du Roi d'Ëspaigne et du Duc d'Alve : 
pour n'estre envers sa Majesté en desestime, comme si on 
m'eust voulu cacher quelque chose, je respondi en sorte que 
ledict S*". Roi ne perdit point ceste opinion, ce qui lui donna 
occasion de m'en discourir asses suffisamment pour entendre 
le fond du project des Inquisiteurs. Je confesse que je fu 
lors tellement esmeu de pitié et compassion envers tant de 
gens de bieij qui estoient vouez à l'occision, et généralement 
envers tout ce païs auquel j'avoi tant d'obligation, et auquel 
on vouloit introduire une inquisition pire et plus cruelle que 
celle d'Ëspaigne, voire que c'estoient des filets tendus pour 
surprendre les Seigneurs mesmes du païs aussi bien que le 
peuple, de façon que ceus que les Espaîgnols et leurs adhe- 
rens n'avoient peu supplanter par aultre voie, fussent tom- 
bez par ce moien en leurs mains, dont il eust esté impossi- 

ble d'eschapper, puis qu'il n*eust fallu que regarder une 
image de travers pour estre condamné au feu. Voiant dis-je 
ces choses, je confesse que des lors j'entrepri à bon escient 
d'aider à faire chasser ceste vermine d'Espaignob hors de ce 
-païs, et ne me repen point de l'avoir faict, ains j'estime que 
moi et Messieurs mes compaignons avecq tous cens qui ont 
favorisé une si louable entreprise, avons faict un acte digne 
de louange immortelle et qui eust été accompli de tout poinct 
et eussions acquis la mesure comble d'honneur si nous eus- 
sions aussi bien fermé la porte après leurs talons, tellement 
qu'ils n'y eussent jamais rentré, que nous avions lors trouvé 
les moiens d'ennettoier le païs. Et vous di encores, Messieurs, 
d'advantage, et veuil bien que tout le conseil d'Espaigne, 
voire que tout le monde l'entende : si mes frères et compai- 
gnons de l'ordre et du conseil d'Eslat eussent mieus aimé 
conjoindre leurs conseils avecq les miens, que de faire si bon 
marché de leurs vies, que nous eussions tous emploicz corps 
et biens pour empescher le Duc d'Alve et les Espaignols de 
rentrer dedans le païs, et encores à présent je suis content 
qu'ils entendent, comme desja une partie est tellement net- 
toiee de ceste ordure, qu'il n'y a plus de mémoire en icelle 
sinon de leurs ossements, aussi que je ne cesserai avecq 
l'aide de Dieu et moiennant vostre faveur (laquelle j'espère 
ne me defauldra point) de m'emploier de toute ma puissance 
avecq vous, Messieurs, pour purger tout le païs en gênerai de 
ceste vermine, et pour la faire repasser et tous ses adherens 
de là les monts pour y troubler leurs propres païs, et nous 
laisser vivre en paix et repos, du corps, des biens et de la 
conscience. Hs se trompent doncq bien fort quand ils pen- 
sent que j'ai entrepris un tel ouvrage après leur partement 
de ce païs : car je l'ai faict lors que j'estoi en Francq à la 

chasse avecq le Roi, eux estants eucores ici, et ne cessai que 
par le moien de feue de tresbonne mémoire, Madame de Sa- 
voie je n'eusse obtenu congé de revenir en ce païs sur ma foi, 
et avecq promesse de retourner à Reims pour le sacre du 
Roi François second, et estant ici venu je sollicitai non pas 
des bancquerouttiers mais des gens de bien et d'honneur, et 
des premiers et plus notables personages du païs , pour de- 
mander au nom des Estats que les Espaignols fussent con- 
traints de se retirer, ce que fust finallement exécuté, et se 
peuvent souvenir les ennemis, qui estoient ces bons et ho- 
norables personages qui leur portèrent ce tresdesaggreable 
message, et se les représentants, ils cognoistront leurs im- 
pudences et calumnies. 

Mais quant à ce qu'ils disent que j'ai esté le principal 
autheur de la Requeste présentée, je veuil bien dire , Mes- 
sieurs, ce qui en est : c'est qu'aianl bien senti le mal estre 
tellement accreu, qu'il n'estoit plus question de brusler seu- 
lement des paovres gens qui se laissoient jetter dedans un 
feu, mais que plusieurs de la meilleure noblesse et des prin- 
cipauls d'entre le peuple en murmuroient, craignant quel- 
que dangereuse issue, comme je veoi devant mes yeus la 
France avoir enduré un dangereus accès de guerre civile 
pour semblable occasion, et aiant doubte que nous ne fus- 
sions assaillis en ce païs d'une mesme maladie qui a ordi- 
nairement des accidents tresdangereus, et plus difficiles à 
giiarir que la maladie raesmes (comme helas nous ne le 
voions que trop) Voiant dis-je ces choses, pour l'obligation 
que j'avoi à raison de mon serment, et pour mon debvoir en- 
vers le païs : je priai Messieurs mes frères et compaignons 
chevalliers et principauls conseilliers d'Estat de s'assembler 
à Hoochstraten, en intention de leur remonstrer le danger 

apparent auquel estoit le païs, à sçavoir de tumber en guerre 
civile, et que le vrai et unicque moien pour Fempescher 
estoit, que nous qui par raison de nos grades et offices 
avions authorité au païs prinsions le faict en main poiir ap- 
porter le remède que nous trouverions convenable au bien 
du païs, et faire seulement que les créatures du Cardinal, 
qui ne demandoient qu'effusion de sang, bannissemens, con- 
fiscations de biens, en somme plaies et meurdres n'y missent 
la main, qui eust apporté une ruine certaine au païs : aul- 
trement que cens qui ne trouvoienl bon qu'on brusla à l'ac- 
coustumee, n'auroient faulte de chef qui le vouldroit em- 
pescher. Et combien que je leur remonstrasse beaucoup de 
raisons pour les faire coitdescendre à mon advis, et que j'y 
adjoustasse oultre la bonne amitié qu'il y avoit entre nous, 
aussi Tadvis de Monsieur le Conte de Schwartzenbourg mon 
beau frère, et le Seigneur Georges vanHol, qui avoient pour 
lors tresgrand crédit envers les Seigneurs pour les signalez 
services faicts à ces païs : toutesfois il ne fust en ma puis- 
sance de rien impetrer, et ne me prouffita ceste entreveuë 
d'aultre chose sinon d'un tesmoignage à tout le monde, que 
prevoiant de loing le mal que nous voions à présent, j'avo/ 
cerché tous bons moiens pour le prévenir et divertir. Mais 
ceus desquels j'ai parlé qui trouvoient ces persécutions 
dures, et qui ne voioient icelles durantes aulcun repos as- 
seuré en ce païs (comme il advient tousjours en semblables 
affaires) se mirent à proposer nouvelles entreprises, les- 
quelles pour raison de mes charges je trouvai moien de des- 
couvrir : tant y a que craignant qu'il n'en ensuivist une tres- 
dangereuse issue, et estimant que ceste voie es'oit la plus 
doulce et vraiement juridicque, je confesse n'avoir trouvé 
mauvais que la requeste fust présentée, ce que tant s'en 

fault que je veulle desguiser que je tien à tresgrand advan- 
tage pour mon honneur et réputation et pour le service du 
Roi et du païs : car si les sages conseillers du Roi eussent 
esté si advisez de l'accorder , tant de misères ne fus- 
sent ensuivies, par lesquelles peu s*en est fallu que tout le 
païs n'ait esté consumé. Mais s'ils désirent sçavoir la vraie 
et prochaine cause de ladicte requeste et de ce qui en est en- 
suivi, qu'ils s'en prennent à leur cruaulté insatiable qui ne se 
contentoitpas delà rigueur intolérable des placarts, mais sui- 
vant l'exemple de cefolRoboam, et encroiants le conseil d'une 
femme mal advisee, d'un Cardinal créature du Pape, et aul- 
tres semblables, ils disoient : Le père vous a chastiez des- 
courgees, et le fils vous chastier» de scorpions. La dessus 
est mise en avant la poursuite à toute instance de la récep- 
tion des nouveaus Evesques qui avoient esté érigez quelque 
temps au paravant, c'est à dire aultant de bourreaus pour 
brusler les paovres Chrestiens, les privilèges fouliez aux 
pieds, et par qui? par une femme passionnée et cepen- 
dant armée du masque de puissance d'un Roi, de trahi- 
sons, perjures, finesses Cardinales. Voila dis-je l'enclume, 
Messieurs, sur laquelle a est* forgé tout le mal qui est 
ensuivi, pour n'avoir pas faict telle raison à la requeste pré- 
sentée par la noblesse qu'il estoit nécessaire : en quoi je sçai 
et le puis protester devant Dieu et devant vous. Messieurs, 
que je ne fis aulcune faulte à mon honneur et à mon ser- 
ment, ains j'adverti la Duchesse et touts les Seigneurs du 
Conseil, de ces grands inconveniens qui depuis ont ensuivi, 
tellement que tout le mal leur en doibt estre imputé. Car 
tant s'en fault qu'ils voulurent me donner audience, qu'ils 
pensoient au contraire avoir trouvé un subject propre pour 
exécuter ce qu'ils avoient de long temps projette, à sçavoir 

après avoir ruiné ceus qui estoient soupçonnez de la Reli- 
gion, pouvoir par après facilement réduire le reste soubs 
une misérable et intolérable servitude. Et non seullement de 
ma part, Messieurs, mais aussi par plusieurs autres leur fu- 
rent faictes diverses remonstrances publiques et particu- 
lières; et par /gens de bien et amateurs du païs, voire du 
Roi, plus qu'il ne meritoit, et Tadvertirent en temps et lieu 
du danger futur, et quel estoit le debvoir du Roi, à raison de 
son serment, de ses obligations, des conditions ausquelles il 
avoit esté receu pour S', de ces païs, et auparavant lui, 
ses prédécesseurs. Mons*^. le Conte d'Egmond mesme fust en- 
voie en Espaigne pour faire lesdictes remonstrances à la 
propre personne du Roi : ce neantmoins tant s'en fault qu'on 
y ait peu prouffiter quelque chose, que ledict Seigneur 
Conte au contraire estant abusé soubs couleur de la parolle 
du Roi qui lui a depuis cousté bien cher, apporta lettres 
toutes contraires à ce que le Roi lui avoit de bouche donné 
charge de dire : tellement que lors il fust contraint de con- 
fesser que j'avoi bien preveu devant son voiage ce qui en ad- 
viendroit. Et encores ces disciples de Machiavel nous voul- 
dront ici esblouïr les yeus de ces beaus masques de loiaulté 
fidélité, naturelle clémence, et semblables mots dorez et 
specieus , et ce pendant ils ne feront difficulté de se jouer des 
serments qu'ils font, ni des paroUcs données à personnages 
de telle qualité 1 Voilà donc les autheurs, promoteurs et 
instructeurs des troubles survenus à raison de la première 
requeste : et vous avez entendu. Messieurs, quel a esté le con- 
seil que j'y ai donné. 

Quant à ce qu'ils parlent de defunct Monsieur le Conte 
Louis mon frère, ils feroient mieus de laisser un si bon che- 
valier en paix, veu qu'il a esté plus homme de bien et sans 

comparaison qu'ils ne sont, et meilleur Chrestien : et ne fai 
non plus d'estat de ce que ils l'appellent hereticque, que 
nostre Seigneur Jesus-Christ faisoit quand d'aussi gens de 
bien que sont nos ennemis Tappelloient Samaritain. Quant 
aus presches publicques qu'ils appellent à leur mode heretic- 
ques, il vous est assez notoire, Messieurs, par qui et comment 
ils furent introduits : tant y a que je n'avoi pas lors tant de 
crédit qu'on m'en demanda ad vis et ne le conseillai jamais : 
toutesfois les choses estant venues en tels termes, je con- 
fesse avoir esté d'advis que la Duchesse de Parme les accor- 
dast, en quoi si j'ai mal conseillé, pour le moins ce qui a 
suivi par après monstre assez que ceuls qui ont trouvé mau- 
vais mon conseil ont tresbien mesnagé les affaires de leur 
maistre, et quant et quant Dieu a monstre combien que 
pour un temps il a affligé les siens, que neantmoins il ne 
laisse jamais un perjure si bien qualifié que celui du Roi et 
de la Duchesse de Parme sans le punir grièvement, affin que 
tout le monde sache qu'il ne dict pas sans cause, qu'il ne 
tiendra point pour innocent celui qui prendra son nom en 
vain. 

Quant aus abbateurs d'Images et autres desordres, je 
croi. Messieurs, qu'il n'y a aulcun de vous qui ne sache assez 
que telles voies et manières de faire ne me plaisent aulcune- 
ment, et que plusieurs de ceus qui me debvroient aider et 
soustenir, m'ont d'aultre part à grand tort deschiré, pour 
n'avoir jamais voulu consentir que telles choses se fissent 
sans ordonnance des Supérieurs. 

Ils ne sont aussi mieus fondez en ce qu'ils disent que la 
providence de la Duchesse de Parme fust si grande que 
je fu contraint de sortir du pats, lis diroient peutt estre 
quelque chose s'ils disoient les tromperies de la Duchesse 

et ses perjures : et si ils parloient du peu de. résolution et 
trop grande facilité à croire d'aulcuns qui attendirent les 
bourreaus, et de la trop grande alTeclion vers le Roi de moi 
et aultres Seigneurs, qui persuadasmes à Messieurs de Ber- 
ghes et de Montigni d'aller en Espaigne estimants que pour 
leurs bons services et la noblesse de leur race, le Roi seroit 
content d'entendre par leur bouche ce qui estoit nécessaire 
pour la conservation du païs, plus tosl que par les Ëspai- 
gnols : mais voiant qu'ils avoient esté traictez comme chascun 
sçait, je pensai avoir juste occasion de prendre garde à moi 
de plus prest. Si dis-je ils disoient ces choses, ils diroient 
une partie de vérité. Mais un an au paravant j'avoi résolu 
de me retirer et remettre mes charges, comme appert par les 
lettres escrites de la main propre du Roi et lesquelles sont 
joinctes à ce présent escrit, ce qui monstre assez la falsité 
de leur propos. Et si quelqu'un veult sçavoir pourquoi un an 
après je me retirai en Allemaigne ma défense mise en lu- 
mière l'an soixante sept en monstre asses les causes, à sça- 
voir principallement pource que je ne vouloi consentir que 
l'inquisition d'Espaigne fust receuë en mes gouvernements, à 
raison dequoi je les avoi remis au paravant entre les mains 
de ladicte Duchesse, en intention de vivre en paix et en repos 
avecq mes parents et amis, et en attendant ou qu'il pleust à 
Dieu de mieus conseiller le Roi, ou s'il empiroit encores,que 
Dieu lui mesmes ouvrist la porte pour délivrer ce paovre 
païs, que je veoi plongé en un abisme de maus et de calami- 
tez. Car qui recitera sans estre transpercé de deuil les ban- 
nissements, les ravissements des biens, les emprisonnements, 
les torements soufferts, les espèces de morts horribles et mi- 
sérables dont ces gents sanguinaires surmontants en cruaulté 
Phalaris, Busyris, Néron, Domitian, et tous tyrans, ont per- 

secuté les paovres subjects de ce païs? Et non obstant ces 
choses, ne voiant pas le raoien de le soulager de ceste mi- 
sère, je me contenoi paisiblement : et pour le moins par ce 
qu'ils disent en ceste proscription m'avoir esté offert durant 
le traicté dernier de Cologne ils doibvent cognoistre, qu'ils 
se pouvoient contenter de mon bannissement volontaire, et 
ne me poursuivre plus avant : veu mesmes que je leur avoi 
faict sçavoir par personnage de qualité et qui est encores vi- 
vant, s'ils entreprenoient de toucher à mon honneur et à mes 
biens, qu'ils me contraindroient de donner tel ordre à mes 
affaires que je pourroi. Mais comme gens forcenez après ne 
m'avoir peu attirer par leurs paroles emmiellées et blandis- 
santes, le Roi me pensant amuser par ses lettres par trop 
honnestes, et que je cognoissoi clairement estre pleines de 
déception, ils s'addressent premièrement à mon fils jeusne 
enfant escollier, et contre les privilèges de l'université le ti- 
rent violentement de Louvain : mesmes sur la remonstrance 
faite par l'Université, ce barbare de Vergas respond barba- 
rement, Non curamus vestros privilegios. Ils le tirent hors 
de Brabant contre les privilèges du pais, contre le serment 
du Roi, et l'envoient en Espaigne pour l'esloigner de moi qui 
suis son père, et jusques à présent détiennent cest innocent 
en prison dure et cruelle : tellement quand ils ne m'auroient 
faict aultre tort, je seroi indigne non seulement de ma race 
et du nom que je porte, mais aussi du nom de père si je 
n'emploioi tous le sens et tous les moiens que Dieu m'a don- 
nez, pour essaier de le retirer de ceste misérable servitude, 
et me faire reparer un tel tort. Car je ne suis;point,Messieurs, 
tant desnaturé que je ne sente les affections paternelles, ni 
si sage que souvent le regret d'une si longue absence de mon 
fils ne se présente à mon entendement. Ils ne se contentent 

pas encores, mais contre toute forme de justice ils appréhen- 
dent mes frères les Chevaliers de l'ordre, ils me poursuivent 
par adjournements, saisissements de biens, et me poussent 
comme par force à entreprendre plusieurs choses à quoi je 
n'avoi jamais pensé, ils mettent le procès de mes compai- 
gnons et le mien contre les articles de l'ordre contre le ser- 
ment du Roi, qui en estoit le chef, entre les mains de je ne 
sçai quels facquins, qui n'estoient pas dignes d'estre les val- 
lets de mes compaignons et de mJoi : ils me dégradent, ils me 
privent de mes biens, ils me condamnent à la mort : et 
qu'est-ce cela aultre chose sinon me quitter de mes serments? 
de me mettre en liberté de venir assaillir mon ennemi, par 
touts les moiens que Dieu m'auroit donnez ? Voilà comment 
lors que je ne cerche que repos, ils suscitent le trouble, je 
cerche la paix, ils me jettent en guerre : et quelle guerre? 
une guerre entreprise pour délivrer mon enfant, pour gua- 
rantir ma vie, recouvrer mes biens, et qui est le plus cher 
pour mon honneur,et je ne vous touche ici,Messieurs,encores 
rien de ce qui appartient au gênerai. C'est donc. Messieurs, ce 
qu'ils passent legierement et soubs silence, et ce que de pro- 
pos délibéré ils obmettent comme véritablement ne servant 
pas de beaucoup à leur cause. Si doncq n'estant subject na- 
turel du Roi (comme lui mesme dict) si estant absous de mes 
serments par ceste inique ban et sentence, si aiant si juste 
fondement de demander par la force mon fils et mes biens, 
si dis-je je l'avoi chassé non seullement du païs bas,mais de 
toutes ses terres et Seigneuries, et quand mesmes j'affecteroi 
les faire mon propre, puis que contre tout droict et équité, 
contre son serment, il m*a par force contrainct d'entrepren- 
dre une guerre nécessaire, lors que de toute ma puissance je 
la fuioi, et m'a faict ces oultrages du temps mesmes ou peu 

après que par ces propres lettres et escriltes de sa propre 
main, me rendoit si grand et si solennel tesmoignage de fi- 
délité, que personne du monde n'en eust peu désirer d'ad- 
vantage, comme appert par la copie de la lettre insérée ci 
après : qui est ce qui me pourroit accuser d'aultre faulte, 
sinon d'avoir trop temporisé devant que prendre les armes, 
et de ne vouloir jouir de ce que le droict de la guerre et des 
gens me donne, à moi dis-je qui suis nai Seigneur libre, et 
qui ai cest honneur de porter le nom de Prince absolut, en- 
cores que mon principaulté ne soit de longue estendue? 

Mais puis que leur principal fondement est que j'ai pris 
les armes contre mon supérieur, je suis aussi content 
d'entrer en ceste matière ou ils se trouveront avoir aussi bon 
fondement qu'ailleurs. Et en premier lieu je vouldroi qu'ils 
me dissent à quel tiltre le Roi Philippe héritier du bastard 
Henri de Castille, possède le Roiaulme de Castille et de 
Léon : car il est trop notoire que Henri son prédécesseur 
estoit bastard, qui se rebella contre le légitime héritier qui 
estoit son propre frère et seigneur, lequel il occist de sa 
main propro. Quel droit donc avoit ce bastard grand aieul 
du Roi ? Ils respondent que Don Pedro estoit un tyran : et 
de faict ils lui donnent communément le nom de cruel. Mais 
si à ce tiltre Philippe tient la Castille, pourquoi ne voit il 
qu'on le peut chausser à la mesme mesure qu'il chausse les 
aultres? Et si ja mais il n'y a eu plus cruel tyran, qui plus 
ait violé, plus superbement et avecq moins de respect les 
privilèges du païs, qui ait avec moins de pudeur rompu sa 
foi juij^ee, que Philippe, ne sera il pas plus indigne de porter 
la couronne de Castille, que Don Pedro? car pour le moins 
Don Pedro n'estoit incestueus ni parricide ni homicide de sa 
femme. Et si on dict que cela ne me touche en rien, je suis 

content d'approcher de plus pres,combienque je n'ai pas dé- 
libéré de m'arrester sur ce que je vous dirai présentement. 
Mais quand je prendroi les armes contre lui, et qu'il seroit 
simplement mon supérieur, et que je seroi nai son subject 
(ce qui n'est pas, comme lui mesmes le confesse) que feroi 
je que son prédécesseur n'aist faict contre l'Empereur Adolf 
de Nassau son supérieur. Un thascun qui cognoist quelque 
peu es affaires d'Allemaigne sçait, comment Albert premier 
Duc d'Austriche de ce nom et race (car auparavant il portoit 
le tiltre de Conte de Habsbourg)s'arma contre ledict Seigneur 
Empereur mon prédécesseur : et combien que Dieu voulust 
que ledict Empereur mourust en bataille, toutesfois je sçai 
ce que les plus sages escrivains en ont jugé, quoi que Gérard 
lors Archevesque de Màience principal autheur de la conju- 
ration l'aist voulu desguiser et obscurcir. Et de faict si on 
veult prendre garde de près à l'histoire, on trouvera que 
ceste partie fust dressée par le Pape Boniface (duquel il est 
dict Intravit ut Vulpes^ regnavit ut Léo, moritur ut Canis) 
pour ce que l'Empereur ne l'avoit voulu recognoistre pour 
tel qu'il se disoit, et pourtant lui suscita Albert qui desja es- 
toit assez malcontent,pour avoir esté Adolph préféré à lui en 
Telection, quelques Evesques aussi par trop adonnez au Pape, 
s'adjoignirent à lui. Mais qui est-ce qui eust voulu adorer un 
si meschant homme, qui faisoit en son Jubilé, porter en 
triumphe devant lui deux espees, faisant trier par celui qui 
en portoit l'une : Christ voila ton vicaire en terre, et par 
l'aultre : Pierre voila ton successeur? Et de faict aiant faict 
un si meschant tour à l'Empereur, et aiant à sa dévotion Al- 
bert voulust pour une mesme raison en faire aultant au Roi 
de France Philippe le bel, donnant son roiaulme audict Al- 
bert, lequel il fist se nommer Roi des Romains et des Fran- 

çois : mais il trouva les prebstres de France moins à sa dévo- 
tion et moins puissants, et tout le Roiaulme reveillé par les 
doctes plaidoiers de maistre Pierre de Coignieres, et un Roi 
résolu qui fist prendre sa fatuité (comme le Roi Tapelloit en 
ses lettres) à Anania, par un des Seigneurs et l'aisné de la 
noble maison des Colonnes et par un Gentilhomme de Lan- 
guedocq nommé Nogaret quille menèrent à Rome, ou ils le 
firent mourir comme il avoit tresbien mérité. Mais comme j'ai 
dict je ne veuil point m'appuier sus ces fondements, ains je 
veuil venir aus obligations mutuelles qui sont entre lui et 
nous. Prenons doncq que tout cela ne soit point, ne sçait il 
pas bien s'il est Duc de Brabant, que je suis à raison de mes 
Baronnies un des principauls membres de Brabant? Ne sçait 
il pas à quoi il est obligé à moi, mes frères, et compagnons, 
et aux bonnes villes du païs? à quelles conditions il tient cest 
estât? ne se souvient il non plus de son serment? ou s'il s'en 
souvient faict il si peu de compte de ce qu'il a promis à Dieu 
et au païs et aus conditions attachées à son chappeau Ducal? 
Il ne seroit pas besoing,Messieurs,'que je vous représentasse 
ce qu'il nous a promis devant que nous lui aîons donné le 
serment, car plusieurs d'entre vous le sçavent. Mais d'aul- 
tant qu'aultres verront aussi ces le défense, je vous ai bien 
voulu remettre en mémoire le sommaire de son serment. 
Vous sçavez. Messieurs, à quoi il est obligé, et comme qu'il 
n'est en sa disposition de faire ce que bon lui semble, ainsi 
qu'il faict es Indes. Car il ne peult par violence contraindre 
un seul de ses subjects à chose quelconque, sinon que les 
coustumes du banc Justicial de leur domicile le permettent. 
Ne peult par aulcune ordonnance ou décret en façon quel- 
conque altérer Testât du païs. Se doibt contenter de ses re- 
venus ordinaires. Ne peult faire lever ni exiger aulcunes im- 

positions, sans le gré et du consentement exprès du païs, et 
selon les privilèges d'icelui. Ne peult faire entrer gens de 
guerre au païs sans le consentement d'icelui. Ne peult tou- 
cher à l'évaluation des monnoies sans le consentement des 
estais du païs. Il ne peult faire appréhender aulcun subject 
sans information faicte par le Magistrat du lieu. L'aîant pri- 
sonnier, il ne peult Tenvoier hors du païs. Je vous prie,Mes- 
sieurs,oiants seulement reciter ce sommaire, ne voiez vous 
pas, si les Barons et nobles du païs qui ont pour raison de 
leurs prééminences la charge des armes ne s'opposent, je ne 
di pas quand ces articles sont violez, mais quand ils sont ty- 
rannicquement et superbement fouliez aux pieds, quand non 
un article, mais touts : non unefois, mais un million de 
fois : non seulement par le Duc, mais par des Barbares sont 
enfraint3 et corrumpus : Si dis-je les nobles suivant leur 
serment et obligation, ne contraignent le Duc à faire raison 
au païs. ne doibvent ils pas eus mesmes estre condamnez de 
perjure, infidélité, et rébellion envers les Estais du païs? 
Et quant à moi j'ai bien une raison particulière et qui me 
touche encores de plus près, c'est que contre tous lesdicts 
privilèges, j'ai esté privé de touts mes biens, sans garder 
aulcune forme de justice. Mais ce qui est advenu en la per- 
sonne de mon fils le Conte de Bueren, est un tesmoignage si 
cler de la desloiaulté de l'ennemi et de la transgression des 
privilèges, que personne ne peult à bon droict doubter pour- 
quoi j'ai pris les armes. 

Que si je n'ai peu la première fois prendre pied ferme au 
païs, comme il me le reproche : qu'y a il de nouveau et qui 
ne soit advenu aux plus grands Capitaines du monde? et à 
lui mesme qui est entré si souvent avecq des armées grandes 
et puissantes en Hollande et Zelande, et neantmoins avec 

une poignée de gens et avec l'aide de Messieurs les Estais 
desdictes provinces il a esté chassé honteusement hors dudit 
païs, et ce grand Capitaine le Duc d'Alve et son successeur, 
sans qu'aujourd'hui il ait ausdicts païs un pied de terre en 
sa disposition? comme j'espere moiennant vostre bonne aide 
qu'il n'aura de bref en tout le reste du païs. En somme par 
son serment il veult qu'en cas de contravention nous ne lui 
soions plus obligez, nous ne lui rendions aucun service ou 
obéissance, comme appert par larticle dernier. Si doncq je 
ne lui suis obligé, si je ne lui doi plus aulcun service ou 
obéissance, pourquoi est il si téméraire de dire que j'ai pris 
les armes contre mon Seigneur. Certainement entre tous Sei- 
gneurs, et Vàssaus y a obligation mutuelle, etledire du Séna- 
teur à un consul sera tousjours loué : Si tu ne me tiens pour 
Sénateur aussi je ne te tiendrai pas pour Consul. Mais entre 
les Vassaus y a beaucoup de différence, demeurants les uns 
sans comparaison en plus grande liberté que les aultres, 
comme nous sommes en Brabant aiants tels droits jusques 
à donner grâces en nos terres, qu'excepté l'hommage que 
nous debvons, nous ne pouvons rien avoir d'advantage : et 
entre aultres droicts, nous avons ce privilège de servir à nos 
Ducs, ce que les Ephores servoient à Sparte à leurs Rois, 
c'est de tenir la roiaulté ferme en la main du bon Prince, et 
fairyvenir à la raison celui qui contrevient à son serment. 
On dira qu'il y a une condition apposée, c'est que nous se- 
rons absouls denostre serment jusques à ce qu'il ait reparé la 
faulte. Mais si jamais il ne la vouioit reparer. Si quand l'Em- 
pereur Maximilian et h s Princes de l'Empire le prient et 
intercèdent pour nous afiîn que lui plaise descharger le 
païs, pour toute response, on leur dict, qu'ils se meslent de 
leurs affaires, et que le Roi sçaura bien gouverner ses sub- 

jects,si quand par infinies remonstrances, par envoi des plus 
illustres Seigneurs de ce païs, nous le requérons de nous 
faire droict, il rejecte orgueilleusement nos requestes, il faict 
mourir lesdicts Seigneurs^ et ceuls qu'il peult appréhender 
ies faict passer par les mains du bourreau, il poursuit les 
aultres par toutes voies indignes et cruelles : s'il nous amené 
nouvelles armées pour nous ruiner de fond en comble : de- 
meurerons nous là tousjours attendants la miséricorde jus- 
ques à ce que la cruaulté ËspaignoUe nous aura couppé toute 
espérance de respit? Mais il veult reparer la iaulte, et en a 
envoie les moiens par le Seigneur de Selles : il a desadvoué 
le Duc d'Alve. Nous verrons toutes ces choses en leur ordre, 
pour le présent je me contente de monstrer qu'à bon droit ^ 
j'ai pris les armes .contre lui, premièrement avecq les estats 
de Hollande et de Zelande, et par après avecq vous, Messieurs, 
qu'il s'est perjuré contre tout le païs, et en mon endroit con- 
tre les articles du Chapitre de l'ordre, contre les privilèges 
de Brabant, enlevant mon fils et le menant en Espaigne , me 
privant de mes biens et dignitez, m'aiant assez rendu absoubs 
de mon serment envers lui, et à présent monstrant son cœur 
trop bas, et neantmoins tyrannique, publiant ceste cruelle et 
barbare proscription comme le comble de toute injustice et 
indignité. 

Maintenant, Messieurs, puis qu'il lui plaist de s'estendre 
aus temps qui ont suivi, je veuil bien aussi y entrer, et ce 
plus volontiers d'aultant que je n'ai rien faict de ce dont il 
m'accuse par ci après, que par l'advis, gré, et consentement 
des Estats de Hollande et Zelande premièrement, et par 
après par le vostre en gênerai, tellement que s'il y avoit de 
la faulte, elle ne me debvroit estre imputée : mais au con- 
traire je seroi grandement à louer pour vous avoir si bien 

et si fidèlement servi. Je viendrai doncq aus aultres accusa- 
tions, mais ce sera, Messieurs, avecq ceste condition, que ce 
qu'il obmet malicieusement pour couvrir son cœur mauvais 
et cruel, et neantmoins ne laisse de le faire sonner par pe- 
tits libelles diffamatoires, je le ramentoive et le mette en évi- 
dence comme j'ai faict cy dessus. 

Or j'ai observé. Messieurs, que toute ceste accusation ou 
plustost mesdisance qui vient après est divisée en deux par- 
ties. L'une touche ce qui est conjoint à la venue du Duc 
d'Alve, et ce qui en est ensuivi, et principalement de ce 
qu'après ma venue en Hollande et Zelande a esté exécuté par 
ma conduite et Messieurs les Estats desdicts païs : l'aultre 
ce qui est advenu depuis que Dieu vous eut ouvert les yeus 
par le moien des insolences des Espaignols, et que pour dé- 
livrer finalement ce paovre païs de ceste maudicte race, vous 
les declarastes et leurs adherens pour rebelles et ennemis du 
païs. Je suivrai doncq cest ordre : et premièrement je ren' 
grâces à Dieu que par le silence mesmes de mon ennemi 
vous cognoissez. Messieurs, et j'espère que tout le monde 
cognoistra que je ne suis pas mesmes soupçonné d'avoir ap- 
plicqué à mon prouffit un seul denier du publicq. Car si en 
aultres choses comme desja vous avez commancé à veoir, ils 
n'ont faict difiSculté de mettre en avant des faulses accusa- 
tions et me charger de calumnies par trop évidentes, puis 
que mesmes ils ne m'objectent le moindre soupçon d'avarice, ils 
monstrent assez que non seulement je suis pur de ce crime, 
mais combien qu'ils soient impudents et mes ennemis mor- 
tels, ils n'ont toutesfois oncq osé m'objecter ceste faulte, de 
laquelle ordinairement sont blasmez les gouverneurs des 
provinces, soit à tort soit à droit. Mais j'ai Dieu merci appris 
des long temps, que celui qui commande doit sur toutes 

choses avoir les mains nettes, et mesmes vuides de tout 
soupçon si faire ce peult, qui fust cause que des ma jeunesse 
je me deschargeai de la surintendance des finances, qui fust 
fort volontiers recueillie par aultres. Et combien, Messieurs, 
qu'il n'estoit aulcunement besoing que je fisse mention de 
ces choses, parlant à vous qui sçavez que jamais je n'ai eu 
maniement d'un seul denier du publicq, et quant à ce qu'il 
vous a pieu m'ordonner tant pour mes estats que pour les 
frais extraordinaires de la guerre, vous sçavez le peu que 
j'en ai receu, et de ce qui me reste de moiens comment je 
m'en suis entretenu, et soustenu plusieurs grands frais depuis 
que je suis entré en vostre service, ce que je n'impute tou- 
tesfois à faulte de vostre bonne volonté en mon endroit, ains 
à la condition du temps auquel nous sommes. Mais puis que 
par la tacite confession de mes ennemis je puis avoir un tel 
advantage, je ne l'ai voulu laisser passer soubs silence, 
pour faire cognoistre à aulcuns petits serpens qui ont esté 
parmi nous, qu'ils doibvent demeurer honteus d'avoir semé, 
ou contre leur conscience, ou par une extrême sottise et ma- 
lice, ce que les ennemis mesmes, conjurez contre moi et la 
patrie, n'ont pas esté si impudents que de m'objecter, sen- 
tants bien qu'en le proposant le lustre de la vérité descou- 
vriroit la turpitude de leur mensonge. 

Puis doncq qu'ils me jettent en un si beau champ de nar- 
rer non ce que j'ai faict, mais ce que les Estats de Hollande 
et Zelande ont faict avecq mon aide et service, je ne refuse 
point et devant vous, Messieurs, et devant tous les hommes 
de la terre d'entrer en compte avecq eus : mais aussi puis 
que vous esteslessouverainsjugesdece qui est géré en ce païs, 
il est plus que raisonnable que vous considériez ce qui a esté 
faict par eux iniquement en toutes les aultres provinces, pen- 

dant que Messieurs de Hollande, Zelande, et moi ser- 
vions d*arrest et de barrière au cours de leurs entreprises. 

Premièrement on dict que j'ai practiqué de retourner en 
Hollande et Zelande. Quamà ainsi seroit qu'auroi je faict aul- 
tre chose que mon debvoir? Et si j'avoi auparavant avecq si 
juste fondement comme je l'ai deduict ci dessus, entré avecq 
armée dedans le païs, pourquoi eusse-je faict difficulté d'en- 
trer en ce qui estoit de mon gouvernement, auquel j'avoi plus 
de serment et d'obligation? auquel je tien des premiers 
rangs entre la noblesse? Mais tant s'en fault que j'aie faict 
telles recerches, veu qu'au contraire je suis prest de mon- 
strer les lettres des principauls des villes et des principalles, 
par lesquelles j'estoi appelle pour la délivrance du païs 
contre la tyrannie des Espaignols, et nonimement du Duc 
d'Alve. Et quant aus promesses que je fi' en y entrant, ce 
qu'ils disent que je promi' ausdicts Estats de les conserver si 
le duc d'Alve les vouloit presser au dixiesme et vingtiesme : il 
ne se trouvera véritable. Mais bien que je vin' exprès au 
païs, et en armes pour la seconde fois, pour délivrer le païs 
de la tyrannie qui ja les pressoit, non seulement pour le re- 
gard du dixiesme, mais pour mille aultres espèces de cruàul- 
tez plus que Barbares, et mesmes pour le carnage que faisoit 
le Duc d'Alve des paovres habitants desdicts païs. Et quant à 
ce qu'ils disent les Ecclesiasticques Romains avoir esté per- 
sécutez par moi, chassez de leurs biens, la religion intro- 
duite, me fault il. Messieurs, aultre défense sinon ce que 
vous en cognoissez, à sçavoir que toute la mutation qui est 
survenue, a esté plus tost un œuvre de Dieu que des hom- 
mes? Vous sçavez combien de fois j'ai esté accusé pource que 
je m'opposoi trop froidement aux adversaires, que je les en- 
duroi trop, que je seroi cause de la ruine du païs pour estre 

trop lent à les chasser et extirper. Et quand il a esté question 
de ce défaire d'aulcuns, les debvoirs que j'ai faicts affin 
que un chascun peult vivre en paix et les uns avecq les aul- 
tres. Mais les Estats qui avoient trouvé du commencement 
propre et utile pour la conservation du païs, que Tune et 
l'aultre Religion fussent entretenues, si depuis par les inso- 
lences entreprises, et trahisons des ennemis meslez parmi 
nous, ont appris que' leur estât estoit en danger de ruine 
inévitable, sinon qu'ils empeschassent l'exercice de la reli- 
gion Romaine, et que ceuls qui en faisoient profession, au 
moins les prebstres, avoient un serment au Pape (comme 
ils ont par tout) lequel ils preferoient à celui qu'ils avoient 
au païs : tellement qu'à l'assemblée des estats faicte à Leyde, 
comme aussi en la conjonction des païs de Hollande avecq 
Zelande, cest article fust unanimement accordé : et ne peu- 
vent les ennemis ignorer ces choses, veu qu'au traicté de 
Breda, sur le poinct de la Religion, estant proposé de la 
part d'iceus ennemis que ce changement estoit advenu par la 
conduicte d'aulcuns particuliers, leur fust monstre l'accord 
de toutes les villes avecq le seau d'icelles. Quelle obligation 
me restera il maintenant, quand ceus ausquels j'ai faict une 
promesse non seullement me la remettent, mais aussi eus 
mesmesla rescindent, cassent et annullent? Et toutesfois si 
j'ai bien ou mal faict, j'en laisserai le jugement aux sages : 
tant y a, quand telles choses furent mises en avant je desiroi 
qu'on s'en fust passé, et encores plus, quand on les a exécu- 
tées : dequoi Messieurs de Hollande et Zelande me donne- 
ront si bon tesmoignage et mesmes aulcuns fascheux et cha- 
grins 4'entre nous, et qui ont cspandu contre toute raison es 
païs estranges leurs mesdisances contre moi, que j'espère je 
n'aurai besoing de grande défense contre telles accusations. 

lesquelles estants par moi desniees comme faulses, ainsi qu'el- 
les sont, je ne crains pas qu'ils en puissent donner aulcune 
preuve : vous laissant à juger. Messieurs, combien est ridi- 
cule une accusation, qui se peult repoulser par une simple 
négation, et neantmoins la plus part des belles couleurs 
dont ce peintre se vante qu'il me depeind, se peuvent effacer 
par une seule telle esponge. Si on allègue, que neantmoins 
ceus qui ont esté dechassez ont juste occasion de se plaindre, 
d'aultant que la promesse ne leur a point esté tenue : ores 
que cela ne s'addresse point à moi, ce neantmoins je dirai 
pour la défense des Estats de Hollande et Zelande, que ceste 
plainte seroit tresmal fondée, d'aultant qu'il n'est pas rai- 
sonnable que telles gens jouissent d'un privilège, par le 
moien duquel ils ont voulu livrer le païs es mains de l'en- 
nemi. Ils ont voulu trahir les vies, les biens des subjects : 
non un privilège, ou deux, ou trois : mais toutes les fran- 
chises et libertés conservées de temps immémorial et d'eage 
en eage par nos prédécesseurs et ancestres. 

Ils entrelassent que fai procuré liberté de conscience. 
S'ilz entendent que j'ai faict ouverture à telles impietez qui 
se commettent ordinairement en la maison du Prince de 
Parme, ou l'athéisme et aultres vertus de Rome sont jeu, je 
respon' que c'est chez les héritiers du . Seigneur Pierre 
Louys, qu'il fault cercher telle liberté ou plustost licence 
effrénée. Mais je confesserai bien, que la lueur des feus es- 
quels on a tourmentez tant de paovres Chrestiens, n'a jamais 
esté aggreable à mes yeus, comme elle a rejoui la veuë du 
* Duc d'Alve et des Espaignols, et que j'ai esté d'advis que les 
persécutions cessassent au païs basi Je vous confesserai 
d'advantage, affin que les ennemis cognoissent qu'ils ont af- 
faire à une partie qui parle rondement et sans fard, à sça- 

\oir que le Roi, quand il partist de Zelande lieu dernier 
qu'il laissa en ce païs, me commanda de faire mourir plu- 
sieurs gens de bien, suspects de la Religion, ce que je ne 
voulu faire et les en adverti eus n\çsmes, sachant bien que 
je ne le pouvoi faire en saine conscience, et qu'il falloit plus- 
tost obéir à Dieu que non pas aus hommes. Que les Espai- 
gnols donc disent ce que bon leur semblera, je sçai que plu- 
sieurs peuples et nations qui lès valent bien, et qui ont 
appris que par les feus et les glaives on n'advance rien, me 
loueront et approuveront mon faict. Mais puis que vous. 
Messieurs, avecq le consentement universel du peuple l'avez 
depuis approuvé, en condamnant la rigueur des placarts et 
faisant cesser ces cruelles exécutions, je n'ai aulcun soulci 
de ce que les Espaignols et leurs adhérons en murmurent. 
Et ne -me puis assez estonner de leur sottise, quand ilz 
n'ont eu honte de m'objecter les massacres des gens de leur 
Eglise, veu que non seulement ils sçavent mon naturel estre 
du tout esloigné de telles violences : mais aussi qu'il vous 
est notoire et à tout le monde, que par mon commandement 
et ordonnance pour raison de tels excès qu'ils me veuillent 
imputer, aulcuns furent exécutez à mort, et aultres de marc- 
que et de maison illustre, arrestez par mes principaus ser- 
viteurs domesticques, et après avoir esté détenus long temps 
prisonniers, ils n'ont esté délivrez, sinon pour raison de la 
maison dont ils avoient eu cest honneur d'estre sortis, la 
longue détention de leurs personnes leur estant allouée pour 
la peine qu'ils avoient méritée. Mais ce qui a esté faict par 
ma charge, est tellement cognu à tout le monde, qu'ils ne le 
peuvent desguiser, ni obscurcir : seulement comme ils sont 
bien appris à dire vérité, ce que j'ai faict vertueusement, ils 
disent que j'ai faint la chose me desplaire. Mais qui leur a 

dict que j'ai faint? qui est ce qui leur a tant révélé de mes 
secrets? ils voient ce que j'ai faict, ils ne peuvent juger mon 
cœur, et n'y a homme si malicieus, si ce n'est le forgeron de 
cest escrit ou un Espaignol, qui ne doibve plustost asseoir 
jugement sur ce qu'il veoit, que sur ce qu'il soupçonne ma- 
licieusement. Ils jettent des blasmes infinis sur nostre reli- 
gion, ils nous appellent Hereticques : mais il y a si long 
temps qu'ils ont entrepris de le prouver, et n'en* ont encores 
peu venir à bout, que ces injures resemblantes aux parolles 
de femmes eschauffées de cholere, ne méritent aulcune res- 
ponse, et encores moins ceste bestise de dire, que je ne me 
suis fié enaulcun prebstre ou moine s'il ne s'est marié, et que 
je les ai contraints de se marier. Car qui est ce qui ne cognoit 
qu'ils jettent contre ma teste sans chois sans discrétion, tout 
oe qu'ils trouvent au chemin, tant est grande leur fureur et 
leur passion desmesuree? Et neantmoins quand ces choses 
seroient vraies, comme elles ne sont pas, ni raisonnables, 
(car nous apprenons par nostre Religion que le mariage 
doibt estre libre, et ne doibtestreni forcé, ni défendu :) si est 
ce que ceste faulte ne seroit à comparer à la tyrannie des con- 
sciences, qui a défendu le mariage à une partie de la Chres- 
tienté, à laquelle non seulement les Eglises d'Orient se sont 
opposées, ains aussi les Eglises Germanicques et Gallicanes. 
Mais ce qui est. Messieurs, grandement à priser en ceste 
, tant véritable et si bien fondée proscription, c'est que le Roi 
navoit point commandé au Duc d'Alve d'imposer le dixiesme 
et vingtiesme sinon du gré du peuple. Si doncq le Duc 
d'Alve en un affaire de si grande importance, et qui a esté 
cause de la mort et ruine de tant de milliers de personnes a 
passé sa commission, quelle punition en est ensuivie? Le 
Duc d'Alve pour avoir faict à son fils un tel office pour 

espouser sa Cousine, et délaisser une qu'il avoit abusée soubs 
couleur de mariage accompli, que Rigomes avoit faict aupa- 
ravant au Roi, comme ci dessus est dict, est faict prisonnier, 
est mis hors de grâce, et n'auroit encores esté délivré si on 
eust peu trouver en toute Espaigne un tyran plus propre à 
tyranniser les Portugais que lui : il est donc chastié pour 
une faulte légère, et pour une si grande il est honoré, ca- 
ressé, et rempli de biens. Et qui presseroit le Roi sur la 
mort de Messieurs d'Ëgmont et de Bornes, il en diroit autant 
n desadvoueroit derechef le Duc d'Alve. N'est ce pas un bon 
moien de se descharger de toutes faultes? et du moins s'ils 
eussent attendu après la mort de cest ennemi du monde. Mais 
qu'ils choisissent tel parti qu'ils vouldront. Ou le Roi l'a 
commandé et alors il ne peult éviter le nom de Tyran : ou 
il ne l'a point commandé, et le mesme nom lui demeurera, 
puisqu'il n'a point chastié celui lequel de son authorité pri- 
vée auroit usurpé une telle tyrannie sur un peuple libre et 
francq : dont il appert qu'il en est çoulpable. Et combien que 
j'ai tousjours tenu le Duc d'Alve pour l'ennemi du pais, et 
qui s'est baigné volontiers en nostre sang et de tous les 
Chrestiens, portant à couvert un cœur Mahometan : si est 
ce que je l'ai trop cognu, et trop practiqué pour croire qu'il 
ait esté si sot et si oultrecuidé, que d'oser entreprendre met- 
Ire sus une imposition de telle conséquence, de l'avoir pour- 
suivie si long temps et par moiens si extraordinaires, et du 
tout insupportables au païs, sans en avoir bons commande- 
ments, non unefois, mais plusieurs. Je vous prie. Messieurs, 
de bien penser, si celui, qui a osé condamner, ou favoriser 
cens qui ont condamné le Rourgemaistre d'Amstelredam à 
vingtcinq mil florins d'amende en son propre et privé nom, 
pour s'estre opposé au dixiesme, n'estoit pas bien asseuré et 

n'avoit pas sufiBsante descharge de son supérieur? Et ne nous 
fault, Messieurs, aultre passage que cestui, pour recognoistre 
les fraudes, dissimulations et artifices, dont le Roi nous a 
menez et trompez si long temps, et délibère encores de faire, 
si nous nous laissons na\rer par l'aiguillon de sa langue, ou 
estonner par les menaces de ses armes. Et d'aultant qu'il en 
veult encores faire resonner le bruit pour les villes prises et 
forcées en Hollande, à sçavoir en quatre ans deus ou trois, 
et avec plus de force qu'il n'a combattu le Turc : je lui res- 
pon' qu'il devroit considérer aiant les advantages dont il 
se vante, si ce ne lui est tresgrand' honte d'en avoir esté en- 
tièrement chassé. Et ne lui sert d'alléguer la mutinerie des 
Espaignols : car un chef, et principallement avecq si grands 
moiens qu'il avoit, faict assez cognoistre son insuffisance et 
indignité de commander, quand il ne peult avec tels moiens 
tenir en obéissance ses soldats : au contraire s'excusant si 
ineptement, il ne veoit veulle ou non, qu'il est contraint de 
confesser avec bien peu de moiens et quattre ou cincq mil 
hommes, que moi et Messieurs de Hollande et Zelande, lui 
en avons rompu et faict consumer plus de soixante mil. Et 
ce pendant. Messieurs, qu'il perdoit ainsi son temps, ses 
hommes, et son argent en ce pais, il perdist aussi en deux 
mois le Roiaulme de Tunis et la Goulette, avecq la plus 
grande honte et coirfusion que jamais fist Prince puissant qui 
aist esté chassé de sa terre, quoi qu'on veuille rejetter la 
coulpe sur les jeunesses de Don Jean, et sur les paillardises 
du Cardinal. Car ce pendant qu'il emploioit ici si mal ses 
forces, Sinam Basscha lui enleva ce Roiaulme et ceste forte- 
resse qu'on estimoit imprenable, à la veue d'Espaigne et de 
Sicile, sans que jamais aulcun de la part du Roi osa moD- 
strer sa teste pour le combattre ou seulement divertir. Et 

Qeantmoins s'il n'avoit plus de respect au bien de la Chre- 
stienté (ce qu'il n'a jamais eu, tesmoing son alliance fardée 
[pii a lant cousté aux Vénitiens) ni esgard à son honneur : 
pour le moins la mémoire de l'Empereur son père, qui n'es- 
timoit rien touts ses haults faicts et exploicts d'armes, au 
pris de ceste conqueste, le debvoit esmouvoir et pousser 
d'un désir genereus et véhément, pour maintenir sagement 
ce que l'Empereur son père lui avoit conquis et à toute la 
Chrestienté si valheureusement. Mais ceste rage et fureur de 
nous ruiner qui le transportoit, lui ostoit les yeus pour ne 
veoir ce mal, et l'entendement pour ne le discerner, aimant 
trop mieùs faire preuve de son impuissance contre les siens 
propres, que de ses forces contre l'ennemi commun et uni- 
versel de la Chrestienté. 

C'est, Messieurs, ce qu'il m'objecte et qui est advenu devant 
vostre conjonction générale, à quoi il n'estoit peult estre pas 
du tout nécessaire de respondre, sinon qu'il n'est point seu- 
lement requis de vous satisfaire, mais aussi de leur fermer 
la bouche et faire cognoistre à tout le monde leurs impu- 
dences et calumnies. Car s'il n'estoit question que de ce qui 
vous touche et ceus qui estoient par ci devant des nostres, et 
qui se sont neantmoins tant mal à propos retirez d'avecq 
nous : vous, et eux avecq vous, avez par ci devant assez 
monstre que vous aviez beaucoup meilleure opinion de moi. 
Car premièrement l'accord traicté par vous avecq moi et 
Messieurs de Hollande et Zelande à Gand m'a suffisamment 
justifié, veu que si vous m'eussiez estimé tel que ceste in- 
fâme proscription me descrit, vous n'eussiez pas voulu ni 
deu entrer en traicté avecq moi : tant d'honorables ambas- 
sades que vous m'avez depuis aussi envoiez à S*. Geertru- 
denberghe, et encores en Anvers, tant pour me faire venir 

en Brabant, que pour me faire approcher de vous à Bruxelles 
pour assister au conseil : et ce que vous avez voulu m'hono 
rer du tiltre de Lieutenant gênerai : toutes ces choses dis-j 
monstrent assez, qu'elle est Topinion et jugeméht que vou< 
avez eu de toutes ces faulses et frivoles accusations : ce que 
j'estime seul trop suffisant pour les réfuter. 

Mais voions maintenant, comment ils se sont gouvernez 
de leur part auparavant ce temps, avecq quel orgueil, quelle 
insolence et mespris de toute nostre nation. Je ne répéterai 
point ni les perjures et tromperies de la Duchesse, ni du 
Roi à Fendroit de Messieurs les Contes d'Ëgmont et de 
Bornes, ni les appasts qu'ils m'ont apprestez, et générale- 
ment ce qui est advenu au paravant la venue du Duc d'Alve, 
mais seulement ce qui a esté faict depuis jusques à vostre 
conjonction generalle :affin comme la mémoire des mauls et 
douleurs passées vous apportera plaisir et contentement, et 
(comme' j'espère) à moi qui vous y ai aidez quelque gré : 
aussi par icelle que vous vous confermiez de plus en plus en 
ceste résolution saincte et digne de louange immortelle^ que 
vous avez prise pour vous opposer aux Espaignols et à leurs 
adherens. Or tant ledict Duc d'Alve que cens qui ont com- 
mandé soubs lui, et depuis lui, nous ont assez faict cognois- 
tre quel a esté de tout temps le Conseil d'Espaigne, à sçavoir 
de nous exterminer et asservir. Car comme Hannibal des 
l'eàge de neuf ans jura sur l'autel de ses Dieus, qu'il séroit 
toute sa vie ennemi des Romains : ainsi a esté ce Duc d'Alve 
des son enfance nourri et eslevé en uiie haine irréconci- 
liable contre ce païs, laquelle par tant de sang qu'il a humé, 
n'a peu jamais estre rassasiée : ains tant plus il en a faict 
ruisseller en toutes les villes de ce païs, jusques à avoir faict 
mourir, comme lui mesmes s'en est vanté, dixhuict mil pao- 

vres hommes innocents et plus, par les mains du bourreau, 
n'a jamais peu toutesfois assouvir ceste cruelle cupidité. Tel- 
lement que si quelqu'un veult cognoistre quels sont les se- 
crets conseils d'Ëspaigne, quelle est la volonté du Roi, et 
combien il nous aime, il verra le tout déchiffré es gestes san- 
guinaires du Duc d'Alve, comme s'il Tavoit représenté de- 
vant ses yeus et depaint en un tableau : car il n'y a eu 
espèce de dissimulation, trahison et perfidie, dont il n'ait 
usé, pour avoir à sa dévotion les principauls Seigneurs de 
ce païs, avecq offres, promesses et nouveauls tiltres d'hon- 
neur conférez. Mais les gens de bien qu'il a peu attirer, il 
les a faict cruellement mourir, sans aulcun esgard à leur 
innocence ni aus privilèges du païs. Et toutesfois rien n'a 
esté faict sinon par le commandement du Roi. Il a faict le 
semblable à l'endroit des bourgeois et bons marchants, foul- 
lant aus pieds si arrogamment nos libertez et franchises an- 
ciennes, tout ce qu'il y avoit entre nouis restant de la splen- 
deur de nos ancestres : qu'il sembloit que vous ne fussiez 
pas dignes d'estre mis au nombre des hommes. Et ou est ce 
que nous en pourrons avoir preuve plus certaine, plus illus- 
tre, plus en veuë, et comme en spectacle de toute la Chres- 
tienté, avec un mêspris insupportable de tous ces païs, qu'en 
ceste superbe, ambitieuse, profane, païenne et ensemble 
sotte érection de sa statue au milieu de la citadelle d'Anvers, 
marchant impudemment sur le ventre des S'*, des estats, de 
tout le peuple de ce païs, monument de sa tyrannie, tesmoi- 
gnage de son orgueil. Que dirai-je de ses serviteurs et toute 
ceste vermine venue d'Espaigne parlants de nous, non point 
comme de vel /acos .mais comme de bestes? Vous en avez. 
Messieurs, encores les oreilles toutes battues, et vous pouvez 
représenter leurs gestes, leur desmarche, leurs paroUes 

pleines d'audace, d'orgueil, raespris, leurs faicts insuppor- 
tables, et quand ils ont esté dedans vos villes, avecq quelle 
insolence ils vous ont commandé. Si doncq il est vrai ce que 
disent les sages, pour cognoistre le naturel d'un Seigneur, 
qu'il fault examiner celui de ses amis et familiers : d'un 
maistre, de ses serviteurs : par les vertus du Duc d'Alve 
principal ministre de son maistre, et exécuteur de ses con- 
seils, vous pouvez juger. Messieurs, quelle bonne affection 
vous porte le Roi qui vous l'a envoie pour vous tourmenter, 
et ce que vous en debvez attendre, si vous n'y donnez ordre 
comme vous le devez, et tout ce bon peuple s'en attend à 
vous. Je ne dirai rien des violements, rançonnements, exac- 
tions commises par les Espaignols : seulement je m'arresterai 
sur le principal : jamais vous n'avez sceu obtenir l'assem- 
blée libre des Estats generauls, sachant bien vostre ennemi 
qu'empescher la convocation d'iceuls, est coupper par le pied 
l'arbre de vos privilèges, faire tarir la source de vostre liberté. 
Car de quoi sert à un peuple d'avoir les privilèges en beauls 
parchemins dedans un coffre, si par le moien des Estats ils 
ne sont entretenus, et qu'on n'en sente les effects? Et de faict 
long temps auparavant le^ Roi avoit pris dispense du Pape, 
pour le serment qu'il vous avoit faict de garder vos privi- 
lèges, en quoi non seulement il violoit sa foi, mais il croioit 
aussi trop légèrement et pernicieusement des fols Conseil- 
liers, et monstroit par trop combien estoit grande sa pru- 
dence. Car ne pouvoit il pas bien cognoistre, se tenant ab- 
sous du serment qu'il vous avoit faict, que vous estiez aussi 
quittes du vostre envers lui? tellement que lui, voulant estre 
deslié de son serment envers vous, vous ne lui debviez aussi 
aucune obéissance et subjection? affin que je laisse pour le 
présenta auUres et plus exercez en telles matières que moi, 

à desmesler cestc question : si le Pape se peult à juste tiltre 
vanter d'avoir une telle puissance et authorité, et s'il restera 
encores aulcune chose ferme et asseuree au monde, si les 
serments faicts si solennellement peuvent estre violez soubz 
une telle couverture. En mesme temps les mariages hors du 
païs sont entièrement défendus. Ce qui n'avoit jamais esté 
practiqué, est prohibé : à sçavoir que les enfans ne puissent 
aller pour estudier en aulcune escolle du monde hors du 
païs sinon à celle de Rome,condemnans par ce^moien toutes 
les aultres escolles, qui est une arrogance par trop grande, 
voire mesmes (tant ils estoient imprudens) ils condamnoient 
sans y penser celles des Jésuites : mais qui est bien le pis, 
iraçoient le chemin à une vraie barbarie. Car comme une fré- 
quentation de toutes sortes de gens de lettres, nous a pro- 
duits en ce paifs plusieurs bons esprits, qui ont grandement 
ennobli ces provinces : aussi ceste interdiction ne pouvoit 
sinon avec le temps causer une ignorance plus que Turques- 
que, sans que je dise que par ce moien ils assubjcttissoient 
ce païs à conditions non jamais ouïes. En ce mesme temps la 
publication du Concilie de Trente fust faicte, lequel concilie 
a semblé mesmes aus François si inique,que jusques à pré- 
sent n'a peu estre publié au Roiaulme de France. 

Quelque temps au paravant avoit esté poursuivie et ob- 
tenue, l'installation des nouveaus Evesques, laquelle a\oit 
esté si long temps auparavant débattue, pour les inconve- 
niens que touts gens sages et amateurs du païs, et ennemis 
de la géhenne des consciences prévoient devoir ensuivre, 
comme j'en escrivi' mesmes au Roi : sans que je parle des 
remonstrances que j'en ai faictes à la Duchesse en plain con- 
seil, et souvent ailleurs : tout ce desseing ne servant à aultre 
fin que pour establir la cruelle Inquisition d'Espaigne et les- 

8 

dicts Evesqucs, pour servir d'inquisiteurs, brusleurs de 
corps et tyrans de conscience. Il est vrai qu'au jourd'hui ils 
dénient avoir voulu introduire ceste mauldite Inquisition : 
mais si je leur produi homme digne de foi, qui estoit pour 
lors Pensionnaire du Francq, et auquel fust deux fois pre- 
sentéle bancqpourestretorturé,affin deconfesser quiesloienl 
cens des Seigneurs dudict Francq qui avoient esté d'advis 
de refuser l'Inquisition, diront ils que c'est un tesraoing 
forgé ? et toutes.fois il est tel qu'ils ne peuvent lui objecter 
aulcune chose, et s'il estoit de besoing je trouverois assez 
d'autres preuves claires et trop manifestes. Les placarts plus 
rigoreus suivirent avecq commandement de ne rien remet- 
tre de l'ancienne ^rigueur, et de faict la bulle expédiée par 
le Pape pour l'érection desdicts Evesques, porte notamment 
que chascun Evesque pourroit conférer en son Eglise cathé- 
drale deux prébendes , que chascun des Chanoines seroit 
tenu lui assister au faict de rinquisition,et que particulière- 
ment deux d'entre iceus seroient actuellement Inquisiteurs. 
Et comme les Princes ou tyrans qui occupent nouveaus 
Roiaulmes et Seigneuries, leur imposent un tribut en signe 
de leur victoire , aussi le Duc d'Alve en tesmoignage de sa 
conqueste (car c'estoit son commun langage, à sçavoir que 
ces païs appartenoient au Roi non en tiltre de patrimoine, 
mais comme estans conquis par les armes), lors dis-je pour 
faire cognoistre à tout le monde la condition à laquelle il 
avoit assubjecti ce païs,il lui impose par le commandement 
de son maistre le dixiesme perpétuel , sans consentement 
des Estats, sans consentement des villes et provinces, il se 
resoult avecq les siens de l'exécuter par force : quand il en- 
tend que quelques cœurs genereus commençoient à s'esmou- 
voir, tellement que justement à l'heure (vôiez, Messieurs, 

quelle est la providence de Dieu) qu'il reçoit nouvelles de la 
prise de la Briele, il avoit résolu de faire la nuict mourir les 
principauls bourgeois de Bruxelles,d'aultant qu'ils s'estoient 
opposez à ceste imposition violentement publiée contre leurs 
privilèges. Le bourreau nommé maistre Charles, avoit com- 
mandement de tenir prest dixsept cordes, et des escheiles de 
dix à douze pieds de hault : les soldats estoient eu armes : 
Don Federigo venu en la maison du Président Viglius pour 
arrester le dictum de la condemnation, quand ces heureuses 
nouvelles pour les bons bourgeois de Bruxelles arrivèrent. 
Le Lieutenant de l'Amman en estoit l'un, pour avoir refusé 
d'exécuter les opposants. Et de faict le Duc d'Alve lui vou- 
loit tenir promesse qu'il lui avoit dict peu auparavant : Por 
estm^stvos nolohazeiSf yo os haré ahor€ar. Et sur la répli- 
que: Losjuezesson vellacos.-bcista que yo os lomando. Et je 
confesse qu'au mesme temps estant derechef solicité, tant 
par plusieurs gens de bien, que par mon propre serment et 
debvoir au païs, je revin' pour la seconde fois avec armée : 
de laquelle expédition je ne toucherai d'advantage, car il n'y 
a personne d'entre vous qui ne sache quels en ont esté, et 
sont encores à présent les événements. Maintenant donc, 
Messieurs, s'il vous plaist considérer d'une part ce que le 
Duc d'Alve a faict devant que ceste guerre ait commencé, 
quelles occasions justes il m'a données, et aus Estats de 
Hollande et Zelande d'avoir eu recours aus armes, ce que lui 
et le grand Commendador ont faict jusques au jour de la ré- 
volte et rébellion des Espaignols, et comment je me suis con- 
duit depuis et gouverné : je ne refuse point que vous n'en 
jugiez et déterminiez comme vous trouverez convenir. Mais 
vous avez desja assez monstre ce que vous en sentez par la 
Pacification de Gand, par l'expulsion de Don Joan, et par 

tant d'actes et tesmoignages qu'il n'est besoing d'en avoir 
d'avantage, et mesmes ne m'aiant voulu décharger ores que 
si souvent je vous en aie requis. 

Je viendrai doncq à ce qu'ils touchent en leur cruelle 
proscription en second lieu, à sçavoir à ce qui a suivi le 
temps auquel les Espaignols furent déclarez rebelles et enne- 
mis du païs. 

En ce temps. Messieurs, fust traictee et conclue la Pacifi- 
cation de Gand avecq une si grande joie et contentement du 
peuple, de toutes les provinces en gênerai et en particulier, 
qu'il n'est mémoire d'homme qui puisse se souvenir d'une 
pareille. Un chascun se peult souvenir des promesses mu- 
tuelles d'amitié, d'intelligences, communications de conseil 
qui y sont compris. Mais quoi ? ceus mesmes qui ont bien 
faict depuis cognoistre, quelle estoit la malice invétérée de 
leur cœur, et touteslois qui estoient du nombre de ceus qui 
la traictoient avecq mes députez, et ceus de Hollande etZe- 
lande, en la traictant jettoient à la traverse tous les empes- 
chemçns à eus possibles pour la faire mourir en herbe : à 
quoi sans contredict fussent parvenus s'ils n'eussent craint 
de tumber en danger, et si le peuple et toutes les provinces 
qui sentoient et prevoioient de loing ceste pacification devoir 
estre le fondement de leur liberté, et la restitution de leurs 
anciens privilèges, ne les eussent comme d'une voix con- 
traincts à la conclurre. Et d'aultant. Messieurs, que souvent 
en ceste exécrable proscription et en leurs petits ineptes li- 
vres diffamatoires et lettres clandestines, ils m'objectent que 
je lai rompue et violée : voions comment ils l'ont maintenue 
de leur part. Elle ne fust pas si tost jurée que le Sieur de 
Haulsi, suivant vostre commandement fisl plusieurs voiages 
en Zelande vers moi, pour obtenir secours d'hommes et de 

munitions de guerre, pour le siège du Ghasteau de Gand ' 
l'un des nids de la tyrannie Espaigiole, ce qu'il impetra. 
Mais un quidam indigne de sa race et de son païs ne se peult 
contenir, ains au mesme temps commença à vomir son ve- 
nin, chargeant de blasme ledict Sieur en recompense d'un si 
bon service, et qui a esté la vraie porte à la liberté du païs 
et Conté de Flandres, et nommément delà ville de Gand, si 
long temps auparavant tyrannisée : et ne tint pas audict 
Sueveghem, au Conte de Reus, Mouqueron et aultres, que 
les Espaignols touts sanglants encores du massacre d'Anvers 
et chargez des despouilles des bons bourgeois, ne fissent une 
pareille exécution en la ville de Gand, qu'ils avoient faict en la 
tresrenommee ville d'Anvers, ce qu'ils eussent exécuté (ainsi 
que les lettres de Rhoda et aultres en font foi) sans ledict se- 
cours. Voila comment lors que la trompette sonnoit pour 
publier la Pacification de Gand, ces gens de bien commen- 
çoient à la rompre. Là dessus arriva Don Jean, et quoi que 
mon ennemi veuille ici falsifier et déguiser, n'ai je pas en- 
cores les lettres signées de la main du Roi, et d'un des se- 
crétaires de son estât, et cachettees de ses armes, qui font 
foi de la charge donnée à Don Jean ? n'ont elles pas esté pu- 
bliées à tout le monde? s'est il encores trouvé Espaignol si 
impudent qui ait osé les débattre ? Par icelles nous avons co- 
gneu que toute la différence entre Don Jean, le Duc d'Alve 
etLouys de Requesens estoit, qu'il estoit plus jeune et plus 
sot que les aultres, et qu'il ne pouvoit pas si long temps ca- 
cher son venin, dissimuler ses charges, et retenir ses mains 
brillantes du désir de les tremper en nostre sang. Je ne vous 
en ferai ici, Messieurs, aulcun récit, car elles sontcognues 
aus petits enfans, et toute la terre en est abbreuvee. Combien 
doncq que ces choses fussent mises en lumière devant tout 

le monde, combien que les pacifieurs le cogneussent, le 
sceussent, toutesfois la haine invétérée contre ce paovre peu- 
ple estoit si grande,ils estoient si accoustumez; d'aider à ceus 
qui opprimoient vos privilèges, servir à la tyrannie leur es- 
toit tellement passé en nature : que comme sangliers escu- 
mants de rage, viennent eus mesmes se lancer dedans Tespieu 
du cœur sanguinaire de Don Jean, accordent avec lui contre 
mon advis, de ceus de Hollande et Zelande, contre leur ser- 
ment donné à la Pacification de Gand. Et puis ceus ci m'o- 
sent objecter la Pacification et mon serment, comme si ces 
liens ne fussent apprestez que pour me tenir et Messieurs de 
Hollande et Zelande entravez, cependant que ces bons et 
loiaus pacificateurs aiants rompu toute obligation de loix,de 
loiaulté et fidélité, eussent une licence de faire, commet- 
tre et perpétrer tout ce que leur cœur desloial leur sugge- 
roit? Ils ont faict promettre (ce diront ils) à Don Jean de 
faire retirer les Espaignols : comme si tout nostre accord et 
alliance gisoit en ce seul point. Mais devant que conclure 
avec Don Jean, ne devoient-ils pas me remettre en mes gou- 
vernements, en mes biens, me restituer mon fils qui estoit 
du nombre des prisonniers? Y ont ils seulement pensé,com- 
bien que plusieurs d'entre eus lui estoient parents ? Rien de 
tout cela : car leur but estoit bien aultre, comme ils le mon- 
strerent assez par tant de consultations qu'ils firent pour 
trouver le moien de m'opprimer, assubjectir la [Hollande et 
Zelande, cognoissants que j'estoi encore seul audict temps 
avec les Estats desdicts païs, qui cmpeschions ouvertement 
leurs pernicieus desseings, qui estoient d'entrer en la place 
des Espaignols, exercer pareille tyrannie que les Espaignols, 
mais comme il leur sembloit avec plus de puissance et au- 
thorité, et aussi pour estre en leur païs, avecq plus d'impu- 

nité : je me rapporte de ceci ans instructions données à cens 
qui ^indrent traîcter avec moi à S'«. Gertrudenberge, des- 
quelles je fçrai apparoir s'il en est besoing. Au mesme temps 
ils envoierent vers la Roine d'Angleterre pour l'abbreuver de 
toutes choses faulses, et pour l'induire à s'armer contre moi 
et Messieurs les Estats de Hollande et Zelande : mais la 
cognoissance qu'elle avoit de la vérité, et la prudence singu- 
lière de laquelle est douée, lui firent prendre toute aultre re- 
solution qu'ils n'avoient espéré. Bref, ils machinèrent tout 
ce qu'ils peurent pour remettre sus, les mesmes practicques 
des Espaignols : et voila,Messieurs, quelle a esté leur obser- 
vation de la Pacification de Gand des le commencement. Et 
quant aus Espaignols queDon Jean leur disoit avoir renvoiez, 
ils voioient (au moins si leur restoit quelque peu de lumière, 
car ils n'avoient faulte d'advcrtissemens) que les uns s'amu- 
soient en Luxembourg, les aultres en Bourgoigne, les aul- 
tres en France soubs l'umbre de la guerre civile qui y estoit 
resuscitee, en attendant le mot de guet, pour revenir en un 
instant, comme aussi ils firent. Ce neantmoins ils sçavoient 
que Don Jean retenoit quatorze mille Allemans, des vielles 
bendes, qu'il tenoit en garnison es villes principales du païs, 
qu'il traictoit à Malines avecq lesdicts Allemans, qu'il leur 
disoit d'un et à vous, Messieurs,d'aultre, retiroit le chasteau 
d'Anvers d'entre les mains du Duc d'Arschotet du Prince de 
Chimai son fils, le laissoit entre les mains de Treslon. lls^ 
voioient dis-je ces choses, et neantmoins y aidoient et favo- 
risoient, et encores ils diront qu'ils gardoient la Pacification 
de Gand. Car quant à ce que mon ennemi dit que Don Jean 
l'avoit jurée, je confesse d'advantage,que le Roi mesmes l'a 
promise,quile rend d'autant plus convaincu : car au mesme 
temps il commandoit à Don Jean de la rompre, ainsi qu'il 

appert par ses lettres. Et quant à Don Jean, il est vrai qu'il 
Ta promise et juree,mais ce fustavec une condition, qu'il a voit 
predict en présence mesraes d'aulcuns de vos députez y deb- 
voir adjouster, à sçavoir jusques à ce qu'il s'en repentiroit : 
laquelle condition escheut bien tost après. Car ce jeune 
homme estimant estre au dessus de ses affaires, et avoir en- 
tre ses mains (à raison des garnisons Allemandes et plusieurs 
trahistres à leur patrie) les meilleures villes, se saisit (non 
sans faire un tort indigne à la Roine de Navarre) du chasteau 
de Namur, lieu qui lui sembloit propre et nécessaire pour 
faire repasser les Espaignols. Mais aussi tost par la rendi- 
tion du chasteau d'Anvers qui vous fust faicte, il se trouva 
un peu loing de son compte, ce que lui fist perdre pour un 
temps beaucoup d'amis, qui commencèrent aussi tost à chan- 
ger de robbe : et fust rendu Don Jean si perplex,qu'il n'eust 
aultre recours, sinon aiant corrumpu aulcuns de vos pro- 
pres députez, gaigner le temps, et vous amuser par une es- 
pérance fardée de paix. Et pleust à Dieu, que des lors vous 
n'eussiez esté empeschez. Messieurs, par ces bons observa- 
teurs de la Pacification de Gand, de croire mon conseil : car 
par une bien petite armée nous pouvions estre quittes de 
Don Jean, de ses Espaignols et adherens, et de tant de cala- 
rai tez qui ont ensuivi. Je vouldroi doncqencores ici sçavoir 
Messieurs, si lors Don Jean gardoit ceste Pacification, et son 
union si sollenneleiiient jurée (comme ils parlent) qu'il avoit 
faicte avec ces Espaignolisez. Et pourquoi me viendra repro- 
cher la Pacification de Gand, celui, qui nous a faict déclarer 
par le Sieur de Selles, qu'il ne la vouloit garder. Jouira il à 
mon préjudice d'un privilège auquel lui mesmes renonce ? 
Et quant tout est dict, ce n'est point avecq lui, que moi et les 
Estats de Hollande et Zelande avions contracté : c'est avecq 

vous. Messieurs. Que si après tant de ruptures de la Pacifi- 
cation, et en tant de sortes,apres que contre iadicte pacifica- 
tion ils ont exterminé des villes où ils ont peu exercer leur 
domination tyrannicque, les meilleurs bourgeois, alléguants 
contre eus choses faulses et meschantes : si donc après ces 
choses. Messieurs, vous avez jugé que pour vostre seureté 
vous debviez amplifier aulcun des articles, les changer,voire 
quand ainsi seroit.que vous les auriez voulu du tout rompre, 
rescinder, et revocquer : qui est ce qui vous en pourroit ac- 
cuser, si vous avez usé de ce qui estoit vostre , comme vous 
l'auriez trouvé convenir à vostre bien, sinon celui qui se 
vouloit servir de son serment comme d'un rets pour vous 
surprendre? Car quant à ce qu'ils disent que de ma part y a 
eu changement, ores qu'il fust vrai, si est ce que je n'y avoi 
plus d'obligation pour le regard des contractans avec moi, 
puis qu'ils l'avoient en tant de sortes violée : et puis que de 
vostre part estoit trouvé convenir, que le changement se fist, 
vous aviez aultant d'authorité et puissance d'en disposer, 
qu'un Seigneur a de droict en son héritage : car la Pacifica- 
tion estoit vostre, de laquelle vous pouvez usez à vostre 
plaisir. 

Mais il a tant de fois esté remonstré et de bouche et par 
escrit, que rien n'y a esté violé, qu'il n'est besoing que j'em- 
ploie d'advantage le temps à le vous déclarer. Seulement je 
dirai, qu'il estoit bien défendu à cens de Hollande et Ze- 
lande, de rien innover en ce païs : mais que les aultres Es- 
tats en leurs provinces ne peussent pourveoir par quelque 
condition à leur seureté, il ne se trouvera point qu'il y ait 
une telle obligation, ce que par la lecture de l'article un- 
ziesme et douziesme se peult veoir et cognoistre manifeste- 
ment. Et de faict, sur la confection de Iadicte Pacification,- 

comme un de ceus qui estoient députez de nostre part, re- 
monstra à quelqu'un des principaus de Taulre, que telle 
chose pourroit advenir, et pourtant qu'il eust esté meilleur 
d'accorder quelque liberté pour les subjects des provinces 
pour lesquelles ils contractoient : on lui respondit, qu'il ne 
se falloit donner peine de telles choses, et que ceus de Bra- 
bant, Flandres, et autres païs ne demanderoient jamais 
changement en Testât de la Religion. Que si maintenant ils 
ont esté trompez, pourquoi est ce que furieusement ils s'ad- 
dressent à moi? Je leur apporte aussi la mesme response 
pour le faict du changement survenu en quelques villes de 
mes gouvernements. Car je puis bien asseurer devant Dieu, 
que je n'y ai donné aulcun advis ni consentement, et que 
plusieurs choses y sont survenues qui ne me plaisoient pas, 
comme aussi en Flandres. Mais je leur maintien, s'il y a eu 
quelque insolence militaire, que ce n'estoient que roses au 
pris des intolérables excès faicts par eus : et pour le moins 
il n'y a poinct eu d'infidélité, ni de trahison et intelligence 
avec l'Espaignol de nostre part, comme il y a eu de celle des 
ennemis. Car n'ont ilz pas à main armée commencé une 
guerre contre leur foi et leur promesse, assailli leurs conf 3- 
derez, quand nous estions à deux jours prest de donner 
bataille à nos ennemis, n'ont ils pas poursuivi l'exécution de 
leur complot et conjuration contre leurs confcderez, et leur 
défection au temps que la bonne ville de Maestricht estoit 
assiégée? Que s'il y a en ce monde acte deteslable, est ce point 
cestui ci? Lors que vous vous attendiez aus forces de vos 
confederez, pour secourriNune bonne ville assiégée, avecq 
laquelle ils avoient alliance jurée, de laquelle ils ne pouvoient 
se plaindre en façon aulcune, ou à tort ou à droict, lors dis- 
je non seulement ils vous abandonnent, mais ils vous font la 

guerre, le plus chauldement qu'ils peuvent. On raconte que 
Suffetîus fut tiré à quattre chevaus pour n'avoir bougé et 
s'estre rendu spectateur lors que Tullus Hostilius son con- 
fédéré combattoit. Quels gibets doncq, quels supplices pour- 
roit on inventer qui fussent suffisants pour chastier ceste 
perfidie et perduellion? Et de qui? De ceus là, Messieurs, qui 
avoîent au paravant mis la main sur le Conte de Mansfelt, 
Viglius, Fonc, Assonville, Berti et aultres du conseil d'Es- 
lat, lors que je n'estoi encores lié si estroittement avecq eux 
que depuis j'ai esté, et n'estoi passé encores en Brabant, de 
ceus la dis-je qui par telle appréhension avoient donné à 
cognoistre à tout le monde, le jugement qu'ils faisoient des 
gestes du Roi et de son conseil : vous laissant juger. Mes- 
sieurs, quel grand discours il y a en telles gens, qui ne peu- 
vent prévoir nous faisants la guerre qu'ils aiguisent les espees 
de ceus qu'ils ont faict prisonniers, pour leur lever la teste. 
Ils diront que je ne me suis pas rendu ennemi de ceus de 
aostre parti qui ont passé les bornes. Vraiement je n'ai point 
approuvé les excès d'aulcuns. Mais pensent ils que je sois si 
imprudent pour leur faire plaisir, de donner ouverture à la 
ruine du païs, et faire Escovedo Prophète? Ont ils jamais ouï 
qu'un sage père ait pour le contentement de son ennemi cer- 
ché la ruine de ses enfans? ains c'est son debvoir de corriger 
les fautes, et en les emendant conserver sa famille. Mais 
Bours, Montigni, et aultres ne sçavent ils pas les debvoirs 
que j'ai faicts pour remettre tout en bon ordre? ont ils oublié 
les articles accordez tels qu'ils les ont demandez et qu'ils ont 
depuis violez contre leur serment? C'a doncq esté rage, folie, 
ambition, et haine contre la religion, envie de dominer qui a 
transporté leurs cœurs et agitez comme de fureur, et qui les 
a premièrement esmeus, et qu'ils depuis ont couvert du man- 

teau de la pacification de Gand. Car je sçai, Messieurs, la 
peine en laquelle ils furent pour donner couleur à leur entre- 
prise, et qu'un simple capitaine en ce conseil leur fist ceste 
ouverture, qui fust incontinent suivie. 

Je sçai que plusieurs trouveront nouveau, qu'enfans de 
bonne maison, issus de tels pères, se soient tant oubliez 
que d'assembler tant de reproches sur leur race, et aulcuns 
penseront n'estre croiable que jamais il eust peu se trouver 
une telle inconstance en eus : et ne puis encores de ma part 
que je n'en soi marri pour la bonne amitié et l'honneur que 
j'ai porté à leurs pères, et le désir' que j'ai eu de les veoir ad- 
vancez en toute vertu, honneur et réputation (ce qu'ils pou- 
voient faire, s'ils eussent seulement sçeu patir un peu de 
tems, et porter une partie de la calamité de leur patrie) et 
desireroi bien encores qu'ils peussent estre si sages, que 
par une bonne repentance ils emendassent le passé. Mais 
affin que je ne parle de beaucoup de leurs actions particu- 
lières qui ne sont pas exposées en la veuë de tout le monde, 
qui sont toutesfois pleines de légèreté, si on vient à considé- 
rer ce qui est cognu d'un chascun, et mis devant les yeus de 
tout le monde, qui est ce qui se pourra assez esmerveiller de 
l^inconstance et vanité de leurs resolutions? Ils servent le 
Duc d'Alve, et le grand Commendador comme varlets, ils me 
font la guerre à toute ouUrance : peu après, ils traiclent avec 
moi : ils se reconcilient, les voila ennemis des Espaignols. 
Don Jean revient : ils le suivent, ils le servent, ils machi- 
nent ma ruine. Don Jean fault à son entneprise du chasteau 
d'Anvers : ils le quittent incontinent, ils m'appellent. Je ne 
suis pas si tost venu, contre leur serment, sans en commu- 
niquer ni à vous. Messieurs, ni à moi, ils appellent Monsei- 
gneur l'Archiduc Matthias. Est il venu, ils voient qu'ils ne 



r- 129 — 

peuvent venir à leur but : ils le laissent, et sans l'advertir 
vont quérir Monseigneur b jOuc D'anjou, ils l'amènent, ils 
lui promettent merveilles. Ils voient qu'ils ne le peuvent 
amener à ce point de se rendre chef contre vous, Messieurs, 
et contre ceus de la Religion : ils le délaissent, et se join- 
gnent au Prince de Parme. Y a il flots de la mer plus incon- 
stants, Euripe plus incertain, que les conseils de telles gens, 
qai pensent estre si hault assis, tant eslevez et si affermis, 
qu'il leur soit loisible de se jouer ainsi de Princes de telle 
part? Si doncq ils ont faict telles choses comme il est cogneu 
à tout le monde, croiez qu'il n'y a rieh si legier et si vain, 
qu'ils n'entreprennent. Et que peuvent ils faire plus énorme, 
que d'avoir consenti à ceste lasche proscription qui est bas- 
tie contre la teste de celui qui leur a guaranti la leur, a 
faict restituer les biens aus principaus d'entre eus? Et croiez. 
Messieurs, que ce n'est pas la fin : car si bien tost ils ne se 
recognoissent (ce que je desidere) vous les verrez encores 
changer de cheval et de selle plus de dix fois devant que 
cest affaire se desmelle. 

Quant à ce qu'on m'objecte que je me suis faict élire par 
force et tumulte Gouverneur de Brabant, il vous souvient. 
Messieurs, que jamais je ne vous en ai parlé, et que je ne 
vous en ai aulcunement solicitez : au contraire, vous avez 
mémoire de la grande résistance que je fi' et de m^es remon- 
strances au contraire : et mesmes quant à Testât de Lieute- 
naRt général que j'en voulu avoir l'advis et le consentement 
des chefs qui estoient en l'armée, et laquelle bien tost après 
fust mise en routte (je ne di point maintenant par la faulte 
de qui) lequel ils m'envoierent, comme encores je l'ai signé 
de leur main. Que si aulcuns du peuple advancerent ceste 
élection, encoçes que ce ne fust à ma prière ni solicitation, 

toutesfois je suis contraint de confesser qu*ils estoient plus 
sages et mieus prevoiants les affaires de ce païs que je n'estoi 
lors, car ils entendoient bien, laissant le maniement des af- 
faires et Tadministration de la chose publicque entre les 
mains de ces Espaignoiisez, que c'estoit bastir sur un sable 
mouvant et peu ferme pour y asseoir un tel édifice. Il est 
aussi vrai ce qu'ils disent, que par les tumultes de Gand j*ai 
esté esleu Gouverneur de Flandres": (*ar c'est une vraie igno- 
rance de nos affaires, par ce que les quatre membres ont 
faict élection de moi non une fois, mais plusieurs, non point 
durant les tumultes, mais depuis, les clfoses bien pacifiées, 
l'ont plusieursfois pourchassée, tant envers vous qu'envers 
moi, et jusques à présent je ne l'ai voulu accepter. 

Je ne pense pas aussi. Messieurs, qu'il soit raisonnable 
que je responde des moiens levez par vous, et qui ont esté 
administrez suivant vos advis sous vostre authorité par vos 
trésoriers, commis, et recepveurs, sans que j'en veoie jamais 
un denier, ni moi ni les miens. Mais s'il convient en donner 
blasme à quelqu'un, estce pas à l'ennemi, lequel vous con- 
traint cercher moiens pour vous défendre? et si lui pour faire 
du mal, exercer tyrannie, opprimer vostre liberté, faict de si 
grandes et excessives despenses : pourquoi pour bien, faire, 
pour reprimer le tyran, conserver vos privilèges, vostre li- 
berté qui ne peult estre évaluée, ne feres vous quelque dé- 
pense? Que si il estoit question d'exposer tout ce que nous 
avons jusques à la dernière maille, jusques à la dernière 
goutte de nostre sang, que ferions nous à quoi nous ne soïons 
tenuz et obligez? et dequoi nous n'aions tant de beauls exem- 
ples es histoires anciennes tant des estrangers, que de nos 
braves et vaillants prédécesseurs et ancestres? Mais tant 
s'en fault qu'il faille désister, qu'au contraire puisque nous 

voions ce qui les picque, c'est ce sur quoi nous nous debvons 
d'advantage évertuer. Car de respondre à ce qu'il dict, que 
j'en ai faict emprisonner et tuer aulcuns de ceus qui ont 
contredict aus contributions, je ne pense pas qu'il soit be- 
soîng de leur respondre devant vous, Messieurs, qui cognois- 
sez que ce sont évidentes calumnies, et qui sçavez que j'ai 
plus esté blasmé de ma trop grande doulceur et patience à 
tolérer plusieurs esprits malings, qui par leurs artifices et 
secrètes menées retardoient nos affaires, que je ne suis ac- 
cusé de mon ennemi de ma rudesse. Que si ce qu'ils m'ob- 
jectent estoit vrai, il y en a plusieurs qui parlent aujourd'hui 
bien hault, à qui on auroit bien couppé le filet : et toutesfois 
je ne me repen' point encores d'en avoir ainsi usé, et me 
resjouirai tousjours d'avoir plus tost voulu recepvoir un 
tort, que de l'avoir voulu faire, ne doubtant point que Dieu 
qui est juste juge, ne face tomber sur la teste de ces trahis- 
tres et desloiaus, qui mangeoientlepainavecq nous et estoient 
participants de nos conseils, et neantmoins à présent, sont 
en leur conseil, le salaire de leur meschanceté comme desja 
la vengeance les poursuit d'une inquiétude perpétuelle et 
agitation de l'esprit. 

Quant à la négociation du S', de Selles, laquelle a esté 
recognue plaine de tromperies et de dissimulations, c'est à 
vous. Messieurs, qui avez si prudemment descouvert ses 
fraudes, et qui lui avez faict cognoistre, que ceus qui n'ont 
point veu l'Espaigne ne sont pas pour cela des bestes comme 
lui et ses semblables l'estiment, c'est vous dis-je contre 
qui s'addresse ceste accusation. Je confesse que j'ai esté 
de mesme advis que vous, qu'il ne le falloit croire non 
plus qu'un affronteur et trompeur, et qu'un instrument 
choisi pour mettre tout en division, à quoi me résoudre 

persone ne m'y a tant aidé que lui mesme. Car ce qu'il 
me disoit que j'estoi tant en la bonne grâce du Roi , 
qu'il n'y a Seigneur de pardeça duquel il eust meilleure 
opinion que de moi, qu'il me vouloit tant emploier : me fai- 
soit de plus en plus penser, qu'on eust bien eu affaire de ma 
teste, si j'en eusse voulu faire tel marché que cest Espaigno- 
lizé me vouloit persuader. Je confesse dis-je que j'ai esté de 
l'opinion mesme que vous avez esté et avez tresprudemment 
résolu, à sçavoir suivant l'exemple de ce sage capitaine, de 
boucher vos oreilles à ces Sereines d'Espaigne. Mais que 
dis-je que j'ai esté de cest advis? ces misérables qui ont 
consenti à ceste mauldicte proscription n'y ont ils pas aussi 
résisté comme moi? les mesmes Magistrats qui ont faict pu- 
blier ceste proscription, n'ont ils pas aussi rejette le Sieur 
de Selles et toutes ces bourdes ? Qui est assez suffisant pour 
respondre à ce qu'ils touchent du changement des officiers 
Catholicques : et pleust à Dieu que j'eusse eu le pouvoir, ou 
que par la précipitation d'aulcuns, je n'eusse pas esté em- 
pesché de procurer le changement par tout : car il ne seroit 
pas ensuivi un tel déluge des maus qu'on a veu à raison de 
la disjonction des Provinces , et lequel est à craindre qu'il 
n'accroisse de jour en jour à la ruine générale du païs : pour 
le moins j'espère si ces Provinces qui nous ont si laschement 
abandonnées ne se repentent d'une telle faulte, qu'elles sen- 
tiront personne n'estre jamais mieus chastié pour un mes- 
chant conseil, que cens qui l'ont premièrement donné. Et 
sur ce point je ne me mettrai pas en peine de respondre à 
ceste calumnie, que j'ai mis en charge lesdicts officiers par 
mon authorité privée^ veu que par tout ou j'ai assisté au 
changement de la Loi, j'y ai seulement exécuté la charge 
qu'il vous a pieu m'en donner, et comme vostre commis et 

député, n'y faisant rien contre les loix et privileges/Bien 
confesserai je que j'ai cerché !e plus que j'ai peu, à y intro- 
duire gens de bien, gens d'honneur, de bonne consciencî, et 
surtout, amateurs de la patrie. Mais je sçai bien ce qui les 
point, c'est que je n'y ai pas volontiers favorisé cens qu'ils 
avoientà leurcordelle, gens sans foi, sans pieté envers leur 
païs, gens sanguinaires, et esclaves de leur tyrannie. C'est, 
Messieurs, ce qu'ils appellent confusion , à sçavoir le règle- 
ment de nostre republicque selon nos loix, lesquelles sont 
aussi contraires à leurs intentions barbares que le jour est 
à la nuict. Mesmement, Messieurs, il n'est grand besoing de 
respondre à telles objections, quand nostre propre ennemi 
y respond assez. Car quelz estoient ces officiers, desquels ils 
disent que nous nous sommes desfaicts?//;$e5(otenf (disent ils) 
bien affectionnez au Roi, qui est autant à dire que bons en- 
nemis du païs : et par cela, Messieurs, vous entendez que 
c'a esté tresbien faict de les changer en plusieurs endroicts. 
Ils me reprochent le grand crédit que fai entre le peu- 
jde. Tant s'en fault que j'en aie honte, que je suis bien 
marri que je n'en ai encores davantage, c'est à dire que je 
ne sçai bien leur persuader ce que je leur ai si souvent mis 
en avant tant de bouche que par escrit : car il y a longtemps 
que j'auroi avec l'aide de Dieu nettoie le païs de ces ordures 
d'Espaîgne. Mais s'ils sont tels qu'ils se disent, et je suis tel 
qu'ils me descrivent (car pour leur faire plaisir je leur veuil 
accorder ce point) il fault nécessairement qu'ils confessent 
leurs tyrannies et cruautez avoir esté excessives en toutes 
sortes pour avoir encourru une haine universelle de tout le 
peuple, qui leur estoit auparavant si affectionné, et a esté si 
ioiai à leurs prédécesseurs et à eus mesmes avant tels excès 
commis. Et au contraire, si le peuple m'a choisi voluntaire- 

9 

ment pour estre asserteur de sa liberté, que peult on dire 
aultre chose? que diront les nations estranges ? que dira la 
postérité, sinon que le peuple a jugé qu'il y avoit /quelque 
chose en moi digne de faveur et amitié ? et en eus quelque 
chose digne d'une extrême haine? Je leur confesse doncq 
que je suis et serai toute ma vie populaire, c'est à dire que 
je poursuivrai, je maintiendrai, je défendrai vostre liberté 
et vos privilèges. Voiez comment ces sages cerveaus sont des- 
pourveus de sens commun, et comment lors qu'ils me pen- 
sent blasmer ils me louent. Il estvrai qu'estans cincq ou six 
testes maladvisees ensemble, ennemies de vostre liberté, 
desquels les conseils, pensées et secrètes cogitations sont 
toutes tendues à cercher les moiens de vous assubjectir àleur 
tyrannie, qui seroit plus cruelle, et pour le moins plus in- 
digne et plus servile que n'estoit l'Espaignolle. Ils mesurent 
la cervelle de tout le monde à l'aulne de leur entendement, 
et pensent que chascun trouvera mauvais ce qu'eus jugent 
estre tel : mais quand le tout sera poisé en la balance com- 
mune, alors ils trouveront qu'ils se sont grandement mes- 
comptez. Car celui qu'ils jugent indigne de vivre pour servir 
. au bien de la jchose publicque (car qu'est ce aultre chose le 
bien puWicq que le bien du peuple?) ils le rendront par 
leur folie d'aultant plus honoré, que le peuple estimera d'ad- 
vantage celui qui le maintient , que celui qui le veult 
oppresser. 

Je ne puis aussi assez m'esbahir de ce qu'ils ont oublié ce 
que tant de petits mauvais escrivains ont menti en leurs 
ineptes libelles diffamatoires, que je bai la Noblesse. Car 
^X)mmencerai je ceste haine par moimesme, mes parents et 
amis, qui sommes (Dieu merci) touts de race noble et illus- 
tre^ et si ancienne et de telles richesses et dignitez, que je 



— 135 — 

ne craîn' pas que plusieurs de mes ennemis puissent à bon 
droit se préférer à nous, et s'en trouvera peu qui nous puis- 
sent egaller. Mais Texperience a monstre si je ne fai pas ce 
qui est en ma puissance pour Tavancement des nobles. Que 
si j'ai de longtemps preveu qu'aulcunes testes ambitieuses 
qui nous ont depuis délaissez, se vouloient emparer de gou- 
vernements et charges, pour abandonner par après le païs, 
et faillir à leur serment : si j'ai dis-je cognu leur légèreté, 
vanité, et inconstance, leur affection tendante à la tyrannie, 
pourtant je ne les ai voulu favoriser, et par ce moien j'ai aidé 
à conserver la meilleure et plus grande et plus saine partie 
de nostre estât, je n'ai pas pour cela haï ou mesprisé la no- 
blesse, mais j'ai voulu par bon conseil venir au devant de la 
ruine du païs, qui eust peu ensuivre. Si leurs pères qui 
estoient plus sages, plus vaillants et plus vertueus qu'ils ne 
sont, et avecq lesquels j'ai vescu en si bonne amitié, si dis-je 
ils vivoient encores, ils mourroient de desplaisir, voiants 
une race forlignance de la constance et vertu de leurs ances- 
tres, qui ont vescu si honorablement et sans reproche : s'ilz 
veoient dis-je qu'il n'y a aujourd'hui païs ausquels ils ne 
soient tenus pour gens inconstans et grans marchants : s'ils 
veoient mesmes les Ëspaignols ausquels ils servent, le Car- '^ / 
dinal qui est leur pivot, sur lequel tourne leur nioulin, ^^ 
jouer d'eus comme à la pelotte, en faire comme des enfans, 
les mener par le nez comme bestes, et les entretenir jusques 
à ce qu'il soit temps de redemander ses statues, instruments, 
tappis, et aultres meubles qu'ils ont desrobez, et jusques à 
ce qu'ils soient assez en bon poinct pour estre menez à la 
boucherie, ainsi que mesmes il appert par ses propres lettres 
escrittes de sa propre main tjue vous avez veues, Messieurs, 
et recogneues. 

Et d'aultant que mon ennemi comme s'il se desfioit de 
son authorité, et qu'il fust en doubte si la pesanleur de ses 
tiltres seroit suffisante pour m'accabler, vient encores à y 
vouloir conjoindre celle de l'Empereur, et d'aulcuns de 
Messieurs les Electeurs Ecclesiasticques , disant qu'ils au- 
roient proposez articles si raisonnables que tout homme 
de bon jugement les juge estre tels. Il ne sçauroit en un mot , 
Messi(^urs, mieus dire que vous. Que dis-je vous? niais touts 
les habitans de ces pais qui ont d'une voix rejette lesdicts 
articles comme impertinents, captieus et desraisonnables : 
estes sans jugement et despourveus de raison. Mais à qui fe- 
ront ils croire qu'un peuple battu de si longue guerre (qui 
ne peult estre sans un million d'inconveniens) rejette une 
paix si elle est raisonnable? que des bons, voire trop bons 
subjects, et trop patients, refusent de s'accorder à leur su- 
périeur, sinon quand ils voient que tels accords sont amorces 
pour les surprendre? telle paix est pire que guerre? et que 
le dous miel d'une langue est plus à doubter que le fer acéré 
des glaives? Il peult estre que l'Empereur qui estime une 
telle condition et estât estre propre en ses terres patrimo- 
niales, a opinion qu'elle seroit aussi propre pardeça. L'em- 
pereur est adverti de nostre estât par nos ennemis, par les 
trahistres qui e&toient parmi nous, et qui soubs couverture 
de légation à Cologne essaioient de ruiner vos affaires : l'Em- 
pereur informe les aultres Princes, qui s'y reposent estimants 
ce qui vient de ceste part, estre oracle. Mais vous. Messieurs, 
qui cognoissez le fond de Testât de ces païs, les commoditez, ou 
incommoditez, les vraies causes du maintien ou de la raine 
d'icelui, qui y avez à perdre, qui estes obligez par tous 
droits à la conservation d'iceus, en avez jugé aultrement : 
tout le peuple en a esté consulté, Te peuple unaniment a re- 

jette telles conditions comme par trop desraisonnableâ, et 
non en une ville seule, mais en toutes. Il est vrai que nous 
avions supplié la Majesté Impériale, le Roi de France, la 
Roine d'Angleterre et Roi de Portugal, d'intercéder pour 
nous affin qu'on nous accordast une bonne paix. Mais pren- 
dre cela comme si nous nous estions submis à eus nous ne 
pensons pas qu'aulcun homme sage le pense. 

Et quant à la défense qu'ils disent avoir esté faicte de la 
publication desdicts articles, vostre patience et debonnaireté 
debvroient plus tost estre grandement louées, quand vous 
n'avez point faict punir exemplairement cens qui ont esté si 
téméraires de les publier sans vostre congé. Et tant s'en fault 
que nous aions craint qu'ils fussent communicquez et divul* 
guez, qu'au contraire on les a faict imprimer avecq les décla- 
rations de leur nullité, et ont esté envoiez par toutes les pro- 
vinces et villes pour estre délibérez, et pour avoir l'advis et 
resolution de tous , comme vous l'avez raportee uniforme : 
mais il y a beaucoup à dire si quelque chose se communique 
par ordre, par voie de droit, et par l'authorité de cens qui 
en ont puissance, ou bien quand de petits espions sèment à 
la desrobbee parmi le peuple des livrets, quand aulcuns de 
ceus qui estoient envoiez à Cologne pour vostre service, font 
courrir soubs main ce qu'ils avoient négocié avec l'ennemi, 
auquel ils vous trahissoient et la patrie, comme il appert 
plus amplement par leurs propres lettres, dequoi je ne par- 
lerai plus avant, d'aultant que le tout est mis en lumière, et 
est à la veuë d'un chascun. 

Ils trouvent merveilleusement maulvaise l'union des pro- 
vinces faicte à Utrecht. Pourquoi ? car tout ce qui nous est 
bon leur est mauvais, ce qui nous est salutaire leur est mor- 
tifère. Ils avoient mise toute leur espérance sur une desu- 

-nion : ils avoient practiqué quelques Provinces qui ont au- 
tant eu de conseils qu'il y a de mois en Tan : ils avoient à 
leur dévotion quelques pestes qui estoient entre nous. Quel 
remède pouvoiton inventer meilleure Fèneontrede des-union, 
qu'union? et quel antidote plus certain contre leur venin de 
discorde, que concorde? au moien de quoi leurs desseings, 
leurs trames, leurs conseils nocturnes, leurs secrètes intel- 
ligences ont esté en un moment dissipées, monstrant-Dieu, 
qui est Dieu de paix et de concorde combien il a en abomi- 
nation ces langues frauduleuses, et comment il peult facile- 
ment renverser telles faulses et abominables entreprises. 
Voiez, Messieurs, que je leur donne un beau champ de crier, 
de se tempester. Je leur confesse que j'ai procuré l'union, je 
l'ai advancée, j'ai estudié à l'entretenir ; et vous di'. Mes- 
sieurs, encores, et le di si hault, que je suis content que 
non seulement eus, mais aussi que toute l'Europe l'entende. 
Maintenez vostre union, gardez vostre union : mais faictes, 
faictes, Messieurs, que ce ne soit pas de parolles,ni par escrit, 
mais qu'en effect vous exécutiez ce que porte vostre trous- 
seau des flesches liez d'un seul lien que vous portez en vos- 
tre seau. Aillent maintenant et m'accusent d'avoir tout mis 
en confusion quand j'ai procuré l'union, pour lequel faict 
je ne rougirai jamais. Car si soubs l'umbre d'une paix ilz 
nous tramoient une division, s'ils s'assembloient tantost à 
Arras, tantost à Mons, en nous donnant tousjours de belles 
parolles, et ce, pour se desjoindre, et attirer à leurs cor- 
delles des esprits légers semblables à eus : pourquoi ne nous 
estoit il licite de nous joindre et lier de nostre part? Sinon 
que peult pstre ils pensent leur estre permis de mal faire, 
et abandonner le païs, et quand? quand Maestricht est as- 
siégé (ne sentirez vous point paovres gens quand vous lirez 

ces choses, le cautère qui vous bruslera la conscience?) et à 
nous il n'estoit loisible à lors de bien faire, et de garantir 
le païs. Apprenons doncq, Messieurs, ici ce qui nous est 
utile et nécessaire, et l'apprenons du plus grand ennemi que 
jamais ait eu le païs , et du plus grand tyran de la terre. 

Ils m'objectent après un horrible crime et digne de ceste 
plusque Sillane et Carboniane proscription, c'est que je n'es- 
toi sorti d'Anvers de deux ans, et que je suis allé à Utrecht. 
Il est bon à yeoir qu'ils sçavent bien ce que je fai, comme si 
à leur tresgrand regret, en ces deux ans je n'ai voiagé par 
deux fois en Flandre, ou avecq l'aide des quatre membres, 
j'ai mis meilleur ordre audict païs qu'ils ne vouldroient. Or 
bien, posons que je ne soi sorti de deux ans d'Anvers, ne se- 
roit ce pas un grand crime, de m'estre tousjours tenu près 
de vous pour vous servir en tout ce qu'il vous a pieu me 
commander? Mais je suis allé à Utrecht. Voici,Messieurs, le 
mal, voici l'aposteme : car c'est ce voiage qui les navre jus- 
ques au cœur. Ils avoient desja faict si sagement leur pro- 
ject, ils avoient mis un si asseuré fondement à leurs affaires, 
ils s'y plaisoient tellement, ils en escrivoient à leurs amis, 
ils tenoient entre leurs mains tant de païs et tant de gouver- 
nements, ils avoient tant escrit de lettres , tant de suborna^ 
lions, tant de practicques mises en avant : et venant seule- 
ment me présenter à Utrecht avecq la bonne assistence et 
conseil de Messieurs les députez des provinces , voilà ce 
grand brouillard escarté, tant de citadelles qu'ils avoient ré- 
servées pour leurs tyrannies abbatues, tant de nos villes as- 
seurees,ne leur restant pour tout aultre chose qu'une seule 
ville d'importance, en laquelle estoit le chef de l'entreprise, 
laquelle encores il ne sçeust mettre à sa dévotion, sinon par 
un meurdre abominable de celui qu'il appelloit son pere,qui 

avoit esté le seoir assis à sa table, Taiant traicté comme un 
Judas soubs un fauls baiser. Voila, Messieurs, ce qui les 
faiot crier si hault, voilà l'Helene pour laquelle ils combal- 
tent. 

Et quanta ce qu'ils m'objectent que/ai dechassez aidcuns 
Ecdesiasticques, Vous sçavez, Messieurs, qu'il n'est vérita- 
ble. Mais quand leur chef qui est dedans Groeningen eut 
prins prisonniers ceus de la religion, massacré aulcuns, 
voire le propre Bourgemaistre, le tout contre son serment, 
aiant au paravant introduit et juré le Religions-fricd, aiant 
solennellement et 'avec^erment et signature confirmé l'union 
d'Utrecht : qui trouvera estrange si les nostres se sont vou- 
lus asseurer de leur part, puis qu'ils voioient les ennemis 
sans aulcune révérence à leur serment, foullants aus pieds 
toutes choses saintes et sacrées , avoir avec telle reproche 
perpétuelle pour eus et leur race violé tout ce qu'il y a de 
reste en ce monde de justice et équité? Et pour le moins ne 
nous peult on reprocher, que parmi tels troubles suscitez 
par nos ennemis mesmes , jamais les nostres soient venuz à 
ce comble d'injustice, d'avoir trempé leurs mains au sang 
de leurs confederez, et de ceus qui s'asseuroient sur leur fi- 
délité, ce que leurs chefs ont faict, voire de leur main propre. 

Quant aus nobles qu'il dict estre retirez hors du païs, 
qui est ce qui jamais en a chassé un seul? Mais si les ter- 
reurs de leurs propres consciences les ont poursuivi, et 
qu'ils aient esté vexez par leur propre sentiment, lequel 
comme des furies infernales les a chassez de place en 
place : qui en doibt estre accusé sinon eus mesmes, qui 
ont machiné desloiallement la ruine de leur propre patrie? 
Et pleust à Dieu que plus tost ils eussent trouvé ceste porte, 
et que ceus qui restent épris de semblable forcenerie 

leur marchassent sur leurs talons. Ils nous dellvreroient de 
grande peine, et la république de crainte, que quelque jour 
ils ife mettent à exécution leurs pernicieus desseings. 

(Test une chose ridicule de ce qu'ils m'appellent ^y/K)crt*e, 
qui n'ai jamais en leur endroit usé de dissimulation. Car 
leur estant ami je leur ai predict franchement qu'ils filoient 
la corde de leur ruine, prenants ces chemins barbares de. 
persécutions. Et si leur rage et passion desmesuree conjointe 
avec un mespris de nous ne les eust empeschez de suivre 
mon conseil, ils n'auroient pas esté conduits au point auquel 
ils se trouvent. Quand je leur ai esté adversaire et ennemi 
pour vostre liberté, je ne sçai quelle hypocrisie ils ont trouvé 
en moi, s'ils ne veuUent appeller hypocrisie, leur faire guerre 
ouverte, leur prendre villes, les chasser hors du pais, et leur 
faire sans dissimulation ce que ledroict de la guerre permet. 
Mais s'il vous plaist. Messieurs, relire ma défense que j'ai 
publiée y a treize ans , vous y verrez des lettres d'un Roi 
trompeur et hypocrite qui me pensoit surprendre par les 
laqs de ses lettres douces et décevantes, comme il pense à 
présent m'estonner par ses menaces et tonnerres de parolles. 
Mais Dieu merci j'ai de la contrepoison contre l'un et l'aultre 
venin. 

Il vient par après amplifier par un grand amas de parol- 
les ineptes, que je me fonde sur une diffidence. Quand je le 
feroi, seroi je pour cela semblable à Cain et à Judas comme 
il m'accuse? Car c'est aultre chose se deffier des promesses 
et de la grâce de Dieu, qui ne peult mentir, et aultre de ne 
croire aus parolles d'un homme trompeur, decevable, qui ne 
tient foi ni loiaulté, comme les paovres Morisques de Gre- 
nade en pourroient trop parler, comme la mort des Sieurs 
Contes d'Ëgmond et Hornes de bonne mémoire en donnent 



— 142 — 

preuve suffisante. Mais si ces bons Théologiens tels qu'est le 
Cardinal Tun des fondements de son Eglise, avoient bien 
sondé la vraie cause et prochaine de la cheute et ruiÛe de 
Judas et Gain, ils trouveroient que c'est desespoir, où par la 
grâce de Dieu je ne suis réduit, et espère ne l'estre jamais : 
au contraire si on regarde aus termes prodigieus et fulmina- 
toires de ceste proscription barbare et plus que turquesque, 
n'y trouvera on pas le style des désespérez, tels que nous 
oions les poètes introduistins des enragez et forcenez. Eus 
doncq ont la conscience cautérisée d'un Judas, estonnee d'un 
Gain, et réprouvée d'un Saul. Toutesfois voiez, Messieurs, 
la grande prudence de ces sages testes. La diffidence disent 
ils est chose ordinaire à tous meschants. Mais je parle à toi 
Gardinal qui as tant perdu de temps, aus escolles, si tu n'ap- 
pelles apprendre, estre des sa jeunesse instruit à mentir et 
tromper. Je te demande doncq , que respondras tu au plus 
nerveus de touts lés orateurs, plus sententieus, et plus ama- 
teur de son païs , qui dit (comme j'ai entendu des ma jeu- 
nesse de tous les doctes) que la plus grande forteresse que 
peult avoir un peuple libreconlre un tyran, est la diffidence? 
etestoit ce propos addressé contre un aultre Philippe qui 
n'estoit qu'un petit escollier de tyrannie, au pris de ton Don 
Philippe qui surpasse tous les aultres, et duquel nulle Phi- 
lippicque est assez digne, non pas mesmes celle qui est ap- 
pèllee divine. Tu y adviseras, et ce pendant je dirai, j'escri- 
rai, je ferai graver par tout ceste belle sentence digne 
d'éternelle mémoire, et plaise à Dieu que je soi mieus creu 
que ne fust ce bon orateur par son peuple lequel se laissant 
amuser à des gens semblables à toi et aultres petits brouil- 
lons, qui sont à ta poste et qui ont leurs langues et plumes 
vénales, furent finallement accablez et ruinez de fond en 

comble. Mais j'espère chose meilleure, Messieurs, de vostre 
constance et magnanimité. 

Et comme les bons orateurs gardent tousjours sur la fin 
quelque raison forte ou poignante, et que les bons chefs lais- 
sent des meilleurs soldats aus derniers rangs, ainsi ces hom- 
mes sçavants et tant exercez yiennenl à la fin pour m'acca- 
Ller de la pesanteur d'une grande et énorme reproche, (hi 
m'a (disent ils) présenté des tresgrands advantages, affin 
que je me retirasse au lieu de ma naissance {ou chascun 
doibt désirer vivre le plus) ausquelles je n'ai voulu enten- 
dre. Qu'est ce, Messieurs, qu'ils pouvoient dire qui fust plus 
à mon advantage? considérez leur sottise ou impudence, car 
il faut ou qu'ils parlent impudemment, ou tant sont pour- 
veus de bon sens qu'ils me louent en me pensants blasmer. 
// est douls à un chascun de vivre en son païs. Pourquoi 
doncq ceste mauldicte race d'Espaignols va elle de païs en 
païs tourmenter tout le monde ? Mais si pour tant d'obliga- 
tions que je vous ai, je préfère vostre service comme je doi 
au païs de ma naissance, suis je pour cela trahistre et mes- 
chant, et peste publicque du monde ?£tneantmoins voussça- 
vez,que depuis l'aagedeunzeà douzeansj'ai esté nourri entre 
vous,etnonaîlleurs,tellementquecepaïsm'estpasséen nature. 
Si doncq ils m'ont faict des promesses , si ils m'ont présenté 
comme ils disent tresgrands advantages,et neantmoins je les 
ai refusez, que peuvent ils condamner sinon ma constance et 
fidélité envers Dieu et envers le païs, que j'ai préférez à tous 
les biens du monde? Ne pensez pas. Messieurs, que j'aime 
tant d'estre perpétuellement en travail et labeur, ouïr tant 
de mesdisances et detractions de la part de mes ennemis, et 
plus que je ne vouïdroi de ceus qui me doibvent estre amis 
et me sont obligez : estre si long temps privé de mes biens. 

veoir mon filz si longuement détenu en prison cruelle, me 
veoir chargé de debtes infinies, et pouvoir mettre fin à tant 
de difficultez : que je ne ressemble aus aultres hommes de la 
terre, qui tous préfèrent le repos au travail, et la prospérité 
aus afilictions. Mais quoi? si je ne puis obtenir tels biens et 
tant heureuse condition sans vous trahir, sans vous aban- 
donner, sans vous exposer (en tant qu'en moi seroit) en proïe 
entre les dents de ces loups sanglants : que le reste du 
monde me pardonne (car je sçai que vous m'approuvez et 
que je n'ai besoing d'excuse envers vous) si je ne veuil ni 
pour les biens, ni pour la vie, ni pour femme, ni pour en- 
fants mesler en mon breuvage une seule goutte du venin de 
trahison. Mais tant qu'il plaira à Dieu me donner une goutte 
de sang, un seul denier de mes biens,un peu de sens, indus- 
trie, crédit, et authorité, je l'emploierai, je le dédierai, je le 
sacrifierai à vostre service. Cependant puis qu'ils me repro- 
chent telles choses, encores vous dirai je. Messieurs, qu'ils 
ne l'ont point faict sans emprunter selon leur bonne cous- 
tume sur la vérité. Car jamais telles offres qu'ils disent 
ne m'ont esté faictes : non que je n'aie bien esté adverti 
et seurement , que je n'eusse rien sçeu demander pour 
mon particulier, qu'on ne m'eust accordé : qu'on vouloit 
promettre de mettre mon fils en liberté, lui laisser touts mes 
estais, m'assigner en AUemaigne autant de bien que j'en ai, 
tant celui duquel je joui* que celui qu'on me détient, m'ac- 
quiter de mes debtes qui sont tresgrandes, et me donner 
comptant un million, et de tout,bonnes asseurances. Ce sont, 
Messieurs, de belles offres, et n'a pas tant cousté à faire 
tourner ceus qui se sont retirez d'avecq nous. Mais tant s'en 
fault que telles conditions m^'aient esté présentées, qu'au con- 
traire jamais ni par lettres de l'Ambassadeur de l'Empereur, 
ni par ses menées envers aulcuns de mes serviteurs et d'aul- 

cuns de mes proches parents, ni par les lettres des Commis- 
saires, on n'a seulement sçeu gaigner sur moi ce point, à 
scavoir que j*envoiasse articles particuliers et en mon nom, 
ains j'ai tousjours respondu qu'accordant la paix au païs 
comme vous. Messieurs, la demandiez, j'estoi satisfaict, ne 
voulant a\oir autre condition bonne ou mauvaise que la vos- 
tre, et que je n'entendoi ni directement ni indirectement me 
séparer de la cause commune, de laquelle je jugeoi dépendre 
mon mal ou ma félicité. N'est ce pas un grand blasme de re- 
procher à un homme qu'il est homme de bien ? loial, con- 
stant et asseuré contre les vents de promesses, aussi bien 
qu'il est par la grâce de Dieu contre les ûots des menaces? 

Jusquesîci, Messieurs, vous avez ouï les accusations, ou 
plustost injures, mesdisauces, et calumnies qu'ils ont assem- 
blées contre mon honneur et ma réputation, ce sera à vous 
ausquels seuls je me s'en obligé à raison de mes biens, de 
leur qualité, et principalement de mes serments, d'en juger 
comme il vous plaira, ne refusant point si je suis trouvé 
coulpable de recepvoir punition. Mais si ce que j'espère vous 
jugez que je suis accusé par tyrans et calumniateurs : lors 
j'estimerai avoir tresbien emploie mon médiocre service, 
toutesfois tresloial et tresfidele. 

Or donc. Messieurs, sur ces fresles et infirmes fondements 
ils viennent bastir la sentence de leur proscription, et ici ils 
desploient toute leur tragique éloquence, ils tonnent, ils 
fouldroient, ils tempestent, ils font comme ces Chorebes ou 
furies es théâtres, dardants toutes paroUes exécrables et des- 
trempees dedans le Cocyte, Styx,et Acheron, contre cepao- 
vre chef. Mais cela Dieu mero* m'estonne tout aultant que 
faisoient les fulminations du Pape Clément lancées du mont 
Tarpee contre mon prédécesseur Monsieur le prince Phili- 
bert, qui ne laissa pour cela de le faire son prisonnier. Car 

après que j'ai regardé es environs de moi, je trouve que sont 
vents de parolles, bruicts pour espouvanter des enfants, et 
non pas un homme qui n'a point par la grâce de Dieu perdu 
courage pour les bruits de tous leurs canons, quattre vints 
mil soldats commandez par le Duc d'Alve, tant d'armées de 
mef , tant de trahisons dudict Duc, de son successeur, ni au- 
paravant jeus de la Duchesse de Parme : et toutesfois c'est 
bien chose plus effroiable qu'un bruict vain d'un tel tonnerre, 
qui s'esvanouist aussi tost et «e blesse personne. Et me suf- 
fist en un mot dédire devant vous, Messieurs, et devant toute 
l'Europe, que tout Espaignol ou Espaignolisé de quelque 
qualité et condition qu'il soit, sans respecter aulcun, qui a 
dict ou dira comme ceste infâme proscription le publie, que 
je suis trahistre et meschant, a parlé faulsement et contre 
vérité. Cependant qu'ils me défendent tant qu'ils vouldroiit 
l'eau et le feu, je ne lairrai avec mes amis en despit de leur 
rage vivre tant qu'il plaira à Dieu m'en faire la grâce, lequel 
seul a en sa puissance ma vie et ma mort, et a comptez touts 
les cheveus de ma teste, duquel j'ai senti jusques à présent 
grande faveur et assistence, et espère qu'il me conservera 
jusques à la fin. Quant à mes biens que je possède, lesquels 
il donne(car encores ici il est si bon mesnager qu'il ne veult 
rien donner de ce qu'il m'a ravi) j'espère Dieu aidant^ qu'il 
leur coustera si cher à les avoir, qu'ils en achapteront ail- 
leurs à beaucoup meilleur marché. Quant aus aultres qu'ils 
me détiennent, j'espère, que Dieu me fera la grâce, que je 
les en déposséderai aussi bien que j'ai faict d'une bonne par- 
tie, et que jamais ils n'ont ravi biens à paovre Prince, ores 
qu'ils en aient despouillé plusieurs, qui leur poisent d'ad- 
vantage. 
Il promet xxv. mil escus, ou en fonds de terre ou en de- 

niers comptans à celui qui me rendra entre ses cruelles 
mains mort ou vif^ ou à celui qui m'ostera la vie. Mais ores 
qu'il n'en ait point faict de publication jusques à présent, 
pense il que je soi ignorant, combien de fois lui et les siens 
ont faict marché avecq les assasineurs et empoisonneurs pour 
m'oster la vie? Et si Dieu m'a faict la grâce de me pouvoir ' 
conserver, lors que je n'estoi adverti : f espère aussi qu'il ne 
me vouldra faire moins de faveur à présent, que je le suis : 
ains comme j'ai plus grande occasion de prendre garde à 
moi, aussi qu'il suscitera plusieurs gens de bien, qui veille- 
ront pour ma seureté. Mais ores que je ne cognoi au monde 
impudence effrontée qui soit à comparer à celle des Espai* 
gnols, toutesfois je ne me puis assez esmerveiller qu'ils ont 
esté si invereconds, d'oser publier devant toute l'Europe, 
non seulement qu'ils mettent à pris un chef libre et francq, 
qui ne les a jamais Dieu merci redoublez , mais qu'ils y ad- 
joustent encores telles recompenses, si barbares, et si esloi- 
gne^ de toute reigle d'honnesteté et d'humanité, à sçavoir 
en premier lieu qu'ils anobliront celui qui aura faict un 
acte si genereus^ s'il n'estoit noble. Mais je vous prie quand 
celai qui auroit exécuté un si meschant acte (ce que j'espère 
Dieu ne vouldra permettre) seroit de race noble, pensez vous 
qu'il y ait gentilhomme au monde , je di' entre les nattons 
qui sçavent que c'est de noblesse, qui voulust seulement 
manger avecq un si lasche, si meschant et si scélérat, qui 
auroit tué pour argent un homme, voire le moindre et le 
plus abject qui se puisse trouver ? Que si les Espaignols 
tiennent telles gens pour nobles, si tel est le chemin de 
l'honneur en Castille : je ne m'esbahi plus de ce que tout le 
monde croit la plus grande part des Espaignols, et princi- 
pallement cens qui se disent nobles, estre du sang des Mar- 

rans et des Juifs, et qui tiennent ceste vertu de leurs ances- 
tres, qui ont faict marché à beaux deniers comptants de la 
vie de nostre Saulveur : ce qui me faict prendre plus patiem- 
ment ceste injure. En second lieu, Ils lui pardonnent tout 
deliot et for faict, quelque .grief qu'il puisse estre. Mais s'il 
avoit arraché la Religion Ghrestienne de Tun de ses Roiaul- 
mes? s'il avoit ravi sa fille? s'il avoit mesdict de l'Inquisi- 
tion, qui est le plus grand crime qui soit en Espaigne? Or 
puis que mon ennemi vouloit tant s'oublier, que d'attenter 
sur mes biens, sur ma vie et sur mon honneur,et pour avoir 
plus de tesmoings de son injustice et foUies, de le publier 
ainsi par tout le monde, et en tant de langues : je n'eusse 
peu désirer pour mon tresgrand advantage, qu'il eust enri- 
chi sa proscription d'aultres ornements que ceus ci : à sça- 
voir d'anoblir pour me tuer, non seulement des villains et 
infâmes , mais aussi des plus meschantes gents et des plus 
exécrables de la terre, et donner telle récompense et si hono* 
rable à une tant insigne vertu. Car qu'est ce qu'il pouvoit 
trouver plus propre pour vérifier ma justice, que vouloir 
m'exterminer par tels moiens? que vouloir par tyrannie,em- 
poisonnements, remission de crimeii énormes, anoblissement 
de meschants, opprimer le défenseur de la liberté d'un peu- 
ple vexé cruellement et tyrannicquement? Je ne doubte,Mes- 
sieurs, que Dieu qui est juste, ne lui aist, et aus siens osté 
l'entendement, et qu'il n'aist permis qu'il apprestast à tout 
le monde matière pour cognoistre son cœur envenimé contre 
ce païs et contre nostre liberté, daultant qu'il n'estime rien 
tout acte, quelque meschant et détestable qu'il puisse estre, 
au prix de la mort de celui qui vous a servi jusques à pré- 
sent et si fidèlement. Et encores il n'a point de honte de mes- 
ler en tels sacrilèges le nom de Dieu se disant son Ministre! 

Le ministre doncq a il ceste puissance, non seulement de 
permettre ce que Dieu a défendu : mais de le guerdonner de 
pris d'argent 9 de noblesse et remission de crimes? et de quels 
crimes? de tous crimes quelques griefs qu'ils puissent estre. 
Mais je ne doubte, que Dieu par son tresjuste jugement ne 
face tomber la juste vengeance de son ire, sur le chef de tels 
ministres, et que il ne maintienne par sa grande bonté mon 
innocence et mon honneur de mon yiyant et envers la pos- 
térité. Quant à mes biens, et\ ma vie^ il y a long temps,que 
je les ai dédiez à son service , il en fera ce qu'il lui plaira 
pour sa gloire et pour mon salut. 

Et d'aultant, Messieurs, qu'il vient aussi dériver les es- 
gouts de ceste infâme proscription sur vos testes, tant s'en 
fault que vous debviez vous en esmouvoir, que plustost vous 
debvriez pensLcr, qu'en cela TEspaignol et ses adherens sui- 
vent le naturel des femmes, lesquelles après avoir pleuré et 
mors, pour dernier remède viennent aus injures, ainsi vos- 
tre ennemi rend maintenant ses derniers abbais : et si nous 
lui faisons preuve de nostre constance, resolution et magna- 
nimité, le voilà au bout de ses misérables entreprises. Car 
un Sylla, un Carbo, un Marins, un Antoine, et tels aultres 
tyrans , premiers pères de ces proscriptions abominables, 
n'ont pas donné aus Espaignols exemple de faire telle sottise 
et impertinence, ores qu'ils aient tracé l'exemple de cruaulté 
et barbarie, que ces misérables ont accompli : mais ils pros- 
crivoient ceus qui estoient fugitifs , chassez , cachez, et de- 
dans les pais esquels ils, avoient puissance. En cela ceus ci 
les rassemblent, c'est à dire en cruaulté, qu'ils proscrivent 
les gens de bien, de vertu, et d'honneur : mais en ce poinct 
sont ils sots et ineptes qu'ils proscrivent celui qu'ils doibvent 
combattre à main armée. Car d'envoier un empoisonneur^ 

10 



— 150 — 

comme la Duchesse de Parme a envoie, ou depescher un 
massacreur comme son fils héritier universel des vertas de 
ses ancestres, ce n'est pas Teffect d'une proscription , mais 
d'un brigandage. 

Voila, Messieurs, non pas ce que je pouvoi dire contre 
ceste tyrannicque proscription, mais ce que j'ai estimé con- 
venir en ce temps, parlant à vous qui avez la cognoissance 
de plusieurs choses que j'obmets, parce qu'elles vous sont 
cognuës : et d'aultant si je vouloi entreprendre de dire les 
particulières entreprises du Roi et de ses princîpaus minis- 
tres, j'entreprendroi ce que nul orateur ne peult assez digne- 
ment descripre, voire mesmes nul homme de bien ne pour- 
roit jamais concepvoir, tant est grande leur cruaulté, ty- 
rannie, et toutes sorte? d'injustice. Toutesfois j'espère tant 
par ce que contient ceste proscription, sufiisant tesihoignage 
de leur cœur par trop bas et abject, que par ma response 
vous cognoistrez assez, quels sont leurs pernicieus et misé- 
rables desseings : et de ceste cognoissance vous apprendrez 
aussi à quoi il est nécessaire que vous aiez l'œil et entendiez 
diligemment. C'est qu'ils d'esesoerent de vous pouvoir vain- 
cre par la force, et pour tant ils essaient de semer division 
entre nous, magnifiants premièrement ceus qui non seule- 
ment nous ont abandonnez contre leur serment, mais en 
temps perilleus, l'une de nos villes estant assiégée, de la- 
quelle ils ne peuvent faire aulcune plainte ni alléguer leur 
prétexte accoustumé, et mesmes (qui est le comble de toute 
desloiaulté) au mesme temps nous viennent assaillir par aul- 
tres endroits. Les menaces adjoustees en ceste proscription 
ne tendants à aultre fin sinon de vous estonner pour vous 
séparer d'aveeq moi, faisants par tout monstre, que c'est â 
moi à qui ils font la guerre et non à vous, ainsi que le loup 

vouloit persuader aus brebis qu'il n'avoit la guerre qu'aus 
chiens, lesquels estants desfaicts, il accorderoit aisément 
avecqletrouppeau,car ces chiens estoient tousjours autheurs 
de la meslee. Mais, Messieurs, quand j'ai esté absent, quand 
je me suis retiré en Alleniaigne, ne brusloil on plus ? n'es- 
pandoit on plus de sang? ne noioit on plus? la liberté estoit 
elle maintenue par ce dous personnage le Duc d'Alve? N'a ce 
pas esté lors que malheureusement on faisoit mourir en Es- 
paigne, vos ambassadeurs. Messieurs de Bergues et de Mon- 
tigni? N'estoit ce pas le temps auquel on presentoit à vos 
yeus sur des lances les testes de vos principauls chefs et gou- 
verneurs? L'aultre point qu'ils se proposent le plus, est l'ex- 
lirpation de la Religion. Ici, Messieurs, je n'entrerai point en 
ce débat qu'elle est la vraie Religion, en laquelle Dieu est 
vraiement servi et invoqué et selon sa parolle : laissant cela 
à remonstrer à d'aultres plus exercez que moi en ceste ma- 
tière, aussi que chascun peult cognoistré ce que j'en croi par 
ma profession. Mais bien vous dirai je que Testât de vostr<^ 
pais, est tel que sans ledict exercice il ne peult consister trois 
jours. Vous voiez le nombre miraculeusement acereu, la 
haine contre le Pape s'est enracinée au cœur de tous les ha- 
bitants du païs, pour ce que manifestement on a descouvert 
ses damnables practiques contre tout cest estât. Qui est ce 
doncq qui pourra se vanter d'aimer le païs, et conseillera qu'on 
chasse un tel nombre de peuple, lequel se retirant lais3ora le 
païs désert, paovre et chetif? peuplera et enrichera les 
estrangers? Mais quand ils ne vouldront sortir, qui est ce 
qui les pourra contraindre de le faire? Jettons l'œil sur nos 
voisins, considérons nos propres exemples, et si nous ne 
sommes du tout insensez, jamais nours ne choisirons si per- 
nicieus conseils qui ruineroient cest estât de fond en comble. 

Je vous dirai, Messieurs, encores d'advantage, ores qu'entre 
ceus qui suivent l'Eglise Romaine y ait plusieurs gens de 
bien et amateurs du païs, et entre eus aulcuns qui se sont 
Ireshonorablement acquitez : toutôsfois ceus de la Religion 
ont ceci d'asseuré, qu'on ne trouvera aulcun d'entre eus qui 
ait intelligence ni practicque avec l'ennemi, ains tous univer- 
sellement lui sont contraires. Et combien qu'aulcuns se 
soient trouvez entre eus, lesquels ressemblants aus enfants 
mièvres et insolents, aient donné par leur imprudence des 
affaires en la maison : toutesfois ils n'ont eu pour cela aul- 
cune intelligence avecq l'ennemi commun. Puis doncq, Mes- 
sieurs, que vous cognoissez leur desseing, il ne reste aultre 
chose sinon d'y remédier, et comment? c'est que vous accom- 
plissiez par effect ce que vous avez tousjours en la bouche, 
et ce que signifie la marque de vos flesches que vous avez 
voulu estre gravées en vostre seau, à sçavoir que nul mem- 
bre de ce beau corps regarde à ce qui lui est propre, mais 
au corps tout entier, qu'une partie du corps n'attire à soi 
la viande qui est préparée pour le gênerai, mais qu'elle per- 
mette que l'estomach qui est le conseil que vous ordonnerez 
la digère et envoie par les veines à touts les membres de cest 
estât, et principallement ou sepresentera quelque maladie, 
que promptement les médecins y soient envoiez, que les 
patients endurent pour un temps, et ainsi sentir par après 
une joieuse délivrance de leur mal. Sera ce point une re- 
proche à jamais sur nous, si aiants un si bel estât en main, 
les moiens si beaus, par une misérable avarice et cupidité 
d'attirer à nous quelques commoditcz au préjudice de nos 
compatriots, les uns tirants d'un costélesaultres d'un aultre, 
nous nous trouvons en un instant accablez |)ar nos ennemis 
niortels? Àiez souvenance, Slessieurs, de la tresgrande dirai- 

nation de cest estât qui advint après la mort du Duc Charles, 
laquelle n'advint pour aultre chose sinon d'auUant que les 
provinces s'amusants à débattre les unes contre les aultres 
pour quelques privilèges prétendus, pour quelques commo- 
ditez, le reste fust abandonné. Ne pensez pas qu'il soit en 
ma puissance, estants les affaires en tel estât, de résister 
long temps avecq si peu de moicns, que vous sçavez. Mes- 
sieurs, que j'ai eus en main. Mais au contraire si j'ai quel- 
que expérience au faict du gouvernement et de la guerre, si 
je cognoi ce païs, et les moiens de l'ennemi, quand toutes 
ces armées qui ja nous menacent d'Espaigne et d'Italie pour 
Tannée suivante^ nous viendroient sur les bras, ils feroient 
aultant et beaucoup moins que le Duc d'Alve a faict en Hol- 
lande et Zelande : et s'il est en vostre puissance d'y donner 
ordre, comme il est, et neantmoins vous ne le faictes, com- . 
ment appellera on ceste faulte si elle est commise par vous, 
Messieurs, qui estes ici assemblez , sur lesquels se repose 
tout ce bon peuple qui vous estime comme leurs pères, leurs" 
protecteurs, et lesquels embrasseront comme une nouveHe 
envolée du ciel un bon ordre si vous l'arrestez? Aiez doncq 
pitié de vous mesmes : et si ce qui vous touche ne vous es- 
meut, aiez pifié de tant de paovre peuple destruit, de tant 
de paovres veufves et orphelins, de tant de meurdres et car- 
nages faicts dedans les entrailles de vostre païs, tant d'Egli- 
ses destruites, tant de pasteurs errants avec leurs paovres 
trouppeaus. Représentez vous ceste cruelle et barbare ex(v 
cution faicte à Nivelle par le Conte de Mausfeld. Lesquelles 
choses vous pouvez éviter et rejetter tout le mal de ceste 
guerre sur l'ennemi, si seulement vous ostez les partîalilez, 
et d'un mesme courage vous emploiez vos moiens ensemble, 
sans espargner, je ne di pas le fond de vos bourses, mais 

ce qui en redondc. Et quant à ce qui me touche en particu- 
lier, vous voiez, Messieurs, que c'est ceste teste que ils 
cerchent, laquelle avecq tel pris et si grande somme d'argent, 
ils ont vouée et déterminée à la mort, et disent pendant que 
je serai entre vous que la guerre ne prendra fin. Pleust A 
Dieu, Messieurs, ou que mon exil perpétuel, ou mesmes ma 
mort vous peut apporter une vraie délivrance de tant tle 
maus et de calamitez, que les Espaignols lesquels j'ai tant de 
fois veu délibérer au conseil, deviser en particulier, et que 
je cognoi dedans et dehors, vous machinent et vous appres- 
tent. que ce bannissement me seroit dous, que ceste mort 
me seroit aggreable. Car pourquoi est ce que j'ai exposé tous 
mes biens? est ce pour m'enrichir? pourquoi ai je perdu 
mesvpropres frères que j'aimoi plus que ma vie? est ce pour 
en trouver d'aultres? pourquoi ai je laissé mon fils si long 
temps prisonnier, mon fils di je qne je doi tant désirer si je 
suis père? m'en pouvez vous donner un aultre? ou me le 
pouvez vous restituer? pourquoi ai je mis ma vie si souvent 
en danger? quel pris, quel loier puis je attendre aultre de 
mes longs travaus qui sont parvenus pourvostre service jusr 
ques à la viellesse et la ruine de tous mes biens, sinon de vous 
acquérir etacheter,s'ilen est besoing,au pris de monsangune 
liberté. Si doncq vousjugez, Messieurs, ou que mon absence, 
ou que ma mort mesmes vous peult servir, me voila prest à 
obéir : commandez, envoiez moi jusques aus fins de la terre, 
j'obéirai. Voila ma teste,sur laquelle nul Prince ni Monarque 
n'a puissance que vous : disposez en pour vostre bien, salut 
et conservation de vostre Republicque. Mais si vous jugez 
que ceste médiocrité d'expérience et d'industrie qui est en 
moi, et que j'ai acquise par un si long et si assiduel travail: 
si vous jugez que le reste de mes biens, .et qi^e ma vie vous 



— 155 — 

peuU encores servir (comme je vous dédie le tout et le con- 
sacre au païs) Résolvez vous sur les points que je vous pro- 
pose. Et si vous estimez que je porte quelque amour à la pa- 
trie, que j*aie quelque suffisance pour conseiller : croiez que 
c'est le seul moien pour nous garantir et délivrer. Cela faict, 
allons ensemble de mesme cœur et volunté, embrassons en- 
semble la défense de ce bon peuple, qui ne demande que 
bonnes ouvertures de conseil, ne désirant rien plus que de 
le suivre : et ce faisant, si encores vous me continuez ceste 
faveur que vous m'avez portée par ci devant, j'espère moien- 
nant vostre aide et la grâce de Dieu, laquelle j'ai sentie si 
souvent par ci devant et en choses si perplexes, que ce qui 
sera par vous résolu, pour le bien et conservation de vous, 
vos femmes et enfants, toutes choses sainctes et sacrées, 



Je le Maintiendrai. 



LA JUtSTIFICATION 



DU 



PRINCE D'ORANGES, 

contre les faulx blasmes, 
que ses Calumniateurs taschent à luy imposer à tort. 



Le sommaire des pièces y contenues, ensemble 
I^ Tiable des principales matières, sont mis à l'autre costé. 



Psalm 57. 

Le Maling aguette le juste^ et le cerche^ pour meUre à 
morty Mais le Seigneur ne le laissera en ses mains, et ne le 
tiendra pour meschant, combien qu'il soit jugé tel. 



Imprimé au moys d'Apuril. 
Anno 1568. 



PSALM V. 



Tu destruiras ceus, qui parlent mensonge. Le 
Seigneur a en horreur thomme meurdrier et trompeur. 
Seigneur^ conduys moy en ta justice, à catLse de ceus 
quim'aguettent. 



PSALM XGIIII. 



Hz se bandent contre l'ame du juste, et condamnent 
ie sang innocent. Mais le Seigneur me sera pour def- 
fencey et mon Dieu sera le Rocher de ma fiance. 



IVSTIFICATION 

DU PRINCE D'ORANGES, 

CONTRE SES CALVMNIATEVRS. 

Qui ONT EXPERIENCE dcs affaires d'Estatz et Publîcques, ne 
sont empeschez à cognoistre ceulx qui par ambition et désir 
de quelque bien particulier, cherchent troubler la tranquil- 
lité et repos publiçq, ains tiennent pour marcques certaines 
et infallibles de semblables desseings, toutes nouvellitez et 
manières inusitées, d'ont usent gens de pouvoir, crédit, et 
authorité. Et à tant pour monstrer qui ont esté chefs et au- 
theurs des troubles advenuz au pays bas, fault seulement 
considérer, qui estoyent ceulx qui avoyent cause (pour quel- 
que bien ou prouffit qu'ilz attendoîent) de désirer nouvelli- 
tez audict pays : et ont esté les premiers à les commencer, 
et mettre de faict en exécution. 

Et pour ce faire, nous semble nécessaire, représenter Tes- 
tât dudict pays bas, tel qu'il estoit au paravant iesdicts trou- 
bles, et après les guerres, que tant feu dé très-haute et tres- 
digne mémoire l'Empereur Charles, que le Roy d'Espaigne, 
Princes dudict pays bas, et souverains Seigneurs des vassaulx 
d'iceluy, ont quasi continuellement l'espace de dix ans sous- 
tenus contre le Roy de France,qui estoit tel, que nonobstant 

que durant icelles, le peuple estoit en quelque altération par 
rinquisiti(Hi et placcartz, que en plusieurs Pr6vinces,ron y 
observoit an faict de la Religion (s'augmentant de jour à aul* 
tre par raccroissement de ladicte Religion, et rigueur des- 
dicts placcartz (1) si exorbitante et extrême, qu'il faict à es- 
merveiller qu'on les a si longuement et avec telle pacience en 
ung pays si libre souffert et enduré) comme cy après sera 
remonstré. Ton s'estoit,toutesfois clairement aperceu, que les 
subjectz desdicts pays, estoyent aultrement prestz, non seu- 
lement de prester toute dette obeyssance, mais aussi d'expo- 
ser corps et biens pour sa Majesté. 

S'estant la noblesse avecq vertu et promptitude incroyable 
acquité ausdicts guerres. Et ayant les Ëstatz desdicts pays 
généralement et de leur volonté, contribuez aux fraiz d'itel- 
les, incroyable somme de deniers, revenant bien à la somme 
de quarante millions de florins, si voluntairement, que onc- 
ques l'on n'a apperceu à ceste cause quelque signe d'alteca- 
tion : de manière que l'on peult asseurement présupposer, 
que ledict pays estoit tellement affectionné à sa Majesté,que 
pour maintiennement du bien et grandeur d'icclle, contre 
ses ennemis, n'espargneroit chose du monde. 

Et sepouvoit à tant sa Majesté aisément asseurer de toutes 
forces estrangeres. Et estant chose naturelle, que tous grands 
services et biensfaictz, engendrent confidence, ne pouvoit 
estre que le«dicts pays, signamment les nobles, tenans que 
par leurs dangiers, sang et prouesse, sa Majesté avoit acquis 
tant honnorables victoires, et que par subvention, ayde et 
assistence commune s'estoit tant honnorablement deffaict 



(i) Appert par les placcartz publiez es années 1521. 26. 29. 31. 40. 44. 46. 
SO. 56 et autres., 

d'une si longue et fascheuse guerre, n'eussent entière coniS- 
dence, que sa Majesté (s'offrant l'occasion) auroit regard à 
leurs si grands et notables debvoirs et services, par où Ton 
pouvoitles-dictspays aussi apparentement asseurer,de toutes 
troubles et esmotions intestines. 

Car n'attendant le subject aultre que bien de son Prince, 
continue avec plusgrande dévotion en l'obéissance d'iceluy : 
De manière que considérant Testât desdicts pays, florissantz 
par le cours de toute sorte de négociations et marchandises, 
et ce que en dépend, combien qu'il estoit fort fouUé par la 
guerre précédente, chargé, et quasi oppressé de Tailles, Im- 
postz, et Exactions, imposées à cause desdicts sommes de 
deniers, qu'avoit^ convenu lever pour les fraiz d'icellc : N'y a 
rien plus apparent, que estant par dehors asseuré des enne- 
mis, et par dedans si uni avecq son Prince, et secouru des 
Placcarts et ordonnances accommodez au temps, non seule- 
ment se seroit refaict, acquité et deschargé de toutes debtes, 
mais en peu d'années parvenu au comble de toute félicité hu- 
maine. 

Dont sa Majesté venant à estre redoubté et crainct des es- 
trangiers, et révéré et aymé de ses subjectz, se pouvoit tenir 
pour le plus grand et heureux Roy et Prince de son temps : 
De sorte, qu'il fault confesser, que ceulx qui ont empesché 
cestuy bien et félicité, et dissolu ceste union, et divertyceste 
affection, ont commis faulte si grande, au détriment de sa 
Majesté, et de la Republicque, qu'ilz méritent d'estre puniz 
et chastiez, à l'exemple d'aultres : Et pensons que tous ceulx 
qui voyent lesdicts pays à présent reduicts en extrêmes cala- 
mitez, servitude, et misères, au lieu de félicité tant appa^ 
rente, cohcurreront en ceste nostre opinion, et donneront la 
mesrae sentence. Et Nous Gvillaume de Nassav, Prince d*0- 

ranges, cstans tenus par le Procureur gênerai, suyvant ses 
Lettres patentes d'adjournement et Citation (1), autheurde 
cestemutation,Ne refusons aucunement ladiclepunition, en cas 
que le prétendu dudict Procureur, soit Véritable. Lequel pour 
représenter quelque cause et occasion que nous pourroit 
avoir incité à icelle (n'ayant apparence que l'aurions entre- 
prins sans cause) allègue nostre ambition et désordonnée 
affection d'administrations. D'ont s'ensuyt que la cause finale 
de noz actions et desseings, seroyent esté honneurs, entre- 
mises, et authorité extraordinaire. 

Dont pour oster audict Procureur, ce fondament, sur le- 
quel il prétend bastir son accusation, suffiroît à ceulx qui 
ont coghoissance de nostre personne alléger nostre naturel, 
nullement enclin à semblables convoitises, Et aux autres,les 
parties des biens, d'ont Dieu par sa grâce nous avoit pour- 
veu, par le bon gouvernement et administration, desquels 
pouvions plustost espérer grandeur et authorité, que par 
aultre entremise quelconque. Car fault que tous confessent 
que estans retirez en noz maisons, et à noz affaires, avions 
beaucoup meilleur moyen d'amasser trebors et richesses, et 
par la gaigner, conserver et maintenir authorité, quedespen- 
dant largement en court,esperer ladicte authorité, par usur- 
pation d'administrations : desquels tous ceulx qui ont quel- 
que cognoissancede noz affaires,sçaventfort bien que n'avons 
oncques prétendu aucun prouffit : et estans les pays si af- 
fectionnez à sa Majesté^ comme cy devant a esté dict, n'y a 
rien plus absurd, que nous vouloir imputer avoir voulu 
usurper sur l'auctorité d'icelle, et ledict pays. 

Mesmes que avons tousjours esté d*opinion, que sa Ma- 

(I) Apport par les lettres dialoircs du 19.(ie Janvicrct laproclaiiuid»'" 
du 24. dudict moy.s,îm fin insérez. 

jesté debvoit plustost entretenir ses subjeetz en ladicte affec- 
tion et volunté, par modération des Placcartz, que par ad- 
vancement de nouvellitez et rigueur les en divertir : qui est 
le seul poinct et moyen par lequel l'on peult prétendre, que 
aurions voulu parvenir à ladicte surprinse. Car Ton ne peult 
nyer, que affection et benevolence, sont moyens,par lesquels 
le Prince peult maintenir son auctorité et ses pays. Et fault à 
tant confesser, que par ladicte opinion venions à conserver et 
non à usurper l'auctorité de sadicte Majesté. Laquelle si aul- 
tres ont trouvé plus expédient que fust maintenue par ri- 
gueur, s'ensuyt bien, que, quant aux moyens de ceste con- 
servation, avons esté en opinion contraires : mais nullement 
quant au poinct dudict maintiennement et conservation, la- 
quelle l'expérience monstre que par ladicte rigueur ne se 
pouvoit faire, demourant lesdicts Pays en l'apparente félicité 
qu'ilz estoient, en laquelle desirions qu'ilz fussent, soubz 
l'auctorité de sa Majesté, conservez, qui a esté après le ser- 
vice deDîeu, la seule cause, que n'avons approuvé la rigueur 
de ladicte Inquisition et Placcarts. 

Dont rendront aussi tesmoignage toutes noz aultres ac- 
tions, eslongees, voire contraires à toute ambition : Car et 
auparavant avions renoncé à Testât que avions au conseil d'es- 
tat. Et à celuy de chief des finances (i), tant apparente, pour 
guigner la vogue et suyte de tous estatz (voire nous mettant 
quasi toute la superintendence des affaires en mains, si eus- 
sions voulu) et desquels, aultres s'en sçavent si bien servir à 
leur prouifit : Ains grâces à Dieu, avons esté tant eslongez 
de ceste pretension, que avons l'ung et l'autre desdicts Estatz 
remis à sa Majesté, puis que n'y povions faire bon service, 

(I) Appert par les cojpmissions sur ce en forme depescbces et renvoyez 
ran 1558. 

comme bien eussions désiré, obstant les trafficques d'îceaix 
aultres : toutesfois comme sa Majesté par eeluy nostre de- 
portement et renvoy de noz commissions, ne laissa de nous 
adhiber souvent es délibérations, nous avons, à nostre pos- 
sible, acquitez, pour adviser ce que nous sembloit,pour son 
service, et le bien du pays convenir, et ce nous estoit grand 
crevecœur, de veoir, que quelques deux ou trois, travcr- 
soyent ainsi la bonne intention de sa Majesté. 

Mais comme icelle avoit tout ce temps cogneu la sincérité 
de noz actions, et promptitude de noz services, Et estant en 
Zeelande, pour partir vers Ëspaigne, nous fist autresfois 
grande instance , de reprendre ledict Estât de Conseillier, 
avons obey, après nous avoir grandementexcusé,mais voyant 
depuis les choses aller à raccoùstumé, et aultrement que sa 
Majesté nous avoit donné espoir, avons prié derechef estrede- 
portez,environ deux ansapres(l).Et voyant que à toute force 
Ton vouloit réduire le Pays en servitude (que aucuns appel- 
lent entière obéissance) comme cy après sera déclaré, pour 
n'avoir occasion d'entrer sur ce poinct, (qui du tout sembloit 
tendre au détriment de sa Majesté, et de la Republicque) en 
plus ample contestation, avons aussi requis d'estre déportez 
de noz gouvernemens pour entièrement nous retirer, et vac- 
(]uer à noz affaires particulières, Et pour point estre notez 
des inconveniens que par la apparentement pourroyent adve- 
nir. A laquelle fin avons souvent faict plusieurs instances (â), 
tant vers sa Majesté, que la R^ente, mesmes encores plus 
d'une fois après la présentation de la Requeste des confede- 
rez, par noz adversaires tant descriee (5). 

(I ) Appcrbpar lettres envoyées au Roy du S5. de Jullet 1561. 
(S) Appert par lettres envoyées au Roy du 11. de Mars 1562» et 29. de 
JuIIet 1563. ^ 

(5) Appert par lettres envoyées au Roy le 20. d'Apuril. et27.de May 1S66, 

Et certes si nostre ambition eust esté aucunement sus- 
pecte, n'est vray semblable que sa Majesté, nous eust refusé 
ledict deportement, du moins ne nous eust tant de fois si ex- 
pressément commandé et instamment requis, d'y vouloir 
continuer (i). Estant de droictnotoir, qu'on doibt eslonger de 
toutes administrations et gouvernemens, ceulx desquels on 
craint l'ambition. De sorte que sa Majesté nous continuant 
esdicts estatz et oiBces,yient à déclarer (directement contraire 
au soustenu dudict Procureur gênerai) que ne auparavant ne 
après le parlement d'icelle, estions suspectz de par ambition 
avoir voulu surprendre sur l'auctorité d'icelle, ou autrement 
sur ses pays, puis que par là appert assez que ne desirions 
rien tant que d'estre déportez de toute administration et auc- 
torité. 

Et qui prendra regard que après le parlement de sa Ma- 
jesté tous les affaires restoyent es mains du Cardinal de 
Granvelle, et comme ledict Cardinal estoit jaloux de sa 
grandeur : (Mesme estant accoustumé de faire exiler et for- 
clore de toute administration et entremise, ceulx qui en 
quelque manière luy sembloyent pouvoir empescher l'accrois- 
sement ou maintiennement d'icelle : Dont servira d'exemple 
que du temps du feu de tresheureuse mémoire l'Empereur 
Charles, il persuada à sa Majesté de n'entremettre aux af- 
faires de l'Empire, Seigneurs de qualité, et qui povoyent 
obfusquer ou diminuer son auctorité. Et plus particulière- 
ment le Seigneur Ferdinando Gonzaga,Gouverneur de Milan, 
et le Conseillier Rejnart : Ayant ledictSeigneur Ferdinando, 
durant le Gouvernement dudict Cardinal, es affaires d'Italie, 
esté constrainct abandonner sondict gouvernement, etjus- 

(i) Appert par lettres du Roy datées du 3d. de Septembre 156i. 6. de 
JniDg 1$63. etSi. de Jullet. 1566. 

U 

ques à la mort continuer à la poursuyte de certain procès 
criminel, que luy estoit suscité par son moyen (pour par là 
gaigner la vogue des Espaignolz, lesquels quant à la reste, 
avoyent soubz leur domination toutes les Seigneuries de sa 
Majesté en Italie) : Et ledict Reynart laisser sa maison, 
femme, enfans, et estatz au pays bas, et se trouver en Es- 
paigne, où il est apparent, comme confiné ou relégué, finir 
ses jours. Ne trouvera aucunement vray semblable , que si 
nous eussions prétendu par administration usurper sur l'auc- 
torité du Roy (ce que faire ne pouvions sans diminuer Tauc- 
torité dudict Cardinal) Ton nous eust retenu ausdicts Estatz, 
ains au contraire que à l'exemple des deux precedens eus- 
sions esté constrainctz les abandonner plustost que ne l'a- 
vons requis, du moins Ton ne nous eust refusé congé d'en 
départir à la première demande, et encores aux itératives. 

Mais cognoissant ledict Cardinal nostre naturel eslongé de 
toute ambition^ et que de faict ne desirions aucune entre- 
mise, et moins grande et extraordinaire, et par laquelle eus- 
sions prétendu d'usurper sur son auctorité , a bien voulu 
practiquer que fussions retenuz ausdicts Estats, à fin d'abu- 
ser le peuple, auquel il se sentoit fort odieux, et par moyen 
de nous et auttres, faire trouver ses actions meilleures,qu'el- 
les n'estoyent : A l'exemple de Dionysius, Tyran deSecllIe, 
qui retenoit en son Conseil, ceulx, d'ont le peuple avoit 
bonne opinion : point, comme il disoît, pour user de leur 
advis, mais seuUementà fin qu'il semblast qu'il en usast. 

Et après le partement dudict Cardinal, s'offrant l'occasion 
de descouvrir l'ambition si aucune estoit en nous, ne s'est 
oncques veu qu'avons prétendu le moindre poinct pardes- 
sus les autres , ains a esté rendue à Madame de Parme Gou- 
vernante, l'auctoritéque luy appartenoit, et que ledict Car- 

dinal avoil usurpé, se servant d'elle (comme des autres liu 
Conseil) de couverture et ombre : De manière que ladicte 
Dame a depuis ouvertement déclaré et confessé , qu'elle 
avoit plus entendu des affaires du Pays, en peu de mois 
après ledict partement, que de tout le temps que ledict Car- 
dinal avoit esté auprès d'elle. 

Laquelle veullant parapres aux dernières troubles aban- 
donner la ville de Bruxelles, et se retirer à Mons, (laissant 
lout au bénéfice de nature) et par la donner occasion à ceulx 
qui eussent peu avoir envie de surprendre sur son autorité, 
Tavons avecq aultres , par grande instance et importunité, 
requiz et supplié ne vouUoir faire ce tort à soy mesme, ne 
telle disreputation et desservice à sa Majesté, qui monstre 
bien que noz actions et pensées ont esté du tout contraires 
à Tambition, dont pour le présent à tort Ton nous accuse. 
Et certes si eussions eu quelque desseing d'usurper seulz 
l'autorité, ne ce nous pouvoit offrir occasion, ny moyen, plus 
propice et convenable, que de veoir la Régente effectuer son- 
dict desseing. Mais comme nostre intention estoit du tout 
contraire, Tavons^à nostre povoir,emp3sché, comme dist est. 
Et estant remonstré à sa Majesté estre convenable pour 
son service, que le Conseil d'estat fust augmenté des Sei- 
gneurs et gens de lettres, et autorizé en aucuns poinctz,pour 
obvier à toute confusion et dissenlion,et pouvoir tant mieulx 
en beaucoup d'affaires resouldre, mesmes aussi afin que les 
decretzet resolutions d'icelluy, fussent entretenus, et sortis- 
sent effect, avecq plus grande autorité et respect, aussi afin 
que seroit mieulx ostee toute occasion à ung chascun d'u- 
surper toute l'administration, ou cercher son privé aux des- 
pens du publicq. 
Etestans requis de par Madame, de dénommer aucuns 

que Ton pourroit à ce promovoir, nous en sommes excusez, 
pour ne donner aucune suspition, que y voulussions mettre 
quelques ungs à nostre main, et avecq lesquelz avions intel- 
ligence, ayant le tout remis à sa Majesté, sans que oncques 
ayons faict demoustrance, de penser à nostre particulier. 

D'ontse peult inférer quenonseullement à tort,mais aussi 
contre toute apparence de vérité, sommes accusez, de par 
ambition et convoitise de gouvernemens et administrations, 
avoir voulu usurper sur Tauctorité de sa Majesté, et à cest 
effect, troubler le repos et tranquillité, d*ung pays auquel 
debvons quasi autant, qu*à nostre propre patrie : Et ce sans 
prendre regard à nostre propre dommaige et interest, esquel- 
lesdebvionsapparentementencourrir,à causedes biens qu'a- 
vions esdicts Pays, par moyen desdicts troubles, estant nos- 
tre bien, interest, et dommaige, inséparable de celuydudict 
Pays. 

Car estant le naturel des ambitieux, de vouloir gouverner 
seul, et avecq forclusion d'aultres , avons au contraire non 
seullement proposé que le Conseil se debvroit augmenter, et 
Tauctorité communicquer à plusieurs, mais aussi offert de 
nous en retirer, pour donner place aux autres : Dont ladicte 
Gouvernante et ceulx dudict Conseil pourront estre tes- 
moings. 

Convient à tant cercher allieurs causes plus apparentes 
desdicts troubles ; et pour ce faire, considérer, que lesdicts 
Pays estoyent sur tout jaloux de la conservation des libertez 
et franchises qu'ilz avoyent, tant en vertu des conlracts faicts 
avec leurs Princes, que des Privilèges obtenus d'iceulx,mes- 
mes aussi des Empereurs, de toute ancienneté : craindant 
que par introduction des estrangiers, et noromeement Espai- 
gnols. Ton les en vouloît priver, pource que ledict Cardinal 

avoit dict que le Roy ne pouvoit maintenir lesdicts Pays,sans 
retenir forces d'Espaignols, et se faire absouldre par le Pape, 
da serment qu'il avoit faict à la réception d*iceux : Et les 
conquerrede nouveau, pour, en abolissant lesdicts contractz 
et Privil^es, les gouverner à sa volunté : Et mesmes alle- 
guoit, que Ton n'y poUvoit parvenir, sans trencher les testes 
à quatre ou cincq des principaulx. 

Par où toutes Nouvellitez venoyent à estre tant plus sus- 
pectes et odieuses, y joingt, que durant les dernières guer- 
res, l'on avoit assez modéré et suspendu l'extrême rigueur 
de rinquisition et Placcartz. Et par l'Introduction des gens 
de guerre AUemans, d'ont on estoit contrainct s'aider, donné 
liberté aux presches qui se faisoyent ouvertement entre eux, 
tant en villes que en campaigne : et secrètement entre les 
autres en plusieurs lieux, joinct que en tous les Pays circon- 
voisins estoit desja receu la doctrine contraire à la Romaine. 
Et que par là en ung Pays si peuplé et fréquenté de tous 
costez, le faict de la Religion estoit successivement, et par 
l'espace de tant d'années si advancé, que en la fin l'on tenoit 
pour exécrable, le nom de ladicte Inquisition et Placcarts, 
par lesquelles multitude innumerable de gens, voire, plus de 
cinquante mille personnes, avoient cruellement esté exécu- 
tez et mis à mort, et autre semblable contraincte d'abandon* 
ner biens, parens, amis, et alliez, et vivre en perpétuel et 
misérable exil, seulement (comme l'on veoit et entendoit de 
jour à aultre plus clairement) pource qu'ilz ne s'avoyent 
voulu eslongner des commandemens de Dieu, et suyvre les 
inventions des hommes. 

Ce que causoit non seulement altération, mais aussi par 
divers respects, aigreur si grande contre ladicte Inquisition 
et Placcartz , que les Officiers en plusieurs lieux n'osoient 

plus procéder à Texecution d'iceulx, sinon de nuict, et à la 
desrobee, et ce point encores sans péril et dangier de trou- 
bles. Et pourront tesmoigner s'ilz n'ont souvent avecq grand 
liazard garanti leur vie de la rage de la commune, esmeue 
par ce misérable spectacle des exécutions si horribles. 

D*ont tous ceulx qui avoyent expérience des affaires, pre- 
voyent, que cestuy poinct seul, seroit occasion d'esmotions, 
si sagement et en temps n*y estoit pourveu. 

Lesquels et autres inconveniens craindant desja de son 
temps, la Royne Marie, Gouvernante desdicts pays , s'estoit 
Tan 50. en personne transportée à Augsbourg, vers feu de 
tresheureuse mémoire l'Empereur Charles, à fin de modérer 
et mitiguer la rigueur des Placcartz, lors conceuz (1) : et 
laisser affranchiz de ladicte Inquisition la ville d'Anvers, et 
le pays de Brabant, et autres qui n'en avoyent esté subjec- 
tez. Ce que aussi vers sa Majesté elle obtint (2). Quoy non 
obstant ledict Cardinal avec ses Créatures et Inquisiteurs, 
nëcessarent de leurs persécutions et practicques, avec grand 
murmure du peuple. 

Mesmes sceurent bien user d'une grande cautelle, et faire 
depescher au nom de sa Majesté au commencement de son 
règne, l'an 55. lettres de Placcart pour donner assistence 
aux Inquisiteurs (5). Et ores que icelles furent incontinent 
après revocquees, quant sa Majesté fust informée, de ce,que 
alendroict de l'Inquisition s'estoit paravant comporté,toutes- 
fois ce causa une véhémente aigreur au peuple, voyant leur 



(1) Appert par le placcarl du moys d'Apuril 1550. 
(î) Appert par le placcart du moys de Septembre 1550. 
(5) Appert parles lettres de placcart surce depcscheesVan. 1555. eties 
lettres reuocquatoires depuis concédées. 

£t ayoyent à tant au parlement de sa Majesté, l*œii sur ce- 
luy qui seroit commis au gouvernement gênerai desdicts 
pays : de tant plus que les Estatz generaulx, avoyent adonc 
à grande difficulté peu obtenir de sa Majesté que les soldatz 
Espaignols, retireroyent du Pays, desquels ledict Cardinal 
s'entendoit fortifier. 

Ce que 'prévoyant aussi d'extrement ledict Cardinal (lors 
Evesque d'Arras) combien qu*il entendoit en effect avoir seul 
ledict gouvernement, fist tant, que le tiltre et nom de Gou- 
vernante, fust attribué à la Duchesse de Parma, (laquelle 
alors n'avoit aucune expérience des affaires, ne humeurs du 
Pays bas, s'ayant tousjours tenu en Italie, à fin que à ceste 
occasion elle fusse quasi constrainote de se rapporter à ce 
qu'il luy persuaderoit.) Et pour faire trouver ses actions 
meilleurs, que sa Majesté, au paravant partir, ordonnoit 
nng Conseil d'Estat, auquel furent députez , aucuns des 
principaulx Chevaliers de l'Ordre, et Nous, (nonobstant nos- 
tre refus, comme dict est) entre les autres. Car se sentant 
tenu ennemi de toutes libériez, franchises, et Privilèges, qui 
pouvoyent empescher ses desseings , et Chief, Autheur et 
Promoteur de Tlnquisition et exécution des Placcarts, sca- 
voit tresbien, que ceulx desdicts Pays, n'eussent souffertson 
Gouvernement, sans s'opposer, des la première heure. 

Estant doncq le repos et tranquillité dudict Pays souste- 
niie de ceste umbre,apparence, et couverture, que les affaires 
se traictoyent par Tauctorité de ladicte Gouvernante,et advis 
dudict Conseil d'Estat, fust par l'ambition et indiscrétion du- 
dict Cardinal, bien tost après, osté, et descouvert ceste Mas- 
que, pource que quasi incontinent après le parlement de sa- 
dicte Majesté, il commença seul, ou avecq quelques ungs 
dependans de luy, à part traicter tous affaires d'importance, 

sans les représenter, comme il appartenoit, à ladicte Gou- 
vernante, et communicquer et proposer audict Conseil d'Es- 
tat, disant ouvertement aux députez des Provinces et villes, 
qu^il se falloit à luy et point ailleurs, addresser, pour parve- 
nir à bonne fin et depesche des affaires : et neantmoins 
soustenant que tous ceulx dudict Conseil d'Estat, debvoyent 
esgalement respondre des inconveniens , si aucuns adve- 
noyent. Ce que alteroit et sembloit fort irraisonnable à au- 
cuns dudict Conseil, qui en firent aussi remonstrance par 
lettres à sa Majesté, comme icelle leur avoit ordonné de faire 
en cas semblables. 

Et comme ce pendant d'Evesque il se fist Cardinal, Et le 
Président Viglius (ung de ses premiers) Prestre, concurrant 
le bruict des nouvelles Eveschies et incorporation des Ab- 
bayes et prelatures (1), mesmes aussi les déterminations du 
Concile de Trente (choses résolues par sa Majesté, avant son 
partement, par le conseil desdicts deux; et quelques trois ou 
quatre aultres, taschans par là assouvir leurambition €t ava- 
rice) fust fort altéré et esmeu le peuple, duquel n'y avoit 
membre ny estât, qui ne se sentoit grandement intéressé : 
Tenans les Seigneurs et Nobles que ceste authorité dudict 
Cardinal, et Nouvelle Introduction d'Evesques (tous depen- 
dans de luy) tendoyent à leur dépression, et pour mettre le 
gouvernement et administration dudict Pays es mains des Ec- 
clesiasticques : et à tant indirectement en priver sa Majesté 
(à laquelle lesdicts Ecclesiasticques soustiennent,ne debvoir 
ne pouvoir porter aucune obeyssance,)et tous autres : Et les 
Abbez, Prelatz, Conventz et Collèges, que lesdicts Evesques 
se vouloient enrichir de leurs despoilles, mesmes en incor- 

(1 ) Appert par les Bulles Papales de Paul 4. et P|e 4. 

poranl lesdîcts Abbayes et Prelatures, leur oster toute élec- 
tion, et espoir de parvenir aux dignitez accoustumees : Et le 
peuple, que c'estoit le vray chemin pour abolir toutes libér- 
iez, franchises et privilèges, et introduyre Tlnquisition, et 
renouvefler l'ancienne rigeur des placcars, et les reduyre en 
servitude des Ecclesiasticques : qui ont esté les vrayes causes 
et sources des difBdences, troubles, et maulx depuis ensuy- 
vies (quant Ton a voulu mettre en exécution ce que ces beaux 
Conseilliers avoyent persuadé à sa Majesté, lesquels pource 
en debvroyent estre notez et reprins) Lesquels Ton prétend 
divertir dudict Cardinal, pour nous en charger, sans couleur 
ou apparence quelconque. 

Et combien que par hystoires Ton trouve, que à moindres 
occasions sont advenus changemens, esmotions, et révoltes : 
si est ce, que en ung peuple si tresaffectionné à son Seigneur 
et Prince, ne firent encores ces causes leurs effects accoustu- 
mez et ordinaires , pource que Ton esperoit, que les Estats 
desdicts Pays (recommandez par les debvoirs et services 
falots es guerres précédentes) pourroyent divertir l'intention 
de sa Majesté, et que icelle accommodant ses délibérations 
au temps, et selon leurs traictez et Privilèges, empescheroit 
plustost, à la Requeste d ung peuple si loyal et fidel, toutes 
nouvellitez, et mesmes le progrès des Eveschees, de l'Inqui- 
sition, et rigueur de ses Placcarts, que à l'appétit d'ung es- 
tranger, et quelques gens incognus, advanceroit nouvellitez 
si exorbitantes, contre la disposition desdicts temps. Privi- 
lèges du pays, ses promesses, et en effect la nature mesme, 
veu les troubles au mesme temps suscitez en France à l'oc- 
casion d'ordonnances et Placcarts, tendans à semblable effect. 
Combien que ledict Pays n'est si fréquenté, et de toutes 
parts enclos et environné des pays suyvants autre Reli- 

gion, que la Romaine, comme sont lesdicts pays bas. 

De tant plus que desdicts novellitcz se commençoy 3ntaussi 
à ressentir estrangiers , Archevesques, et Evesques de FEm- 
pire, par l'Erection desdicts nouvelles Eveschees , intéressez 
en leur Jurisdiction et Diocèse : Et que d'icelles sa Majesté 
ne pouvoit tirer aultre prouffit, que de coUocquer son aucto- 
rite, en ceulx, qui expressément faisoyent profession de ne 
le vouloir recognoistre. 

Par ces raisons et aultres, que chascun se proposoit selon 
la capacité de son entendement, et sur tout Tespoir que les- 
dicts Pays, tant en gênerai, que les particuliers avoyent en la 
bonté du Roy, ayant tant par sa Majesté que ses prédéces- 
seurs, tousjours esté traictez en raison, et par justice, et se- 
lon les droicts du Pays, et estans accoustumez remonstrer 
ce, en quoy ils se sentoyent grevez , par requeste et doléan- 
ces, ont bien voulu prendre le mesme chemin, et par iceluy 
advertir sa Majesté des Nouvellitez susdicts, et inconveniens 
apparens d'en sourdre, si bien tost ny fust remédié, et à tant 
de la part de la Gouvernante, et des Seigneurs , estans au 
Conseil d'Ëstat, (lesquels ledict Cardinal, comme dist est, 
soustenoit debvoir esgallement avecq luy estre chargez de 
tous inconveniens, qui pourroyent advenir) fust envoyé (4) 
vers sa Majesté par la poste, et en diligence, le Seigneur, 
Baron de Montigny, Chevalier de l'Ordre, avecq charge etin- 
struction de remonstrer Testât et nécessité du Pays, et mes- 
çontentement gênerai desdicts nouvellitez, que fist surceoir 
toute ultérieure et particulière poursuyte des nobles, estans 
des Estats du Pays, esperans par ce, que sadicte Majesté or- 
donneroit sur lesdictes remonstrances satisfaction , ou du 

(i)£nAou8t,raiil562. 

moins allégement des poincts, d'ont ils se sentoyent intéres- 
sez et grevez, Veu que pour empescher l'incorporation des 
Prelatures et Abbayes, lors vacquantes en Brabant, les Pré- 
lats et antres Estats dudict Pays, avoyent au paravant en- 
voyé (i) leurs députez, comme aussi avoyent faict ceulx 
d'Anvers (2), pour empescher l'Inquisition et Introduction 
de leur nouvel Evesque, que retint lesdicts pays pour quel- 
que temps suspens , et sans quelque esmotion ou trouble, 
soubs espoir d'obtenir par iceulx leurs députez, quelque 
bon remède et appoinctement tel, que Testât des affaires re- 
quiroit, combien que le faict de la Religion s'advançoit de 
touscostez. 

De sorte que Ton commenchoyt en aucuns lieux à prescher, 
non seullement secrètement (ce que par aucune rigeur l'on 
n'avoit oncques sçeu empescher,) mais aussi publicquement, 
et nommeement à Valenciennes, Tournay, et quelques aul- 
tres lieux, àquoy donnoit, du moins augmentoit les occa- 
sions, la liberté de la Religion accordée en France : De tant 
que leur sembloyt, n'avoir moins mérité vers leur Roy et 
Prince, que les Franchoys, à l'exemple desquels estanstraic- 
tez en plusieurs endroicts, leur semblovt aussi qu'ils meri- 
toyent d'obtenir liberté de leurs consciences , et veoyt-on à 
l'œil que esdicts pays (environnez d'aultres tous suyvans 
aultre Religion, comme dist est : Et lequel se doibt entrete- 
nir par l'intercours de la marchandise, fréquentation et con- 
versation des voysins,) estoit impossible de plus observer les 
anciennes ordonnances et placcarts au faict de la Religion : 
Laquelle par iceulx l'on avoit prétendu desraciner et extir- 



(1) En Peurler, Tan 1562. 

(2) En May, Tan 1562. 

per, là où toutesfois Ton trouvoit par expérience, que aussi 
en la plus grande rigeur,eile estoit creùe et augmentée : Et 
que à tant du tout est impossible, par rigeur efforcer et coii- 
straindre Religion ou conscience, du moins plusavant que 
à quelque dissimulation. 

Ce nonobstant, continuoit ledict Cardinal, d'introduire et 
mettre en possession les-dicts Evesques, ayant pour soy 
practicqué rArchevesché de Malines, (en vertu de laquelle il 
entendoit aussi demeurer Métropolitain et Primat, Et englou- 
tir l'Abbaye d'AlIligem,la plus riche de Brabant, oultre celle 
de S. Amand, dont s'estoit desja saisy) et les aultres reparti 
entre gens si mal propices et idoines , que publicquement 
Ton en mocquoit. Et combien que les-dicts introductions se 
faisoyent en aucunes villes, sans opposition manifeste, si est 
ce que l'on s'apparcevoit aisément du mescontentement, que 
plusieurs en recepvoyent, et s'opposoyent aucuns, nommée- 
mentceulx d'Anvers, Groeningen, Leewaerden, Deventer, 
Ruermonde, assez ouvertement. 

Et estoit aysé d'entendre, à quoy ces menées tendoyent, 
puis que le Cardinal (qui dominoit pardessus tous les con- 
saulx, et la Gouvernante mesme, Et qui à tant avoit auctorité 
et pouvoir absolut) devenoit chef de tous ces Evesques, qui 
par leur inidoneité et inexpérience, tous devoyent dépendre 
de luy, et que à tant usurpoit plus d'auctorité qu'onques 
Prince dudict pays avoit eu, et qui pour maintenir, confir- 
mer, accroistre et augmenter icelle par moyens violons, 
avanchoyt le faictdc rinquisition,et exécution des-dicts plac- 
carts. Et pour gratifficr, avoit moyen de à sa recommanda- 
tion, faire donner, distribuer, et conférer tous offices, béné- 
fices et mercedes du Roy, et de ladicte Gouvernante, sans le 
moyeu qu'il avoit de par soy et par lesdicts Evesques : et à 

taJnt s'avoil ouvert le vray chemin, pour gaigner, acquérir, 
et maintenir auclorité sur le Roy et ses pays : Et d'avantage 
pour estre adverty au vray de ce que passoit par tout, et en- 
tretenir les Roys et Princes voisins, avoit quasi de sa main 
et à sa poste, tous les Ambassadeurs, agens et députez de sa 
Majesté : et entre autres, son frère propre, qui mist les af- 
faires de France en tel estât, que pour le bien et repos du- 
dict Royaume, la Royne requist tresinstamment, sa Majesté, 
Poster de là. 

A quoy qui voudra prendre regard, pourra facillement 
juger, qui estoit qui pretendoit sur Fauthoritéde sa Majesté : 
Nous qui n'avions aucuns desdicts moyens, et recepvions que 
mescontentement de toutes nouvelletez : Et que nous estions 
plus de unefois déportez du conseil d*estat, et celluy de 
Chief des finances, et ne desirions riens tant que d'estre aul- 
tresfois déportez (flidict conseil d'estat, et aussi par après de 
nos Gouvernemens, et d'icelluy Conseil, Ou ledict Cardinal, 
qui par nouvelletez, et moyens si extraordinaires, de faict, 
declaroit, avoir la-dicte authorité, tendant par iceulxà se 
confirmer et maintenir en icelle, voire plus grande que onc- 
ques Prince avoit eu audict Pays. 

Certes, nous pensons que ceulx qui prendront regard, et 
jugeront de ce que dist est, sans affection, ne trouveront 
moins absurd, que Ton nous prétend en ceste partie accuser, 
que si Ton vouloit excuser ledict Cardinal. 

Or ayans les députez des Prélats par moyen d'argent et 
Pensions, obtenu que Ton ne procedoit à l'incorporation des 
Abbayes : et lesdicts d'Anvers, que l'on ne les molesteroit de 
l'Inquisition, et useroit avecq eulx de connivence, au regard 
de l'introduction dudict nouvel Evesque : Et estant ledict 
Seigneur de Montigny retourné sans resolution souifisante. 

pour remédier aux autres Inconvenîens, et par le peu d'es* 
poir du r'addressement des affaires, veu que par moyen des* 
licts pensions, I*on advançoit le faict desdicts Evesques (rîn- 
troduction desquels n'estoit que la vraye Inquisition,) Et que 
Ton pretendoit indirectement priver lesdicts d'Anvers de 
Teffect de ladicte connivence, les vueillant reduyre en pou- 
voir dudict Gardinal,et sous TArchevesché de Malines,trouyd 
la Régente en Conseil, d'aultresfois représenter à sa Majesté 
Testât des affaires, et signamment de Valenchiennes etXour- 
nay, ou sembloit par tout impossible, contenir le peuple de 
l'exercice de la Religion, sans continuelle garnison et garde. 
Et fust par son Alteze envoyé vers sa Majesté son Conseillier 
Armenteros (i), que lors finablement fust résolu par sa Ma- 
jesté que ledict Cardinal, apparent autheur de toutes altéra- 
tions et mescontentemens, s'absenteroit desdicts Pays, que 
donna derechef quelque contentement et espoir d'amende- 
ment des affaires au peuple. Et fust en effect cause, de tenir 
autresfois lesdicts Pays suspens, et sans procéder à ulté- 
rieure altération. 

Mais comme les créatures dudict Cardinal continuoyent es 
mesmes nouvelletez,et traictoyent,en son absence,les affaires 
au mesme ordre qu'il avoit observé, retournèrent bien tost 
les mesmes desordres : Estant impossible d'y remédier par 
les dissentions, qui estoyent entre les trois princip^ulx con- 
saulx : Assçavoir, celluy d'estat, privé, et des finances, tous 
trois en effect dominez par ledict Cardinal et ses «natures : 
Mais tellement qu'ils ne pouVoyent entre eulx venir à corres-'^' 
pondence. Enquoy faict à noter la notoire malversation et ca- 
lumnie dudict Cardinal, qui, pour empescher que les autre 

(1) Enranir>G4. 

idict conseil d'estat, ne pourroyent faire à sa Majesté les 
services qu'ils desiroyent, les avjit entièrement privé d'ac- 
cès et correspondence des finances et justice, où que toutes 
ordonnances de policie et aultres se decretoyent : Sçaichant 
que sans sçavoir Testât d'icelles,estoit impossible de bien dé- 
libérer et resouldre sur plusieurs affaires d'importance : et 
pour par là aussi retenir et establir son authorité. Et neant- 
moins tasche de accuser nous et aultres de crime de lèse Ma- 
jesté, pour ce que, pour le service du Roy, avions désiré, 
que les secrets des-dicts finances fussent communicquez au- 
dict conseil d'estat, comme nécessaire ^ pour s'acquiter en 
icelluy de son debvoir, là où luy, et après luy le Président 
Viglius, ont dominé à tous trois les-dicts consaulx, comme 
si à luy et les siens, de droict toute authorité appartenoyt, 
et que ce fust au contraire crime et delict exécrable aux aul- 
tres, requérir qu'on transporta une partie de ladlcte autho- 
rité. Non en nous qui offrions de partir dudict conseil, mais 
en ung entier et souverain conseil : qui est la sincérité de la- 
quelle l'on procède, pour le présent, au pays bas, pour con- 
server (comme l'on prétend) l'auctorité de sa Majesté. 

Estant doncq les affaires tellement reparties, qu'il estoit 
impossible àceulx dudict conseil d'estat (que Ton pretendoyt, 
comme dist est, charger de tous inconveniens qui pourroyent 
survenir) par faulte d'authorité et intelligence avetq les aul- 
tres, prévenir et remédier à iceulx , et par là advancher le 
bien et sei ice de sa Majesté : et voyant le peuple que -les 
Fâjuveaulx Evesques par leur inidoneité, vie, et conduyle si 
désordonnée, que la Gouvernante fust constraincte les ap- 
ptUer et repiendre,ne pouvoyent servirpour mettre quelque 
bien audict pays,et se descouvrant par les insolences, mena- 
ces, et manières defaire,d'ont eulx, et ceulx de leur sequele, 

usoyent, qu'il estoit résolu à Rome (1), que chacun Evesque 
auroyt neuf Prébendes affectées à Tassistence de Tlnquisi- 
tion, mesmes deux d'icelles pour deux Inquisiteurs : Et que 
à tant ilsneservoyent que pour advancheret establir ladicte 
Inquisition,pourpar moyen de sa Majesté obvier aux maulx, 
qui de ce que dist est, apparentement pouvoyent soudre,fust 
trouvé en conseil, d'envoyer (2) vers icelle, le Prince de Ga- 
vre Conte d'Egmont, qui à son retour donnoit grand espoir 
et apparence d'amendement et redressement des affaires au 
regard de la mitigation des placcarts, et abolition de l'Inqui- 
sition : Desquels l'on veoyt ouvertement, dé faict, et par ex- 
périence, tant par l'exemple de France (comme cy devant a 
esté demonstré,) comme aultrement, que deppendoit l'alté- 
ration ou appaisement dudict peuple : Et ausquels à tant, 
et point à nostre prétendue ambition, se doibt référer tout ce 
que depuis est ensuyvi. Et furent à l'effect que dessus, de 
faict assemblez (3) trois Evesques, trois Théologiens, trois 
faisans profession du droict Civil, et trois aultres du droict 
Canon, lesquels ayans donné quelque advis sur ladicte miti- 
gation, estant ledict advis envoyé à sa Majesté, n'a icelle, 
(par l'instigation dudict Cardinal et aultres, estans à ses 
oreilles) à icelluy (combien que fort rigoureux,) ne aux re- 
monstrances précédentes, prins aucun regard. 

Commandant expressément au fin de l'an 65. que sans 
ultérieure replicque, l'on procederoit à l'introduction des- 
dicts nouveaux Evesques, n'estans encores en possession, 
publication des Decretz du Concile de Trente, et à donner 

(1) Appert par les susdictes Bulles I-ig^ales, et la consulte de sept Gardn 
Daulx. 

(2) Au commencement de Tan 1565. 

(3) En TEsté, ran 1565. 

aux Inquisiteurs l'authorité, que de droîct Civil et Canon 
leur appartient, et au surplus à l'exécution des Placcarts en 
effect, en toute rigueur, et au pied de la lettre. 

Dont furent incontinent envoyez copies et extraicts (i) 
contenans ce que dessus, à toutes les villes, et leur enjoinct 
et commandé, de se conformer à la resolution et comman- 
dement de sa Majesté, qui fust la seconde et principale cause 
des altérations, maulx et inconveniens depuis ensuyvlz,ayant 
pour source, l'ambition dudict Cardinal^ et non la nostre, et 
la diffidence par luy causée, par les nouvellitez susdicts, en> 
tre le peuple, comme appert evidamment par ce que dist est, 
et se (2) confirme par les ensuyvies doléances des villes de 
Brabant, et membres de Flandres, et autres , ensemble par 
la confédération qui se flst bien tost après, entre aucuns 
Seigneurs et Gentilshommes, contre l'Inquisition et rigueur 
desdicls Placcarts. 

N'ayant aucune apparence, que le Procureur gênerai pré- 
tend, que aurions esté cause de ladicte confédération , par 
avoir persuadé à aucuns,que l'intention de sa Majesté estoit, 
d'introduyre l'Inquisition d'Espalgne(3),commesi plustost la 
qualité et forme de l'Inquisition, que l'effect, et exécution 
faisoit altérer les gens. Chose de tant plus absurde, que ce 
n'est la qualité de la mort, que faict craindre, àltei*er, et es- 
mouvoir les gens, mais la propre peur d'icelle, mesmes au 
cas présent, ou par l'adjection de ce mot d'Espaigne, ne 
qualité, ne espèce de supplice se changeoit, ains seullement 
le nom gênerai, de l'Inquisition se restraindoit à celle d'Es- 

{\) Appert par Tcxtraictr des lettres Royales, enuoyé partout par lettres 
delà Gouvernante, du 18. de Décembre 4505. Ambedeuxau fin insérez. 

(2) Appert par les rcmonstrances et requestes exhibées en court. 

(3) Motz repnns hors la cUalion. 

!2 

paigne, qui n'est cause souffisante pour faire aucune altéra- 
tion ou esmotion, combien que pour respondre plus péremp- 
toirement, disons, que ce n'estoit, ne en nous, ne en autres, 
persuader, que sa Majesté entendoit , introduyre Flnquisi- 
tion d'Espaigné, puis que au paravant n'avoit esté aucune 
question d'icelle Inquisition. Et que par après, par les let- 
tres de sa Majesté divulguées, en manière susdictç, estoil 
expressément déclarée la forme de llnquisition, que Ton en- 
tendoit advancher, par où promptement se trouvoyent con- 
vaincus, ceulx qui par moyen de ce mot d'Espaigne, enten- 
doyent inciter et csmouvoir le peuple. 

Ayant adoncq l'Inquisition spécifiée et déclarée par les- 
dictes lettres de sa Majesté, esté cause du mescontentement, 
s'ensuyt que à elle, et non ailleurs, se doibt référer tout ce 
qui est ensuyvy, (veu que tout ultérieur espoir de remède 
failloit) et consécutivement, qu'il n'est vray que par noz in- 
ductions et impressions semblables , plusieurs subjects se- 
royent rebellez et eslevez contre sa .Majesté, et que aurions 
premièrement seduict, corrompu, et incité une grande par- 
tie de la noblesse (4), tellement qu'ilz auroyent faict ligues, 
conspifations, et conjurations, et juré par icelles se deffen- 
dre et fortifier contre sa Majesté et ses ordonnances, de tout 
temps gardées et observées, s'estans les assemblées à ceste 
fin faictes en noz maisons, tant à Breda que à Bruxelles. Et 
que par ainsi aurions esté chief, autheur, promoteur, faul- 
teur et receptateur de rebelles, conspirateurs, conjurez, ma- 
chinateurs et perturbateurs du bien et repos public. 

Car n'appert d'aucune rébellion et esmotion, que seroil 
faicte contre sa Majesté : et de laquelle serions tenus de 
respondre. Et ladicte confédération a esté faicte non à nostre 

(1) Ce sont mots expresses en Li citation. 

occasion, mais à raison des difficuUez causées de ladicte In- 
quisition et Piaccarts, Et que Ton contravenoit aux promes- 
ses faictes l'an cincquante, Iv. Ixij. Ixv. et en autres temps, 
comme cy devant a esté remonstré, et se doibt à iceulx et à 
l^nbition dudict Cardinal , comme dist est, imputer la per- 
turbation du bien et repos publicq : Et non à persuasions et 
impressions si frivoles, comme, de l'Inquisition d'Espaigne et 
semblables, n'estant ceste allégation, moins absurde, que le 
propos d'iceluy, qui pensoit obvier à toutes altérations par 
dire que ce que le Roy entendoit establir, n'estoit l'Inquisi- 
tion, mais seullement Visitation, comme si l'on prenoit plus 
de regard aux parolles que au faict, et l'on fust plus pour 
s'altérer à ces motz d'Inquisition, ou d'Espaigne, que par la 
rigueur et cpuaulté que l'on avoit veu, et craindoit par l'exé- 
cution des Piaccarts. 

Et disons à tant, que par ladicte confédération et doléan- 
ces, et tout ce qu'est ensuyvy, s'est seullement monstre en 
effect, ce que en plein conseil d'estat auparavant avions pre- 
dict à Madame la ^Gouvernante, que craindions debvoir ad- 
venir, à sçavoir, que ladicte resolution de sa Majesté, cause- 
roit quelque grande altération , mesmes par l'espoir que 
plusieurs avoyent receu par le retour et rapport dudict Sei- 
gneur Conte d'Egmont. Et ayant escript{I) en effectle mesrae 
à son Alteze par après, nous a confessé par sa response (î2), 
qu'elle s'appercevoit clairement que ladicte resolution estoit 
cause de toutes altérations, à laquelle à tant, comme dist est, 
se doibt aussi référer ladicte confédération, faicte sans nos- 
tre sceu et adveu. Et de laquelle estans advertiz quelque peu 
de temps (comme de quinze jours ou environ) au paravant 

{{) et (2) Appert par ces deux missives, envoyées au eommcncenu ni 
de ran 1566. 

que lesdicts confederez se trouvoyent en court, déclarions 
ouvertement et rondement, qu'elle ne nous contentoit, et que 
ce ne nous sembloit eslre le vray moyen, pour maintenir le 
repos et tranquillité publicque. 

Bien vray est, que ne l'avons estimé pour rébellion, co^ 
spiration, ou conjure, pour ce que lesdicts confederez s'ar- 
restoyent fermement sur cepoinct,qu'ilz n'entendoyent riens 
faire ou entreprendre contre le bien de sa Majesté, et du 
Pays, (i) estans à nostre advis Inséparables, et que la com- 
mune opinion, confermee par expérience, portoit , que la- 
dicte Inquisition et rigueur des Placcarts, ne pouvoyent re- 
venir à bien, et que par les exemples que au paravant avions 
veuen Allemaigne^ France, Angleterre et Escosse, estions 
contraincts de confesser, que la resolution de sa Majesté, en 
ccste partie, ne pouvoit apporter que grand desgast, désola- 
tion et ruines desdicts Pays, sans advancer le desseing d'i- 
celle, là où au contraire Ton veoyt, que les Pays ayans li- 
berté de Religion, du moins de conscience, et où ladicte 
Inquisition et rigeur des placcarts ne sont observez, s'entre- 
tiennent en repos et tranquillité ; qui monstre evidamment, 
que vivre sans Inquisition en liberté de conscience, est aultre 
chose, que vivre en toute dissolution , et sans loy ou riegle, 
comme aucuns fausement et calumnieusement prétendent : 
Ce que les Princes d'Allemaigne, et aultres, qui ont le repos 
et bien de leur Pays, aultant recommandé que sa Majesté, 
ne vouldroyent aucunement souffrir : Mesmes si par là fai^ 
soit à craindre que s'ensuyvroit quelque desobeyssance. 

£t estions de tant plus confirmez en ceste opinion que les- 
dicts confédéré? ne se monstroyent obstinez, et qu ils enten- 
doyent obtenir leur requeste à toute force, ains requiroyent 

(1) Appert par les motz exprès, de la soubzsignee confédération. 

seullement, (1) que sa Majesté (laquelle ils disoyent estre 
abusée, par aucuns qui soubs umbre et pretext de Religion, 
pretendoyent assouvir leur propre ambition et avarice) voul- 
sist entendre leur querelle et requeste, et sur icelle ouyr 
Midvis de ses Estais, s'oflfrans rigler et conduyre, selon que 
lors par icelle, deiiement informée , seroit ordonné, sur le 
faiet de la Religion. De sorte que .estant en cecy rébellion, 
conspiration, ou conjure, elle debvoit estre en ce que les 
confederez requiroyent, que regard, fust prins à leurs re- 
monstrances, où en ce qu'ilz requiroyent que lesdicts Estais 
fussent ouys : Ou, que generallement et sans distinction, 
toutes confédérations sont à reputer du mesme : Dont con- 
fessons que ne pouvons riens approuver. Car selon nostre 
discours, se peult ung Prince abuser : et est à tant raison- 
nable, que le subject, vassal, et quiconque est intéressé, luy 
puisse faire remonstrances. Et sont louez les Empereurs et 
Roys, qui se ont laissé reprendre de personnes particuliè- 
res, pour ce qu'il leur sembloit, qu'ils n'attendoyent à leurs 
requestes et doléances, comme celluy qui souffrit qu'on luy 
dîst en pleine rue : Si ne vueillez entendre à noz querelles, 
ne vueillez aussi imperer : Et l'autre, que combien qu'il es- 
toit Roy et Souverain, souffrit qu'une vielle appelloit de luy, 
pource que (comme elle disoit) il n'entendoit à son affaire. 
Et puis que l'on est au Pays bas en cas d'importance, et 
dont honneur et bien, tant de l'universel que du particulier 
dépend, accoustumé se rapporter aux Estais, lesquels à cest 
effect, de tout temps, selon leurs Privilèges, et mesmes, par 
feu de tresheureuse mémoire l'Empereur Charles, ont par 
plusieurs fois, pour occurrences de semblable et moindre 

fi) Appert par la requeste des confederez, et la response Ambcdeux au 
fin inserez. 

importance, mesmes au faict de la Religion, esté assemblez: 
Ayant aussi à leur advis en l'an xxxi. faict l'ordonnance et 
Placcart lors publié, comme appert par le text et narrée 
d'iccUuy, Pensions n'estre deffendu de requérir ce que ou 
voyt estre faict et usité en cas semblables. Et a t-on trouve 
plusieurs confédérations et alliances bonnes et sainctes, 
comme celle des Machabees et autres faictes, et qu'on pour- 
roit encores faire pour l'honneur de Dieu, et prospérité des 
Princes et Pays. De sorte que à «ostre advis, l'on ne peult 
desdicts poincts inférer aucune rébellion. 

Car quant à ce que ce pendant lesdicts confederez avoyent 
promis et jurez,de se conserver,ayder,et défendre contre la- 
dicte Inquisition et Placcarts, puis que par moyens tels que 
dessus, l'on pouvoit faire cesser ladicte promesse, Et que es- 
tant apparu que icelle estoit contre le bien de sa Majesté, 
ils offroyent en effect, par leur requeste, s'en départir, et 
obeyr à ce, que par l'advis desdicts Estais, seroit ordonné, 
nous sembloit absurd, puis que veneurs et autres qui se 
meslent de dompter bestes irraisonnables, s'employent à les 
oster la fierté, sauvaige et farouche, pçir diligence, accous- 
tumance et nourriture,plustost que par coups de fouet et ru- 
desse, que le Roy, par les sinistres instigations, dudict Car- 
dinal et ses sequaces, à vassaulx et subjects si loyaulxet 
fidèles, useroit plustost de rigueur et rudesse, que de quel- 
que doulceur et clémence, pour les entretenir à sa dévotion 
accoustumee : surceant (du moins pour quelque temps) 
l'exécution de ladicte Inquisition et Placcarts, que à tous 
sembloit que Ton ne pouvoit advancer, ne en ce temps là 
continuer, sans tresapparent dommaige, interest, et préju- 
dice de sa Majesté, et des pays : veu mesmes que par les 
guerres précédentes, comme dist est, l'on avoit desia en ef- 

fect, en partie suspendu et modéré ladicte rigueur, et que à 
tant icelle estoit venue en quelque discontinuation, et que 
les diversitez et changemens depuis de tous costez survenus, 
ne sembloyent aucunement souffrir, qu'elle fust renouvellee 
et remise. 

Et se sembloyt à ce que dist est, aussi conformer la Gou- 
vernante, laquelle auparavant là venue, desdicts confede- 
rez, disoit desia avoir pense à la modération (1) desdicts 
Placcarts. Et avoit desia ouvertement de la part de sa Ma- 
jesté, déclaré, quicte de ladicte Inquisition le Pays de Bra- 
bant (2), et ne faisoit, ne dez le commenchement ne par 
après (du moins jusques à nostre partement) semblant de 
tenir ladicte confédération, et requeste sur icelle présentée, 
pour rébellion. Ce que avons bien voulu remonstrer, point 
pour entrer en formele contestation, au regard de ladicte 
confédération, laquelle, par ce que dist est, ne nous touche, 
alns seullement pour monstrer que n'avions raison, de seul 
tenir les-dicts confederez pour rebelles, et comme tels les 
forclore de l'accoustumee fréquentation, et conversation de 
noz maisons, esquelles sommes asseurez, que de nostre 
iceu, aucune assemblée n'a esté faicte contre le bien, hon- 
neur et prospérité de sa Majesté. 

Et n'avions à tant, et puis que Madame, par le comman- 
dement du Roy et advis de tous ses consaulx, secondoit le»» 
dicts confederez, jusques à leur promettre par lettres signées 
de sa main, et scellées de son seau (5), que à cause de la»- 

(! ) Appert par le proposé concept du nouveau edict. ^ 

(2) Appert par Tappoinctement, donné le 24. de Mars, Tan 4566. stil com- 
mun, qui s'escript i565 stil de Brabant. 

(3) Appert par les lettres d'asseurances, datées du 25 d'Aoust 1566 cy 
après insérées. 

dicte confédération, et ce qu'estoit cnsuyvi, riens ne leur se- 
roît imputé, raison de les traicter ou tenir en aultre estime : 
et dire que Madame Tauroyt faict à aultre fin, et seuUement 
pour les endormir, et s'en servir contre ceux, qui s'estoyent 
débordez au brisement des imaiges, ne faict riens contre 
nostre intention. 

Car combien que par là l'on pourroyt inférer, que nostre 
opinion ne s'est point extendue si avant, ssi est ce toutesfois 
que au poinct de les entretenir en conversation, bantise et 
fréquentation, Nous venons à con'turrir en l'opinion du Roy, 
et de son Alteze. Et que à tant par là avons advanché,et non 
empesché ou retardé le bien et service de sa Majesté, ou du 
moins que par ladicte déclaration de sadicte Majesté et son 
Alteze, avons esté abusez, que suffist de nous excuser de 
toute prétendue receptation et promotion, puis que lesdicts 
confederez, ou du tout ne sont et n'ont esté rebelles, ou pour 
le moins n'ont esté par sadicte Majesté, son Alteze et la com- 
mune, tenuz pour telz : estant notoir que ung commun er- 
reur, et principallement causé de Roy et Prince, à force de 
loy et de droict. 

Et en conformité de ce, nous a sa Majesté escript de sa 
main propre, au mois d'Aougst (1), et à tant, après que la- 
dicte confédération, et présentation de requeste, estoit ve- 
nue à cognoissance d'icelle, qu'il se tenoit trescontent de 
noz services, et ne nous scavoit mauvais gré de tout ce que 
estoit passé. Et que ne nous debvions laisser persuader le 
contraire, et mesmes qu'il se confioyt entièrement à nous, 
Et n'adjoustoit nulle foy à ce, que quelques malings nous 



(1} Appert par les lettres du Roy, du premier d'aoust 1566. d'ont la tra- 
duction est après insérée. 

blasmoyent, lesquelz disoit faire mauvais office, et plusieurs 
propos semblables- 

Et considérant cest affaire, comme il appartient, n'avoit 
sa Majesté raison, par ce que dist est, d'en juger aultrement, 
veu que auparavant ladicte confédération, avions assez dé- 
claré que nostre opinion portoit, que Tlnquisition et rigeur 
des Placcarts, ne se pourroyent remettre sans altération et 
inconveniens, et successivement requiz (4), d'estre déporté 
(le nos estats et gouvcrnemen s, estant sa Majesté par là assez 
advertie, que ne tiendrions semblable confédération pour 
rébellion, et nous retenant esdicls Estats et gouvernemens, 
accordoit assez (du moins tacitement) continuer en ladicte 
opinion, et ce qu'en dépend. 

Et n'a à tant aucune apparence, que l'on nous prétend 
baptiser Chiefz,autheurs, faulteurs, promoteurs, etrecepta- 
leurs des rebelles (2), puis qu'il n'apperraque ayons,comme 
telz, aucuns receu, favorisé, pourveu, ou authorisé. Et »ese 
trouvera, que ayons aucuns desdicts confederez, ou aultres, 
prins en nostre particulière protection et sauvegarde. Dont 
loutesfois l'on nous prétend aussi accuser, par où l'on peult 
entendre, de qu'elle Justice l'on use pour le pr4îsent, au 
Pays bas, puis que pour causes si notoirement mal fondées, 
et moins que véritables, l'on a, non seullement saisy et an- 
noté nostre bien, mais aussi le confisqué et emmené partie 
d'icelluy, commenchant par exécution, contre tout ordre de 
droict. Et monstrant par là évidemment, que sans prendre 
regard à justifications ou deffenses quelconques , l'on est 
d'intention, soubs maïUeau et couverture de justice,exploic- 



(1) Appert par les lettres envoyées au Roy, le li. de luing, 1566. 

(2) Metz de la citation. 

ter toutes sortes de violences, et en effect administrer, Pro 
summo iure^ summam iniuriam. 

A quel effect, l'on nous accuse aussi, que aucuns confe- 
derez, se seroyent mis en armes, en divers lieux et campai- 
gnes, sans prendre regard que ne sommes tenus de respon- 
dre du faict d'autres. Et que ne pouvons estre chargez, de ce 
que aucuns desdicts confederez, pourroyent par après estre 
devenus rebelles, puis qu'ils n'estoyent tels, ou pour tels re- 
putez, du temps qu'ils hantoyent et frequentoyent nos mai- 
sons, et que tout ce qu'en ceste partie s'est faict, est passé, 
non seulement sans nostre adveu, mais aussi à nostre indi- 
cible iregret, et loing de nous, estans pour lors en Hollande, 
où, et non allieurs, debvions faire levées, vuellans par force 
usurper sur l'authorité de sa Majesté, estans les villes et 
forteresses à nostre commandement. 

Mais n'ayans rien en pensée, que,suyvant nostre commis- 
sion, et charge expresse de Madame, pacifier ledict Pays, 
ensemble les Provinces de Zeelande et Utrecht (toutes de 
nostre gouvernement) et les retenir en l'obéissance de sa- 
dicte Majesté, Nous sommes de tout nostre pouvoir em- 
ployez, pour nous bien et fidellement acquiter de ladicte 
charge. Dont les Presidens, les Consaulx, Estats, OfiSciers, 
et Magistrats des villes desdicts pays, nous pourront rendre 
bon tesmoignage : et si jamais leur ayons tenu propos, que, 
pour les animer en obéissance, fidélité, el service de sa Ma- 
jesté, comme avons faict aussi tous aultres , où avons eu 
quelque administration ou authorité. 

Ce que se demonstre bien ouvertement, par ce, que no- 
nobstant toutes ces garbouilles, nous avons avecq la grâce 
de Dieu, precavé, que place, ne ville, ne fort, de nos 
gouverneroens, soit destruit, ou saccagé, ne diverty, 

de la deiie obéissance du Roy, ne de la Régente. 

Et de la mesme forge procède, ce qu'est inséré en la Cita- 
tion du Conte de Hoochstraten (à tort diffamé d'avoir secondé 
à nos ambitieux desseings) Que à Hoochstraten avions tenu 
plusieurs suspectes communications et practicques , et que à 
Denremonde aurions avec ledict Conte d'Egmont, et le Conte 
de Bornes, et dudict Hoochstraten , arresté de prendre les 
armes contre sa Majesté , et empescher la veniie d'icelle, 
avecq force, au pays bas. Car nous nous rapportons aux Sei- 
gneurs, qui ont esté audict Hoochstraten, quant y estions, 
s'il y eust aultre question, que de faire bonne chère, et nous 
enlreveoir,et festoyer quelques Seigneurs estrangiers,comme 
amis et alliez par ensemble, et ne se vérifiera jamais, que y 
soit conclu quelque chose , qui pourroit estre suspecte, ou 
practicqué aucun desservice de sa Majesté. 

Aussi ne se trouvera, que ayons audict Denremonde, ou 
allieurs, traicté d'empescher la venue de sa Majesté, avecq 
forces, ou autrement : Car combien qu'estions advertis, que 
l'on interpretoit sinistrement toutes nos actions, vers sa Ma- 
jesté pour divertir la bonne affection, que icelle nous pou- 
voit porter : Et qu'estoit venue entre nos mains , copie, de 
certaines lettres, escriptes de Don Francisco d'AIava, Am- 
bassadeur de sa Majesté en France, à la Duchesse Gouver- 
nante (4), contenant que les trois y désignez (qui estoyent 
lesdicts Contes d'Egmont, et de Hornes,et Nous) seroyent en 
temps et lieu chastiez,comme ils meritoyent, jusques auquel 
temps, Ton nous debvroit tenir toute bonne mine, et en ef- 
fect, que à nous faisoit à imputer tout ce qu'estoit advenu 
audict Pays (qui estoit la principale cause de l'assemblée 

(i) Appert par deax ses lettres, envoyées au moys d'Âoust, Fan i566. 

aadict Denreroonde.) Toutesfois nous confiaiis à plain sur 
nostre innocence, n'arrestames aultre chose, que de commu- 
nicqucr le contenu desdictes lettres à son Altcze, et luy de- 
mander rondement ce qu'en esloit : bien y furent traictez 
quelques aultres poincts , concernans ceulx qui y estoyent, 
et leurs actions en particulier : Dont nous tenons, que les- 
dictsdeiîx Seigneurs prisonniers, en ont faict suflSsante dé- 
claration. Pourquoy et qu'elles sont ici impertinentes, et 
qu'il faict à présumer, que en ceste partie l'on se tient (du 
moins en nostre endroict) pour appaisé, puis que desdiets 
deux assemblées, ne se faict aucune mention, es lettres pa- 
tentes de nostre Citation, n'en ferons plus ample discours. 

Adjoustant senllement que qui auroit preveu les forces et 
violences, dont pour le présent on use au Pays bas, et se 
seroit mis en debvoir pour les empescher, suyvant les con- 
tracts de la Duché de Brabant,et son serment et obligation, 
ne seroit paradventure reprenable d'aucune rébellion, et 
pour ce faire, eust on trouvé plus de moyens, que nos ad- 
versaires ne pensent, si la presumption qu'avions de la bonté 
du Roy, et que à l'appétit d'ung Cardinal de Granvelle, il ne 
gasteroit, destruyroit, et ruyneroit Pays si affectionnez à son 
service, et par conséquent, soy mesme, ne nous eust diverty 
de semblables pensées. 

Et venants à tant aux aultres poincts de nostre citation, 
nommeement celluy, qui porte, qu'aurions assisté et con- 
seillé le Seigneur de Brederode, Chief (comme l'on prétend) 
des rebelles susdicts, à fortifier sa ville de Viane, contre sa 
Majesté (1), confessons, qu'estans quelque année au para- 
vant ces altérations, venuz à Viane : Et Nous déclarant le- 
dict Seigneur de Brederode, que par Testament, et dernière 

(l]Motz de la citation. 

Yolunté, de feu son Seigneur et père, luy cstoit enjoinct et 
ordonné, de continuer la commencée fortification de sadicte 
ville et maison, Nous requirant sur ladicte fortification, vou- 
loir donner nostre advis , que Tavons faict, par où se peult 
inférer, qu'avons donné advis audict Seigneur, pour exécu- 
ter la dernière volunté de son feu.Seigneur et père trespassé, 
Mais nullement, qu'aurions assisté, et conseillé au Chief des 
rebelles, fortifier ladicte ville contre sa Majesté. Pourquoy 
et que donner advis sur la fortiffication de quelque lieu, n'est 
crime de lèse Majesté se voyt clerement, que par ces accu- 
sations, l'on ne tend que à calumnieusement déguiser la ve« 
rite, et opprimer l'innocence. 

De tant plus qu'aux Pays bas à tous Seigneurs et Gentils- 
hommes ayans povoir, et commodité, de tout temps a esté 
parmis, munir et fortiflier leurs places. Desquelles on voyt 
beaucoup qui d'ancienneté et depuis, ont, en vertu de ceste 
liberté, esté fortiffiez,tant aulx frontières que au millieu et 
fin cœur des-dicts Pays : laquelle fortiffication estoit autant 
plus permise audict Seigneur de Brederode, qu'il tenoit et 
possessoit ladicte ville de Viane en toute souveraineté. Et 
combien que sur ce poinct, ses prédécesseurs avoyent esté, 
passé long temps, en procès et litige : Ce nonobstant, estoit 
il demeuré en possession, et saisine de ladicte souveraineté. 

Et regardant plus près ledict advis, l'on trouvera la grande 
absurdité et iniquité, de ce que sur icelluy,ron prétend fon- 
der ung crime de lèse Majesté, pour ce qu'il n'a esté donné 
sur le principal poinct, assçavoir, si fortiffication se debvoit 
faire, ou non , d'ont ledict Seigneur de Brederode ne faisoit 
doubte ou difficulté aucune, ains seuUement sur la qualité 
et forme de ladicte fortiffication : Lequel à tant ne pouvoit 
estre ensuyvi, sans que l'aultre poinct preallablement fust 

vuydé, conclud , et arresté. Duquel icdict Seigneur de Bre- 
derode seul seroit tenu de rcspondre, et ne faict riens que 
ladicte fortiffication a esté depuis lesdicts altérations mise 
en œuvre : Car estant Tadvis donné auparavant, regard 
doibt estre prins audict temps. 

Quant à ce que l'on prétend que aurions souffert, que le- 
dict de Brederode auroit enrollc gens de guerre en la ville 
d'Anvers, au veu et sceu d'ung chascun, contre les expresses 
ordonnances lors nouvellement iaictes et. publiées, et icealx 
embarqué vers ladicte ville de Vianen , avecq toutes muni- 
tions de guerre (1), servira de responce, que combien qu'es- 
tions venuz en ladicte ville d'Anvers, seullement pour conte- 
nir icelle en repos ,, et en l'obeyssance de sa Majesté : Dont 
peult apparoir par lettres de la Gouvernante (2), envoyées 
quant et nous, au Magistrat de ladicte ville, et mesmes par 
confession dudi< t Procureur, contenue en ladicte Citation : 
Si est ce que ayans entendu dudict enroUement, et où il se 
faisoit, l'avons déclaré audict Magistrat , et au Marcgrave 
principal Officierd'icelle, et auquel appartenoit de pourveoir 
à ces et semblables occurences, et luy commandé, suy vant la 
charge que Madame nous avoit donné par lettre sur ce en- 
voyée, appréhender et saisir au corps ceulx qui le faisoyent. 
Surquoy estant ledict Marcgrave de nous party, et ayant au 
lieu que luy avions designé, trouvé ceulx que Ton disoit faire 
ledict enrollement, à table, se mist avecques eux, rapportant 
par après qu'il n'avoit trouvé, que Ton y faisoit enrollement, 
qui donna aux sus-dicts opportunité de se retirer secrète- 
ment. 

Bien vray est, que long temps, auparavant ces altérations, 

(1) Ce sont mois n prins en la Citation. 

(2} Appert par les lettres, datées du 12 de lullet. 1366. 

avons faict présent audict Seigneur de Brederode, de trois 
pièces d'artillerie, lesquelles, par après, avons faict fondre à 
Utrecht (ville de sa Majesté) au veu de tout le monde, et 
avons envoyé audict Seigneur, mais long temps auparavant 
ledict enrollement, et estant ledict Seigneur encoires au ser- 
vice de sa Majesté, et tenant d'icelle une compaignie d'or- 
donnance. De sorte, qu'il n'est moins absurd, nous vouloir 
imputer ledict don et présent d'artillerie, que si Ton vouloit 
charger ceulx qui ont advanché ledict Seigneur de Brede- 
rode à ladicte compaignie, ve#mesmes que ledict de Brede- 
rode, asseuré par la Gouvernante, authorisée (comme dist 
est) par sa Majesté que riens ne iuy seroit imputé de tout ce 
que jusques alors estoit passé, n'avoit raison de se fortifier 
contre icelle : ne Nous, apparence de refuser l'exécution et 
accomplissement dudict don, que auparavant Iuy avions 
faict, et qu'il sçavoit estre prest et destiné pour Iuy, et si 
près de Viane comme est Utrecht. 

Venans à tant au poinct de ladicte Citation , contenant, 
qu'avions deffendu à aucunes places et villes de sa Majesté, 
de recepvoir garnison d'icelle, et entre aultres, eu Zeelande, 
où aurions envoyé gens exprès, pour la surprendre, et par 
ce bout, forclore et empescher le passaige de sa Majesté, par 
Mer (i). Pour autant, que touche le poinct de ladicte garni- 
son, ne pensons avoir oncques usé des propos qui pourroyent 
donner occasion d'excogiter ceste accusation , et faict à pre- 
sumer,si nostre partie en eust preuve souffisante,que l'on ne 
fauidroit de spécifier le temps et lieu, veu que à ladicte spé- 
cification tous accusateurs, de droit, sont tenus et obligez : 
et neantmoins comme entre aultres est nommé Zeelande, 
voulons bien confesser, que cognoissans et ayants par plu- 

(1) Motz contenuz en la citation. 

sicurs'fois représenté au conseil, rimportance dudiet pays, 
estans advcrtis, que se traictoit quelque emprinse sur icel- 
hiy, y avons envoyé le Seigneur de Bouxtel , affin que sans 
nostre ordonnance, Ton ny accepta gens de guerre : comme 
cest Tordinairé, que es Provinces dudiet Pays, ne se face 
sans commandement du Gouverneur d'icelies, et ayans receu 
advertissement du Capitaine de Zeeburch, (qui est forteresse 
en risle de Walcheren, partie de ladicte Zeelande, estant 
toute de nostre gouvernement) (1) que deux cents souldarts 
y estoyent arrivez, de la part de ladicte Gouvernante, pour 
entrer en ladicte forteresse, et qu'il ne les pouvoit recepvoir, 
tant pourçe qu'il craindoit quelque esmotion de ses gens, 
n'estans payez, et lesquels à tant apparentement ne souffri- 
royent que aultres plus fort.s que eulx entrassent, comme 
aussi pour Testroictesse des vivres, et de la place^ luy avons 
mandé, que trouvions sesdicts raisons bonnes, et qu'il ne 
debvoit recepvoir lesdicts souldarts, sans ultérieure charge 
de Madame, et de Nous, comme Gouverneur. Desquelles dif- . 
ficultez, estant aussi advertie par ledict Capitaine ladicte 
Gouvernante, estant en effëct de semblable opinion, lujfist 
envoyer payement pour sesdicts souldarts : Et ordonnoit 
desdicts 200, seullement recepvoir les 50, qui depuis y sont 
entrez, comme le mandions audit Capitaine, par nos lettres. 
Dont estant rapporté à ladicte Gouvernante, qu'avions 
commandé, par ledict Seigneur de Bouxtel, par toute ladicte 
Isle, ne recepvoir garnison, oires qu'il fust envoyé de par 
son Alteze, nous avons bien voulu excuâer par lettres, com- 
bien que audict temps semblable ordonnance n'eust esté im- 
pertinente, pource qu'estions en Anvers, et son Alteze à 

(I) De lout cccy appert par plusieurs missives, envoyées en Mars, 
l'an 1507. 

Bruxelles, laquelle en semblables affaires de nos gouverne- 
mens, n'estoit accoustumee de faire quelque chose, sans 
nous preallablement advertir, et que nous tenions pourtant 
asseurez, qu'elle n'envoyeroit en ladicte Isle aucune garni- 
son, sans nous faire semblable advertence, puis qu'icelle se 
pouvoit faire, sans aucun empeschement ou retardement. 
Ou au contraire, sous pretext de ladicte garnison, Ton eust 
peu surprendre ladicte forteresse (comme plus d'une fois 
Ton a veu advenir aux aultres). De laquelle par après, Ton 
nous eust faict et constrainct respondre, par raisons beau- 
coup plus apparentes, que à présent Ton nous accuse. De 
sorte, que pour dutoutasseurer ladicte forteresse et pays, 
avions raison, d'ordonner audict Capitaine et aultres, ne re- 
cepvoir aucune garnison, Signamment aussi, pource que la- 
dicte forteresse, esloit souffissamment pourveu,et que ladicte 
estroictesse de vivres, par renforcement de ladicte garnison, 
se debvoit augmenter. 

Pourquoy et que les aultres places et villes dudict Pays, 
ont tousjours offert d'employer corps et biens, pour le ser- 
vice de sa Majesté, et déclaré n'avoir besoing de garnison, 
envoyans à cesteffect leurs Députez vers ladicte Gouvernante, 
ny a aucune apparence, que par là, aurions voulu surpren- 
dre ledict Pays, et par ce bouit forclore et empescher le pas- 
saige de sa Majesté par Mer, puis que de faict l'on a veu et 
descouvert le contraire. 

Car s'estans devant ladicte Isle présentez quelques bal- 
teaulx chargez de gens, qu'avions par cry et edict publicq, 
pour asseurer le repos de la ville d'Anvers, faict sortir de 
ladicte ville, se sont les inhabitans mis à deffense, et ont 
empesché le desembarquement, tellement que estans les 
embarquez retournez, par faulte de vivres, armes, et autres 

13 

nécessitez^ la rivière à mont, environ Anvers, nonobstant 
qu'ils avoyent faict courrir le bruiet, vouloir allerau secours 
du Seigneur de Brederode, furent par après desfaicts, que 
causa grande levée et esmotion en ladicte ville, en laquelle 
le Seigneur de Hoochstraten etNous,fusmes souventesfoîs en 
dangier de nos vies (le Magistrat entretant ne se osant mon- 
strer, qui avoit donné grande occasion à ce tumulte, pour 
avoir voulu rompre la pacification y establie) po^r ce qu'on 
tenoit, que nous empeschions le secours, que aucuns leur 
entendoyent faire (ensemble aussi les insolences, que les 
malvuellans taschoyent d'attenter, oires que en fin appaisi- 
mes le tout, par la grâce de Dieu, sans effusion de sang) qui 
est bien ioing d'avoir envoyé lesdicts gens, pour surprendre 
ladicte Zeelande, estans toutes nos actions à ce contraires. 
Car estant nostre intention telle, ne debvions avoir com- 
mandé audict Capitaine, et ceulx du Pays, de ne recepvoîr 
gens de guerre, ains au contraire de les recepvoir et admet- 
tre. De tant plus qu'avions aussi présenté à ceulx d'Anvers, 
de sortir ladicte ville, et avecq les compaignies qui y es- 
toyent, nous mesmes deffaire ladicte assemblée. Ce que ne 
fust trouvé bon par crainte d'esmotion, que se découvrit par 
après à ladicte deffaicte, comme cy devant a esté dict. 

£t puis que l'on n'attendoyt la venue de sa Majesté par 
Mer, n'a aucune apparence, que par la surprinse de Zee- 
lande, aurions voulu forclore et empescher le passaige d'i- 
celle, ce que aussi faire ne pouvions, (estans les villes et for- 
teresses à la dévotion de sa Majesté) par envoy de gens, sans 
Chief et Capitaine d'autorité , et qui n'avoyent expresse 
chaîne de nous, et lesquelz à tant, mesmes par nos ordon- 
nances sus-dicts, avions commandé que l'on ne recepvroit, 
Ains debvions en ce cas, nous trouver personnellement au- 



/ 



— 199 — 

diet Pays, faisant bien à présumer, que comme à Gouver- 
neur, Ton nouseust par tout faict ouverture, et monstre, à 
l'accoustumé, toute obeyssance, ce qu*on eust aussi faict à 
nostre personne en toutes aultres villes et fortz de noz Gou- 
vernemens, qui estoit moyen plus apparent et asseuré, que 
d*y envoyer gens ramassez, sans armes, gouvernement, et 
condtticte, (Dont pour le moins, les eussions en tel cas faict 
poarveoir, ayants si grande commodité de ce faire, par 
moyen dudict Anvers, comme uug chaseun scait.) Et qui 
par après ont esté deffaictz, sans quasi resisltence et deffense 
quelconcque. Et ausquels personne ayant expérience de la 
guerre, se eust voulu iBer , en ung exploict d'importance, et 
beaucoup moins. Nous, qui avions moyens, par trop met- 
lieurs, de nous asseurer dudict Pays, en cas que eussions 
eu la voiunté, que non. Et sommes à tant esmerveillez que 
gens de sçavoir et de Conseil, usent de semblables alléga- 
tions. Desqu*elies non seullement ils n*ont, et ne recouvre- 
ront preuve. Mais que en soy, n*ont aucune apparence pro* 
bable. 

Venants à tant au poinct de ladicte Citation, contenant, 
qu'estans envoyez en Anvers, pour appaiser les troubles et 
esmotions populaires, aurions en ladicte ville permis et ac- 
cordé , l'entier exercice de toutes sectes indifféremment : 
Vient à considérer, que auparavant accepter ladicte charge, 
avons ouvertement déclaré, en plein Conseil d'Estat, que ce 
n*estoit en nous, et n'entendions d'entreprendre , de y faire 
cesser les Presches(deslors accompaignees de l'exercice de la 
Religion, comme deppendance nécessaire d'iceiles,) et que à 
ladicte charge,comme l'avons accepté, avons satisfaict avecq 
indicible travail, seing, et sollicitude, par advis de ceulx de 
la loy, membres de la ville, et n'ations des Marchans, qui 

tous confessoyent (1) que par nos moyens et ordonnances, 
ils se tenoyent asseurez du repos de ladicte ville, nous re- 
merchians des bons debvoirs. 

Ce que en effect venoit aussi à confirmer, approuver, et 
confesser ladicte Gouvernante, Ayant en nostre absence, et 
ce pendant qu'estions empeschez, pour appaiser les Pays 
d'Hollande, Zeelande et Utrecht, commis, pour garder 
le repos de ladicte ville, le Conte de Hoochstraten. Luy 
enjoindant et ordonnant expressément (2) d'ensuyvre le 
pied que nous y avions tenu. Ce que toutesfois, à pré- 
sent. Ton entend desguiser, et changer ce que ouverte- 
ment a esté approuvé, en crime de lèse Majesté, contre toute 
apparence de vérité. Car n'avons accordé aucune Religion, 
en ladicte ville. Mais seullement permis et toléré, ceulx qui 
auparavant nostre venue, avoyent commenché publicque- 
ment à prescher, suyvant nostre déclaration cy devant re- 
prinse : Car combien que la Gouvernante declaroyt assez, 
qu'elle tenoit toutes Religions , n'accordantes à la Romaine, 
nommeement les Anabaptistes, (contre lesquels desirions 
faire publicque defettce,si Madame le treuvoit bon) en sem- 
blable estime : Si est ce qu'avons empesché tous ceulx, qui, 
depuis nostre venue, se sont advanchez de commencher les- 
dicts presches. 

Et ne sont les-dicts presches, qui se faisoyent hors ladicte 
ville, par nous receus dedans l'enclos d'icelle, ains nous es- 
tans appeliez en court, sans avoir peu obtenir, que autre 
pour nous fust substitué, pour avoir regard au repos de la- 
dicte ville, ou que eussions mis Lieutenant (combien que 

(1) Appert par leur déclaration, faicte le i. de Septembre, Fan 1566. 

(2) Appert par lettres du i. 5. et 8. d*Octobre, 1566. ^ 

l'avions expressément requiz) se sont ce pendant,aucuns ad- 
vanchez à deslruire, briser, et rompre de tous costez, les 
statues et imaiges, et ceulx qui auparavant preschoyent hors 
la ville , se saisir d'aucuns Temples , mesmes aucuns par 
l'autorité du Magistrat. Desquels (après appoinctement faict 
entre la Gouvernante authorisee du Roy, et les confede- 
rez) (1) estans finablement contentz se déporter, et ensuy- 
vant ledict appoinctement , continuer leurs presches aux 
lieux et places accoustumees, hors la ville, a le Magistrat, 
par plusieurs raisons, trouvé (2) plus expédient, leur accor- 
der et assigner places dedans ladicte ville. Ënquoy estans 
parties d'accord , ne povions , en vertu de nostre commis- 
sion, moins faire, que d'ensfï^vre ledict accord : 

Car estans envoyé pour garder le repos de ladicte ville, 
en la fidélité du Roy, requiroit nostre oflSce, que nous con- 
formissions à ce, que voyons parties avoir mis en union et 
repos, y joinct l'importance des raisons , qu'avoyent meuz 
ceulx de ladicte ville , à consentir ce que dist est, desquels 
avons adoncq adverty, tant sa Majesté que la Régente (5), 
ensemble, qu'il n'estoit possible de garder ledict repos, sans 
quant-et-quant les-dicts presches, tolérer l'exercice desdicts 
Religions, s'offrant quasi d'heure en heure, par la multitude 
de ceulx qui suyvoyent les-dictes presches, la nécessité du- 
dict exercice, lequel l'on souffroyt aussi par tout, et avoit il- 
lecqesté tenu publicquement es Eglises, que fust cause, que, 
non seullement le Magistrat trouva bon et nécessaire, tolé- 
rer ledict exercice : mais aussi l'érection des Temples. De 
tant plus que l'hyver approchoit, et que par là aultrement 

(1) Appert par raccord faict le 23. d'Aoust 1566. 

(2) Par leur déclaration faicte le 24. d'Aougst. 156^ 

(3) Appert par lettres enuoyees en Septembre, 1566. 

faisoit à craindre quelque seconde invasion, et occupation 
des aultres temples, qui fist audict Magistrat , non seulle- 
ment accorder, mais désirer Tadvancement desdicts Tem- 
ples, à quoy voyant que les aultres n'a vo vent moindre vo- 
lunté, ne trouvions aucunement debvoir empescher ce, que 
nous pouvoit asseurer Texecution de nostre charge. 

Qui servira aussi de response,au regard des consistoires, veu 
que lesdicts consistoires y estoyent auparavant nostre venue, 
voires auparavant que les-dicts presches se faisoyent en pu- 
blicq, (comme ceulx de. la Religion ont,de tout temps, eu par 
tout leurs consistoires)et que à cause d'iceulx, combien qu'ilz 
n'estoyent parnous aggreez, n'avons veu aucune apparence de 
troubles.Bien vray est,que,pour empescher l'assemblée de la 
commune à toutes occurrences, avons advoué et trouvé bon, 
que aucuns fussent deputez,pour traicter au nom des aultres, 
ne voyans moyen d'aultrement accomplir nostre charge, et 
maintenir et conserver ledict repos, et éviter toute confusion 
et desordre. 

Et ne povons comprendre les inconveniens et dangiers, 
que l'on prétend estre ensuyviz par l'érection des*dicts 
TemplojS, veu qu*ung Temple ne peult causer plus de mal, 
que aultre maison ou place , et qu'il convenoit à nous, qui 
estions envoyez pour garder le repos et tranquillité de la- 
dite ville, pour prévenir tous inconveniens , oster plustost 
les occasions et voluntez, de y parvenir, que par l'empes- 
chement de l'érection d'ung temple , ou autre particulier 
moyen, irriter et altérer parties, et par là donner occasion à 
aultres moyens de troubles, ausquels par après, eust esté 
impossible, de donner ordre , sans contrevenir directement 
à nostre charge, et mettre le tout en desordre. 

Que sert aussi en partie, pour solution au dernier poinct 

de ladicte citation , contenant que aurions souffert faire le- 
yees, cottisations, et collectes de deniers, qui depuis se- 
royent employez es soldées, et retenues des gens de guerre. 
Car ne sçavons à parler desdits levées, cottisations, et col- 
lectes, fors que celles, que des an paravant nostre venue, 
l'on faisoit, au proufit des povres, et à Tentretenement des 
Ministres, et par après, pour Terection desdits Temples : et 
ne se trouvera, que aucune collectation a esté faicte à nostre 
proufit, ou employé es levées, ou retenues faictes de par 
nous, et à cause desquelles aurions eu apparente occasion, 
de souffrir les-dicts cottisations et collectes. '' 

Et ayans refusé 55000. florins, que contantz nous furent 
offertz, par les Ëstatz d'Hollande, pour les bons services 
qu'avions, durant ces troubles, faict au Roy, et audict Pays, 
ayans par tout appaisé les esmotions d'iceltuy, pensons as- 
sez avoir monstre, que ce n'estoit nostre intention, de souf- 
frir semblables coUectations , cottisations, et levées, les- 
quelles aultrement est impossible d'empescher en villes 
Marchandes, comme Anvers, esquelles ne se faict quasi aul- 
Ire chose, que collectation de deniers, à divers effectz. 

Ayant donc par ce que dessus, évidemment, comme espé- 
rons, remonstré, que nostre mauvaise et désordonnée affec- 
tion ou ambition de surprendre sur Tauthorité du Roy, dont 
toutes noz demonstrations,faictz,etactions,ont esté eslongez, 
voire contraires, n'a esté cause d'aucune altération : De la- 
quelle aussi ne povions espérer aucun bien, et que n'avons 
esté cause d'aucunes nouvellitez, qui pouvoyent altérer, et 
esmouvoir le peuple, là où au contraire, ledict Cardinal de 
Granvelle, des le commenchement, pour Tauthorité extraor- 
dinaire, qu'il usurpoit pardessus tous consaulx, et mesmes 
la Gouvernante, et par l'espoir qu'il avoit de par l'institu- 

tion des Evesques, confirmation de Tlnquisition, et renou- 
vellement des Placcarts, maintenir, augmenter, et accrois- 
tre ladicte authorité, se treuve evidamment, avoir esté cause 
des-dicts nouvellitez, et de la diffîdence depuis engendrée 
entre le Roy et le peuple, pour satisfaire à son ambition 
et avarice. Lesquelles l'ont aultresfois si transporté, qu'il a 
mis dissentions et diffidences, entre plusieurs grands Poten- 
tats, mesmes entre feuz de treshaultes et tresheureusés 
mémoires, l'Empereur Charles, et son frère Ferdinand, 
et ses filz : Ne pensons que ceulx, qui ont jugement et expé- 
rience des affaires, feront moindre difficulté de nous absou- 
dre, des maux, et inconveniens advenus audict Pays, et que 
l'apparente félicité d'icelluy est changée, et reduycte en ex- 
trêmes, servitude, calamité, et misères, que d'en charger 
ledict Cardinal : lequel l'on prétend, par la supplantation et 
ruyne dudict pays, remettre en son authorité , pour le re- 
compenser, non de ses services (à quoy, quant il en au- 
roit faict plusieurs et bien grands, luy, et les siens, ont plus 
que suffissamment pourveuz, ne laissans aucune partie à la 
discrétion de sa Majesté) mais des maulx et inconveniens 
susdicts, et donner occasion à aultres. 

Là où, oubliant tous noz services, faictz avec nostre très- 
grand dommaige et interest, et de noz ancestres, mesmes de 
ceulx qui sont mortz au service et aulx pieds de sa Majesté 
Imperialle, l'on nous despouille, non seuUement de nostre 
bien, par causes, raisons et allégations frivoles, faulses, et 
controuvees : Et par manières de procéder, contraires à tous 
droictz, loix, et usances, (comme cy devant, et par aultre 
nostre escript (1), a esté remonstré) mais aussi de nostre 

(1 ) Appert par la nullité et declinatoire enuoyee au Procureur gênerai 
et Ducq d'Albe le 3. de Mars 1568. 

honneur, et nostre Enfant, qui nous sont plus chiers que la 
vie : le tout, non seullement, en préjudice de nous, mais 
aussi de sa Majesté : aux contractz, obligations, sermens, et 
promesses de laquelle, n'est prins aucun regard, qui sont 
choses tant extraordinaires, exorbitantes, et odieuses, qu'il 
est impossible, que quelque jour elles ne soyent causes d'in- 
conveniens. Lesquels prions à Dieu que sa Majesté illuminée 
de clarté et lumière divine, puisse divertir, et prévenir, et au 
vray entendre les actions de ses bons et loyaulx serviteurs et 
subjectz, pour le présent à tort calumniez , persécutez, et 
affligez. Afin que le monde cognoisse, que ce qui est passé, 
ne procède du naturel d'icelle, mais, de rapportz, délations, 
et calumnies, de ceux, qui jusques à présent, luy ont dé- 
guisé et recelé la vérité. 



ANNEXES. 



LA CITATIOIV 

DEGRETËE CONTRE 

LE PRINCE D'ORANftES. 

Philippe, par la grâce de Dieu^Roy de Gastille, de Léon, 
d'Aragon, de Navarre, etc. Au premier nostre Huyssier ou 
Sergeant d'armes, sur ce requis. Salut. De la part de nostre 
aymé et féal Conseillier et Procureur gênerai, nous a esté 
remonstré, comme Messire Guillaume de Nassau, Prince 
d'Oranges, auroit receu, de feu de treshaulte memoîrerEm- 
pereur Charles le quint, Mon Seigneur et père (cui Dieu 
face paix) et de nous, des nostre advenement à nos Estats 
de par deçà, plusieurs honneurs et faveurs, Comme d'avoir 
esté choisy pour confrère de nostre Ordre : nommé, et con- 
stitué Conseillier de nostre Conseil d'Estat : Et pourveu de 
plusieurs et beaux Estats, Gouvernemens, et Offices, à sça- 
Yoir, des gouvernemens deBourgoingne,Hollande,Zeelande, 
et Utrecht, ensemble d'une compaignie ordinaire de nos or- 
donnances , oultre plusieurs notables Mercedes, par où il 

pouvoit veoir la grande confidence et estime, que nous avions 
tousjours eu de luy. Et que de tant plus de tort auroit il, de 
se conduyre autrement que à bon vassal appartenoit. Toutes- 
fois, ledict Prince, ayant eu peu d'esgard à son honneur, et 
aux sermens de fidélité, et loyaulté qu'il nous avoit preste, 
comme à son Prince souverain, et à cause de l'ordre, et de 
sesdicts Estats et Offices, se seroit faict Chief, autheur, pro- 
moteur, fauteur, et receptateur des rebelles, conspirateurs, 
conjurez, séditieux, machinateurs et perturbateurs du bien 
et repos publicq. Car comme incontinent après nostre parle- 
ment de nos pays de pardechà, vers nos Royaulmes d'Espai- 
gne, son desseing, et de quelques aultres, seroit estre d'em- 
prendre,et usurper l'entière administration et gouvernement 
de nosdicts pays de pardeça. Il auroit depuis à cest effect, 
dressé et mené plusieurs secrètes et pernicieuses practlc- 
ques, jusques à s'estre oublié , tant que de se resouldre, de 
prendre les armes contre Nous, et Nous excluire hors d'i- 
ceulx pays, ce qu'il n'auroit délaissé de faire, sinon par 
faulte de n'avoir le moyen, faisant tous offices soubs main, 
vers nos bons subjects, pour les divertir de l'affection et 
loyaulté, qu'ils nous ont tousjours monstre, et à nos Prédé- 
cesseurs. Voires, qu'est bien plus détestable et abominable, 
soubs le manteau et pretext de Religion, et par faulses per- 
suasions, que nostre intention estoit (que ne fust oncques 
telle) d'introduyre l'Inquisition d'Espaigne en iceulx nos 
pays de pardeça, tant que par ses séductions et impressions 
semblables, plusieurs de nosdicts subjects, se seroyent esle- 
vez et rebellez contre Nous, et signamment,que ledict Prince 
auroit premièrement seduict,corrompu, et incité une grande 
partie de la noblesse, tellement qu'ils ayent faict ligues, 
conspirations , et conjurations : et juré, par icelles, se def- 

fendre et fortifier contre Nous, et nos ordonnances, de tout 
temps gardées, et observées en nosdicts pays. S'estans les as- 
semblées faictes à celle fin , en sa propre maison , tant en 
Breda, que en ceste nostre ville de Bruxelles, et mesmes, 
qu'il auroit depuis receu lesdicts rebelles en sa protection et 
sauvegarde, avecq promesse de toute assistence. Lesquels se 
auroyent aussi mis en armes, en divers lieux, en campaigne, 
contre Nous. Et que ledict Prince auroit conseillé et assisté 
le Seigneur de Brederode, Chief des rebelles susdicts, à for- 
tifier la ville de Viane, contre Nous, luy ayant souffert, en- 
roUer gens de guerre, en nostre ville d'Anvers , au veu et 
sçeu de chascun,contre les expresses ordonnances, lors nou- 
vellement faictes et publiées, et iceulx embarquer vers la- 
dicte ville de Viane , avecq toutes aumonitions de guerre, 
pourvoyant aussi ledict de Brederode, de quelques pièces 
d'artillerie, y joingt, que ledict Prince auroit deffendu, à au- 
cuns de nos villes et places, de ne recepvoir garnison de par 
Nous, et entre aultres, en nostre pays de Zeelande, où il au- 
roit envoyé gens exprès, pour le surprendre, et par ce bout 
fourclorre et empescher nostre passaige par mer. Et que es- 
tant ledit Prince envoyé en nostredicte ville d'Anvers, pour y 
appaiser les troubles et esmotions populaires, auroit, de son 
auctorité privee,et au dehors de sa charge,permis et accordé 
en ladicte ville, l'entier exercice de toutes Sectes indifferam- 
ment, et accordé, d'y ériger plusieurs Temples et Consistoi- 
res, parles sectaires. Comme de faict y seroyent érigez. Dont 
sont ensuyvis les inconveniens,et dangiers,que chascunsçait. 
Souffrant aussi faire levées, cottisations, et collectes de de- 
niers, qui depuis seroyent employez au payement des rete- 
nues et soldées desdicts gens de guerre. Et faisant au demou- 
rant, plusieurs autres actes, que nostredit Procureur déclarera 

plus amplement, et fera apparoir en temps et lieu, si be- 
soing est. Tous tendans à sondit desseing, et pour par ce 
moyen, usurper et emprendre sur nosdits pays, et Fauctorité 
que à nous seul appartient, que seroit notoirement crime de 
lèse Majesté, non tolerable soubs dissimulation. Ains méri- 
tant punition, et justice exemplaire (si comme il dist) requi- 
rant que nostre plaisir soit, de luy accorder provision, cri- 
minelle convenable, alencontre dudit Prince d'Oranges, avec 
clause d'auctorisation. Pourgb est il, Que Nous, ces choses 
considérées, vous mandons et commectons, pcar ces présen- 
tes^ que à la Requeste de nostredit Gonseillier et Procureur 
gênerai exposant, et avec telle ayde et assistence, que trou- 
verez convenable, Prenez et appréhendez au corps, ledit 
Prince d*Oranges, quelque part que trouver le pourrez en 
nosdicts pays de pardeça : Et le menez et conduisez, soubs 
bonne et seure garde, es prisons de nostre court, en nostre- 
dicte ville de Bruxelles, pour estre à droict pardevant nostre 
trescher et tresfeal Cousin, Chevalier de nostre Ordre, Gou- 
verneur et Capitaine gênerai, pour Nous, de nosdicts pays 
de pardeça, le Duc d'Alve, Marquis de Coria etc. à ce, par 
Nous speciallement commis , Et recepvoir punition et cor- 
rection desdicts cas crimes , et conspirations , selon l'exi- 
gence d'iceux, et comme en raison et équité, en tel cas se 
trouvera convenir. Et si prendre^ ne appréhender ne le pou- 
vez, le adjoumezy et appeliez par Ëdict et cry publicq, sur 
peine de Ban perpétuel, et confiscation de biens, A compa- 
roir en p6r«onne,dedans trois quinzaines,prochainem«Dt ve- 
nans : dont la'premiere quinzaine, luy assignerez , pour le 
premier jour : aultre quinzaine, pour le ij. jour, et la troi- 
siesme quinzaine, pour le dernier, et peremptoire jour de 
droit, sans attendre autre, par dwant nostredit cousin^ le 

Dac d'Alye, en nostredite ville de Bruxelles, ou en tel aultre 
liea que lors il sera, esdicts nos pays bas : Pour respondre 
sar telles fins et conclusions, que nostredit Procureur gêne- 
rai ¥Ouldra contre luy prendre et eslire, pour les eavses 
dictes, et autres, qu'il pourra, au jour servant, plus ample- 
ment à sa charge , proposer, et deduyre, et en outre procé- 
der et veoir ordonner, comme de raison, luy signifiant^ que 
s'il ny vient à la première, deuxiesme, ou troisiesme,et der- 
nière quinzaine , . l'on procédera en son absence , selon 
que en tel cas appartiendra. Et certifiant souffisamment, au- 
dit jour, nostredit Cousin, le Ducq d'Alve, de ce que faict en 
Skurez.Auquel mandons^ et pour les causes dessusdictes,spe- 
ciallement commectons,qiie aux parties,icelles ouyes, Il face 
et administre bon, brief drpict, raison et justice, comme en 
tel cas il convient. Et en cas de deffault et contumace dudict 
Prince d'Oranges, Il procède à la pronunciation dudit Ban, 
et déclaration de ladicte confiscation, et autrement, comme 
il verra estre à faire, en tel cas, par raison, et de droict. Et 
de ce faire, vous donnons plein pouvoir, authorité et man- 
dement especial. Mandons et commandons à tous nous Justi- 
ciers, Ofilciers,! et subjects, que à vous, en ce faisant, ilz 
obeyssent, et entendent diligemment^ et vous prestent con- 
seil, ayde, confort, et prison, si mestier est, et par vous re- 
quis en seront. Car ainsi Nous plaist il. 

Et pource (comme entendons) ledict Prince d'Oranges s'est 
retiré et absenté de nosdicts pays : Nous voulons en ce cas, 
que ledict adjournement et exploict, qui par vous sera faict, 
par Edict, et cry publicque, aux bailles de n^stredicte court, 
en cestedicte ville de Bruxelles, affigeant aux portes d'icelle 
court. Copie de ses présentes , ensemble de vostredict ex- 
ploict : Et le insinuant au dernier domicilie, en nosdicts 

pays, dudict Prince d'Oranges : Et aiBgeant aussi semblables 
Copies aux valves et portaulx de la principale Eglise illecq : 
A fin quil n'en puist prétendre ignorance, Soit de tel effect, 
valeur, et vertu, comme si faict estoit à la personne dudict 
Prince d'Oranges. 

Et pour tel^ avons ledict Adjournement et Exploîct, auc- 
lorisé et auctorisons par cesdictes présentes. Etpource^ que 
aultres sont commis pour procéder à l'annotation des biens 
dudict Prince d'Oranges, vous ne vous en mcslerez. 

Donne en nostredicte ville de Bruxelles, le 19.' jour de 
Janvier, L*an de grâce. Mil, Cinq cens, soixante sept. De nez 
Règnes, à sçavoir des Espaignes, Sicille, etc. le 15. Et de 
Naples, etc. le 15. 

Dessoubz estoit escript, ainsi : Par le Roy. 

Et soubsigné. Mesdach. Et scellé à seelle Rouge à demy 
queue. 



N« i. 



COPIE DE L'EXPLOIT DE L'HUISSIER ET 
EXÉCUTEUR (i). 



En vertu des lettres ouvertes d'ajournement personnel, 
dont copie est transcrite ci-dessus mot pour mot, je, François 
de Knibbere, huissier ordinaire du conseil privé et du grand 
conseil, aujourd'hui ce 24 janvier 1567, à la réquisition et 
instance de Messieurs du conseil et procureur général de sa 
Majesté, impétrants de ce, me suis trouvé aux bailles de la 
Cour à Bruxelles, à onze heures avant midi, où ayant d'a- 
bord fait sonner les trompettes, j'ai, à haute voix et cri pu- 
blic, lu les susdites lettres ouvertes. Et en vertu de ce, de la 
part de sa Majesté, ai ajourné et cité Guillaume de Nassau*, 
Prince d'Orangé, à venir et comparoir en personne, dedans 
trois quinzaines, dont la première quinzaine pour le 9' jour 
de février, la deuxième quinzaine pour le ^^^ du même mois, 
et la troisième et dernière quinzaine , peremptoire de droit 
sans attendre autre, pour le ii<^ jour de mars s'ensuivant. 
Et ce, devant le haut et puissant Duc d'Albe, marquis de 
Coria etc.. Chevalier de l'Ordre, Gouverneur et Capitaine gé- 

(1) Cette pièce a été traduite du Flamand (Ed.) 

U 

néral pour sa Majesté susdite dans ses mêmes Pays bas, 
dans cette susdite ville de Bruxelles, ou en tel autre lieu que 
le même Seigneur Duc sera alors : sur peine de bân perpé- 
tuel et confiscation de biens dudit Prince d*Orange. Pour ré- 
pondre sur telles fins et conclusions que le dit Procureur 
général impétrant voudra prendre et élire contre lui. Et 
pour le surplus comme il esl dit^plus au long dans les lettres 
ouvertes ci-dessus transcrites. Fait sous mon seing, aux 
jour, mois et an que dessus. Au dessous était éerU ainsi : 
Gollationné et trouvé conforme par moi et signé Knibber. 



. No 2. 

lA DETERMINATION DU ROY. 

EXTBAIT DES LETTRES DU ROY ENVOYÉES A LA 
DtJCESSE APRES LA REQUESTE. 



Premièrement quant aii% plaeearts et ordonnances tant 
Tiellies €fae nou^eiles: sur le lait de la Religion. Que ayant 
sa Majesté entendu' Fest»t a<iqttei se retrouvent lest a&ires de 
1» ^Ii«;î0n pardeea. Il ne eontient (piaaill anuLplaecarts et or- 
donnances foire a«cnn changement, aiiosqne fesdicts plae- 
carts de feue la Majesté Impériale, et de ceux ée sa Ma^sté, 
soyeni exécutées. Et pensoit sa Majesté k^ eause du mai qu'il 
y a; en , et de ee qu'il soit ainsi augmenté et passé si ayant, 
aToir esté par \a negtigenee, fioebeté, et dissimulation des 
Juges. Et que s'il y a quelques Juges qny ne les osent, ou ne 
les yeniltent exécuter, pour crainte der quelque tumulte, que 
l*bn advfee sa Majesté, à fin qu'elle y pourvoye d'autres, de 
plus de cœur et de meilleur zèle à ladite exécution, dont l'on 
ne doit estre en foute esHiiets Pays^ où y a tant de CathoHc- 
ques, el desireus du service divin et db sa Majesté, et que 
faisant cecy, et se exeeutans les*dicts Placcart», il est à es- 

percr que l'on remédiera mieux et plus briefvement au dom- 
mage qu'il y a, que non par autre voye. 

Pour le second : Quant à ce qui touche les Inquisiteurs 
de la Foy, sa Majesté encharge à son Altesse : de tenir la 
main que les-dicts Inquisiteurs soyent favorisez en ce qui 
touche l'exercice et administration de leur charge, estant ce 
que convient au bien et sustentation de la Religion, estant 
rintention de sa Majesté, que ladicte Inquisition se face par 
lesdicts Inquisiteurs, comme elle s'est faicte jusques à main- 
tenant, et comme leur appartient par droicts divins et hu- 
mains, et que cecy n'est xhose nouvelle, puis qu'elle a tous- 
jours esté faicte ainsi du temps de feu la Majesté Impériale et 
du sien, estans les inconveniens qui se craindent, trop plus 
apparens, plus voisins, et plus grands, où l'on laissast de 
pourveoir par lesdict^ Inquisiteurs, ce qui convient à leur 
Office, et l'on nç les y assistast. Et puis que son Altesse 
voyoit ce que cecy importe, sa Majesté l'encharge, tant qu'elle 
peult, d'y faire, ce que tant y est nécessaire, et qu'elle* ne 
consente que l'on y traicte d'autre chose, sçachant son Altesse, 
combien sa Majesté l'a à cœur, et le plaisir et contentement 
que ce luy sera. 

Pour le troisiesme : Sa Majesté ordonne à son Altesse^ 
que puis que le S. Concile de Trente estoit ja publié, qu'il 
ne reste sinon que en ce qui touche l'exécution qui concerne 
aus Ëvesques, son Altesse leur face donner toute adresse et 
assistence possible, à fin qu'elle s'effectue comme il con- 
vient. Aussi que l'on exécute ce que ledict Concile de Trente 
ordonne, quant à la reformation de la vie et mœiïrs des £o- 
clesiasticques,enchargeant sa Majesté,tant à son Altesse, que 
aux Officiers de sadite Majesté, de y donner toute la faveur 
et chaleur que besoing sera, et que en cas il fut requis, que 

du costé de sa Majesté s'y donne quelque provision, icelle ia 
fera depescher incontinent, mesmesoù les gens d'Eglise ne 
voulussent obeyr à la Reformation à faire par les Evesques, 
conforme à la decretation dudict Concile de Trente. 

Et pour Conclusion, que ce que sa Majesté escrit à son Al- 
tesse, comme dist est cy dessus, est ce qui convient au bien 
de la Religion, et des Pays de par-deçà, qui ne vaudroyent 
riens sans icelle,et que cecy est la voye pour les pouvoir con- 
server en Justice, paix, et tranquilité. Et puis que son Al- 
tesse voit ce qu'il importe, sa Majesté la requiert de rechief 
de suyvre le chemin, par où ce que dessus se puisse effec- 
tuer : et que ce sera la chose où sa Majesté pourra recevoir 
plus de contentement, tant de son Altesse, que des Seigneurs 
estaus chez elle : ausquels son Altesse doit encharger le 
mesme, à fin qu'ils s'y employent, comme sa Majesté se con- 
fie, (fu'ils ne faudront, sçachans le contentement, qu'ils don- 
neront à icelle, outre ce qu'ils y feront le devoir de Person- 
nages tels qu'ils sont,et selon l'obligation qu'ils ont au service 
de Dieu, et de sa Majesté, et au bien universel des Pays de 
par-deça, et d'eus mesmes en particulier. 



No 2. 

MARGVERITE, 

PARLA6RACEDEDIEV, 

Duchesse de Parme et de Plaisance, etc. 
Régente et Gouvernante : 

Tres-ghers et BiEN-aimez, combien que dés le commen- 
cement du Régime du Roy, mon Seigneur, des Pays de par- 
deçà, tant par le renouveUeraent et publication des Placcarts 
et ordonnances de feu de treshaute mémoire l'Empereur 
Charles mon Seigneur, (que Dieu ait en sa Gloire) sur le 
Fait de la Religion , ratifiez et confirmez par sa Majesté 
Royale, que ce que depuis vous en a esté escrit par icelle, 
mesmes à son dernier partement de cesdicts Pays, pour ses 
Royaumes d'Espaigne, vous avez tousjours peu cognoistre le 
bon. zèle et tressaincte affection de^sadicte Majesté, à la con- 
servation de nostre ancienne vraye Foy, et Religion catho- 
licque, et à l'extirpation de toutes sectes et hérésies en ces- 
dicts Pays de pardeça : Ce neantmoins , comme il a pieu à 
sadicte Majesté, pour certaines occasions, nous refraischir sa 
tressaincte intention par ses lettres dernières, nous vous 

avons, par expresse charge d'icelle, bien voulu représenter, 
ce, qu'elle nous en a escrit,qui est en effect:Que ne désirant 
sa Majesté riens plus, que la conservation de ladicte Reli- 
gion, et de ses bons subjects de par-^deça , en bonne tran- 
quillité, paix, union, et concorde, et les préserver des in- 
convénients, que l'on a veu advenir en plusieurs endroicts 
de la Chrestienté, pour le changement de ladicte Religion : 
Sadicte Majesté veut et entend, que lesdicts Plaecarts et or- 
donnances de feu sa Majesté Impériale et les siens, se gar- 
dent et observent entièrement , comme aussi est l'intention 
de sadicte Majesté, de faire bien et estroictement observer 
ce qui est statué par le sainct Concile de Trente , et les Sy- 
nodes provinciaux mesmes quant à la Reformation du Clergé, 
sans en rien <îo;itrevenir,à fin que se punissans les hérésies, 
les moeurs soyent aussi corrigées, aussi que l'on donne toute 
faveur et assistence aux Inquisiteurs de la foy, en l'exercice 
de leurs offices, et que l'Inquisition se face par lesdicts In- 
quisiteurs, comme elle s'est faicte jusques à maintenant, et 
comme ieur appartient par droicts divins et humains, ce que 
sa Majesté aussi expressément commande par sesdictes let- 
tres. Et suyvant ceste rescription de sadicte Majesté, et pour 
obeyr à icelle, en chose tant saincte et favorable, n'avons peu 
obmettre, vous escrire ceste, pour vous prier, requérir, et 
de la part de sadicte Majesté ordonner bien expressément, 
de vous reigler et conduire en cecy, selon l'ordonnance de 
sadicte Majesté, sans contrevenir en aucun poinct ou article, 
et que le mesme vous faictes entendre aux Officiers, et ceulx 
de la loy des principales Villes du Pays et Duché de Bra- 
bant : à fin de selon ce, eulx reigler, sans dissimulation ou 
connivence, sous les peines contenues esdicts Placcarîs. Et 
pour tant mieux y pouvoir entendre, vous commettez et de- 

putez ung Conseiller de vostre Collège (lequel toutesfois se 
pourra changer de demy an en demy an, à fin qu*ung seul 
n'en soit tousjours chargé) qui ne face aultre chose, sinon 
d'avoir regard audict^Pays de Brabant sur l'observance des 
Decrectsdudict sainct Concile,et vous advertisse tousjours de 
ce qui s'offrira, pour y pourveoir selon Fintention de sadicte 
Majesté. Et à ce que nous puissions tousjours sçavoir l'Estat 
de ladicte Religion, quant à ce que dessus : Nous desirons et 
vous ordonnons, comme dessus, que de trois mois en trois 
mois, nous en escriviez bien particulièrement, le succez, pre- 
nans (en cas de difficulté) vostre recours devers nous, ou 
ceulx du Conseil privé de sadicte Majesté, pour nous en estre 
faict rapport, là où pareillement commettrons quelque Con- 
seillier, qui en portera soing particulièrement, et tiendra 
correspondence avec vous, et celuy, qui par vous sera com- 
mis. Et à fin que sur tout ce que dessus, vous puissiez tant 
mieux veoir l'expresse volonté de sadicte Majesté,nous avons 
faict joindre à cestes, les poincts des lettres et aultres es- 
cripts de sadicte Majesté, concernans ceste matière : pour se- 
lon la forme et teneur d'iceux, vous reigler et conduire, sans 
y faire faute. A tant treschers et bien-aimez, nostre Seigneur 
vous ait en sa saincle 'garde. 

Escriptà Bruxelles le i8. jour de Décembre, 1565. H.V*. 
Soubs estoit escript : Margarita. Et plus bas signé : d'Over- 
loepe. 

Sur le dos estoit encoire escript, A nos tres-chers et bîen- 
aymez, les Chancelier et gens du Conseil du Roy, en Bra- 
bant. 



N« 3. 

EEQUESTE 

DES NOBLES DU PAYS BAS, 

présentée à Ma-dame la Duchesse de Parme, et 
Plaisance, etc. le 5. d'Avril, 66. devant Pasques. 

Ma-dame, l'on scait assez, que par toute la Chrestienté a 
tousjours esté (comme est encores po\ir le présent) fort re- 
nonimee la grande fidélité du peuple de ces Pays bas, envers 
leurs Seigneurs et Princes naturels, à laquelle tousjours la 
Noblesse a tenu le premier rang, comme celle qui jamais n'a 
espargné, ny corps ny biens, pour la conservation et accrois- 
sement de la grandeur d'iceulx. En quoy nous treshumbles 
Vassaulx de sa Majesté, voulons tousjours continuer de bien 
en mieulx, si que de jour et nuict nous-nous tenons prests, 
pour de nos corps et biens, luy faire treshumble service, et 
voyans en quels termes sont les affaires de maintenant,avons 
plttstost aymé de charger quelque peu de mauvais gré sur 
Nous, que de celer à vostre Altesse choses, qui par cy après 
pourroyent tourner au préjudice de sa Majesté, et quant-et- 
quant troubler le repos et tranquillité de ces Pays : Espe- 

rans que l'effect monstrera avec le temps, qu'entre tous ser- 
vices, que pourrions avoir fait, ou faire à Fadvenir à sa 
Majesté, cestuy cy doibt estre réputé entre les plus notables 
et mieulx à propos, dont asseurement nous-nous persuadons, 
que vostre Altesse ne le sçaura prendre que de très-bonne 
part. Combien doncques, Ma-dame, que nous ne doubtions 
pas que tout ce que sa Majesté a par cy devant, et mesme- 
ment à cest'-heure de nouveau ordonné, touchant llnquisi- 
tion, et l'estroite observance des Placcarts sur le Fait de la 
Religion, n'aye eu quelque fondement et juste titre, et ce 
pour continuer ce, que feu l'Empereur Charles de très-haute 
mémoire, avoit, à bonne intention, arresté : Toutesfois 
voyant que la différence de l'un temps à rautre,ameine quant 
et-soy, diversité de remèdes, et que desja, depuis quelques 
années en ça , lesdits Placcars , non-obstant qu'ils n'ayent 
esté exécutez en toute rigueur,ont toutesfois donné occasion 
à plusieurs griefs inconveniens. Certes la dernière resolution 
de sa Majesté, par laquelle, non seulement elle deffend, de 
ne modérer aucunement lesdicts Placcarts, ains commande 
expressement,que l'Inquisition soit observée, et les Placcarts 
exécutez en toute rigueur, nous donne assez juste occasion 
de craindre, que par là non seulement lesdicts inconveniens 
viendront assez à s'augmenter : mais qu'il s'en pourra fina- 
lement ensuyvre une esmeute et sédition générale, tendante 
à misérable ruine de tout le Pays, selon que les indices ma- 
nifestes de l'altération du peuple (qui desja s'apperçoyvent 
de tous costez) nous monstrent à veuë d'œil. , 

Parquoy cognoissans l'évidence et grandeur du danger, 
qui nous menacent, avons jusques à maintenant espéré, que 
ou par les Seigneurs, ou par les Estats du Pays, seroit faict 
remonstrance en temps et heure à vostre Altesse, à fin de y 

remédier, en ostant la cause et l'opigine du mal : mais après 
avôtr yen, que ceulx ne se sont point advancez, pour quel- 
ques occasions à nous incogneûes, et que ce pendant, le mal 
s'augmente de jour eia jour, si que le danger de sédition et 
révolte générale est à la porte, avons estimé estre nostre de- 
voir, suyvant le serment de fidélité et d'hommage, ensemble 
le bon zèle qu'avons à sa Majesté et à la Patrie, de ne plus 
long temps, attendre, ains pluslost nous avancer les pre- 
miers, à faire le devoir requis, et ce d'autant plus franche- 
ment, que nous avons plus d'occasion, d'espérer, que sa 
Majesté prendra nostre advertissement de tresbonne part, 
voyant que l'affaire nous touche de plus près que nuls aul- 
très, pour estre plus exposez aulx inconveniens et calamitez 
qui coustumierement proviennent de semblahles accidens, 
aydns pour la plus grande part nos maisons et biens, situez 
aulx champs, et exposez à la proye de tout le monde : con- 
sidéré aussi que généralement en ensuyvant la rigueur des- 
diets Placcarts, ainsi que sa Majesté commande ex[M*essement 
procéder, il n'y aura entre nous homme, voire et non pas en 
tout le Pays de par-4eça, de quelque Estât et condition qu'il 
soit, lequel ne sera trouvé coulpable de confiscation de corps 
et -de biens, «t assobjecty à la calumnie du premier ennemy, 
qui pour avoir part à la confiscation , voudra l'accuser, sous 
couverture des Placcarts, ne iuy estant laissé pour refuge, 
autre chose, que la seule dissimulation de l'officier, en la 
mercy duquel, sa vie et ses biens seront totalement remis. 
En considération de quoy, avons tant plus d'occasion,de sup- 
plier treshumblement vostre Altesse (comme de faict nous la 
supplions, par la présente Requeste) d'y vouloir donner bon 
ordre. Et (pour l'importance de l'affaire) vouloir le plustost, 
que possible sera, depescher devers sa Majesté, homme ex- 

près et propre, pour l'en advertir,et la supplier treshumble- 
ment de nostre part, qu'il luy plaise y pourveoir, tant pour 
le présent que à Tadvenir. Et d'autant que cela ne se pourra 
faire, en laissant lesdicts Placcarts en leur vigueur, veu que 
de là, dépend la source et l'origine desdicts inconvénients, 
qu'il luy plaise de vouloir entendre à l'abolition d'iceulx : 
laquelle se trouvera estre nécessaire, pour destourner la to- 
tale ruine et perte de tous ses Pays de par-deçà. 

Et à fin qu'elle n'ait occasion de penser, que nous (qui ne 
prétendons que de luy rendre treshumble obéissance) vou- 
drions entreprendre de la brider, ou luy donner loy à nostre 
plaisir (ainsi que nous ne doubtons point que nos adversai- 
res, le voudront interpréter pour nostre desavantage) il plaira 
à sa Majesté de faire autres ordonnances, par l'advis et con- 
sentement de tous les Estats generaus assemblez , à fin de 
pourveoir à ce que dessus, par autres moyens, plus propres 
et convenables, et sans dangers si tres-evidens. 

Supplians aussi tres-humblement son Altesse, que tandis 
que sa Majesté entendra à nostre juste Requeste, et en or- 
donnera selon son bon et juste plaisir, elle pourvoye ce pen- 
dant ausdicts dangers, par une surceance générale, tant de 
l'Inquisition, que de toutes exécutions desdicts Placcarts, 
jusques à tant, que sa Majesté en ait autrement ordonné. 

Avecques protestation bien expresse, qu'en tant qu'il nous 
peut competer, npus-nous sommes acquittez de nostre deb- 
voir, par ce présent advertissement : Si que dés maintenant 
nous-nous deschargeons devant Dieu et les hommes : decla- 
rans, siencas qu'aucun inconvénient, desordre, sédition, 
révolte, ou effusion de sang, par cy après, en advient, par 
faute de n'y avoir mis remède en temps, nous ne pourrions 
estre taxez d'avoir celé ung mal si apparent. En quoy nous 

prenons Dieu, le Roy, \ostre Altesse, et Messieurs de son 
Conseil, ensemble et nostre conscience en tesmoignage, que 
nous y avons procédé, comme à bons et loyaus serviteurs et 
fidèles Yassaus du Roy, appartient, sans en riens excéder les 
limites de nostre devoir, dont aussi de tant plus instamment 
nous supplions, que vostre Altesse y veuille entendre, avant 
qu'autre mal en advienne. 
Si ferez bien. 



U RESPONSE ET APOSTILLE, 

FAICTE EN 

Conseil d'Estat, par Ma-dame, à ceste Requeste, 
fust telle que s'ensuyt : 

Son Altesse, ayant entendu, ce qui se requiert et demande 
par le contenu en ceste Requeste, est bien délibérée, d'en- 
voyer devers sa Majesté, pour le luy représenter, et faire de- 
vers icelle tous bons offices,que son AUesse advîsera pouvoir 
servir, à disposer et incliner sadicte Majesté, à condescendre 
à la réquisition des remonstrans, lesquels ne doibvent espé- 
rer, si non toutes choses dignes et conformes à sa bénignité 
naifve et accoustumée : ayant desja sadicte Altesse, au para- 
vant la venue desdicts remonstrans, par Tassistence et advis 
des Gouverneurs des Provinces, Chevaliers de rordre,et ceulx 
du Conseil, estans lez elle, besoigné à concevoir et dresser 
une modération des Placcarts, sur le Faict de la Religion, 
pour la représenter à sadicte Majesté. Laquelle modération 
son Altesse espère debvoir estre trouvée telle, que pour de- 
voir donner à chascun raisonnable contentement. Et puis 

que Tauthorîté de son Altesse, comme les remonstrans peu- 
vent bien considérer et comprendre, ne s'estend si avant, 
que de pouvoir surseoir Tlnquisition et les Placcarts, comme 
ils demandent, et que ne convient de laisser le Pays, à Ten- 
droict de la Religion, sans loy, icelle son Altesse se confie, 
que les Remonstrans se contenteront de ce qu'elle envoyé, à 
la fin susdicte, devers sa Majesté, et que pendant que s at- 
tend sa response, son Altesse donnera ordre, que tant par 
les Inquisiteurs (où il y en a eu jusques oires) que par les Offi- 
ciers respectivement, soit procédé discrètement et modeste- 
ment endroict Leurs charges, de sorte que l'on n'aura cause 
de soy plaindre, se confiant son Altesse,que les Remonstrans 
se conduyront aussi de telle façon, qu'il ne sera besoing 
d'en user autrement, et se peult bien espérer, que parles 
bons offices que son Altesse fera devers sa Majesté, icelle se 
contentera, de descharger les autres, de l'Inquisition où elle 
e$t,selon que s'estpeu entendre,que desja s'est déclaré sur la 
Requeste des Chief-villes de Brabant, qu'elles n'en seront 
chargées. Et se mettra son Altesse tant plus librement, à faire 
tous bons Offices devers sadicte Majesté, à la fin et à Tefifect 
susdict, qu'elle tient asseurement, que les Remonstrans ont 
propos et intention déterminée, de riens innover endroict la 
Religion ancienne, observée es Pays de par-deçà, airis la 
maintenir et observer de tout leur pouvoir. 

Faict par son Altesse à Bruxelles, le sixiesme jour d'Ap- 
vril. Mille, cinq cens, soixante-cinq, avant Pasques. Soub- 
signé de Margarita. 



N» 4. 

LES mPCRES D'ASSEURANCE, 

DONNEES AUX CONFEDEREZ. 

Marguerite,par la grâce de Dieu, Duchesse de Parme et 
de Plaisance, Régente et gouvernante, pour le Roy, mon Sei- 
gneur, es pays de pardeça : A tous ceulx qui ces présentes 
verront, Salut. Comme il soit, que grand nombre de Gen- 
tilshommes de ce pays de pardeça. Nous ayent présenté par 
ensemble, des le mois d'Apvril dernier, certaine requeste, à 
fin que le plaisir de sa Majesté fust, ester et abolir l'Inquisi- 
tion, et Placcarts, tant vieulx que nouveaulx, qu'ils disoyent 
estre trop rigoreux, et à ceste occasion, ne se pouvoir mettre 
en exécution, et en lieu d'iceulx, en faire aultres, par advis 
et consentement des Estats generaulx desdicts Pays, requi- 
rans que ladicte requeste fust, par nous, envoyée à sadicte 
Majesté, pour y pourveoir. Sur laquelle aurions tenu plu- 
sieurs grandes consultations, avecq les Gouverneurs des 
provinces, Chevaliers de l'ordre, consaulx d'estat, et privé 
de sadicte Majesté. £t enapres représenté le tout, avecq nos- 
tre advis à sadicte Majesté, et pour ce, que trouvions bon, 
par advis que dessus, que à l'occasion, que lesdicts Gentils- 

hommes pourroyent avoir quelque scrupule et double, que 
sadicte Majesté ne Youlsist prendre de mauvaise part ladicte 
requeste, ensemble le compromis qu'ilz auroyent sur ce fait 
par ensemble, et tout ce que s'en estoit ensuyvi, et que telle 
doiibte pourroyt estre cause de plusgrand mal, et trouble en 
cesdicts pays. Nous, par le mesme advis,et délibération des- 
sus mentionnée, avons requiz, que pareillement le plaisir 
de sa Majesté fust, leur donner lettres d'asseurance, que à 
ceste occasion, pour l'advenir, ne leur seroy t quelque chose 
par elle imputée : Surquoy sadicte Majesté nous a mandé 
son bon vouloir et intention, ensuyvant laquelle, nous, de- 
sirans le bien, repos, et tranquillité de sesdicts Pays, et main- 
tenir et rendre tant plus voluntaires iceulx Gentilshommes 
supplians : à Tobeyssance et service de sa Majesté, selon l'o- 
bligation qu'ils en ont, tant de nature que par serment, et 
comme ilz se sont tousjours offertz : Avons à leur requeste 
et remonstrance , et ensuyvant le povoir et aulhorité, que 
avons de sa Majesté, et comme Régente et Gouvernante gé- 
nérale desdicts Pays, et par advis desdicts Gouverneurs, 
Chevaliers de l'Ordre, et Conseil d'Estat, estant lez nous, 
donné pour leurdicte asseurance, l'escript, signé de nostre 
main, en la forme et manière que sensuyt : 
Son Alteze, etc. 

Sçavoir faisons. Que toutes les choses susdicts considé- 
rées, et en ensuyvant le consentement et volunté de sadicte 
Majesté, et le povoir et commandement que avons d'icelle, 
Nous, au nom , et par vertu du povoir que dessus, avons 
promis, et promectons par cestcs, que pour cause de ladrcte 
requeste, et compromis susdict, et ce que s'en est ensuyvi 
jusques à présent, ne leur sera imputé par sadicte Majesté, 
ny nous, aucune chose, moyennant le serment et foy, que 

la 

lesdicts Gentilshommes^ tant pour eux que pour les autres 
confederezy nous ont faict, conforme aux poincts et articles 
cy dessus côuchez,et dont ils ont donné leurs obligations. Si 
requérons et ordonnons, de la part de sa Majesté, à tous 
Gouverneurs, Chevaliers de Tordre, et gens du Conseil d'Ës- 
tat susdict, Chief, Président, et gens du Conseil privé, et à 
tous autres Justiciers, et OiBciers de sadicte Majesté, cui ce 
regardera, que ceste présente asseurance ils entretiennent et 
facent entretenir inviolablement, et a tousjours, et que de 
tout le contenu en cesdietes présentes, ils facent, seuffrent et 
laissent lesdicts supplians plainement, paisiblement, et per- 
pétuellement jouyr et user, sans leur faire, mettre ou don- 
ner, ne souffrir estre faict, mis, ou donné, ores, ny en temps 
advenir, directement ou indirectement, aucun trouble, ou 
empescbement au contraire, ny aussi attempter de faict, au- 
cune chose, contre lesdicts supplians, à la cause que dessus, 
en manière quelconque. Car le plaisir de sadicte Majesté et 
le nostre, est tel. En tesmoing de ce , avons signé ces pn> 
sentes, de nostre nom, et y faict appendre nostre Seel. 

Donné en la ville de Bruxelles, le vingtecinqaiesrae jour 
d'Aougst, L'an de grâce, i566. 

Signé soubs le ply du costel dextre : Margerùa, Et sur 
ledict ply du costel senestre, estoit escript : Par ordonnance 
expresse de son Alteze, et soubsigné, d'Overloepe,et estoyent 
ces lettres scellées du seel de son Alteze, en cyre vermeille, 
et double queue pendant 

LES ARTICLES DE L'ACCORD, 



au nom du Roy, faîct auecq les nobles confederez, 
le 23. d'Aougst, et inséré depuis au long en ses 
lettres d'asseurance, contenuz dessus au feuillet 
2^« ou le commeœhement est aussi touché : 

Son Altesse a Faîct retourner les Gentilshommes sup- 
plians, au vingtiesme de ce mois d'Aottgst, pour leur donner 
Responce i leur Requeste, pendant lequel temps, est si bien 
venu à propds, que elle a receu Lettres de sa Majesté, par où 
elle aura meilleur moyen de leur donner responce certaine 
et absolute. 

Et en premier lieu, leur declaire que sa Majesté, prenant 
regard à ce que son Altéré luy a rembnstré, par advîs des 
Seigneurs, Chevalliers de l'Ordre, et autres de ses Consaux 
d'Estat et Privé, est contente que Flnquisitîon, dont ils se 
sont plainctz, cesse. 

En second lieu, a sadicte Majesté consenti, que soit fait 

nouveau Placcart, mais icelle n'estoit encores résolue, si ce 
sera par la voye des Ëstatz generaulx. Neantmoins son Al- 
teze espère, que par le premier en aura Résolution, selon 
que sa Majesté luy en a escript. Et fera encores tousjours vo- 
luntiers le debvoir, affin que sadicte Majesté veulie, à ce que 
dessus, condescendre, ainsi qu'elle a faict par itérées Lettres. 

Et au regard de TAsseurance, dont par leurs dernières 
Requestes font mention, Que son Al teze estoit bien délibérée 
de la leur donner, aultant qu'en elle estoit. Et comme pré- 
sentement, elle les peult du tout asseurer, voyant que sa 
Majesté l'a consenti, luy ayant donné l'auctorité de la forme 
et manière, comme elle trouveroit convenir. Parquoy leur 
dict et declaire, que sadicte Majesté, désirant mettre hors de 
souspeçon, tous ceulx qui pourroyent penser, qu'elle fut mal 
informée d'eulx, et oster à tous la dififidence (cause de ces 
troubles) icelle, veullant user de son accoustumee Clemehce, 
n'abhorrissant riens plus que aigreur, est contente, que sa- 
dicte Alteze, pour faire cesser toutes difScultez, leur face 
donner toutes telles lettres à ce servantes, et en telle forme, 
qu'elle verra convenir, à leur plusgrande seureté, et ce pour 
le passé. Moyennant qu'ils se conduysent comme bons et 
leaulx Vassaulx et subjectz de sa Majesté, Se confiait qu'ilz 
ne fauldront au debvoir, qu'ilz luy doibvent, à quoy présen- 
tement sadicte Alteze est preste d'entendre, - 

Et comme ils ont plaine et entière satisfaction, Son Alteze 
ne veult refuser l'offre qu'ilz ont diverses fois faict, de s'em- 
ployer au service de sa Majesté, et 4e sadicte Alteze, pour le 
bien, repos et tranquillité du Pays, et à quoy le debvoir de 
fidélité et naturalité les. oblige. Suyvant quoy, entend, qu'ilz 
luy donnent la foy, en premier lieu, qu'ilz ne feront ny 
pourchasseront, directement ny indirectement, chose con- 

tre sa Majesté, ses Estatz,Pays et Subjectz,mais qu'ils s'em- 
ployèrent entièrement, à faire toutes et singulières les choses 
que bons et loyaulx Vassaulx et subjectz, doibvent alendroit 
de leur souverain Seigneur et Prince naturel. 

En ce faisant, aideront de tout leur pouvoir, et de bonne 
foy, à empescher ces troubles, émotions , et tumultes pre- 
sens, et à refréner ceste populace eslevee. Et que ces saccai- 
gemens, pilleries et ruines des Temples, Eglises, Cloistres et 
monastères, en tous lieux cessent, mesmes assisteront à faire 
chastier, ceux, qui ont faîct tels sacrilèges, oultraiges et 
abominations. 

Que nul tort ne soit faict à aucunes Personnes Ecclesias- 
tîcques. Ministres de Justice, Gentilshommes^ ny autres sub- 
jects et vassaux de sa Majesté. 

Que feront tout leur effort, et à bon escient, que les armes 
prînses es mains par ledict populace (dont tant de maulx 
sont ia esté commis, et peuvent encoires plus'estre) soyent 
posées et mises ius incontinent. 

Ils feront leur mieulx, et tous bons offices, pour empes- 
cher que les Presches ne se facent es lieux où elles n^ont esté 
faictes, Et es lieux ou de faict elles se sont faictes,empesche- 
ront que on n'use d'armes, scandale et desordre publicq. 

Au demeurant, ils s'employeront et ayderont selon l'obli- 
gation et serment de fidélité, qu'ilz ont vers sadicte Majesté, 
au repoussement de tous estrangiers ennemis et rebelles d'i- 
celle, et de la Patrie. 

Pour la fin, feront debvoir pour le crédit qu'ils peuvent 
avoir vers ceulx qui sont aujourdhuy altérez pour la Reli- 
gion et autrement, d'eulx submettre à ce que par sa Majesté, 
à l'advis de ses Estatz généraux, pour le bien de la Religion, 
repoz et tranquillité d'icelle,sera ordonné. Faict à Bruxelles 
le xxiii® jour d'Aougst. 1566. Soubzsigné, Margarita. 

COPIE DES LEHRES REVERSALES, 

PAR LES 

CONFEDEREZ DONNEZ A LA REGENTE. 

Nous Louis Conte De Nassau, Eustace de Fiennes Seigneur 
d*Esquerdes, Charles de Revel Seigneur d'Audrignyes, Ber- 
nard de Merode Seigneur de Rumen, Charles de vander Noot 
Seigneur de Risoire, George de Montegny Seigneur de Noyel- 
les, Martin de Serclas Seigneur deTilly, Philippe vander 
Meeren Seigneur de Sterbeke, Philippe de Marbais Seigneur 
de LouYerval,Iehan de Montegny Seigneur de Yilers,Charles 
de Lievin Seigneur de Famars, François de Haeften, Jehan 
le Sauvaige Seigneur d'Eseaubecque, Tant en nostre nom 
privé, que comme députez et commis par tous les autres Sei- 
gneurs et Gentilshommes confederez, et ayans présenté la 
Requeste à sa Majesté, au mois d'Avril dernier, sur le Fait 
de rinquisition, et Placcarts au fait de Hérésie : Comme ce 
jourdhuy nous ayons receu de treshaute et tresexcellente 
Princesse Madame la Ducesse de Parme et de Plaisance, Ré- 
gente et gouvernante ipour le Roy, en ces Pays de pardeça, 

certaîpes lettres patentes de son Alteze, surce auctorisee du 
Roy nostre souverain Seigneur et Prince naturel, en la forme 
et manière que s'ensuyt : 

MARGUERITE par la grâce de Dieu,Ducesse de Parme et 
de Plaisance, Régente, etc. comme es Lettres d'asseurance 
cydessus. SAVOIR FAISONS, Que en ensuyvant lesdictes 
lettres d'asseurance, Nous avons promis et promettons, par 
nostre Foy solennelle, et en parolle de Gentilshommes, de 
vrays et loyaux Vassaux et subjectx de sa Majesté. Que nous 
entretiendrons, observerons et accomplirons, tous et quelz- 
concques les poinctz et articles dessusdicts, tant pour nous, 
que ppur et au nom de tous les autres, desquelz sommes de* 
putez, et avons pouvoir, commission, auctorité et mande- 
ment, pour lesquelz nous nous faisons forts, et les ferons 
observer, entretenir et accomplir par iceux nos Confederez. 
Et à cest effect, tenons nostredict compromis nul, cassé et 
aboly, tant et si longuement que ladicte Seureté promise par 
son Alteze, au nom de sa Majesté, tiendra. En tesmoing de 
ce, nous avons signé ces présentes de noz noms. Faict audict 
Bruxelles ledict. xxv">«. jour d*Aoust audict an 1566. Ainsi 
soubzsigné Louis de Nassau, Eu^tace de Fiennes, Bernard de 
Merode, Charles de vander Noot, Charles de Revel, George 
deMontegny, Philippe vander Meeren, Philippe de Marbais 
seigneur de Loverval, lehan de Montegny seigneur deVilers, 
Charles de Lievin seigneur de Famars , Jehan le Sauvaige, 
Martin de Tserclas, et François de Haeften. Et sur le doz 
estoit escript, Aujourdhuy xxv"« d'Aoust i 566. Les députez 
et commis des Seigneurs et Gentilshommes confederez , dé- 
nommez au blancq de cestes , Saulf le S', de Tilly et Fran- 
çoisde Haeften absens. Ont fait le Serment solempnel et per- 
tinent, tant pour eulx, que pour et au nom de tous les autres 

leurs confederez, d'entretenir, observer et accomplir tous et 
quelzconques les poinctz et articles contenuz audict blancq 
de cestes, Et ce es mains de Messeigneurs les Princes d'O- 
renges et de Gavre, Conte de Homes, Seigneur de Hachicourt 
et conseillier d'Assonleville à ce commis par son Alteze.Ainsi 
soubzscript. Moy présent. Et signé D'Overloepe. Embas estoît 
encoires escript. Le xxvii"*«. jour dudict mois d'Aoust audict 
an 1566. lesdictz Seigneur de Tilly et François de Haeften, 
Apres que la lecture du contenu dudict blancq, leur a esté 
faicte, y ont aussi mis leurs noms et signatures, et fait le 
serment que dessus, es mains de Messeigneurs les Prince de 
Gavre, Contes de Mansfelt, et de Hornes, S', de Hachicourt, 
et conseillier d'Assonleville , à ce commis par son Alteze, 
comme dit est cy dessus. Soubz escript. moy aussi présent, 
Et signé, d'Overloepe. 

COPIE DES LEHRES 
CLOSES PAR LA REGENTE, 

sur ce envoyez aux Comaulx, et villes des Pays bas. 

MARGVERITE par la grâce de Dieu 

Ducesse de Parme , 

de Plaisance^ etc. Régente et Gouvernante, etc. 

Treschiers et bien aimez, Nous ne voulons laisser vous 
advertir, comme le Roy Monseigneur, par ses lettres du 
tresiesmedu mois passé, nous advertitdesa resolution, sur 
ce que l'avions consulté et requis, des le mois de May der- 
nier. Surquoy sadicte Majesté n'auroit peu plustost donner 
Responce, attendant la venue des Marquis de Berghes, et 
Baron de Montigny, par nous députez vers icelle , à la rela- 
tion desquels, tout le principal affaire se remettoit. Et de 
faict touchant l'Inquisition, sadicte Majesté, prenant regard 
à ce que luy en avons remonstré par advis des Chevalliers 
de l'Ordre, et de ceux des Consaulx d'Estat et Privé, estans 

lez nous, est contente, qu'elle cesse : comme aussi touchant 
les Placcars sur le faict des Hérésies, est contente, que s'en 
facent nouyeaulx, ayant regard que la saincte Foy Catholic- 
que, et Tauctorité de sa Majesté, soyent gardées. Ne s'estent 
encoires résolue, si ce sera par la voye des Estatz generaulx, 
ou par autre. Surquoy luy avons derechief escript bien in- 
stamment, et attendons brièvement la bonne intention et yo- 
lunté de sadicte Majesté. 

Et au surplus,Comme nous avons remonstré à sadicte Ma- 
jesté, la doubte que ce nombre des Gentilshommes (nous 
ayans présenté la Requeste au mois d'Avril dernier aulx fins 
que dessus) avoit que sadicte Majesté ne print de mauvaise 
part ladicte Requeste, et le compromis qu'ils aviont faict par 
ensemble sur ce poinct. Laquelle doubte pourroit causer dif- 
fidence, et consequemment troubles et altération au Pays, 
Sadicte Majesté , veuUant user selon son accoustumee clé- 
mence, et ne abhorrissant riens plus que aigreur, a esté con- 
tente, que en cas que nous veissions que cela puist faire ces- 
ser les dilBcultez (comme nous en a esté donné la promesse) 
que leur feissions l'Asseurance pertinente, en la forme et 
manière que verrions convenir. Ce que a esté faict, que riens 
ne leur seroit imputé par sa Majesté, ny nous, pour raison 
des choses passees,Moyennant qu'ilz se conduysent d'orese* 
navant comme bons et loyaulx Subjectz et vassaulx de sa 
Majesté. Et si doibvent tous compromis, estre nulz, cassez 
et aboliz, si longuement, qiie ce, que par nous a esté promis 
au nom de sa Majesté, tiendra, comme vous verrez par les 
Actes sur ce expédiez. ^ 

Advertissant en outre, que sa Majesté v^lt et entend 
maintenir la vroye ancienne Religion Gatholicque,et que les 
Gouverneurs, Consaux, Officiers et Magistraux, lacent en- 

tierement leur debvoir , affin que pendant que sa Majesté 
tiendra par deçà, pour donner ordre, ne puissent advenir 
nulz inconvenien:j,Ce qu'elle promet de faire de brief, et au 
plustost que par tous moyens luy sera possible. 

De toutes lesquelles choses , comme servantes à la pacifi- 
eation et tranquillité de ces presens troubles, tant en la Re- 
ligion, que estât publicq. Nous vous avons voulu advertir, 
affin que ayez à vous évertuer tant plus, à faire vos debvoirs, 
comme vrays et fidelz subjeetz de sa Majesté, aussi d'ensuy- 
vîr la saincte et bonne volunté d'icelle, et résister aux per- 
vers séditieux et perturbateurs de la Repablicque pour la 
conservation de la Foy Catholicque, service de sa Majesté, 
repos et tranquillité de la Patrie, et de vous mesmes en par- 
ticulier, A tant Treschiers et bien aimez, nostre Seigneur 
vous ait en sa saincte garde. De Bruxelles ce xxv"»«. jour 
d'Aoust, 1566. 



N» S. 

I 

COPIE DE LA LETTRE 

escrtpte par le Roy de sa main propre ^ 

AU PRINCE D'ORENGES, 

TRADUICTE DE l'eSPAIGNOL EN FRANCHOYS. 



Note de l'éditeur. Cette pièce ayant été annexée 
à l'Apologie du Prince d'Orange de 1582, nous l'a- 
vons déjà insérée dans le présent volume, page 27. 



N° 6. 

LEHRES 

DE L'AMBASSADEVB DE FRANGE, 

A LA GOUVERNANTE. 

Madame,encoires que je vous aye escript,bien amplement, 
depuis quinze jours, et mesmes par le Courrier, venant 
d'Espaigne, qui passa par iey, le xxvi. du passé. Si eslce, 
qu'ayant hier receu une depesche d'Espaigne, Je n'ay voulu 
faillir d'en tenir incontinent vostre AUeze advertie, et luy en- 
voyer la copie de deux lettres, que Ton m'escrîpt, par les • 
quelles elle pourra veoir plusieurs particularitez, d'ont je 
m'asseure, elle aura contentement, et mesmes d'entendre le 
bon ordre que sa Majesté donne, et les grands préparatifs, 
qu elle faict de jour à autre, tant pour faire teste à l'armée 
Turcqucsque, si elle venoit à surgir es costes de delà, et y 
faire entreprinse, que pour reduyre tous ses subjects à l'o- 
beissance de Dieu, et sienne. Vostre Altesse cognoistrà aussi, 
combien l'on est satisfaict, de la façon, dont elle s'est, de* 
portée depuis le remuement survenu aux Pays, ou elle est. 

Et que sur tout, l'on a trouvé bon, et à propos, le dernier 
poinct des intelligences et places fortes : Tellement que par 
la, sa Majesté faict maintenant estât, de parvenir au but de 
son desseing, avecq peu de peine, et resistence, contre le 
doubte, qu'elle en a eu au eommencement, Pourveu mesme- 
raent que les estrangiers ne s'enlremeslent point trop avant, 
et aussi par le moyen de la continuation de la prudence, et 
dextérité, dont vostre Altesse a commencé à conduire tout ce 
faict A laquelle, je vous puis bien asseurer, Mtlamr^ que sa 
Majesté attribue la conservation de ses pays bas, après Dieu. 
Lequel fera, par sa grâce, que de ce mal, qui y est advenu, 
sa Majesté tirera ung si grand bien, et commodité, que de 
les veoir reduictz à son entière obéissance, et à Testât, gou- 
vernement, et règlement, auquel ses prédécesseurs, n'ont 
jamais peu parvenir, et que de si long temps elle désire et 
desseigne, ensemble avecq ceste occasion, laquelle aucun 
bon serviteur de sa Majesté, ne luy conseillera de laisser 
perdre, d'avoir moyen de dompter les ungs, et se desfaîre des 
aultres, de ceulx que bon luy semblera,et qu'elle cognoistra, 
estre, pour pouvoir cy après , s'opposer, au bien de ses af- 
faires, audict pays. Et d'aultant, Ma-dame, que le poinct, 
qui me semble aujourdhuy plus important, et de plus grande 
conséquence, en ce faict, est d'asseurer, de plus en plus, les 
serviteurs masquez, que vous sçavez : vostre Altesse ne trou- 
vera (s'il luy plaist) mauvais, si je Tay souvent advertie,et si 
derechief je luy ramentoy, par la présente, de temporiser 
avecq eulx, et de se contraindre, jusques U, que de leur te* 
nir assez souvent propos, ou faire tenir par personnes in« 
terposees, de la grande opinion et satisfaction, que sa Ma- 
jesté a de leurs actions, et de la bonne volunté qu'elle leur 
pOrte, voire jusques à leur affermer, qu'elle croit, et dict, 

qa'ib Ittjr ontfaict ungsi notable servfce,qo*eIle se sent tenue 
àettlx,De ce que ses pays bassont encoires en son obéissance, 
et que sans leur présence et prudence, îlz eussent esté, ou 
eu proye des estrangiers, ou baignez du sang de ses propres 
iubjectz. Car encoires, Madame, qu'ils fussent aussi simulez 
et accortz , comme on les faict, Si est ce, que le temps et 
Foccasion requièrent, que pour le service de sa Majesté, Ton 
use de tels langages artificieulx : et croy,que yostre Altesse 
verra, par expérience, qu'ils serviront de quelque chose, à 
les entretenir, ou pour le moins à les contenir, comme desia 
nous en sommes apperçeuz,non seullement en leur endroict, 
mais aussi des deux, qui sont allez vers sa Majesté,avec les- 
quelzon n'a failly, de se gouverner dextrement, et indus- 
trieusement, leur usant de si bon traictement, qu'ils ne ju- 
rent, que par la foj qu'ils doibvent à leur Maistre. Et 
d'aultre part, on a donné si bon ordre, et faict telles prac* 
tîcques en leurs familles, que suyvant les moyens, dont 
Tostre Altesse donna advis, ils ne sçauroient faire, ne dire 
chose, dont l'on ne soit bien adverty. Ce pendant on a bien 
délibéré, de leur faire tenir bonne résidence auprès de sa 
Majesté et de ne les en laisser partir, non plus que le Sei- 
gneur d'Ibermont, qui s'enpensoit incontinent retourner. 
Mais il fault que je vous die, Madame, que le plus grand 
mal, que je cognoy pour le présent, eu cest affaire, est, que 
ceulx qui ont plus de puissance et crédit auprès de sa Ma- 
jesté, et mesmes le Duc et le Prince (1), s'accordent bien, 
pottr le chastiement, mais n'ont point le moyen. Car l'ung 
presse, le plus qu'il peuU,lepassaige de sa Majesté, et l'autre 
l'empesche au contraire, et le retarde, et mecten avant nou«> 

(1) Ce Ducq est le Ducq (TAlba; et ce Prince le Prince Deboly Ruygomet. 

veaulx moyens. De ma part, j'ay tousjours pensé, qu'en tel- 
les choses, la présence de Maistre serviroit, et que sur tout, 
la diligence et célérité y esloit nécessaire, et emportoit gaîng 
' de cause, et qu'aux inopinées maladies, il est besoing d'ap- 
plicquer remèdes promptes, voire violents, qui est l'opinion, 
en quoy l'on me mande (par une petite ame seullement) sa 
Majesté estre maintenant ferme et arrestee, et que le jour 
qu'elle arriva à Madrid dernièrement, après sa maladie, elle 
jura, en présence des Seigneurs dessusdicts, qu'elle sçavoit 
bien, que en ce qu'avoit esté faicten ses pays bas, il alloitde 
sa réputation non seullement, mais aussi du service de Dieu : 
Et qu'elle s'en resentoit tant, que plustost elle hazarderoit 
tout le reste de ses Estats, que de faillir à faire ung chastie- 
ment exemplaire, et en veiie de toute la Chrestienté, d'une 
telle rébellion. Et pour cest effect, lors au lieu mesmes, sa- 
dicte Majesté résolut de partir d'Espaigne, le plustost qu'il 
luy sera possible , et mener avecq soy le Prince son fils, et 
la Royne, laquelle on pense toutesfois, pouvoir faire passer 
par France, laissant sa seur gouvernante aux Pays , et ses 
nepveux, les deux enfans de l'Empereur, avecq elle,encQires 
que ledict Seigneur Empereur soit après, pour en retirer 
l'aisné. Que quelques jours auparavant , le Ducq passera, 
pour refreschir les garnisons d'Italie, et en tirer les meilleurs 
et plus vieulx souldats et Capitaines, pour mettre en leur 
place ceulx qui passeront d'Espaigne avecq luy. Que bien tost 
après, sa Majesté arrivant en Italie, parlera à quelques Prin- 
ces et Potentats, et s'abouchera avecq le Pape, et par après 
avecq l'Empereur (s'il est possible) pour confermer ensemble 
conseils et forces, auquel a desia demandé deux de ses Regi- 
nientz, que l'on ne doubte point, qu'elle n'obtienne, com- 
bien que pour la guerre, qu'il a avecq le Turcq, il n'en ait. 

peu rendre encoires response asseuree. Cela faict, Tordre qui 
est requis pour son desseiug, estant donné, sadicte Majesté 
faict son compte, de s'arrester en la France Conté,pour après 
descendre au pays bas, avecq telle force, que besoing sera, 
selon le deportement de ses subjects, et la contenance qu^ils 
tiendront de se humilier, ou de faire resistence, à fin de s*y 
faire obeyr , et Dieu premièrement. Au reste, Ma-dame, il 
me semble, ne debvoir jobmectre à vous dire, Que le ConCe 
Palatin, et Lantgrave de Hesse, et autres Princes Luthériens, 
ont envoyé deux Ambassadeurs par deçà, qu'on dict estre 
Docteurs, Tung nommé Junius, et l'autre David, lesquels y 
sont arrivez, depuis ungmois, ou cinq Sepmaines, soubs 
couleur de demander quelques deniers, que lesdicts Princes 
presterent, durant les troubles, de ce Royaulme, aux Chiefs 
Huguenots, ensemble pour recommander au Roy de France, 
ceulx qui tiennent leur belle Religion, mais à la vérité, c'est 
(à ce que j'ay peu d'escouvrir) pour faire practicques avec 
lesdicts Huguenots, et donner nouveaulx moyens d'entre- 
prinse, contre l'Estat et pays de sa Majesté Catholicque. Et 
par ce que j'ay sçeu de bon lieu, et au vray, que aucuns du 
Conseil desdict Roy et Royne, et mesmes des plus grands et 
plus vieulx (quelques Catholicques qu'ils disent estre) es- 
toyent d'advis, de se servir de l'occasion de ceste légation, 
pour trainer quelque ligue avec lesdicts Princes, et se forti- 
fier de leur confédération et amitié, j'ay esté quelques jours 
en peine de trouver moyen de rompre ce coup : Mais estant 
le Cardinal venu en ceste ville, bien à propos, lequel à la vé- 
rité, faict icy ung monde de bons offices, et en feroit d'avan- 
tage, s'il avoit le moyen, Je Tay veu, et ay longuement dis- 
couru avecq luy,de l'importance de ce faict, et la conséquence 
qu'il tire pour la ruyne Catholicque, de ce Royaulme, et luy 

46 

ay faict tellement j)eser, qu'il ny alloit pas seuUement de l'in- 
terest du Roy, mon Maistre, mais du sien propre : luy bail- 
lant, par mesmes moyen, couleur de s'attacher audit Junius, 
pour estre subject et natif des Pays bas, que des le lende- 
main il partit d'icy, pour aller cn^ une maison de la-dicte 
Royne, nommée Monceaulx, où estoit la Court. Et a si bien 
faict, estant là, qu'incontinent lesdict Roy et Royne depes- 
cherent une lettre au Prévost de leur hostel , pour mettre 
prisonniers lesdicts Ambassadeurs Luthériens, estans enceste 
ville, et se saisir de leurs lettres, mémoires, papiers, et In- 
structions. Ce qui eust esté exécuté, sans ce, que durant la 
contestation, qui survint lors, que ledit Prévost les vouloit 
mener en prison : quelqu'un dudict Conseil, estant en ceste 
ville, fust d'advis, qu'on surceyt l'exécution, jusques à ce, 
qu'il y eust nouveau commandement. Si est ce, que je sçay , 
que encoires que depuis on ait essayé de r'accoustrer ceste 
faulte, lesdicts Ambassadeurs sentent avoir receu une telle 
escorne, et leurs maistres une telle injure, que je voy par la, 
ceste practicque, qui se brassoit, rompue, sans pouvoir estre 
renoudé. Attendu mesmement, que de nouveau ilz se sen- 
tent oifensez, de ce, qu'au lieu de reparer ladicte injure, ilz 
ont esté assez mal receuz en ceste court, en l'audience qu'ils 
ont eiie, et pensent avoir esté peu agréables ausdicts Roy et 
Royne, et à ceulx de leur Conseil, et qu'après leurdicte au- 
dience, on s'est mocqué d'eulx : chose qui ne peult sinon 
tourner au grand bien des affaires de sa Majesté, et par 
mesme moyen destituer de plus en plus, d'amys et aliances. 
La Dame (vous scavez laquelle) je pense estre une des plus 
simulées du monde, et plus je negotie par deçà, plus je de- 
meure ferme en l'opinion, que j'ay faict souvent entendre à 
vostre.Alteze, qu'il ny a en elle fiance, asseurance, amitié. 

ne resolution, je Iny'ay parlé par plusieurs fois, de Taffaire 
que sçavez, qui importe à sa Majesté, et luy assez vifve- 
ment remonstré, l'obligation qu'elle y a : le secours, qu'elle 
en a receu, à son grand besoing, et encoires tous les jours 
j'use de tous les moyens, dont je me puis adviser, pour faire 
réussir les choses, selon l'intention de sadicte Majesté, et de 
vostre Alteze. Mais je n'en rapporte que parolies, et suis 
aussi peu asseuré que le premier jour. Si est ce que j'ay bien 
délibéré de la presser tellement, à la première audience, que 
j'auray, qu'il fauldra qu'elle parle ouvertement. Elle envoyé 
souvent vers moy, le petit homme noir, dont j'ay quelque fois 
escript à vostre Alteze, Lequel a esté souvent en Espaigne, 
lors que le Seigneur de sainct Suplice y estoit Ambftsadeur. 
Et bon qu'il semble à ladicte Dame, que par luy, elle me 
faict croire tout ce, qu'elle veult, et qu'il tire de moy beau- 
coup de secretz. Je ne luy veulx faire cognoistre , que je 
l'entende, ne les tirer de ceste opinion, au contraire, je de- 
monstre de parler à luy librement. Et de ceste façon, je me 
suis apperceu, que je leur en baille quelques fois de bonnes, 
et bien à propos, et que je tire plus d'eulx, qu'iiz ne font 
de moy, pour le moins donneray-je bon ordre désormais, 
avec l'ayde de Dieu, qu'iiz ne se vanteront point d'avoir 
trompé ung Espaignol, j'ay receu ceste depesche par ung 
courrier,qui partit de Madrid, a vecqledict Seigneur de sainct 
Suplice, Lequel ladicte Dame avoit n'agueres envoyé vers sa 
Majesté, et l'a laissé, le premier de ce mois, à Bayonne, 
pour s'en retourner en France, l'on me mande qu'on luy a 
tenu le langaige qu'il falloit, et dont j'avois donné adviz, le-^ 
quel, je m'asseure,prouffitera. Et si n'a point tant à pris de 
r^ouvelles, qu'il pensoit, ctcomme l'intention estûitde ceulx, 
qui l'avoyent envoyé. Le Ducq avoit dict quelques jours 

auparavant, qu'il vouloit m'escrire. Mais par ce que ledicl 
courrier le veit, lors de son parlement, merveilleusement 
triste, à cause du mariage de son fiiz :,I1 ne luy en osoit 
parler. On ne scavoit point encoires la mort du Sultan Soly- 
man, en Espaigne: Laquelle aussi tost qu'on aura entendue, 
je m'asseure d'avoir une depesche, par laquelle je pourray 
scavoir, si sur ceste nouvelle, il y aura eu quelque change- 
ment d*advis, aux particularitez dessusdicts, dequoy je ne 
fauldray, de tenir incontinent vostre Alteze advertie, la- 
quelle, etc. 



N*» 6. 

COPIE D'VNEAVTRE LETTRE, 

Escripte par ledict Francisco d'AIava, Ambassadeur 
pour le Roy d'Espaigne, en France, à la Duchesse 
de Parma, etc. Gouvernante : oultre celle qui est 
insérée dessus, au feuillet 241. N* 6. 

Madame, l'adyertissement que vostre Altesse m'a donné, 
. des affaires de pardelà, m'a confermé l'opinion que j'avois 
tousjours eu, que ce remuement ne se faisoit point, sans in- 
telligence, et sans le support, des plus grands : et mesmes 
desTrois (1), qui font si bonne mine. Car comme vostre Al- 
tesse l'a soigneusement, et avec grande discrétion, considéré, 
aussi doibt elle croire, que de ces Trois vient toutle mal. Je 
n'ay faillyd'advertirsa Majesté de toutes choses, et mesmes 
de ce faict. Et m'asseure, comme vostre Altesse l'a recom- 
mandé à sa-dicte Majesté, ne les fauldra trajcter, comme il 
fault, et suy vaut vostre recommandation, et se peuvent bien 

(1) n désigne le Prince d'Oranges, le Conte dTgmont, et le Conte de 
Hornea. 

asseurer, qu'ils seront les premiers,ausquels sa Majesté s'en 
attachera, non pour user de grâce, en leur cndroict, car ilz 
ne le méritent pas : mais pour les faire punir et chastier, 
comme leur rébellion en est digne. Il ne fault point pour- 
tant, que vostre Altesse leur face mauvaise chère, ny aucune 
démonstration de mescontentement, de peur d'empirer les 
affaires. Mais les tenir tousjours en espérance, d'estre reco- 
gnus par sa Majesté, pour ses fidelles serviteurs, et cela ser- 
vira beaucoup. Car se laisser ainsi persuader, on en jouyra 
plus aisément. Mais quant le temps sera venu, Ton leur par- 
lera bien ungaultre langaige. Etdoibt vostre Altesse s'asseu- 
rer, que, si elle a bonne volunté de leur faire recepvoir le 
payement qu'ils ont mérité, sa Majesté n'aura point moins 
d'affection, de faire encest endroict, ce que sera nécessaire. 
Aussi, Madame, suyvant ce que vostre Altesse m'a faict en- 
tendre, de vous tenir advertie, en quelle asseurance nous 
sommes du secours de France : Je suis constrainct le dire à 
vostre Altesse, que l'on nous faict assez de promesses, mais 
je crains, que cela ne nous servira de beaucoup, et que à la 
fin, le tout ira en paroUes, n'estant leur volonté, et n'ayant 
le moyen,de nous secourir, comme ils promectent : oultre, 
que les Huguenotz de pardeça, sont forts, et lèvent la teste. 
Je ne laisseray de faire ce, que sera possible : Dont j'adver- 
tiray à vostre Altesse à toutes occasions, mais sur tout, je la 
supplie, de se gouverner avec une grande dextérité, alen- 
droict de ces Trois, que je vous ay nommé, A tant etc. De 
Paris, le 29. d'Aougst 1566. 



N- 7. 

RESPONSIVE 

DU 

PRINCE A LA CITATION DV FISCAL. 

Monsieur le Procureur J'ay receu copie de Tad- 

journemenl, que, par cry et edict publicq, avez faict execu- 
ter, et publier à ma charge. Et me ressentant des accuses, 
y contenues, comme Seigneur de ma qualité doibt faire : Ne 
désire rien tant (comme aussi de faict j'espère de faire appa- 
roir) que de deuement, et comme il appartient, y povoir con- 
tester et respondre. N'estant aucunement d'intention, laisser 
au cœur des ignorans, impression, que n'auroys satisfaict à 
mon honneur, et obligation que doibz au Roy, et que me 
seroys mal et indeiiement acquicté des charges, Estatz, et 
offices dont à sa Majesté a pieu parcydevant me pourveoir, 
ou autrement. Espérant par discours, çt collation de mes 
defifenses,monstrer, que les bons,longtains,et loyaulx servi- 
ces, despens, etdommaiges, esquelz,à cause d'iceulx, suis en- 
courru,surpasserontdebeaucoupmesobligationsetmercedes. 

Ayant à tant cause et raison, de n'avoir moindre désir, que 
Ton entre en ceste caiculation, que ceiuy,qui, par clôture et 
affinement des comptes, espère, et attend, le redressement 
de ses affaires. Mais ( omme ce que le plus desirons, et avons 
en intention, est souvent le dernier, qui se peult (procédant 
deùement et par ordre, comme il appartient) mettre en exé- 
cution. Et que par là, le Médecin ou Chirurgien ne cerche 
de guarir, et consolider la playe, quoy qu'elle soit griefve, 
ou dangereuse, s'yl n'a preallablement à ce disposé le fond et 
humeurs d'icelle : Ne aussi l'architecte bastir l'édifice, si au- 
paravant il ne l'a bien fondé : Suis, par la qualité de vostre- 
dict adjournement, forcé et constrainct, différer l'allégation, 
et explication de mesdicts deffenses, jusquesà ce que vosdicts 
accuses seront faictes en jugement compétent, idoine, et non 
suspect, et auquel l'on puisse espérer, que à ce que sera pro- 
posé, l'on prendra le regard qu'il appartient, et l'on procé- 
dera à l'absolution , ou condempnation , selon l'exigence et 
mérites de la cause. Et ce pendant, me fauldra consoler des 
exemples, dont les hystoires sont plaines, de ceulx qui, par 
avoir au danger de leur vie, et despens de leurs biens, con- 
servé et amplié les Estats , Pays , et dommaines de leurs 
Princes, Roys, et Seigneurs, ont esté, non seullement infa- 
mement adjournez et decriez,mais reportans au lieu de mer- 
cede, punition corporelle et exemplaire, ont esté tuez, exé- 
cutez, banniz, et dechassezj Voyans les loyers et recompen- 
ses de leurs services, attribuez , à ceux qui moins les meri- 
toyent. Ce que treuve moins estrange, en nostre temps, veu 
que l'on y peut rendre le plus innocent qui soit, non seulle- 
ment suspect, mais odieux et abominable : le faisant seulle- 
ment,par quelques apostez, tenir etreputer pourhereticque. 
Car estant ce poinct gaign«^,non seullement se trouvera frustré 

de tous ses biensfaictz,services,et mérites : Mais estant privé 
et despouillé de toutes bonnes presumptions,demeurera sus- 
pect, et accusable de rébellion, commotion, et sédition, et en 
gênerai, de toutes espèces de crimes,etdelictz,comprenables, 
soubs tiltre de lèse Majesté. Voire estant raccusation de pré- 
tendue hérésie, pour le temps qui court, odieuse, est quasi 
nécessaire, pour la punir, sans incourrir l'indignation, et 
diversion des cœurs, que l'on veult retenir en service, la cou- 
vrir du manteau desdicts delictz,et crimes de lèse Majesté, 
desquels à tant l'accusé, en vain se prétend purger et des- 
charger, devant celuy, auquel il se sent suspect de ladicte 
hérésie. Car n'estant iceux la cause finale, pour laquelle il 
est poursuivy, prins, arresté, et accusé, ne peut, oires qu'il 
faoedeuement apparoir de son innocence, espérer absolu- 
tion, ou délivrance, ains fault, que soubz tiltre et pretext 
desdicts delictz, soit condamné, ou, que, estant son inno- 
cence, par trop notoire, par prolongation de procédures, il 
attende une perpétuelle et misérable détention : ce que pour- 
royt souffir, pour excuser msi non comparition, par devant 
le Ducq d'Alve, Gouverneur et Capitaine gênerai de Pays 
bas. Ne fust aussi, que, par plusieurs raisons, vostre impe- 
tation se treuve de droict Nulle, et telle, que ne suis tenu 
d'y obéir. Car oultre que l'huyssier n'a faict aucune signifi- 
cation, sommation, ou insinuation de son exploict, à moy, 
qui après advertissement faict à Madame de Parma, lors Ré- 
gente, à cause d'aucuns mes urgens affaires, me suis retiré 
en ceste ma Conté de Nassau , comme aussi à sa Majesté, 
passé long temps, avois déclaré estrè d'intention de Ikire, et 
non pour fugir ou latiter, comme vostre mandement con- 
tient, sont les termes, dilays, et intervalz si briefz, qu'il est 
impossible, eûdedens iceulx, estre adverty de la publication, 

faicte à Bruxelles, et se trouver en ladicte ville, et beaucoup 
moins es aultres plus loingtains, esquelles le Duc d*Alve se 
pourroyt, ce pendant, transporter. Car ayant chascun terme 
et delay son effect, est notoir , que regard doibt estre prins à 
chacun d'icelluy, et non aux trois d'iceulx delays conjoinctz 
et accumulez par ensemble. Et que à tant prefiger termes de 
quinzaines, en distance telle, qu'est d'icy à Bruxelles , n'est 
aultre chose, que proposer edictz, adjournemens, et Cita- 
tions ausquelles est impossible que Ton obeysse. Et accumu- 
lant lesdicts delays, et prenant les trois pour ung, se treuve, 
que en causes de si grande importance, et contre personnes 
de la qualité, que je suis, l'on prétend procéder, par une 
Citation seulle, contre tout ordre de justice : Veu que en cas 
semblables, selon droict, l'on procède assez sommierement, 
en gardaiït seullement l'ordre accoustumé,quiest,queapres 
trois distinctes Citations, impetrees, du moins après l'in- 
terval de dix jours à chacune, l'on parvienne au peremptoir. 
Et que le juge s'estant deùement informédes lieux et places, 
où les absens, que l'on veult adjourner,se treuvent,ordonne 
les delays à l'advenant de la distance d'iceulx. Ce que n'es- 
tant faict par vostre adjournement, s'ensuyt nécessairement, 
qu'il est Nul, et de nulle valeur. Laquelle nullité se com- 
prend en toutes actes Judiciaires, indeiiement et incompe- 
temment faictes, de tant plus que vostre prétendue citation 
et adjournement, ne peult avoir lieu ou effect,comme faict à 
celluy, qui se tient hors le terroir et jurisdiction du Roy, es 
limites de l'Empire, et est membre et Estât dudict Empire. 
Auquel, conformément au droict, l'on doibt requérir renvoy, 
de ceux, qui s'y sont retirez, sans qu'il soit permis les evoc- 
quer, par Citation faicte, hors dudict Empire, par prétendue 
publication et edict. Ce que a esté parcydevant tellement es- 

timé, que par ceéte raison principalement, la sentence ren- 
due par l'Empereur Henry, contre Robert, Roy dé^Secille, a 
esté déclarée nulle, et de nulle valeur, y joinct que ledict 
Empereur estoit accompaigné d'une armée puissante, sus- 
pecte audict Roy Robert, comme à présent ledict Duc d'Alve 
est d'une armée des Espaignolz, nous portans l'affection, à 
chacun notoire : Ce que se doibt à tant suffir, pour descou- 
vrir la nullité de vostredicte Citation et adjournement : veu 
mesmes, que ledict Ducq est, en mon regard, notoirement 
Juge plus incompétent, que ledict Empereur estoit, au re- 
gard dudict Roy de Secille. Attendu que les Chevaliers de 
Tordre, suyvant les loix, contractz, et constitutions d'icelluy 
ordre, ne peuvent estre adjournez, que devant les Chiefz, et 
leurs confrères, à cause des mauvais, énormes, etreprocha- 
bles cas, qu'ilz pourroyent commettre. Mesmes ne peult-on 
procéder à l'appréhension, saisissement et détention desdicts 
Chevaliers, sans que icelle soit décrétée, du moins, par 
J'advis, de six de leurs confrères, et doibvant en ce cas estre 
mis promptement à la garde du collège , et amiable compai- 
gnie dudict ordre , et non traictez à la rigeur, dont on use 
vers noz cousins et confrères desja appréhendez, qui con- 
ferme aussi ladicte nullité de vostre impetration, et mesmes 
de la clause rigoureuse d'appréhension corporelle, y insérée: 
Car estant l'homme naturellement incité à conserver soy 
mesme, n'a aucune apparence, que l'on nous vuelle faire 
comparoir, entre gens, et devant juges suspectz, et mesmes 
en prisons plus estroictes et rigoureuses, que ne sommes 
tenuz et obligez, et que de droict n'appartient. Par lequel la 
prison sert seullement pour s'asseurer du prisonnier, et non 
pour le forclore de toutes conversations , communications, 
Conseil, et advis, sans lesquelles est impossible, qu'une 

cause d'importance soit bien et deuement démenée et def- 
fendue. Dont toutesfois entendons que de faict Vôn a usé et use 
encoires au regard de nosdicts cousins et confrères, lesquelz 
Yoyons aussi emmenez hors du Pays de Brabant, nonobstant 
les expresses conventions, loix et contractz, soubz lesquels, 
ledict Pays est tenu et obligé à Tobeyssance de sa Majesté. 
Et le mesme estre advenu en la personne de nostre filz le 
Conte de Bueren, sans avoir aucun regard à son bas eage, et 
notoire innocence, que nous sert d'advertissement,que ledict 
Ducq d'Alve, ne s'entend arrester à aucuns contractz, obli- 
gations, loix, droictz , et coustumes, et que à tant nous se- 
roit impossible de luy obtenir absolution : Combien que 
suffissamment faisions apparoir de nostre innocence, par 
semblables allégations. Pourquoy et que tant de droict que 
en vertu de la convention, portée par la joyeuse entrée, con- 
tenant les loix, soubz lesquelles la Duché de Brabant, doibt 
obeyssance : Nous, qui avons tenu nostre domicilie en la- 
dicte Duché, sommes fondez de retenir et suspendre toute 
obeyssance, que debvons au Roy, jusques à ce que sa Ma- 
jesté, mieulx informé, aura reparé, ce que contre, et en 
préjudice d*icelle joyeuse entrée, a esté faict, et attempté. 
Vous avons bien voulu advertir et déclarer par cestes, que 
par les raisons, cy-devant reprinses, tenons vostredicte ad- 
journement et Citation, pour nulles, et de nulle valeur. Pro- 
testans par exprès de ladicte nullité, aussi au regard de tout 
ce, que, en vertu et conséquence d'icelles, sera faict et dé- 
crété, attendu mesmes la notoire incompétence dudict Ducq 
d'Alve, auquel la commission de ceste cause en qualité de 
Gouverneur et Capitaine gênerai du Pays bas , s'addresse, 
vuellantz qu'en son regard, et pour autant que besoing soit, 
ceste nous serve d'excuse, et par ordre aussi de récusation. 

Pource que trouvons de faict, et par expérience, que de luy, 
pour les causes susdictes, ne pourrions espérer d'obtenir Te 
droict, que nostre cause pourra mériter. Offrants de nous 
représenter devant l'Empereur, Electeurs, Princes, Estatz, 
et aultres de TEmpire, ou auïtres juges idoines, et non sus- 
pects : Et qui apparentement, sans partialité ou affection, 
cognoistront et jugeront des mérites d'icelle : Protestant 
iterativement de nullité, de tout ce, qu.e par ledict Ducq 
d'Alve, Juge, comme dist est, incompétent, suspect, et ré- 
cusé, ou ceulx, qui, pour, et au lieu de luy, seront commis, 
se pourra en nostre préjudice faire, dire, ordonner, juger, 
et décréter. Et ne servant ceste à aultre effect, que de vous 
insinuer lesdictes déclarations, offres, et protestations, à fin, 
que par vous et aultres, y soit prins le regard, qu'il appar- 
tient : prieray le Créateur, vous. Monsieur le Procureur, 
avoir en sa saincte garde. 

Escript à Dillenbourch , le troisiesme de Mars. 1568. 
Soubsigné, Guilliaume de Nassau. 

La superscription estoit, A Monsieur le Procureur gê- 
nerai. 

AV DVC D'ALVE, 

Responsive du Prince d'Oranges, sur la Citfition. 

Monsieur, comme mes actions peuvent assez tes- 

moingner, que depuis ma jeunesse, n'ay riens plus désiré, 
que de m'employer au service de feu de treshaulte mémoire 
l'Empereur, et depuis du Roy mes maistres, avois espéré que 
sa Majesté, estant de par moy advertie, (comme aussi a esté 
Madame de Parma , lors Gouvernante,) que j'estoys venu en 
(ieste ma Conté de Nassau, pour certains mes tresurgens af- 
faires, prins regard à ma fidélité et désir, n'eusse laissé me 
faire la faveur de me commander, en quoy je luy eusse peu 
faire service, que avois tousjours offert par mesdicts lettres 
d'advertence, ou pour le moins, j'eusse entendu de vous, que 
l'intention de sa Majesté auroit esté, que je deusse laisser 
mes aflfaires pardeçà, et retourner incontinent par delà, 
comme avez adverty l'intention de sadicte Majesté, à tous 
autres Seigneurs, Estats, et Villes. Et comme je suis tous- 
jours esté attendant, avec grande dévotion, les commande- 
mens de sa-dicte Majesté^ suis esté adverty, que l'on s'est 

advanché de procéder contre moy, par saisissement de mes 
Seigneuries, terres, et biens. El qui pis est, par proclama- 
tion, soubz le nom du Procureur gênerai, plaine de faulxet 
insupportables calumnies. Et par après, par appréhension 
de mon filz, lequel avois laissé à Lovain,pour, par cy après, 
tant mieulx pouvoir faire service au Roy, et la Republicque. 
Dont suis esté bien ebahy, et m'a semblé bien estrange, que 
Ton ayt procédé de telle sorte, contre ung de ma qualité, 
oubliant si tost les grands et notables services, tant par mes 
prédécesseurs, que par moy, faicts : et nommeement en ces 
troubles dernières. Parquoy' ayant raisons et justifications 
bien bastantes, pour fonder et déclarer mon innocence, et le 
tort que l'on me faict en cest endroict. Lesquels je reserve à 
temps et lieu : ay pour le présent bien voulu respondre en 
haste, audict Procureur gênerai. Et avant l'expiration du 
précipité terme, à moy prefigé, luy alléguer et remonstrer la 
nullité, et autres raisons, que j'ay contre son adjournement. 
A fin qu'on ne pense, que je me sens coulpable, ou, que je 
n'entende de poursuyvre mon droict, comme en raison trou- 
veray fondé. Dont ay bren voulu à vous aussi. Monsieur, 
faire l'insinuation, en vous envoyant copie de la lettre, qu'ay 
escript audict Procureur, joincte à ceste, à fin, que, par 
ignorance, ne soit attempté ou procédé contre moy, ou le 
mien, plus avant, que par droict, cy après pourra estre 
soustenu. Auquel j'espère avoir mon recours quelque jour. 
Et pour ne servir ceste à autre effect, Supplie Dieu, Mon- 
sieur, vous donner en santé, ce, que pour vostre salut con- 
vient, et à moy, que mon Prince puisse unefois, au vray en- 
tendre, la sincérité de mes actions. De Dillenbourch, ce 
troisîesme de Mars 1568. Soubs estoit escript : Vostre con- 
frère Guilliaume de Nassau. La superscription estoit : A 
Monsieur, Monsieur le Ducq d'Alve. 

LETTRES 

DU PRINCE D'ORANGES A LA REGENTE. 

Madame, 



J'ay receu les lettres (1), qu'il a pieu à vostre Altesse 
m*escripre, ensemble à ceulx du Conseil de mon gouverne- 
ment, et entendu Tintention de sa Majesté, sur trois poincts, 
me commandant bien expressément, de faire exécuter chas- 
cun d'iceulx,par toutes les places de mondict gouvernement. 
Et combien. Madame, que n'ay esté requis d'advis en chose 
de si grand poix et conséquence : toutesfois, comme leal 
serviteur et vassal de sa Majesté, esmeu d'ung zèle désireux, 
à satisfaire au deu de mon estât et serment, n'ay sceu laisser 
en dire mon opinion librement et franchement, aymant 
mieulx attendre le bazard d'avoir, pour le présent, mauvais 
gré de mes advertissemens et remonstrances, que, par ma 

ri) Ce sont les lettres, avec la resolution du Roy, par tout envoyez par 
la Régente, to 18. Decemb. 1565. dessus inserez, Num. 2. Fol. 215. et 218. 

connivence et silence,apres Fesclandre et désolation du Pays, 
estre noté et blasmé d'infidel, négligent, et nonchaillant 
gouverneur. 

Premièrement, quant à l'exécution du Concile, oires, que 
au commencement, il y avoit quelque malcontentement et 
murmuration : Toutesfois veu qu'on y a depuis adjousté au- 
cunes réservations, je croy, que, en cest endroict, il y aura 
peu de difficulté. Et quant à la Reformation des prebstres, 
et aultres ordonnances Ecclesiasticques, n'estant chose de 
ma vocation, je le remets à ceux qui en ont la charge, et où 
il sera besoing, satisferay au commandement de sa Majesté. 

Quant au second poinct, contenant, que les Gouverneurs, 
Consaulx, et aultres Officiers, debvroyent, à tout leur pou- 
voir, favoriser aux Inquisiteurs , et les maintenir en l'aucto- 
rité, que de droict divin et humain, leur appartient, et dont 
ils auroyent usé jusques à maintenant. 

Vostre Altesse peult avoir souvenance, que les plainctes, 
oppositions, et difficultez, esmeûes par tout le pays de par- 
deça, alendroict l'establissement des Evesques, n'ont esté 
pour aultre regard, que de peur, que, soubs ce pretext, l'on 
taschat introduyre quelque forme d'Inquisition. Tant est,non 
seullement l'exécution, mais aussi le nom odieulx et desag- 
greable. 

Oultre ce, peult sçavoir vostre Altesse, et est cler et notoir 
à la pluspart des subjects , et gens de bien de par deçà, que 
sa Majesté Imperialle, et celle de la Royne Marie, ont plu- 
sieur» fois asseuré les Inhabitans, tant de bouche, que par 
escript, que ladicte Inquisition ne s'introduyroit en ce 
Pays bas , ains seroit le mesme pays maintenu et 
riglé, comme de toute anchienneté auparavant. Voire 
sa Majesté mesmes, pour oster ceste impression ausdicts 

17 

Inhabitans, a faict souventesfois semblable asseurance. 

Les asseurances et promesses susdictes, Madame , ont in- 
failliblement gardé les subjects , et autres resseans, tomber 
en quelque altération, et de ce, que beaucoup de gens de 
bien et de pouvoir, n*ont aliéné leurs biens, cerchans au- 
tres places, pour y vivre, sans crainte d'aucune Inquisition. 
Dont consécutivement s'est retenue l'union , tranquillité , 
trafficque de marchandise, et fournissement de liei plus part 
des finances, pour le soustenement de la guerre, là où au- 
trement, le Pays desnué des Inhabitans, vassaux, et de- 
niers, fust allé en proye à ceulx, qui y eussent voulu met- 
tre la main. 

Touchant le troisiesme poinct, par lequel sa Majesté veult 
et ordonne bien expressément, que les Placcarts, faicts tant 
par l'Empereur, que sa Majesté, soyent en tous poincts et 
articles, gardez, ensuyviz, et exécutez , en toute rigueur, 
sans aucune modération ny connivence. 

Madame, ce poinct me semble semblablement fort dur, 
d'aultant que les Placcarts sont plusieurs et divers, et par- 
cidevont quelquefois limitez , et non ensuyviz à la rigueur, 
mesmesau temps que la misère universelle, n'estoit si as- 
pre, comme maintenant, et nostre peuple, par incitation et 
practicques de nos voisins, non tant inclin à nouvellité. 

Et de vouloir présentement user de plus d'extrémité, et 
tout en ung coup, avecq plus de véhémence, renouveller la- 
dicte Inquisition, et passer oultre aux exécutions, en toute 
sévérité : Je ne puis , Madame , comprendre, que sa Majesté 
y puisse gaigner aultre chose, que mettre soy mesmes en 
peine, et le pays en trouble, de perdre l'affection de'ses bons 
subjects, donnant à ung chascun suspicion , que sa Majesté 
vueille procéder d'autre pied qu'il a tousjours asseuré et de- 

monstre, mettant le tout en hazard, de venir es mains de noz 
voisins, tant pour lès gens, qui se dépayseront, comme par 
le peu de fiance, qu'on aura de ceux, qui resteront, le tout, 
sans nul proufiît, au redressement de la Religion. J'obmects 
icy, poiir éviter prolixité, d'alléguer plusieurs inconveniens, 
saichant, que sa Majesté et vostre Altesse, en ont souventes- 
fois, par cy devant, esté tout au long advertis. Oultre ce, 
que, parlant à correction, le temps me semble mal propre, 
pour esmouvoir les cerveaulx et humeurs du peuple , par 
trop altéré et troublé, par la présente nécessité et chierté de 
bleds. Et vaudroit mieux, à mon advis, le tout différer et re- 
mettre, jusques à la venue de sa Majesté, laquelle Ton dict 
se préparer, pour se trouver par deçà, et vouldrois, qu'elle 
fusse servie, se haster, à fin qu'en sa présence, il y fust 
donné l'ordre, qu'il trouveroit convenir, pour le service de 
Dieu, de sa Majesté, repos^ et prospérité des Pays el sub- 
jects de par deçà. Car en cas de trouble, seroit le remède 
plus prompt, en sa présence, que aultrement. 

Si toutesfois sa Majesté, et vostre Altesse, persistent et 
vueillent desmaintenant, que l'on l'ensuyve, en tous lesdicts 
poincts, voyant clairement et à l'œil , qu'il ne se peult pré- 
sentement exécuter, sans grand hazard de la totale ruyne du 
Pays, en quoy, peult estre, sa Majesté prendroit esgard, si 
elle estoit icy, Aimerois mieulx, au cas qu'elle ne le vueille 
dilayer jusques à là, et des à présent persiste sur ceste In- 
quisition et exécution, que sa Majesté commisse quelque 
aultre en ma place,mieulx entendant les humeurs du peuple, 
et plus habil que moy, à les maintenir en paix et repos,plus 
tost que d'encourir la note, dont moy, et les miens,pourrions 
estre sôuillez^, si quelque inconvénient advint aux Pays de 
mon gouvernement, et durant ma charge. 

Et se peuvent bien asseurer sa Majesté et vostre Altesse, 
que Je ne dis cecy, pour ne vouloir ensuyvre ses comman- 
démens, ou, de vivre aultrement, que bon Chrestien,comme 
de ce, mes actions précédentes peuvent rendre bon tesmoin- 
gnage, et que j'espère, sa Majesté aura cogneu, par expé- 
rience, que je n*ay jamais espargné corps ny biens, pour le 
service d'icelle, comme je désire continuer, tant que la vie 
me durera. Oultre ce, que, si les aflfaires du Pays allassent 
aultrement, que bien à poinct, je y mettrois (par dessus Fo- 
bligation que je doibs à sa Majesté, et à la patrie) non seul- 
lement tout ce que j'ay au monde, mais aussi ma personne, 
ma femme, et mes enfans, que pour le moins, la nature me 
commande, préserver et garder. A quoy plairat à vostre Al- 
tesse, prendre regard, selon sa trespourveiie et coustumiere 
discrétion, prenant ceste ma remonstrance, de bonne part, 
comme procédant de celluy, qui parle d'ardant désir et af- 
fection, qu'il a au service de sa Majesté, et d'obvier à tous 
inconveniens. Dont je prens Dieu en tesmoing, auquel je 
prie après, m'estre recommandé treshumblement , en la 
bonne grâce de vostre Altesse, donner à icelle en santé, 
bonne vie, et longue. De Bruxelles le xxiiii. jour de jan- 
vier 1S65. styl deBrabant (1). 

(t) C'est 1566, stil de Lempire. 

RESPONSIVE 



LA REGENTE, AVX LETTRES DV JPRINCE. 

Mon bon cousin, j'ay receu deux vos lettres du xvi®. de ce 
présent moiSjpar l'une desquelles, excusez vostre venue ceste 
part, selon que vous en avoys prié. Et par l'autre, me ra- 
mentevez les remonstrances, que autresfols m'avez fàicts,des 
inconveniens qui pourriont soudre, sur les trois poincts,que 
le Roy, Monseigneur, a commandé, dont j'ay bonne souve- 
nance, Et est depuis ce temps là (comme je suis informée) le 
mescontentement et murmure du peuple, en gênerai, telle- 
ment creu, que, par advertences diverses, me venans de jour 
à autre, de bons lieux, l'on me faict entendre, que lesdicts 
inconveniens sont tresapparens et prochains^ de bien tost se 
monstrer, et laisser veoir. Ce que a faict trouver convenable 
et requis, appeller icy les gouverneurs, comme j'ay faict, 
pour Lundy, ou Mardy prochains, au plustard, pour, à leur 

assistence, délibérer sur ce, que pourra convenir, pour al- 
ler au devant desdicts inconveniens,au bien du service de sa 
Majesté, repos, et tranquillité du Pays, et seureté des vas- 
saux, subjects, et manans d'iceluy. Et cognoissant vos affec- 
tion et zèle, aux affaires de sadicte Majesté, et endroict ces 
Pays, je m'asseure, que ne fauldrez, remettant et postposant 
tous autres affaires, vous trouver audict temps icy,dont vous 
prie, mon bon Cousin , bien affectueusement par ceste (la-^ 
quelle à celle fin seullement, va expresse vers vous) et au 
Créateur, qu'il vous doint ce, que plus luy vouldrîez de- 
mander. De Bruxelles le xix. jour de Mars, 1S65 (1). Estoît 
soubz escript : Vostre bonne Cousine, Et signé, Margarita. 
Et encoires contresigné, Berty. Et la superscription estoit, 
A mon bon Cousin, le Prince d'Oranges, Conte de Nassau, 
Chevalier de l'Ordre, Gouverneur du Conté de Bourgoingne, 
et pays d'Hollande, de Zelande, et Utrecht, 

(1) Gest 1566. selon le stil Commun. 



No 9. 

EXTMICTS D'AVCVNS POINCTS, 

compris en quelques vngs des Placcarts^ et ordon- 
nances^ publiez au Pays bas y alendroict le Faict 
de la Religion. 

ET PREMIERS, DU PLACCART et Edict gênerai, 
faict et statué par l'Empereur Charles, le 22. de 
Septembre, l'An l^iO. lequel fut ordonné après que 
vng autre av^si si rigoureux, avoit esté émané, 
r an 1531. 

f PouRCE EST IL, QUE nous,ce consideré, desirans de tout 
nostre pouvoir, extirper, abolir, et desraciner lesdictes con- 
damnées et réprouvées sectes, erreurs et hérésies, et conte- 
nir nos subjects en la crainte de Dieu, et la vraye obser- 
vance de nostre- dicte saincte foy Catholicque, ensemble en 
Tobeyssance de nostre mère, la saincte Eglise, Avons avecq 
grande et meure délibération de conseil, et par advis de 
nostre treschiere et tresaymee seur, la Royne, Douagiere de 
Honguerie, Bohême, etc. Régente et Gouvernante de nos 
Pays de pardeça, aussi eu sur ce l'advis de nos principaux 

Gonsaulx, de nostre propre volunté et certaine science or* 
donné et statué, ordonnons, et statuons, pour edict et loy 
perpétuelle, ce que s'ensuyt : 

Premièrement, que personne, de quelle qualité ou condi- 
tion qu'il soit, ne pourra avoir, vendre, donner^ porter,Iire, 
prescher, instruire, soustenir, communicquer, ne disputer, 
secrètement ne publicquement , des doctrines, escripls, ne 
livres, qui sont faict, ou se pourroyent faire, par Martin 
Luther, Jehan Wiclef, Jehan Hus, Marcile de Padua, OEco- 
lampade, Ulrich Zwingle, Philippe Melanchton, Franchoys 
Lamberti, Jehan Pomeraen, Otte Brunsfelt, Juste Jonas, 
Jehan Puper et Gorciaen, ou autres autheurs de leur Secte, 
ne autres Hereticques et sectaires, ou erreurs reprouvez par 
TEglise, ne mesmes la doctrine de leurs adherens, fauteurs, 
et complices, voyre, non aussi, les Nouveaux Testaments, 
Imprimez par Adrian de Bergues, Christoffle de Remunde, 
et Jehan Zell, Phrases scripturœ divinœ, Interpretatio no- 
minum Caldeorum, Epitome topographica Vadiani , Para- 
lipomena rerum memorabilium^ Historia de Germanorum 
origine, Commentaria in Pithagorœ poëma, Commentaria 
in Physicam Aristotelis per Uvalcurionem , Eohani Hèssi 
opéra, Dominicœ precationes Griphij, Methodus in prœci- 
puos scripturœ divinœ locoSyErasmi Sarcerij Catechismus, 
Scholia ejusdem in Evangelia, secufidum Matthœum, Mar- 
cum, et Lucaniy Postilla ejusdem in Evangelia Domini- 
calia, per totum annum, Item, de ratione discendœ Theolo- 
giœ, De Instituenda vita,et moribm corrigendis, Parenesis 
Christophori Hegendorphini , Ejusdem Christiana insti- 
tutio studiosœ juventutis, cum expositions Orationis Do- 
minicœ Philippi Melanchthonis Epitome Ckronicarum en 
Latin eiTh\ois,Annotationes Sebastiani Munsteri inEvan- 

gdium secundum Matthasum. Et les jeux depuis n'agueres 
représentez en nostre ville de Gand, par les dixneuf Cham- 
bres de Rhetoricques, sur la demande : Quelle soit la plus 
grande consolation pour l'homme mourant^ Ne aussi quel- 
ques autres livres, escripts ou imprimez, depuis 18. ans 
ençà, sans déclaration de TAutheur, Imprimeur, temps et 
ijeu, semblablement non le nouveau Testament, les Evan- 
giles, Epistres, Prophecies, ou autres livres en Franchoys, 
ne en Thioys, contenant Préfaces, Prologues, Apostilles, ou 
Gloses, resentans doctrines réprouvées, repugnans ou con- 
trarians à nostre saincte foy Catholicque, aux Sacraments, 
ou aux commandemens de Dieu, ou de l'Eglise, Aussi non 
paindre ou faire paindre ou pourtraire, tenir, avoir, ou gar- 
der quelques Images, Pourtraictures ou Figures schanda- 
leuses, de la vierge Marie, ou des Saincts canonisez par l'E- 
glise, ne aussi rompre, casser, ou tracher les images faicts 
ou à faire en l'honneur ou mémoire d'iceulx, et si aulcuns a 
soubs' luy, ou tient, aucuns tels livres ou painctures, qu'il 
les brusle incontinent. 

Sur peine, en cas que aulcun se treuve avoir contravenu à 
aulcun des poincts dessus déclarez , d'estre exécuté , à sca- 
voir, les hommes par l'espee, et les femmes par la fosse, si 
avant qu'ils ne veuillent soustenir ou deffendre leursdicts 
erreurs, et si avant qu'ils persistent en iceulx leurs erreurs 
et hérésies, seront exécutez par le feu, et en tous cas leurs 
biens déclarez, confisquez à nostre prouffit. 

Veuillans et declarans, que des le jour que lesdicts Here- 
ticques seront tombez en leurs erreurs, seront inhabils, pour 
disposer de leurs biens, et que toutes aliénations, dons, ces- 
sions, venditions, transports , Testaments, et dernières dis- 
positions, par eulx, depuis tel jour faicts, seront nuls,et de 
nulle valeur. 

Ordonnons et statuons enoultre, pour edict et loy perpé- 
tuelle, comme dessus, que personne ne s'advance de tenir ou 
permettre en sa maison, ou autrement, aucuns conventicles 
ou assemblas, ne de communicquer ou disputer de la saincte 
escripture (signamment en matière dubieuse ou difficile) ne 
de lire ladicte saincte escripture à autres, ou la prescher, 
s'ils ne sont Théologiens approuvez par quelque fameuse 
Université, ou par l'ordinaire du lieu à ce admis, sur sem- 
blable peine. 

Que personne nes'advance d'imprimer,ou faire imprimer, 
ou autrement publier, aucun livre, parlant ou faisant men- 
tion de la saincte escripture, ou aucunement touchant nostre 
saincte foy, et les constitutions de l'Eglise, s'il n'est prealla- 
blement visité par l'ordinaire du lieu, et qu'il ayt de nous 
obtenu ' octroy et licence, pour l'imprimer, sur la mesme 
peine. 

D'avantage ordonnons, et statuons, que personne, de quel 
estât ou condition qu'il soit, ne s'advanche de loger, recep- 
voir, traicter ne favoriser aulcuns hereticques, ne Anaba- 
ptistes, et que tous ceulx, qui les auront logé, receu, traicté 
ou favorisé, saichans qu'ils sont tels, viennent à les denun- 
cier et accuser à l'Officier du lieu, (s'il est previlegié) ou (en 
cas qu'il ne l'est) au principal Officier de la plus prochaine 
bonne ville, de leur résidence, sur peine d'estre punis, 
comme hereticques. 

-}- Et à cause que desirons venir à la notice desdictes hé- 
résies, erreurs, et abus, Ordonnons, que les accusateurs et 
denunciateurs auront la moitié des biens d'iceulx denunciez 
ou accusez, si avant que de leurs mesuz puisse deuëment 
apparoistre, et qu'ils en soyent convaincus, moyennant que 
iceulx biens, n'excèdent la somme de cent livres de gros de 

Flandres une-fois,mai9 s'ils passent icelle somme, auront en 
tel cas, seuUement le dixiesme denier, de ce, que lesdicts 
biens surpasseront, les mises et despens de justice, prealla- 
blement défalquez. 

-J-*Et aflSn que noz Justiciers et Officiers,qui auront appré- 
hendé lesdicts Hereticques ou Anabaptistes, n'ayent occasion 
de dissimuler avecq iceulx, ne leurs complices et fauteurs, 
ou de les punir moins, qu'ils n'ont mérité, soubs ce pretext, 
que les peines pourroyent sembler trop grandes, et rigo- 
reuses, et seullement mises à la terreur des delinquans, 
comme l'on trouve, qu'il soit souvent advenu. Nous voulons 
et ordonnons, que tous ceulx, qui auront contravenu à ceste 
nostre ordonnance, tenant, imprimant, vendant,distribuant, 
ou publiant livres, escripts, ou painctures hereticques, ou 
schandaleuses , ou autrement, contrevenant aux poincts 
dessus déclarez, ou aucuns d'iceulx, soyent indifféremment 
punys , et corrigez par les peines dessus déclarées, deffen- 
dantà tous noz Juges, Officiers, et Justiciers, de altérer, 
modérer, ou changer icelles peines en manière quelconque, 
mais seulement, que (quant leur sera apparu de ladicte con- 
travention) ils déclarent lesdictes peines, suyvant la pré- 
sente nostre ordonnance, à peine d'estre privez de leurs Es- 
tais, et OflSces, et déclarez inhabils à jamais,de porter office, 
et d'avantage d'estre arbitrairement corrigez. Ordonnant à 
fous nos Officiers, d'advertir à nous, ou à nostredicte seur la 
Royne, quant nos Juges, Eschevins, ou autres, ayans co- 
gnoissance sur les-dicts delinquans, feront difficulté d'en- 
suyvre ceste nostre ordonnance, et de décréter les susdictes 
peines^ pour faire procéder contre iceulx, par les mesmes 
peines. 

D'avantaige ordonnons, que si avant que aulcun sçait aul- 

cuQ lieu, où quelque Hereticque, ou Anabaptiste, se tient 
secrettement, qu'il soit tenu de le déclarer à l'Officier du 
lieu, sur peine d'estre tenu pour fauteur, receptateur, et ad- 
hèrent à rheresie, dont la personne cachée sera infectée, et 
d'estre corrigé de la mesme peine, que seroyt le mesme 
caché, s'il fut appréhendé. 

Et à cause, que parcidevant, quant aucun desdicts Heretic- 
ques ou Ànabaptistes,estans accusez ou âdjournez,se sont re- 
tirez du Pays, s'absentez ou tenuz secrettement, l'on n'a peu 
procéder contre iceulx à coiidigne punition, mais seullement 
parbannissement,Ëtque tels entendans leurs complices etad- 
herens, estre morts ou exécutez, de sorte qu'il ne seroit pos- 
sible à l'Officier, de prouver contre eulx soufisamment,quilz 
estoyent rebaptisez ou Hereticques, s'advancent journelle- 
inent sur cestuy espoir et confidence, de présenter requeste, 
pour obtenir mandement de purge, ou autre provision de 
Justice. Ce que donne occasion de retardement de Justice, et 
ausdicts Hereticques et Anabaptistes, hardiesse de retourner 
en nosdicts Pays, et y semer leurs erreurs et faulses doc- 
trines, au grand péril, schandale, et préjudice de nosdicts 
Pays et subjectz : et veuillans en ce pourvoir, défendons aux 
Ghiefz de noz courts souveraines, et Presidens de noz Con- 
saulx provinciaux, de accorder, concéder, ou faire sceller 
ausdicts suspectez et accusez pour Hereticcpies ou Anaba- 
ptistes (lesquelz ayans unesfois esté appeliez en Justice, ne 
seront comparuz, mais par contumace se auront laissé ban- 
nir) aucune provision de Justice, pour se mettre à purge ou 
autrement, pour fréquenter en nosdicts Pays. Et déclarons 
que tels fugitifz et bannyz, seront tenuz pour convaincuz, 
et que l'on procède contre iceulx, selon les peines sus- 
dictes. 

f Défendons enoultre à ung chascun,de quel estât ou con- 
dition, qu'il soit,sur paine d'estre tenu pour fauteur des H&- 
reticques , de présenter à nous, ou à noz consaulx (ayans 
pouvoir de donner pardon) requeste pour lesdicts fugitifz, 
bannys, rebaptisez, ou autres entachez, ou ayant esté enta- 
chez, desdictes sectes réprouvées, pour obtenir grâce de 
leurs mesuz, erreurs, et hérésies, laquelle ne voulons estre 
accordée, sur peine d*estre à tousjours tenu inhabil, pour 
pouvoir, avoir, ou' exercer Estât ou Office en nosdicts Pays, 
et d'avantaige corrigé arbitrairement, Semblablement aussi 
à tous Advocats, Procureurs, Clercs, Practisiens, et Sollici- 
teurs, de coucher, escripre, ou présenter telles Requestes, 
sur semblable peine. 

f Tous lesquels Poincts et Articles,nous voulons et ordon- 
nons, à jamais inviolablement estre gardez et observez,selon 
leur forme et teneur. Et à fin que ung chascun en soit ad- 
verty. Que vous les faciez incontinent, et sans dilay, publier 
par tout esdicts nos Pays, es lieux où Ton est accoustumé de 
faire publications. Procédant, et faisant procéder contre les 
contraventeursetdesobeyssans, par rigoreuse exécution des 
peines dessus déclarées, sans aucune grace^ simulation, ou 
connivence, non obstant opposition ou appellation, faicte ou 
à faire, ne aussi aucuns Privilèges, Ordonnances, Statuts, 
costumes, ou usances au contraire , Lesquelles ne voulons, 
ne entendons debvoir avoir lieu en cest endroict. Mais avons 
de nostre certaine science, authorité , et pleine puissance, 
derogué, et deroguons à icelles par cestes. 

f Et pour accomplir ce que dict est,et ce que en dépend, 
donnons à vous, nos Officiers, Justiciers, et gens de loy, à 
cui ce appartiendra, plain pouvoir, authorité, et especial 
mandement. Commandons et ordonnons à ung chascun, que 

à vous, et eulx, en ce faisant, ils obeyssent, et entendent di- 
ligemment. Car ainsi nous plaist il. 



N*» 9. 
SECONDEMENT, 

du Mandement et edict perpétuel, ordonné et émané, 
le penultiesme d'Apvril, L'an 1550. ayant aupa- 
ravant aussi esté décrétez autres rigoreus, L'an 
1544. et 1546. 



f-J- Et PREMIEREMENT, quc personne, de quel estât ou con- 
dition qu'il soit, ne pourra imprimer, escripre, copier, de 
son sçeu, avoir soubs luy, recepvoir, porter, garder, receler, 
retenir soubs soy, vendre, achapter, donner, distribuer, se- 
mer ou laisser tomber es églises, par les rues, ou en aultres 
places, aulcuns livres ou escripts, composez par Martin Lu- 
ther, lehan Ecolampade,Ulrich Zwingel,Martin Bucer,Iehan 
Calvin, ou autres Hereticques, et autheurs de leurs Sectes, 
ou d'aultres mauvaises et faulses Sectes, réprouvées par la 
saîncte Eglise, ou de leurs complices, adherens et fauteurs, 
fourvoyans de nostredicte saincte foy Catholicque, plus am- 

plement spécifiez en certaine déclaration et spécification (i), 
joincte à cestes,par nostre commandement de nouveau faicte, 
par le Recteur, et ceulx de L'université de nostre ville de 
Louvain, datée du 26. de Mars, dernier, laquelle déclaration 
avons authorisé, et authorisons, veuillans et ordonnans,que 
icelle soit ensuyvie, entretenue et publiée avecques ces pré- 
sentes nos lettres, ne aussi aulcuns autres livres, composez 
ou imprimez, ou qui ce pourront par après composer ou im- 
primer, sans déclaration de TAutheur, Imprimeur, temps ou 
lieu. 

ff Ne pareillement paindre ou faire paindre, vendre ou 
mettre à vente, avoir, retenir, ou garder, aucuns Imaiges, 
painctures, ou figures schandaleuses de la vierge Marie, ou 
des saîncts, canonisez par la saincte Eglise, ou de Testât £c- 
clesiasticque : Ne rompre, casser ou tracher les Imaiges et 
painctures, faits à Fhonneur et mémoire d'iceux. 

ff Ne en ses maisons, ou autrement, tenir ou souffrir 
estre tenus aulcunes secrètes conventicules , ou indeiies as- 
semblées, ne soy y trouver, esquelles, lesdictes Herelicques 
et séducteurs sèment et endoctrinent secrètement et à ca- 
chette, leurs erreurs, rebaptisent, et font plusieurs conspi- 
rations contre la S. Eglise, et la Republicque. 

Enoultre deffendons à tous gens, Layz, et autres, de com- 
municquer,ou disputer,en publicq ou en secret,de la saincte 
escripture, signamment en matières grandes et doubteuses, 
ou de prelire ou enseigner à autres, la saincte escripture : 

(1) Eo iceUe se défendent quasi tous les Bibles et Testament^, autres que 
latins, et se contient vng nombre infiny de livres, et entre aultres aussy 
ceux de Melanthon,Carlstadt.Corvin. Sarcer. Lambert. Bullinger. Agrippe. 
Wyclef. Hus. Pomeraen. Pupper. lone. Brence. Spangenberg. Rive. Epin. 
Martir. Vrban. Muscule. Bucer. 

s'ilz ne sont Théologiens, endoctrinez en la Théologie, et ap- 
prouvez en quelque fameuse Université, ou ad ce, par l'or- 
dinaire du lieu, admis. Aussi de prescher, défendre, alléger 
ou soustenir, en publicq ou en secret, aulcunes doctrines 
desdicts autheurs : 

Sur peine,en cas que aucuns se treuvent avoir contravenu, 
ou faict contre aulcun des poincts dessus inserez, d'estre pu- 
nys, comme personnes seditieuses,et perturbateurs de nostre 
Estât, et du bien commun, et pour tels estre exécutez, A 
sçavoir, les hommes par l'espee, et les femmes par la fosse, 
quant ils ne veuillent soustenir ou défendre leurs erreurs. 
Mais si avant qu'ils persistent en leurs erreurs, opinions, et 
hérésies, d*estre exécutez par le feu, et en tout événement 
tous leurs biens déclarez, confisquez, et fourfaicts à nostre 
prouffit, déclarant iceulx inhabils, pour pouvoir disposer de 
leurs biens, des le jour que auront faict contre nostre or- 
donnance, statut et deffence, ou qu'ils seront tombez esdicts 
erreurs. Et toutes aliénations, dons, cessions, venditions, 
transports, testaments, et dernières voluntez, depuis cedict 
jour, par eulx faicts, ou passez, seront nuls, invalides, et de 
nulle vigueur. 

Ordonnons enoultre,et deffendons,Que personne de quelle 
qualité ou condition qu'il soit, ne s'advanche de loger, re- 
cepvoir en sa maison, traicter, fournir ou administrer aucu- 
nes victuailles, habillemens, ou deniers, d'assister avecq ses 
biens, ne autrement de son sçeu favoriser, aucun qui aytesté 
tenu, ou suspecté, pour Hereticque. Et que tous ceulx que 
logeront; recepvront ou hanteront iceulx , (saichans qu'ilz 
sont telz) seront tenus de le denuncier et déclarer à Vlrtr 
quisiteur, ou Officier du lieu, si avant que le mesme lieu est 
previlegié, ou, en cas que non, au principal Officier de la 

18 

plus prochaine bonne ville de leur résidence : Sur peine, 
s*ils en fussent defaillans, d'estre punys, comme faulteurs 
desdicts Hereticques. 

Item nous voulons, ordonnons et statuons, que personne 
de quelle qualité, estât ou condition qu'il soit, ne sera admis 
ne receu en ville ne villaige detnoz Pays de pardeça, pour y 
demourer, s'il ne apporte certification de sa conversation, du 
Curé du lieu de sa dernière résidence, laquelle certification 
if sera tenu d'exhiber et délivrer es mains du principal Offi- 
cier de la ville, ou villaige, où il vouldra demourer : Sur 
paine, que ceux qui n'apporteront telle certification, ne se- 
ront admis a y demourer, mais seront tenuz pour suspectz, 
et ordonnons aux Officiers , de se informer soigneusement 
contre iceulx, et y procéder, comme il conviendra. Sans 
qu'il sera permis ausdicts noz Officiers, ou aux Seigneurs 
particuliers, ou leurs Officiers, de donner aulcuncongié ou 
saulfconduyct à telles personnes. , ,._,^ 

Item voulons aussy, que tous noz Justi<;iers, .Officiiars, et 
gens de loy, et ceu» de noz Yassau^^iLQtsubjects;, Seigneurs 
temporelz et haulx Justiciers, | pjiine de fourfaif e leursdicts 
Offices,, jurisdictions, et haultes Justices, ou aultre paine ar- 
bitraire, selon l'exigence du cas,seronH^U2 de s'enquester 
soigneusement, et de procéder, ou,' par leurs Officiers, faire 
procéder, contre toutes pers0fin^s,^.(l^. qjieUe qualité ou con- 
dition qu'ilz soyent, signamment^ea ce, que concerne la con- 
travention de nostre dicte ordonnance, et es matières com- 
petans à leur cognoissance, et dependans de leur temporejie 
jurisdiction. Et que enoultre à la réquisition et de^mande 
des Inquisiteurs de la foy, et des juges ordinaires des Eves- 
ques, (veuillans par ensemble, ou par concurrence, procé- 
der con4re aulcun, pour aultant, qu'il touche le crime Eccle- 

siasticque de Theresie) leur faeent et donnent toute ayde, 
faveur et assistence, pour l'exécution et accoropUssement de 
leurs charges^et d*avantâge pour appréhender, emprisonner 
et détenir ceulx, qu'ils trouveront infectez , suyvant l'in- 
struction (i), que lesdicts Inquisiteurs ont de nous, et les 
mandemensy que leur avons, à ceste fin, faict depeschef. 
Ausquels Officiers, Justiciers, et vas|»aulx, nous ordonnons 
de faire ladicte assistenee, sans aulcûn dilay ou empesche* 
ment, soubs pretext, d'aucune litispendence, prévention ou 
autre occasion quelconque. Commandant à nos Procureurs 
generaulx, et leurs substituts, de procéder contre les négli- 
geas, et prendre conclusion, au fin de privation de leurs 
Estats et Offices, et commise de leurs Jurisdictions, et autres 
peines, comme selon l'exigence du cas, trouveront convenir. 
Item, Que tous ceulx, qui scauront ou cognoistront au- 
cuns infectez de hérésie, seront tenus, de incontinent et sans 
dilay, les denuncier, déclarer, nommer, et donner à co- 
gnoistre aux Inquisiteurs ou Officiers des Evesques, et en 
leur absence, aux Pasteurs et Curez des Eglises, pour en 
faire l'advertence à leurs Supérieurs. Semblablement si 
avant que aulcun se trouve avoir faict contre nos ordonnan- 
ces et deffences, soy monstrant infecté, ou fauteur des He- 
reticques, ou faisant aucune acte contre nosdictes ordon- 
nances et defences,mesmes tendantes à schandale,commotion 
du peuple, ou sédition, que tous ceulx qui les scauront et 
cognoistront, seront tenus d'enadvertir incontinent nos Pro- 
cureurs, ou leurs substituts, et commis, ou les Officiers du 
lieu, où tels infectez, fauteurs, %u delinquans demoureront. 
Pareillement seront ils tenus, si avant qu'ils sçaivent quel- 

(1) Laquelle estoii ample et rigoreuse à merveilles. 

que lieu, où aucuns tels Hereticques se tiennent et cachent, 
de le déclarer à l'Officier du lieu, sur peine d'estre tenus 
(comme dict est) pour fauteurs , receptateurs, et adhérons 
de rheresie, et d'estre punys de la mesme peine, que seroit 
rHeretîcque ou délinquant, s'il fut prins. 

-^^Au mesme Mandement sont aussi {entre autres) reprins 
et répétez les mots et effect des sept Poincts et Articles du 
précèdent Mandement , signez au commencement d'une 
croix, + 



N« 9. 
TIERCEMENT, 

De Tordonnance et Placcart gênerai et perpétuel, 
faict et publié le 25, de Septembre 1550. renou- 
velle et confirmé par le roy, es années 1556. 
60. 64. etc. (1). 

Défendons en-oultre à tous gens, Layz, et autres, de 
communicquer ou disputer de la saincte Escripture, en pu- 
blicq ou en secret, mesmes non es matières dubieuses et 
diiBcilles : ou de la mesme saincte escripture, prelire, ensei- 
gner, déclarer, ou interpréter à aultres, s'ils ne fussent 
Théologiens, et en la Théologie ou droict Canon, graduez et. 
approuvez, par aucune Université fameuse, ou, que à ce fus- 
sent admis par les ordinaires du lieu. Bien entendu, que ce 
ne s'entendra de ceulx, qui simplement et sincèrement com- 
municqueront par ensemble de la saincte escripture, sur ce 
alleguans les expositions des sainctSjCt approuvez Docteurs : 
mais de ceulx, lesquels pour seduyre autres, ou pour les en- 



(<)Tous les Placcarts, faicts sur l'heresie, se trouvent joinctz, au livre 
des ordonnauces du Pays bas, Imprimé à Gand. 

seigner et endoctriner chose défendue, soustiennent et ensei- 
gnent (contre l'ordonnance de nostre Mère la Saincte Eglise) , 
propositions et doctrines mauvaises et faulses, et que sont 
notoirement tenues pour Hereticques : Aussi , de presèher, 
defendre,dire et soustenir en publicq, ou en secret,aulcunes 
doctrines des autheurs dessus nommez. 

Sur peine, que si aulcuns se trouvent avoir contra venu, 
ou faict contre aucuns des poincts dessus déclarez, qu'ils se- 
ront punys comme gens séditieux, et perturbateurs de nostre 
Estât, et de la tranquillité publicque. Et pour tels exécutez, 
à sçavoir, les hommes par l'espeç, et les femmes par la fosse^ 
en cas qu'ils ne veuillent soustenir ou défendre leurs er- 
reurs : et au cas qu'ils persistent en leurs opinions, erreurs, 
et hérésies, par le feu. Et en tous cas, tous leurs biens dé- 
clarez, confisquez^ et fourfaicts à nostre prouffit. 

Et touchant ce, que par nostre dernière ordonnance en 
nos precedens Placcarts avions ordonné, Que, des le jour 
qu'ilz y auroyent contravenu, ou esté tombez esdicts erreurs, 
ilz seroyent inhabilz pour pouvoir disposer de leurs biens,et 
que toutes alienations,dons, cessions, venditions, transportz. 
Testaments , et dernières voluntez, par eux faicts, et passez 
depuis ledict jour, seroyent nuls, et de nulle valeur ou vi- 
gueur. Déclarons nostre intention n'avoir esté (comme au- 
cuns ont voulu dire et divulguer) d'aulcunement empescher 
esdicts nos pays, la permise négociation et con tractation en- 
tres les marchans estrangiers, et nos subjects, ne aussi,qu'ils 
ne pourroyent librement disposer de leurs biens, selon le 
droict escript, et les costumes du lieu respectivement : Mais 
bien de pourveoir contre ce qu'ils vouldroyent faire en fraude, 
et pour éviter les peines de nos ordonnances, et par la per- 
dre la crainte que doibvent avoir, pour y contravenir ou me- 

suser. Comme nostre intention est seullement de pourveoir, 
pour le service de Dieu, leur propre bien,et le salut de leurs 
âmes (en ce monstrans l'office de bon Prince) qu'ils ne soyent 
seduicts, ne directement ou indirectement tirez et menez en 
aucuns mauvais et reprouvez erreurs. 

Ordonnons enoultre, et deflfendons, Que personne de 
quelle qualité ou condition qu'il soit, ne s'advanche de loger, 
recepvoir en sa maison, traicter, fournir, ou administrer vi- 
vres, habillemens ou argent, d'assister avecq ses biens, ou 
autrement, à son sçeu, favoriser, aulcuns qui ayent esté te- 
nus, ou notoirement suspectez, d'estre hereticques. Et que 
tous ceulx qui logeront, recepvront, ou traicteront iceulx 
(saichant qu'ils sont tels, et qu'ils tachent de seduyre et in- 
fecter publicquement ou secrètement eux ou autres) seront 
tenus de les denuncier et déclarer aux Juges Ecclesiasticques, 
ou à l'Officier du lieu, si le mesme est previlegié, et en cas 
que non, au principal Officier de la plus prochaine bonne 
ville de sa résidence : sur peine, s'ilz en sont defaillans, 
d'estre punis comme fauteurs desdicts hereticques, Sans 
toutesfois par ce défendre aux hosteliers, ;ou aultres, de re- 
cepvoir et loger ceulx, qui viennent en nosdicts pays, pour 
leur négociation ou aultres affaires, qu'ils y ont, de quel 
pays qu'ils soyent. Saulf, que tels estrangiers ne contravien- 
nent à ceste nostre ordonnance, et se conduysent sans aucun 
schandale. Et en cas de contravention, si avant qu'ils ne les 
denuncent et accusent, comme dist est, nous ordonnons et 
déclarons, qu'ils tomberont aux peines susdictes. 

Item, à cause que plusieurs desdicts nos pays, estans sus- 
pects de Hérésie, et signamment de la secte des Anabaptis- 
tes, changent leur domicilies, pour infecter les simples gens, 
es lieux, où leur qualité n'est cognue, Nous, pour à ce pour- 

veoir, voulons, ordonnons, et statuons. Que personne des 
Inhabitans de nosdicts Pays bas, de quel estât, qualité, ou 
condition qu'il soit, ne sera receu ne admis en ville, ne vil- 
lage desdicts pays, pour y demourer, s*il n'apporte certifica- 
tion du Curé du lieu de son dernier domicilie. Laquelle cer- 
tification il sera tenu d'exhiber et délivrer es mains du prin- 
cipal OflScier de la ville ou village, où il vouldra demourer, 
sur peine, que ceulx qui n'apporteront telle certification, ne 
seront admis pour y demourer. Et nous enchargeons aux 
OflSciers, de se informer diligemment contre, iceulx, et en ce 
proceder,comme il appertiendra. Sans que nosdicts Ofiiciers, 
ou les Seigneurs particuliers, ou leurs Officiers, puissent à 
tels, donner licence ou saulfconduict. Et touchant le mar- 
chant estrangier, et autres, qui vouldront venir esdicts nos 
pays bas, Nostre intencion n'est point de les constraindre à 
apporter ou exhiber ladicte certification, saulf qu'ilz y vi- 
vent selon nosdictes ordonnances, et se portent sans schan- 
dale, comme dessus. 

Item, voulons aussi, que tous nos Justiciers, Officiers, et 
gens de Loy, et ceux de nos vassaulx et subjectz. Seigneurs 
temporels, et haults Justiciers, sur la fourfaicture de leurs- 
dictes Offices,Jurisdictions et haultes justices (ou autre peine 
arbitraire, selon l'exigence du cas) seront tenus de s'enques- 
terdiligemment,et de procéder, ou, par leurs Officiers, faire 
procéder à la vérification des matières susdictes, contre toutes 
personnes, de quelle qualité ou condition qu'ils soyent, si- 
gnamment, en ce que concerne la contravention de noslre- 
dicte ordonnance, et es causes appertenantes à leur cognois- 
sance,et dépendants de leur Jurisdiction temporelle. 

En oultre, quant les Juges ecclesiasticques vouldront pro- 
céder contre aulcun, pour autant, qu'il touche, le crime Ec- 

clesiasticque de l'heresie, pourront à ceux de nos Courts 
souveraines, ou Gonsaulx Provinciaulx, requérir, que leur 
soit donné aulcun de leur Collège, au autre adjoinct, tel que 
le mesme Conseil ordonnera, pour estre aux Informations et 
procédures, qu'ils voudront faire contre les suspectez, veul- 
lans, commandans, et ordonnans à tous nos Officiers, Justi- 
ciers, et vassaulx, qu'ils facent et donnent ausdictes Juges, 
et adjoinct, toute ayde, faveur, addres et assistence, pour 
l'exécution et accomplissement de leur charge susdîcte, et 
aussi en l'appréhender, emprisonner, et détenir de ceux, 
(Qu'ils trouveront infectez,safts dilay ou empeschement,soubs 
pVetext d'aucune litispendence , prévention, ou autre occa- 
sion quelconque, sur peine d'estre corrigez arbitrairement. 
Commandant à nos Procureurs generaulx, et leurs substi- 
tuts, de procéder contre les negligens, et prendre conclu- 
sion, à la fin, de privation de leurs Ëstats et OfficeSj et de 
commise de leurs Jurisdictions, et d'autres peines, comme, 
selon l'exigence du cas, trouveront convenir. 

Item, que tous ceux qui sçauront ou cognoistront aulcuns 
infectez d'heresie, seront tenus de les incontinent et sans di- 
lay, denuncier, déclarer, nommer, et donner à cognoistre à 
tous Juges Ecclesiasticques, Officiers des Evesques,et aultres 
qu'il appartiendra. Aussi si quelqu'un fut trouvé avoir faict 
contre nos ordonnances et deffenses, soy monstrant infecté, 
ou d'estre fauteur des Hereticques, ou, faisant aucune acte 
contre nosdicts ordonnances et commandemens, mesmes 
tendans à schandale, commotion du peuple , ou sédition : 
Que ceulx qui les sçauront ou cognoistront, seront tenus d'en 
advertir incontinent nos Procureurs , ou leurs substituts et 
commis, ou les Officiers du lieu, où tels infectez, faulteurs, 
ou delinquans demoureront, et ce, sur peine arbitraire. 

Sembiablement seront tenus (si avant qu'ils sçaivent le 
lieu, où quelques ungs de tels Hereticques se tiennent et ca- 
chent), de déclarer le mesme à l'Officier d'icelluy lieu,- sur 
peine d'estre tenus (comme dict est) pour fauteurs, recepta- 
teurs, et adhérons de l'heresie, et punis de la mesme peine, 
que seroit tel Hereticque ou délinquant , s'il fust appré- 
hendé. 

Et à fin que lesdicts Justiciers et Officiers, que auront ap- 
préhendé lesdicts Hereticques, Anabaptistes, et transgres- 
seurs desdicts nos ordonnances et Mandemens, n'ayent occa- 
sion, de dissimuler avec iceulx«leurs complices,et faulteurs, 
soubs pretext,que les peines sembleroyenttrop grandes et ri- 
goreuses, et seuUement apposées" au terreur des délinquants 
et malfaicteurs, ne aussi de les punir moins griefvement, 
qu'ils n'ont mérité^ comme l'on a trouvé estre parcidevant 
souvent faict : Nous voulons, que ceux qui sciamment auront 
faict contre ceste ordonnance, retenant auprès d'eulx, impri- 
mant, vendant, distribuant, ou publiant quelques livres,es- 
cripts, ou painctures hereticques et schandaleuses, ou aul- 
trement faict et contravenu contre les poincts, cy devant ou 
après decWrez, ou aulcun d'iceulx, soyent reallement punys, 
corrigez et chastiez par les peines dessus déclarées. 

Deffendant à tous nos Juges , Justiciers, et Officiers, en- 
semble à nos vassaulx et subjects. Seigneurs temporels,ayans 
haulte Justice, et leurs Officiers, de altérer, modérer, ou 
changer les susdictes peines, en manière que ce soit. Mais 
que, après que leur sera apparu de ladicte contravention, 
ils déclarent nuëment, et decrettent lesdictes peines , suy- 
vant ceste ordonnance : Sur peine d'estre rigoreusement 
chastiez, ne fut que pour aucunes grandes et notables con- 
sidérations, iceux Juges trouvassent en quelque cause, diffi- 

culte, alendroict la précise exécution de la peine, par nos- 
dicts mandements ordonnée contre le transgi^sseur, auquel 
cas toutesfois, eulx ne pourront, de leur authorité, procéder 
à quelque modération, mais seront tenus, de porter ou en- 
voyer fidellement, clos et scellé, iceluy procès criminel , au 
Conseil souverain, ou provincial, soubs la jurisdiction du- 
quel, ilz resorteront,pour illecq estre veu, visité et consulté, 
sMl y tombe aucune altération ou modération desdictes pei- 
nes, ou non. Et au cas que lesdîcts de nos Consaux, trou- 
vent, que, en bonne Justice, et selon droict et raison (dont 
nous chargeons leurs consciences) y chet quelque modéra- 
tion, ou altération, en tel événement pourront ils la mesme 
adviser, et rédiger par escript, et le tout r'enVoyer ausdicts 
Justiciers, et Officiers, pour vuyder et terminer ledict Procès 
selon cela. Leur ordonnant toutesfois , et commandant bien 
expressément, et à certes, mesmes sur peine d'en estre ar- 
bitrairement corrigez et chastiez , qu'ils n'ayent à prendre 
ladicte consultation,sans grande et notable cause, ains se rè- 
glent (tant que peuvent, et au plus) selon la teneur de la 
présente ordonnance. 

•j-|- Au mesme Mandement^sont aussi^entre av très, inserez 
de mot à aultre^ les trois premiers poincts ou articles^ con- 
tenus au Placcart précèdent^ et illecq au commencement 
notez par une double croix ^. 

-l-Semblablement , y sont reprins et répétez les mots^ et 
effect de tous les Articles et Poincts^ annotez et marquez au 
susdict Placcart de f-4n 1540,par ung croix f réservé celvy 
où est adjousté une estoille. f *. 

perpétuel, faict et publié le 25. de septembre 1550. 
renouvelle et confirmé par le roy, es années 1556. 
60.64.etc 281 

